
CUM ȘI DE CE 


În luna iulie a anului 1970, a apărut o carte intitulată „Șocul 
viitorului“. Până în 1980, s-au vândut peste șapte milioane de 
exemplare, în condiţiile în care cartea nu vorbește despre Holly- 
wood sau sex. Nu oferă nici un sfat practic, nici sisteme de îmbo- 
gățire rapidă. Este o lucrare serioasă, de critică și analiză socială, 
care și-a lăsat adânc amprenta asupra cititorilor din toate dome- 
niile vieții. Însăși expresia „şoc al viitorului“ a pătruns în vocabu- 
larul cotidian, iar acum figurează în numeroase dicționare. 

În 1980, autorul cărții „Șocul viitorului“, Alvin Toffler, a publi- 
cat „Al Treilea Val“ — o carte și mai savantă, analitică și angajată 
social decât „Șocul viitorului“. Și aceasta a devenit un best-seller 
internaţional. A spart piaţa în Japonia. S-a tradus în daneză, 
ebraică și turcă, pentru a nu mai menţiona limbile franceză, ger- 
mană și spaniolă. A fost interzisă în Arabia Saudită și publicată la 
Peking. Când s-a declarat legea marțială la Varșovia, tocmai era 
în lucru traducerea poloneză. În perioada când a dat interviurile 
din acest volum, domnul Toffler lucra cu televiziunile japoneză, 
canadiană și-americană, la realizarea unor emisiuni majore bazate 
pe „Al Treilea Val“, cu posibilitatea de a transmite mesajele auto- 
rului unui public telespectator și mai larg, în întreaga lume. 

Aceste cărți, împreună cu multe dintre lucrările anterioare ale 
lui Toffler, alcătuiesc un corp coerent de idei corelate și, indife- 
rent că suntem de acord cu ele sau nu, sunt în mod clar inedite și 
provocatoare. Se ocupă de schimbare -— de viteza și direcțiile 
acesteia. Sintetizează informaţii din domenii disparate, ca psiho- 
logia, economia, tehnologia şi istoria. Propun moduri surprinză- 
toare de a gândi lumea contemporană. 

Nu e necesar să se citească scrierile precedente, pentru a 

înțelege ideile exprimate în „Previziuni și premise“, o carte neo- 
bișnuită, atât ca formă cât și ca substanţă. Este o lucrare de sine 
stătătoare, cu o mare densitate de materiale noi și intuitii care 
intrigă și, pe alocuri, exasperează. 

Întrucât operele lui Toffler sunt inter-relaționate, anumite 
aluzii la „Șocul viitorului“ și „Al Treilea Val“ sunt inevitabile. 
Câteva concepte conturate. în folosul celor care iau acum pentru 
întâia oară contact cu literatura toffleriana, mai ales în primele 
două capitole, le pot fi deja familiare acelora care i-au urmărit cu 
atenție activitatea. 

Totusi, „Previziuni și premise“ depășește cărțile prealabile ale: 
lui Toffler, pentru a dezbate rolul sexelor în societate, politica 
„muncitorilor minții“, politica industrială, filosofia istoriei și alte 
subiecte, abordate numai tangential, sau chiar deloc, în opera sa 
anterioară. 

Tema centrală din „Șocul viitorului“ — o idee novatoare, în mo- 
mentul apariției cărţii — consta în faptul că accelerarea schim- 
bărilor sociale și tehnologice sporește dificultatea indivizilor și a 
organizațiilor de a le face față. Nu trebuie să ne adaptăm, într-un 
mod sau altul, numai față de schimbare, ci și față de accelerarea 
propriu-zisă. Toffler argumenta că însuși ritmul schimbării are 
efecte cu totul distincte de direcția și conținutul acesteia. Scriind 
despre „sosirea prematură a viitorului“, el analiza procesele 
schimbării în termeni frapant de vii, conchizând că, pentru ca de- 
mocraţia să supraviețuiască, ea va trebui să devină nu doar mai 
larg răspândită și participativă, ci și mai anticipativă. 

„Al Treilea Val“ completează „Șocul viitorului“ și se concen- 
trează asupra direcțiilor schimbării, extinzând sistemul de gân- 
dire tofflerian și aprofundându-i premisele teoretice. 

Principala teză a cărţii „Al Treilea Val“ este aceea că societa- 
tea industrială a lumii, incluzând atât națiunile capitaliste, cât și 
pe cele socialiste, trece printr-o „criză generală“. Toffler argu- 
mentează că revoluția agricolă din urmă cu zece mii de ani a 
lansat primul mare val de schimbări în societatea omenească. Re- 
voluția industrială, începută acum circa trei sute de ani și antre- 
nând cu sine un val de frământări sociale și politice, a propagat pe 
întinderea planetei un al doilea val al schimbărilor. lar acum, 
după opinia lui Toffler, ne-a ajuns o nouă tranziţie critică, pe 

măsură ce tendintele contemporane din domeniul tehnologiei, 
economiei, politicii, vieții familiale, consumului de energie și din 
alte sfere ale vieții determină o a treia ruptură la nivelul civili- 
zatiei — o tranziţie spre formele sociale ale celui de-Al Treilea Val. 

Aceste idei au determinat atât controverse, cât și recunoașteri, 
„Șocul viitorului“ fiind laureat cu Prix du meilleur livre étranger 
din Franta, un premiu acordat anterior operelor lui Alexandr 
Soljenițin, W.H. Auden și Lawrence Durrell. 

Fost profesor asociat la Cornell University, Visiting Scholar la 
Fundaţia Russell Sage și membru al facultății Noii Școli pentru 
Cercetari Sociale, Toffler s-a adresat grupurilor din Congresul 
S.U.A. și Casa Albă, Dietei Japoneze, Camerei Comunelor din 
Marea Britanie - și e foarte posibil să fie singura persoană care a 
ținut vreodată două discursuri, unul la Conferinţa Naţională a 
Guvernatorilor Republicani și celălalt la Convenţia Naţională a 
Democraților, în aceeași zi. A mai vorbit, de asemenea, în fața 
Institutului de Studii asupra Statelor Unite din Moscova, Centru- 
lui Productivităţii Japoneze din Tokyo, Laboratorului Fizic 
Naţional din New Delhi, Institutului de Politică de la Harvard, 
precum și altor zeci de universități și corporații. 

Cu fiecare asemenea prilej, Toffler a vorbit despre caracterul 
anacronic al instituțiilor sociale contemporane, despre necesi- 
tatea unei revoluții a modului de gândire, de a face politică și de a 
ne organiza viața economică și familială, precum și a traiectoriilor 
de dezvoltare socială care creează înalta probabilitate a unor 
asemenea revoluții. Opiniile sale au profunde semnificaţii poli- 
tice, dar totuși domnul Toffler susține că nu se plasează nici la 
dreapta, nici la stânga spectrului politic contemporan. 

El consideră că actualul sistem de partide politice și instituții 
guvernamentale este depășit. Solicită imense transformări econo- 
mice. Susține drepturile femeilor și ale tuturor minorităților la 
egalitatea și integritatea de identitate și scop. Totuși, Toffler nu-și 
acordă adeziunea nici unui partid sau mișcări politice existente. 
Insistă că axa politică stânga/dreapta e tot mai desuetă în natiu- 
nile de înaltă tehnicitate, și că principalele schisme care fractu- 
rează societatea se produc de-a lungul unor falii complet diferite. 

. Are dreptate? Sunt oare mișcările politice contemporane ana- 
cronice? Tradiţionalele conflicte rasiale, religioase, sexuale, de 

clasă și de vârstă, din societatea noastră, se subordonează cumva 
unui alt sistem de conflicte, cu rădăcini mai adânci și un impact 
cauzal mult mai mare? Sau, dimpotrivă, valurile schimbarii des- 
crise de Toffler sunt ele însele subordonate, desfășurându-se în 
contextul unor relații și contradicții politice mai familiare? Politica 
de stânga și cea de dreapta sunt depășite, conform opiniei lui, sau 
încă mai au relevanță pentru sarcinile momentului? 

„Atenţia acordată de Toffler fenomenului pe care el îl numește 
„coliziunea valurilor“ atrage, oare, atenţia asupra principalelor 
fisuri din societate, și prin urmare ne ajută sa înțelegem și să 
canalizăm rapidele schimbări sociale și politice ale zilei de azi? 
Acest model ne oferă arme noi pentru controlul schimbărilor? 
Toffler ne îndreaptă atentia asupra unei diversități de tendinţe 
sociale importante. Dar nu cumva, simultan, el ascunde alte rela- 
tii și conflicte sociale care vor determina finalmente aceste 
tendinţe și care, dacă nu suntem atenti, ne vor întuneca viitorul și 
mai mult decât viziunea de tip Al Treilea Val a lui Toffler? In ce 
măsură ne pot ajuta analizele lui novatoare să umanizăm viitorul? 

„Previziuni și premise“ se bazează pe o serie de interviuri 
prelungite, propuse inițial de membrii South End Press. Aceste 
convorbiri pornesc de la premisa că instituțiile noastre sociale 
existente sunt periculos de inadecvate necesităților epocii și 
cetățenilor de azi. Trebuie să fie transformate — și cât mai curând 
— dacă vrem să supraviețuim vremurilor turbulente care ne 
așteaptă. Dar ce fel de transformări sunt necesare, sau posibile? 
Poate societatea noastră să supraviețuiască pe baza inegalităţii și 
a exploatării? Sau poate însăși supravietuirea va presupune un 
nou nivel de echitate, de participare și de diversitate socială, care 
să ne îmbogăţească tuturor vieţile? Răspunsurile la toate aceste 
întrebări pot indica a) care sunt principalele determinante ale 
schimbărilor contemporane și încotro ţintesc ele în ultimă instan- 
ta; b) cum putem, în calitate de cetățeni, să înțelegem și apoi să 
intervenim în aceste procese sociale. 

Când Alvin Toffler a răspuns pozitiv sugestiei noastre de a 
lucra împreună la acest volum, am însărcinat un redactor care a 
început o serie de conversații pe scară largă. Ştiam de la bun 
început că aveau să apară numeroase neînțelegeri. Toffler e de 
părere că multe din cele ce astăzi se consideră a fi de stânga sunt 

de un anacronism fără speranță. Interlocutorul său, dimpotrivă, 
crede cu fermitate în importanţa politicii și luptei de stânga. 
Cartea, însă, n-a putut consta într-o dezbatere — scopul ei nefiind 
acela de a încerca să rezolve toate divergențele, speranță naivă în 
relație cu un proces atât de limitat. In schimb, speram să declan- 
șăm un provocator schimb de idei, în cadrul căruia Toffler să-și 
îmbogăţească formulările din trecut, să le extindă asupra unor 
noi domenii și, când fluxul convorbirilor îi dădea ocazia, să răs- 
pundă la întrebările critice înradăcinate în perspectiva analitică 
de stânga. 

În acest punct, unii dintre cititorii lui Toffler ar putea să între- 
be de ce un autor cu un auditoriu de anvergură mondială, nume- 
roși admiratori în domeniul afacerilor și cu acces la edituri mult 
mai mari, a acceptat o asemenea serie de interviuri intensive efec- 
tuate dintr-o perspectivă politică pe care n-o împărtășește. 

Răspunsul, conform afirmațiilor lui Toffler, este acela că pro- 
iectul îi dădea posibilitatea să trateze anumite întrebări ivite 
dinspre stânga, pe care presa de centru din Apus nu i le adre- 
sează decât rareori. Toffler dorea să analizeze și să se confrunte 
cu întrebări referitoare la probleme privind proprietatea, clasa, 
autoritatea politică, rasismul, discriminarea sexuală și, conform 
opiniei sale, drastica slabiciune a marxismului. 

Asemenea întrebări sunt, firește, de o importanță crucială pen- 
tru toti cititorii preocupați de soarta societăţii noastre. Sunt între- 
bările pe care toți le vom avea de înfruntat, nu peste mult timp. 

Interesul lui South End Press fața de proiect e explicabil. 
Considerăm că tratarea acestor chestiuni de câtre mass-media 
centrale — atunci când le tratează cât de cât — este superficială. 
Deși stilul cărții „Previziuni și premise“ nu sugerează confrun- 
tarea directă, iar disensiunile dintre intervievator și autor nu 
ajung prea des la conflicte ireconciliabile, credem că fertilizarea 
încrucișată a ideilor este fructuoasă și că acest proiect creează un 
precedent util. 

Însăși cartea își asumă o formă neconvenţională. 

Prima parte, intitulată „Previziuni“, e dedicată celor mai recen- 
te opinii ale lui Toffler asupra problemelor curente: actuala criză 
economică, viitorul muncii și al șomajului, miturile despre Japo- 
nia, precum și strategiile altor țări aflate față în faţă cu prăbușirea 

societății industriale. Toffler examinează perspectivele capitalis- 
mului și ale socialismului și răspunde franc întrebărilor despre 
noul rol al femeilor și grupărilor minoritare în societatea de 
mâine ce se formează cu repeziciune. 

Cea de-a doua parte a cărții, intitulată „Premise“, este cu totul 
diferită și, de asemenea, mai personală. Pentru a-i ajuta pe cititori 
să evalueze ipotezele de fond ale opticii lui Toffler față de lume, 
începem cu un fragment biografic — ce experienţe din trecutul 
său l-au ajutat să-și formeze actualele vederi neortodoxe? Urmea- 
ză un scurt istoric al futurismului și, apoi, un profund sondaj în 
metodele de lucru ale lui Toffler. Cum își organizează cercetările? 
Cum își sintetizează ideile disparate și informațiile, într-o struc- 
tură intelectuală integrată? Cum modelează schimbarea? 

După conversațiile noastre prelungite, a început munca la 
voluminoasele transcrieri. Aceasta a implicat mai mult decât sim- 
plele tăieri și lipiri, sau inserarea subtitlurilor. Pe măsură ce 
activitatea progresa, pe lângă tăieturi și redactări stilistice, Toffler 
a început să scrie noi idei — s-au adăugat alte paragrafe, întrebari 
și răspunsuri — astfel că, deși menținându-și aparent structura 
unui interviu, manuscrisul rezultant s-a extins și rafinat în pro- 
porții semnificative, cam ca o scriere de beletristică. Transcrierea 
originală a servit mai mult ca ghid general, decât ca sursa de 
citate ad litteram. Considerăm că „Previziuni și premise“ îi va 
încuraja pe cititori — indiferent dacă sunt sau nu de acord cu opi- 
niile particulare exprimate — să-și reexamineze dintr-o nouă pers- 
pectivăa propriile lor previziuni inerente asupra viitorului şi 
propriile premise de fond. | 


South End Press 
Boston, Massachusetts 


PARTEA ÎNTÂI 


PRE VIZIUNI 


Testul unei inteligente de gradul întâi con- 
stă în capacitatea de a avea în minte două 
idei opuse în același timp și a-și mentine 
totuși capacitatea de funcționare. 





Ar trebui (...) să putem înțelege că situația 
e disperată și totuși să fim hotărâți s-o 
schimbăm. 


The Crack-Up 
F. Scott Fitzgerald 


FRĂMÂNTĂRILE 
ECONOMICE 


Simțim primele trepidații ale unui cutremur economic, și am face 
bine să ne pregătim. 


Chiar în timp ce stăm de vorba, lumea capitalistă occidentală 
cunoaște niveluri mai înalte ale șomajului decât oricând, de la 
Marea Criză a anilor 1930. Ţările comuniste, ca Polonia și 
România! sunt virtualmente falite. Economia sovietică e în ruine. 
Sistemele bancare mondiale se clatină pe muchea de cuțit a 
prăbușirii. Iar ideile economiştilor noștri par cu fiecare moment 
tot mai îndepărtate de realitate. 


Cu toate acestea, natura crizei e în mare măsură neînțeleasă. 
Multe dintre concepțiile noastre economice fundamentale sunt 
depășite. Nici conservatorii, nici liberalii, nici „dreapta“ și nici 
„stânga“ nu au răspunsuri, fiindcă și unii și altii sunt imobilizaţi în 
angajamente ideologice anacronice. 


Ceea ce se întâmplă nu seamănă cu un uragan care mătură supra- 
fața solului, lăsând pamântul propriu-zis neschimbat. Pare a fi mai 
mult începutul unui cutremur. Căci structura subterană pe care 
se bazează toată economia noastră este ea însăși, acum, în 
mișcare, fisurându-se. În eforturile noastre de a preveni o prăbu- 
sire majoră, ne ocupam mai mult de fenomene de suprafață, fară 
să ne concentrăm asupra structurii de fond, unde se produc mo- 


dificările cu adevărat mari. 
AT. 


1. Reamintim că discuţia s-a purtat în anul 1983. 

WE Folosiţi cuvântul provocator „cutremur“ pentru a descrie ceea 
ce se întâmplă, sau începe să se întâmple, cu economia din zilele 
noastre. Şi nu e prima oară când ati avertizat asupra unor masive 
schimbări iminente în cadrul economiei. 

În “Eco-spasm — Spasmul economic“!, pe care ați publicat-o în 
1975, ati prevazut multe dintre evenimentele economice ale zilei 
de azi. Dar nici în acea carte, nici în „Al Treilea Val“, n-ati sugerat 
ca actuala criză poate fi chiar benefică pentru anumiți oameni, 
câtă vreme alții circulă pe străzi, își pierd slujbele şi vad cum li se 
reduc beneficiile. 

Unii argumentează chiar că, în Statele Unite, criza actuală a 
fost elaborată intenționat. Conform acestei opinii, o doză de 
șomaj îi face.pe muncitori să devină mai maleabili. Sindicatele 
primesc de lucru, ocupându-se de reducerile salariilor. Femeile și 
minoritățile sunt nevoite să renunțe la poziţiile pe care le-au 
căutat ani de zile. Devenim o societate mai putin echitabilă, pe 
măsură ce diferențele de venit cresc și povara crizei economice 
apasă inegal pe umerii oamenilor. Mai mult, reducerea fondurilor 
sociale îi silește pe muncitori să intre în piata muncii cu orice 
preț, licitând lefuri mai mici și acceptând condiții de muncă de- 
gradante. Pe scurt, extinderea numărului de șomeri ajută corpo- 
rațiile să micșoreze salariile, mărind în același timp produc- 
tivitatea și profiturile. 


O Acesta e un mod de a privi problema. Dar aceeași criză se 
rostogolește peste numeroase națiuni în același timp. Ideea cå 
totul a fost pus la punct cu intenție presupune un grad de control 
mult mai înalt decât cel de care ar fi capabil orice membru al so- 
cietății noastre. Pe deasupra, se Pie din vedere probleme 
fundamentale. 

Presa numește actualul fenomen „recesiune“. Iar când rece- 
siunea te loveste personal, dintr-o dată nu mai e „recesiune“, ci 
„depresiune“. Înţeleg perfect. Înţeleg că oamenii suferă, că întot- 
deauna există un prichindel care e cel mai rău lovit. 

Dar continua catalogare ca recesiune sau depresiune mas- 
chează ceea ce se întâmplă în realitate. Concentrează atenția 
asupra simptomelor, nu a cauzelor. 


1. Editura ANTET, 1996. 

În timpul depresiunilor anterioare, au existat:crize ale indus- 
triilor de baza. Concedieri. Inventare nevândute. Falimente. In- 
chideri de firme. Industrii de bază oprite. | 

Rareori, însă, sau poate niciodată n-au apărut în același timp 
noi industrii puternice. l 

Astăzi, industriile producătoare de masă - mașini, oțeluri, 
cauciuc, textile, coloana vertebrală a economiilor industriale tra- 
diționale — se afla într-o agonie de ultimă fază. Oţelarii belgieni, 
constructorii de mașini englezi, muncitorii textiliști din Carolina 
de Nord și Japonia sunt concediati. 

Totuși, simultan, asistăm la o ascensiune explozivă a electro- 
nicii, computerelor, informaticii, geneticii, aerospațialelor, a reci- 
clării ambientale, a anumitor servicii și a industriilor cu energii 
alternative — toate acestea, chiar dacă le recunoaștem anumite 
suișuri și coborâșuri, fiind în creştere. 

Ceea ce se întâmplă nu e o recesiune ca atare, ci o restructu- 
rare a întregii baze tehno-economice a societății. E ca un cutre- 
mur care azvârle în sus terenuri noi. Dacă nu înțelegem acest fe- 
nomen, nici o intervenţie la politica fiscală, a dividendelor, 
prețurilor și salariilor, sau a relațiilor sindicale, nu ne poate salva. 
Și nici grevele ori demonstrațiile. 

Pe scurt, trecem de la o economie de tip Al Doilea Val la una 
de tip Al Treilea Val. Şi aș spune că nu e numai atât... 


E Înainte de a o face, ar trebui să vă definiti termenii, pentru cei 
care nu au citit „Al Treilea Val“. 


L Termenii reprezintă niște hiper-simplificări. Dar ei ne ajută să 
plasăm schimbarile actuale în perspectivă istorică. 

Exprimându-ne rudimentar, putem spune că, în urmă cu mii 
de ani, a început un val de agriculturalizare. Nomazii și vânătorii, 
pescarii și culegătorii au devenit țărani. S-au format sate. S-a 
născut ceea ce numim „civilizație“. In spiritul simplităţii, o vom 
numi Primul Val al schimbărilor. 

In continuare, acum vreo trei sute de ani, a început un al doi- 
lea val de schimbări. Mașinile, producția și consumul de masă, 
mijloacele de informare în masă și învățământul de masă - un 
întreg mod de viață bazat pe sistemul fabricii a înlocuit vechea 
civilizație agricolă de pe aproximativ un sfert de glob. Numesc 
această răspândire a industrializării Al Doilea Val. 

E Dacă Primul Val a adus agricultura și Al Doilea Val a adus 
societatea industrială de masă, atunci ce ne aduce Al Treilea Val? 


C E foarte greu să definim noua revoluție, tocmai fiindcă trăim în 
mijlocul ei. La fel cum un om născut pe vremea revoluției indus- 
triale putea să fi fost conștient de marile schimbări care aveau 
loc, dar era derutat de complexitatea lor, și noi ne aflam în 
aceeași situație. Ne dă senzația unui mare iureș de schimbări apa- 
rent disparate. | 

E vorba de computer — dar nu numai de computer. E vorba de 
revoluția biologică - dar nu numai revoluția biologică. Este 
schimbarea formelor de energie. E noua balanță geopolitică a 
lumii. E revolta împotriva patriarhatului. Sunt cartelele de credit 
plus jocurile video plus stereo plus aparatele Walkman. E loca- 
lism plus globalism. Sunt mașini de scris inteligente, lucrători 
informaticieni și operațiuni bancare electronice. E impulsul spre 
descentralizare. Într-un capăt, e naveta spaţială — în celălalt, 
căutarea identității individuale. E flex-timpul!, sunt roboții și 
energia militantă crescândă a negrilor, cafeniilor și galbenilor de 
pe planetă. E impactul combinat al tuturor acestor forțe, conver- 
gând și sfărâmându-ne modul de viață industrial, tradițional. Mai 
presus de orice, e însăși accelerarea schimbării, care delimitează 
actualul moment istoric. 

Pentru a înţelege toate aceste schimbări aparent accidentale 
sau separate, avem nevoie de niște modele noi cât mai convingă- 
toare. Așa ceva am încercat să prezint în „Al Treilea Val“ — un 
model care ne poate ajuta să identificăm corelaţiile dintre toate 
aceste schimbări. Dar mai avem nevoie și de noi modele econo- 
mice. Fiindcă nu poți înțelege nici pe departe economia, până n-o 
relaționezi cu aceste forțe noi. Restructurăm economia fiindcă 
restructurăm întreaga civilizație din care ea, la urma urmei, nu e 
decât o parte componenta. 


E Ce anume, după părerea dumneavoastră, determină actualul 
declin al economiei? 


O Actuala criză economică a fost pusă pe seama scăderii 
1. Timp flexibil: program de lucru în care individul își împarte singur timpul, 
conform opțiunilor personale (n.tr.). 

productivității. Pe seama muncitorilor leneși. Pe seama adminis- 
traţiei nepricepute. A cheltuielilor sociale prea mari. A investi- 
țiilor inadecvate. A dispariţiei eticii muncii. Sunt acuzate impor- 
turile japoneze. Sunt învinuite ratele de interes americane. Sunt 
condamnati arabii. Negrii. Evreii. Muncitorii migratori. Capita- 
liștii imbuibaţi. Marxiștii insistă că e criza generală a capitalis- 
mului — de parcă n-ar fi în criză și economiile marxiste. 

Nici unul dintre toate aceste diagnostice nu corespunde 
faptelor. 

Ideea centrală a lucrării mele — în sensul în care afectează 
economia — este aceea că prezenta criză nu este una a re-distri- 
buirii, nici a supra- sau sub-producției, ori a joasei productivități 
(indiferent cu ce sens), ci o criză de restructurare — prăbuşirea 
vechii economii, tipice pentru era celui de-Al Doilea Val, şi emer- 
genta unei noi economii, de tip Al Treilea Val, care operează pe 
principii diferite. i 

Iar remediile de gen Al Doilea Val — fie că le numim de stân- 
ga, fie de dreapta - nu fac decât să intensifice criza. 


E Toată lumea e de acord că se întâmplă ceva. Nu trecem numai 
printr-o criză a capitalismului de stil vechi, și nu se pune numai 
problema că multe dintre teoriile noastre economice sunt de- 
suete, așa cum spuneți. Pentru ca ideile dumneavoastră, însă, să 
' fie mai clare cititorilor, trebuie să vă exprimati mai concret. Prin 
ce diferă economia de tip Al Treilea Val, cum o numiti dumnea- 
voastră, de cea din Al Doilea Val? 


Ul Pot schița diferențele pe scurt. Mai întâi, însă, trebuie să 
stabilim un sistem de referință. 

Schimbările despre care vorbesc sunt globale — afectează 
multe ţări. Şi sunt revoluționare — nu în sensul îngust, politic, ci în 
acela că implică o transformare socială atotcuprinzătoare. 

Criza nu e capitalistă sau comunistă - este industrială. Atât 
economiile capitaliste, cât și cele comuniste se clatină. Istoriceşte 
vorbind, economia creată de civilizaţia celui de-Al Doilea Val se 
apropie de criza finală. Chiar dacă încă le mai putem vedea func- 
ționând în ţări ca Brazilia, Coreea de Sud sau Mexic, forțele teh- 
nologice şi culturale care au creat și au răspândit industrialismul 
sunt epuizate. 

Pe scena mondială erup forțe noi, dezlănțuind un nou val de 
schimbări — al treilea. 


HORNUL-DE-FUM CA RELICVĂ 
E Avem nevoie de exemple concrete. 


D Sâ luăm, de pildă, producția de masă. Nimic altceva nu a fost 
mai caracteristic pentru era industrială. Totuși, ne deplasăm deja 
dinspre o economie a producţiei și consumului de masă câtre 
ceea ce eu denumesc economie „de-masificată“. 

În producţia tradițională de masă, fabriciie toarnă un torent de 
obiecte identice, cu milioanele. În sectorul de tip Al Treilea Val, 
producția de masă e înlocuită de contrariul ei: producția de-masi- 
ficată — serii scurte, specializate chiar, producţia cu bucata, bazată 
pe control computerizat și numeric. Chiar şi în cazurile milioa- 
nelor de componente identice, acestea se configurează adeseori 
în produse finite din ce în ce mai specializate. 

Semnificația acestui fapt nu poate să nu fie supraestimată. Nu 
se pune numai problema că actualele produse sunt mai variate. 
Procesele de productie însele se transformă. Hornul-de-fum — 
acel simbol al societății industriale, al linici-de-montaj — devine o 
relicvă. 

Încă ne mai considerăm o societate a producţiei de masă, și 
totuși, în sectoarele avansate ale economiei, producția de masă 
constituie deja o tehnică demodată. lar ideea că putem menține la 
nesfârșit competitive vechile industrii de fabricație se bazează pe 
necunoasterea faptelor care au loc efectiv la nivelul fabricii. 

Noile tehnologii fac ca diversitatea să devină la fel de ieftină 
ca uniformitatea. De fapt, în multe industrii, sau îți specializezi 
produsele, sau mori. Este exact opusul a ceea ce se cerea econo- 
miei din cel de-Al Doilea Val. 

La drept vorbind, este aproape o reîntoarcere dialectica la 
producția cu bucata, de tip pre-industrial, însă pe o bază de înaltă 
tehnicitate. 

Și exact aceleași tendințe sunt vizibile și în sistemul de distri- 
buție, unde asistăm la o tot mai accentuată segmentare a piețelor, 
livrare la domiciliu, magazine de specialitate și chiar sisteme indi- 
vidualizate de vânzare, bazate pe home-computere și 

teleshopping. Oamenii sunt tot mai diversificați și, ca rezultat, 
piața de masă se fracturează în sectoare mici, aflate în continuă 
schimbare. 

Acesta este un fapt revoluționar: producția de masă și distri- 
butia de masă nu mai sunt „metode avansate“. Sunt metode retro- 
grade. Întreaga economie se de-masifică. Aceasta e o schimbare 
profundă, o schimbare istorică. Este stadiul de după societatea de 
masă, iar economiștii noștri convenționali abia dacă au început 
sa-l observe. 

Nu puteți trata inteligent problema locurilor de muncă, sau pe 
cea a cererii de agregate, nici chiar chestiunea serviciilor de stat, 
până când nu se va ține seâmă de acest principiu al demasificării. 
Este cea mai importantă mutație din caracterul economiei de 
piață, de la revoluția industrială încoace. Și, de asemenea, merge 
mână în mână cu schimbările majore ale economiei de non-piață, 
de „non-schimb“. 

Mai asistăm și la o expansiune a producției de uz, mai de- 
grabă decât de schimb. Economia celui de-Al Treilea Val nu face 
numai să se de-masifice, ci ea conţine și un sector semnificativ și 


al 


crescând bazat pe ceea ce aș numi „prosum““. 


PRODUCĂTORII INVIZIBILI 
E Ce este acesta, exact? 


DL! Guvernele descopera din ce în ce mai mult cà oamenilor nu le 
place să plătească impozite, și că-și oferă bunuri și servicii, sau 
„lumina lunii“, în schimbul unor slujbe neoficiale. Economiștii 
fac mare caz de aceasta descoperire, care, în mod destul de fi- 
resc, afectează sistemul fiscal. Aceasta e ceea ce se numește eco- 
nomia subterană. E partea necuantificată a sistemului de schimb. 

Se mai întâmplă însă și altceva, un lucru, în mod inerent, mult 
mai important. 

Oamenii produc efectiv mai multe bunuri și servicii, nu de 
vânzare, nici măcar pentru schimb, ci pentru uzul lor propriu. Nu 
e o „producţie de articole mărunte“ ci, ca să fim exacti, producția 


1. (În orig.) „prosuming“. 
2. (In orig.) „moonlight“ = muncă suplimentară, în afara celei regulate. 

pentru consumul de câtre producător. Eu o numesc „prosum“. 
Modifică relaţia dintre consumator și procesul de produciie. 
Astăzi, prosumul ia forma unei piete auto-producâtoare în 
explozie. Producătorii cumpără unelte și materiale de pe piață, 
dar le folosesc în afara sistemului de schimb. Prosumul mai ia și 
forma nenumăratelor grupuri de auto-ajutorare. 

Iar sectorul serviciilor este absolut sufocat de exemple a ceea 
ce s-ar putea numi „co-productie“ — în cadrul căreia consu- 
matorul, sau o terța parte, joacă un rol în procesul de productie. 

Cel mai familiar exemplu de co-productie este benzinăria cu 
autoservire. Cândva, benzinarul pompa carburantul, în timp ce 
șoferul stătea în mașină. Acum, la multe stații de benzină, șoferul 
coboara de la volan și pompează. Cumpăratorul și-a însușit o 
funcție care cândva îi aparținea vânzâtorului. Rezultatul final e 
același, dar consumatorul a co-produs rezultatul. 

În timp ce glisăm spre informaţii și servicii, liniile de delimi- 
tare devin într-adevăr cețoase. Un alt exemplu: o agenţie guverna- 
mentală anunţă un program pentru eliminarea unei mane din 
agricultură. Succesul depinde de aplicarea unei noi metode de 
către fermieri. Un post de televiziune (fără a-i cere nici un ban 
agenției) transmite o emisiune în care se arată cum funcționează 
noua metodă. Postul de televiziune oferă informațiile necesare. 
(Fără acest serviciu, agenția guvernamentală ar fi trebuit să chel- 
tuiască bani pentru broșuri sau agenţi în deplasare care să vizi- 
teze fermele.) Emisiunea t.v., în acest caz, poate fi considerată cu 
temei ca făcând parte din însuşi procesul de productie, iar postul 
de televiziune devine co-producător al recoltei înnbunătățite. 

Peste hotare, consumatorii și tertii preiau sarcinile delegate 
de către producători și, în consecinţă, vechile distincții se șterg. 

Intrebarea cine, cui şi ce informație furnizează, întrebarea 
despre ce sarcini sunt detașate de producător consumatorului, 
precum și producţia de bunuri și servicii de câtre consumator 
pentru uzul său propriu, în afara pieţei, devin tot mai importante, 
pe măsură ce ne deplasaăm spre o economie industrială. Ele 
afectează însăși definiția productivității. Economia este potopită 
cu milioane de producători invizibili, neomologați. 

Astfel, pe lângă de-masificarea economiei, schimbăm rolurile 
producătorilor, ale consumatorilor și terţilor. Intregul sistem este 
restructurat, fără să observam. 

INDUSTRII VÂRF-DE-LANCE 


E Și unde se înscriu noile industrii în economia dumneavoastră 
de tip Al Treilea Val? 


O Înjocuind industriile de fabricaţie în masă ale celui de-Al Doi- 
lea Val cu noile industrii proprii celui de-Al Treilea Val, operăm 
mai mult decât o simplă substituire. Noile industrii difera radical 
de cele vechi. 


E Există noi produse, neîndoielnic; multe tehnici noi, desigur; 
dar și aceleași vechi motivații și relații sociale familiare. De ce nu 
pot aceste industrii din „Al Treilea Val“ să fie considerate, în 
esență, cam același lucru — noi extensii ale vechilor forme? 


O Fiindcă diferă în mii de sensuri. Genul de produse. Genul de 
persoane implicate. Structurile organizatorice. Stilul și cultura. Şi, 
la cel mai profund nivel - nivelul cuncașterii —, ele reprezintă o 
fundamentală ruptură față de trecut. 

__ Industrile din cel de-Al Doilea Val foloseau tehnologii ale 
forței brute — ciocăneau, îndoiau, rulau, băteau, tăiau și măcinau, 
sfredeleau și modelau materiile prime în formele necesare sau 
dorite. Aceste procese fundamentale de fabricație erau analoge 
cu activitatea senzorial-motorie umană. Chiar și oamenii caver- 
nelor ciopleau și șlefuiau. Societatea industrială a creat mașini 
care extindeau forţa musculară și acuitatea senzorială ome- 
nească. 

Industriile din Al Treilea Val acţionează la un nivel întru totul 
mai profund. În loc să dea formă unui obiect prin ciocânire, 
pătrundem în materialul propriu-zis și îl reprogramăm pentru a-și 
asuma forma dorită. Putem crea materiale complet noi. Operăm 
la nivel molecular și sub-molecular. În loc de a inventa mașini 
fără minte, care taie, bat sau găuresc repetat obiectele, înzestrăm 
sculele cu inteligență, astfel ca să se poată adapta rapid la 
circumstanțele în schimbare și să realizeze în mod cât mai 
economic produse individualizate. 

Si, dacă există vreo analogie cu efortul omenesc, aceasta se 
referă la cel cerebral, nu la muscular. În loc de a extinde forta 
brută, noile tehnologii prelungesc puterea mintală omenească. 

Rezultatul este acela că noile industrii de tip Al Treilea Val au 

implicaţii sociale, organizatorice, culturale și ambientale acut 
diferite. Nu seamănă cu depășitele industrii de fabricație în masă 
mai mult decât seamână o rază laser cu un berbece de asalt. 


E Care sunt, după părerea dumneavoastră, aceste industrii noi? 


DO industriile din Al Treilea Val acoperă toată gama, de la elec- 
tronică, optică, lasere, comunicații, informații, până la genetică, 
energii alternative, științe oceanice, fabricaţii aero-spațiale, 
inginerie ecologică şi agricultua ecosistemelor, toate reflectând 
saltul calitativ din cunoașterea omenească, actualmente tradus în 
economia cotidiană. 

Când puneti în opoziție aceste noi tehnologii cu noile procese 
de producţie și distribuție de-masificată, precum și cu rolurile 
modificate ale producătorilor, consumatorilor și tertilor în cadrul 
economiei, începeți să întrezăriți profunzimea restructurării care 
are loc în prezent. 

Si încă n-am văzut nimic. Abia când vor fi legate laolaltă în sis- 
teme convergente (cum tocmai începe să se întâmple în, să 
zicem, domeniul computerelor și al comunicațiilor), vom începe 
să apreciem deplina putere a bazei tehnologice din Al Treilea Val. 
Structurile economice tipice pentru Al Doilea Val nu pot îngloba 
aceste forțe noi. 

Apariţia bruscă a oil industrii pe scena mondiala, în acest 
punct al istoriei, ne ajută să explicăm de ce au intrat în criză atât 
de multe economii naționale. 


REGIUNI VERSUS NAȚIUNI 


E Ulterior, vom putea reveni la problema cum -— sau dacă — 
aceste noi tehnologii anunţă noi relații sociale și economice. 
Deocamdată, însă, să privim un altul dintre argumentele dumnea- 
voastră cele mai controversate. In scrierile dumneavoastră aţi 
mai sugerat, de asemenea, și că economiile naționale ca atare s-ar 
putea să fie demodate. De ce? 


O Aceasta nu este decât încă o dimensiune a restructurării în 
curs de desfașurare. In epoca industrialismului, am trecut de la 
întreprinderile pe scară mică, servind comunități locale, la com- 
panii din ce în ce mai mari, operând pe scară națională. Acest 

lucru a devenit posibil datorită noilor tehnologii industriale, 
„noilor sisteme de transport și comunicaţii care asigurau legătura 
dintre natiuni întregi, mijloacelor de informare în masă care 
serveau aparatul de distribuţie națională, și așa mai departe. 

Apoi, în ultimele câteva decenii, am asistat la ascensiunea 
corporației multinaționale. Pe măsură ce puterea tehnologiei 
intra într-un nou stadiu, sistemul bancar internațional se reorga- 
niza pentru a servi corporații gigantice, multinaționale, iar com- 
puterele și noile sisteme de comunicații se instalau, un procentaj 
tot mai mare al producției mondiale se orienta spre pieţele 
multinaționale, în locul celor naționale. 

S-a acordat, însă, foarte puțină atenţie tendinței contrare care 
acumula energie în același timp: transferul de la producția 
națională la cea sub-națională. Astăzi, când privim insula Kyushu 
din sudul Japoniei, Scoția, provincia Quebec sau statul Texas, gå- 
sim economii regionale care au devenit la fel de mari și complexe 
cum erau economiile naționale cu doar câteva zeci de ani în 
urmă. 

Datorită orientărilor culturale și tehnologice, în prezent e posi- 
bil să se producă anumite bunuri pentru piețele regionale sau 
chiar locale, care până acum puteau fi sprijinite numai de piețele 
naționale. 

California a devenit cea de-a șaptea sau a opta economie din 
lumea capitalista. Statele New York și Texas sunt, din punct de 
vedere economic, niște adevărați giganți. Acestea sunt piețe na- 
tionale, sub toate considerentele practice, dar capturate și imobi- 
lizate de rețeaua legilor, taxelor, reglementărilor și măsurilor 
bancare centrale care au fost concepute pentru nivel național și 
administrate ca atare. Din ce în ce mai mult, aceste economii 
regionale vor depăși limitele economice naționale, cerând să-si 
urmeze singure calea. 

Și devin mereu mai divergente. Faptul explică regionalismul 
crescând din cultură, de la poezie la arta culinară și, desigur, din 
politică. 

E Dar, cu siguranță, majoritatea mișcărilor secesioniste, de 
exemplu în Canada sau în Europa de Vest, sunt în primul rând 
culturale. 

O Desigur, n-ar trebui să subestimâm niciodată componenta 
culturală — ca în cazul luptei pentru limbă în Belgia și Canada, sau 
al disensiunilor etnice și istorice dintre Franţa şi Spania. Însă 
aceste regiuni, cu cât devin mai viabile — sau potențialmente 
viabile - economicește, cu atât cer mai multă autonomie. Scoţia 
are petrolul din Marea Nordului. Provincia Quebec se auto-con- 
sideră, pe bună dreptate sau nu, capabila să vândă hidro-putere 
Noii Anglii. 

Cheia este aceea că, indiferent dacă numim aceste unități 
„regiuni“, „naţiuni“ sau altfel, ele diverg, în loc să conveargă. 
Ceea ce înseamnă că administrarea centrală a economiilor lor, de 
la nivel naţional, fie din Washington, Tokyo, Paris sau Londra — 
sau Moscova, la o adică — va deveni tot mai dificilă. 

Vechile mijloace ale politicii economice naționale, ca impo- 
zitele sau reglementările bancare centrale ale mișcării banilor, și 
cu atât mai mult planificarea centralizată, sunt instrumente 
grosolane, lipsite de discernământ, concepute pentru o economie 
a producției de masă, orientată către mărfuri. Și au fost proiectate 
în spiritul unei economii pe baze naţionale, nu al uneia în care 
economiile multinaționale și regionale (sau chiar sectoriale) de- 
vin mai importante decât cele naționale. Sunt pur și simplu prea 
rudimentare, prea insensibile și neselective pentru a face față 
unei economii demasificate. 

Acest lucru ridică o profundă problemă, atât pentru bancherul 
capitalist central, cât și pentru socialistul care naționalizează. Eu 
o numesc „problema adrenalinei“. Exemplul pe care îl folosesc 
frecvent pentru a ilustra problema este spitalul. Economia noas- 
tră suferă de tensiuni numeroase și afecțiuni diferite. Economiștii 
și guvernele actuale, însă, fie că sunt monetariste, social-etatiste 
sau socialiste, sunt asemeni unor medici care fac rondul de vizite 
în spital și apoi le prescriu același medicament tuturor pacienților 
— adrenalină pentru toată lumea - indiferent dacă au piciorul rupt 
sau o tumoare la creier. 

În zilele noastre, politicile naţionale uniforme determină 
efecte colaterale tot mai periculoase în economiile regionale sau 
locale. De asemenea, ele pot propaga unde de şoc neprevăzute 
prin economia globală. 

IMPACTUL INFORMATIEI 


E Până acum, ați definit noua economie în termenii de-masifi- 
cării, ai co-producției și ai regionalismului. Cum rămâne cu „so- 
cietatea informaţiei“ despre care toată lumea aude atât de multe? 


Ul Desigur, a existat o creştere bine documentată a functiilor de 
birou şi servicii, proporțională cu declinul fabricației — deși se 
pune întrebarea dacă acest proces va continua, În măsura în care 
automatizarea birotică se extinde. As dori insă să subliniez anu- 
mite implicaţii ale societății informaţionale, pe care majoritatea 
economiştilor le-au scăpat din vedere. Sunt esenţiale pentru a 
înțelege restructurarea economiei. 

Pentru început, de ce există o revoluție intormațională? N-am 
auzit niciodată o explicație concludentă a cauzelor ei. 

Aș dori să sugerez câ are o legătură strânsă cu de-masificarea 
economiei și nivelul crescând al diversității sociale. Fără a intra în 
detalii teoretice, aș argumenta că, cu cât se fracturează mai mult 
societatea de masă, cu cât mai de-masificați devenim, cu cât se 
diferențiază mai mult economia, cu atâi trebuie să se schimbe 
mai multe informații pentru a menţine integrarea în sistem. 

Așadar, pentru mine, revoluția informatiilor nu numai cå face 
posibilă, dar este și alimentată de fragmentarea producţiei de 
masă și a marketingului de masă. Cele două sunt laturi diferite 
ale aceluiași cip electronic. 

De-masificarea este una dintre cauzele-cheie ale revoluției 
informaţionale. Iar rezultatul e revoluționar. 


S De ce revoluţionar? Vă așteptați la schimbări în distribuţia 
fundamentală a avuţiei și puterii”, rezultând pur și simplu din 
folosirea de câtre noi a noilor tehnologii informaționale? 


O În câmpul puterii și distribuţiei avuţiei se vor produce inevi- 
tabil mutații fundamentale. Dar nu neapărat de-a lungul faliilor pe 


1. Atenţie! Observati, în cele ce urmează, germenii demonstrației din următoarea 
operă majoră a lui Alvin Toffler, “Powershift - Puterca în miscare“, Editura 
ANTET 1994, finalizată după şapte ani de la lucrarea de față. Reţineţi și faptul 
că în 1995, Alvin Toffler, întrebându-l care va fi următoarea lui carte, mi-a 
răspuns: „Asta aș vrea şi eu să știu!“ Un detaliu în plus despre procesul de 
gestație al operelor marelui gânditor (n.t.). 

care le monitorizăm în mod normal. Termenul „revoluționar“ este 
justificat dat fiind că noile fapte întorc pe dos vechile ipoteze. 

Marx, de exemplu, vorbea despre „teoria prin muncă a 
valorii“. S-ar putea să fie utilă elaborarea unei „teorii prin infor- 
matie a valorii“. Prin aceasta vreau să spun că, dacă privim 
„factorii de producţie“ tradiționali — pământul, munca și capitalul 
— toţi aceștia sunt finiti. Dacă folosesc un pogon de pământ 
pentru a cultiva grâu, dumneavoastră nu puteți folosi simultan 
același pogon. Dacă eu vă folosesc munca sau capitalul, dumnea- 
voastră nu le veți putea folosi în același timp. Mai mult, munca 
poate fi fragmentată, omogenizată și strâns reglementată. Infor- 
matia, însă, este cu totul altfel. 

Producţia a deținut întotdeauna o componentă informațională. 
Până și confecționarea unui topor de piatră pretinde un anume 
know-how. lar Marx a recunoscut importanța cunoasterii, atunci 
când a vorbit despre „timpul de muncă socialmente necesar“ ca 
despre un lucru care se schimbă odată cu fiecare pas înainte al 
tehnologiei. Ceea ce s-a întâmplat acum, însă, este faptul că infor- 
matia devine un factor și mai crucial, și diferit de alţi factori — ba 
chiar, opus în sens dialectic. 

Dacă folosiți o informație, o pot folosi și eu. De fapt, dacă o. 
folosim amândoi, cresc șansele să producem mai multă infor- 
matie. Nu „consumăm“ informaţia, asemenea altor resurse. Ea 
este o valoare generativă. 

Acest lucru, în sine, face praf și pulbere toate teoriile econo- 
mice convenționale. 

Și, de parcă atâta n-ar fi de ajuns, gândiţi-vă la impactul 
informației asupra diviziunii dintre muncă și domiciliu. 

Revoluţia informaţiilor deschide calea spre transferul a milioa- 
ne de posturi, din fabricile și birourile centralizate, în centre de 
muncă apropiate și chiar acasă. Incă odată, o inversare directă a 
tendințelor fundamentale din revoluţia industrială. 


MIȘCAREA ÎNTOARCERII-ACASĂ 


E Neluând în seamă, deocamdată, posibilitatea ca aceste pro- 
grese informaționale să deschidă și ușa unor posibilități mai puțin 
benigne, la asta v-aţi referit prin ideea dumneavoastra de „vilă 
electronică“? 

O Da. Când a fost publicat „Al Treilea Val“, în 1980, ideea a fost 
considerata smintită. Doi ani mai târziu, Business Week anunța 
că ideea „începe să aibă un impact semnificativ asupra planificării 
relațiilor de muncă“, iar unii experți din S.U.A. preconizau deja 
că, pe la jumătatea anilor 1990, circa cincisprezece milioane de 
slujbe se puteau transfera la domiciliu. Dacă ar fi să se întâmple, 
acest lucru va avea un enorm impact asupra structurii economiei. 


E Dar nu s-ar putea ca munca la domiciliu să implice proceduri 
practice concrete, precum și o pierdere a factorului social de care 
oamenii se pot bucura la locul de muncă? Nu cumva ei au nevoie 
de un sentiment de integrare în colectiv și schimburi reciproce 
sociale cu alții? Dacă locurile de muncă ar fi mai umane și mai 
participative, elementul social n-ar deveni un atribut pozitiv? Mai 
mult, unii oameni s-ar întreba dacă administraţia o va permite, de 
vreme ce poate însemna pierderea controlului și supravegherii la 
fața locului. 


D Aceste critici par să se anihileze reciproc. Una sugerează că 
șefii nu-i vor lăsa pe salariaţi să lucreze acasă, fiindcă vor rămâne 
nesupravegheați — controlul asupra lucrătorilor va fi prea greu. 
Cealaltă implică exact contrariul: că mașinile îi vor supraveghea 
pe muncitori și mai îndeaproape decât este posibil astazi. 

Probabil că adevărul va depinde în mare masură de natura 
specifică a fiecărei munci şi, totodată, de gradul în care locuitorii 
vilelor electronice își vor organiza auto-apărarea. 

Retineti — încă un aspect de obicei omis — aceștia nu sunt 
salahorii analfabeți din jurul vreunui conac feudal. Sunt lucrători 
sofisticati și, de fapt, pot fi capabili să-și utilizeze computerele de 
acasă, contactele video și de telecomunicații, pentru a organiza 
noi rețele, „ghilde electronice“, noi asociații profesionale și alte 
forme de auto-management sau grupuri ce se protejează singure. 
Vor fi posibile și noi forme de acțiune colectivă. Într-o bună zi, s- 
ar putea să asistăm la „greve electronice“. Mai mult mă îngrijo- 
rează condițiile muncitorilor rămași în fabrici și birouri. 

În loc de a se opune muncii la domiciliu, așa cum fac în mod 
tipic, sindicatele ar trebui să se gândească imaginativ la moduri . 
de a stabili standarde umane și de a-i ajuta pe muncitorii la. 
domiciliu să se organizeze. 

Iar cât despre socializarea funcţiei, aceasta întrebare răsare de 
fiecare dată când e menționat termenul de vilă electronică. 

Desigur, toată lumea are nevoie de contacte sociale. Si, la fel 
de cert, le putem face mai semnificative decât sunt astăzi în majo- 
ritatea uzinelor și instituţiilor. Dar oamenii au avut întotdeauna 
nevoie de contacte sociale cu ceilalți — și au avut parte din belșug, 
cu mult timp încă înainte de a fi existat fabricile și instituţiile. 
Chiar credem că majoritatea speciei omenești care n-a pus nicio- 
data piciorul într-o fabrică sau un birou e lipsită de contacte 
umane, prietenie și căldură emoțională? 

Poate e adevărat tocmai opusul. Producţia de fabrică a distrus, 
în loc să îmbogăţească, multe legături inter-umane. Obișnuiam să 
criticăm alienarea socială a vietii în fabrici. Acum, exact când 
dintr-o dată devine istoricește posibilă o alternativă, fabrica este 
propusă ca un ideal! E absurd. 

În momentul de fată, milioane de muncitori navetiști vin seara 
acasă și se prăvălesc î în fața televizorului. Aceasta e o experiență 
care izolează. Însă oamenii care lucrează la domiciliu au mult mai 
multe șanse de a dori să plece de-acasă seara, sau de îndată ce și- 
au terminat lucrul. Vor să se vadă cu alți oameni, să aibă relații 
mondene, să întâlnească prieteni, să se angajeze în activitățile 
comunității. 

Astăzi, datorită navetei, multe dintre suburbiile noastre sunt 
niște cimitire sociale. Vila electronică, departe de a izola oamenii, 
poate insufla o viață nouă în aceste comunități unde angajații la 
domiciliu se împrăștie seara pentru a merge la biserică, a activa 
în trupa de teatru locală sau în club ori partid politic. Dacă lucră- 
torii la domiciliu au mai puține legături sociale la birou sau fabri- 
că, ei pot avea legături mult mai strânse cu familia și comunitatea. 

Prin urmare, nu accept ideea câ vila electronică implică izola- 
re socială. E mult prea simplu. Nu cred nici că vom vedea un sin- 
gur sistem uniform. Unii oameni, fără îndoială, vor lucra câteva . 
zile la birou și alte câteva zile acasă. Unii vor merge la serviciu 
trei săptămâni, pentru a sta apoi acasă o săptămână ca să presteze 
munca propriu-zisă, la adapost de apeluri telefonice si celelalte 
diversiuni ale instituției. Cred că vor exista tot atâtea sisteme, 
câte industrii, produse și preferințe de activitate. Și, a propos, se 
deschid posibilități cu totul noi pentru handicapati si bătrâni, 

cărora li se impun actualmente roluri „neproductive“ în societate. 
Cred că se vor putea crea legături familiale și comunitare mai 
strânse. 

Adevărat, femeile au bătut și bat la ușile forțelor de muncă, 
unele din drastice necesități economice, altele numai pentru a 
fugi din casa pustie. Și, făra-ndoială, așa se va întâmpla și în 
continuare. Retineti, însă, că domiciliul însuși se schimbă, devine 
mai puţin vid, mai puțin singuratic, atunci când se transformă în 
centrul de muncă, educaţie și alte activități familiale. 

Mai mult, în Statele Unite există circa trei sute cincizeci de 
mii de firme conduse de la domiciliu, în proprietatea femeilor. 
Acoperă toată gama, de la servicii ca îngrijirea copiilor şi efec- 
tuarea de comisioane, până la programare de computer, design 
arhitectural sau consulting managerial. 

A existat în economie o mică insulă nedescoperită, răspunză- 
toare pentru afaceri cu o cifră de literalmente miliarde de dolari. 
Si funcționa fară nici un sprijin tehnologic. Acum, dintr-o dată, 
dați-i computere ieftine, telecomunicații ieftine, echipamente 
video și altele asemenea, şi cred că va face explozie. 

Zăboviți un moment să priviți întreaga problemă din pers- 
pectivà istorică. Revoluţia industrială a smuls munca plătită de 
acasă și a plasat-o în fabrici și birouri. Acest lucru a transformat 
societatea. A modificat viata de familie. A dus la transferul învâăță- 
mântului în afara casei. A creat întregul sistem ridicol al navetei 
de masă. A dat formă oraşelor și vieților noastre. 

Acest fapt sugerează că transferul oricărei proporții semnifi- 
cative de muncă înapoi la domiciliu va antrena la rândul ei schim- 
bări majore. 


@ Dar ce anume vă face să fiți atât de convins că se vor întâmpla 
toate acestea? 


O Nimeni nu poate fi sigur de nimic. Observati, însă, ce presiuni 
se acumulează. 

Pentru început, există creșterea pe termen lung a costurilor 
energiei. De fiecare dată când prețurile transporturilor urcă, 
patronii sunt nevoiţi să mărească în proportie corespunzătoare 
salariile. Pot rezista un timp dar, dacă vor ca muncitorii lor să mai 
apară la program, în cele din urmă sunt nevoiţi să ofere subsidii 
pentru transport. Totul e integrat în structura lefurilor. 

În continuare, întregul sistem al navetei implică şi cheltuieli 
ascunse. Companiile care îşi aduc salariaţii într-un loc central 
ajung să plătească mai mult proprietățile imobiliare; plătesc taxe 
mai mari, salarii şi costuri de întreținere. Adeseori, trebuie să 
înființeze cantine, vestiare si, în localitățile suburbane, spații de 
parcare — există o întreagă infrastructură care sprijină procesul 
de navetă. Toate aceste costuri au sărit până la cer. 

Prin contrast, cum stim cu toții, costurile telecomunicațiilor și 
ale echipamentelor informatice și video, precum și ale altor 
instrumente pentru „tele-navetă“, se prăbușesc. Așadar, două 
puternice curbe economice sunt pe cale să se intersecteze. 

Dar, ceea ce e și mai important, pe toti ne preocupă problema 
„productivităţii“. Şi există tot felul de planuri pentru îmbună- 
tățirea ei (oricum este „ea“ definită). 

Fară îndoiala, cel mai anti-productiv lucru pe care îl facem 
este să transferăm milioane de oameni încoace si-ncolo prin pei- 
saj, în fiecare dimineață și seară. O pierdere de timp, de creativi- 
tate umană, de carburant imposibil de reînnoit, cu milioanele de 
barili, o cauză a poluării, supraaglomerării și Dumnezeu mai știe 
câte alte probleme! lar față de lucrători, costurile sunt și mai 
mari. | 

Ne îngrijorează efectele umane ale muncii la domiciliu. Dar 
cât de umană este însăși naveta? Pentru majoritatea muncitorilor, 
ea reprezintă o perioadă de muncă neplătită — o rutină jalnică și 
înnebunitoare, în cadrul căreia cei mai multi sunt izolați social- 
mente ore în șir! Majoritatea oamenilor detestă această latură a 
vieţii lor de muncă. Întrebaţi-i doar dacă le-ar plăcea să fie elibe- 
rati de ea! 

Naveta a fost esenţială în perioada când majoritatea muncito- 
rilor trebuia să manevreze obiecte fizice, în fabrici. Astăzi, pe mă- 
sură ce industriile celui de-Al Treilea Val se extind, multi lucră- 
tori se deplasează la serviciu pentru a mânui informații, idei, nu- 
mere, programe, formule, modele și simboluri — și e mult mai 
ieftin, nu numai în termeni bănești, ci și sub aspectul economiilor 
de energie, să vină informația la muncitor, decât muncitorul la 
informație. 

Exisă în egală masura tot felul de comutări culturale și valo- 
rice paralele, care sustin aceeași idee. Noul accent pus pe viata 

de familie reînviată. Imboldul descentralist — nimic nu e mai 
descentralizat decât munca la domiciliu. Rezistenţa față de mobi- 
litatea forțată — nu e nevoie să te muţi cu familie cu tot, când îti 
schimbi serviciul. Preocupările ecologice - nimic nu poluează 
mai mult decât producția centralizată. Etc., etc. 

Adunați la un loc toate aceste presiuni, și veți înțelege de ce 
pare atât de probabil transferul anumitor funcții în sectorul de la 
domiciliu. Mai mult, trebuie. să priviți această evoluţie nu în sine, 
ci legată de de-masificarea producției și a distribuţiei; de descen- * 
tralizarea în direcția regiunilor; de crescânda importanţă a infor- 
maâţiei; de apariția unor industrii cu totul noi, fără precedent; de 
progresul instrumentelor naționale pentru management și regle- 
mentări economice; de importanţa tot mai mare a co-producției și 
producției de non-piață - și de multe alte schimbări care se 
determină reciproc. 

Restructurâm economia pe toate aceste fronturi simultan. Nu 
e de mirare că vocabularul nostru economic e demodat. Nu e de 
mirare că hărțile economice nu mai reflectă terenul. Ja formă o 
economie nouă, proprie celui de-Al Treilea Val. 


E Dacă ar fi să vă acceptăm argumentele că are loc o restruc- 
turare fundamentală a economiei, încă ar mai rămâne chestiunile 
justiției sociale, ale echităţii și umanismului. Această transfor- 
mare, foarte probabil, va necesita câteva decenii până sa se 
desăvârșească. Ce se întâmplă între timp? | 

Ce se va întâmpla cu milioanele de muncitori care sunt prinși 
în dislocări? Ce se întâmplă cu cei săraci? Cu femeile și minori- 
tățile? Cu bătrânii? Si nu cumva ne asumăm riscul de a crea o 
societate și mai puțin democratică, doar cu o mână de oameni 
instruiți efectuând activităţile bine plătite, în timp ce restul trâiesc 
în sărăcie, la munca de jos? Ce anume va împiedica economia 
celui de-Al Treilea Val propusa de dumneavoastră să plaseze 
tipurile intelectuale, manageriale și științifice într-o nouă poziție 
de conducere, cu noi, ceilalți, continând să alimentâm cuptorul — 
transpirați, obosiţi și la fel de oprimaţi ca întotdeauna? 


O Pentru a răspunde la această întrebare, trebuie să explorăm 
mai întâi viitorul muncii. 


VIITORUL 
MUNCII 


Cine va munci? Ce este munca? Ne îndreptam spre o fantezie 
distopică, în care două procente din populație folosesc roboti și 
efectuează toată munca plătită în timp ce nouăzeci și opt la sută 
nu fac nimic? 


La sfârșitul anilor 1950 și începutul anilor 1960, introducerea 
automatizării în fabrici a fost salutată cu prognoze ale unui șomaj 
masiv. Argumentând câ nu va mai fi posibilă (și nici măcar 
dezirabila) angajarea integrală a forței de muncă, anumiți eco- 
nomiști solicitau un venit minim garantat pentru toți, indiferent 
dacă aveau sau nu loc de muncă. 

Temerile anilor cincizeci și șaizeci au scazut, însă, pe măsură ce 
s-a comutat compoziția forței de muncă. În multe țări, câtă vreme 
funcțiile de producție se împuținau, apăreau milioane de noi 
posturi în sfera birourilor și serviciilor. 


Astăzi, apar temeri reinnoite cu privire la creșterea șomajului teh- 
nologic și, odată cu foarte accelerata răspândire a automatizării 
birotice, este improbabil ca sectorul funcționăresc să preia iarâși 
disponibilitățile. 

De astă dată, dincotro vor apărea locuri de muncă? 

Cum se va schimba munca propriu-zisă? 


AT. 

E Spuneți că în viata noastră economică are loc o restructurare 
majoră — împreună cu frământările la fel de puternice din cadrul 
instituțiilor și valorilor sociale. Rămâne, însă, întrebarea: cine va - 
avea de câștigat? 

Date fiind schimbările tehnologice, ce fel de schimbari se vor 
produce în relațiile instituționale? Nu apar conflicte de interese : 
între capitaliști, directori și intelectuali, muncitori, bărbați, femei, 
albi şi negri? În tările occidentale, aproape treizeci de milioane de 
oameni nu au locuri de muncă. Alte milioane își petrec viata în 
munci care distrug sufletul — și li se spune că au noroc. La orizont 
se profilează amenințarea unor crize economice și mai grave. Şi, 
în mare parte din restul lumii, situaţia e inimaginabil mai rea. 

În pofida tuturor acestor lucruri, păreti optimist. De ce? 


O Nu sunt în nici un caz optimist, când privesc viitorul apropiat. 
Cred că s-ar putea să ne aflăm la doar câţiva milimetri distanță de 
un dezastru economic și mai mare. Spun acest lucru cel puțin din 
1975, când am publicat The Eco-Spasm Report. Din păcate, 
cartea este la fel de valabilă și astăzi, în condițiile atâtor noi fali- 
mente bancare și concedieri. 

Actuala criză, însă, nu seamănă cu nici o depresiune 
precedentă. Nu o luăm de la capat cu anul 1933. Ea se datorează 
unor motive cu totul diferite și, dacă dorim s-o combatem, trebuie 
să-i recunoaștem trăsăturile distinctive. 

Ceea ce face ca această criză să fie diferita este faptul câ ea nu 
e o prăbușire, ci o reorganizare radicală. Este o criză de restruc- 
turare. Până nu vom percepe acest lucru, și vom începe să schi- 
tám contururile economiei de mâine, cum am putea spera să ne 
rezolvăm problemele? Avem nevoie de concepte noi. 

Vorbim despre șomaj, dar nici măcar nu știm ce va însemna 
„munca“ în noua societate. Într-adevăr, nici munca Și nici, la o 
adică, șomajul, nu mai au astăzi același înțeles ca odinioară. 


E Ce înțelegeți prin muncă? 


DJ Operez întotdeauna o distincţie mintală clară între munca 
plătită din cadrul economiei de schimb și munca neplătită din 
sectorul de non-schimb -— activitatea pe care eu o numesc 


1. “Eco-spasin — Spasmul economic“, Editura ANTE, 1996. 

„prosum“. Prosumul este ceea ce fac femeile — și bărbaţii, în fond 
— atunci când își cresc copiii... Este ceea ce fac bărbaţii — sau 
femeile — când construiesc o anexă a casei... Ceea ce fac oamenii 
care îşi cultivă propriile zarzavaturi, îşi confecționează singuri 
hainele sau lucrează voluntar la spital. Produc bunuri și servicii. 
Muncesc. Dar nu pentru bani. Prosumul e un factor-cheie al noii 
economii. În scopurile discuţiei de față, însă, propun să rămânem 
la chestiunea muncii plâtite — cea la care se referă majoritatea 
oamenilor, atunci când vorbesc despre muncă. 


HI Si vreți să spuneti că această muncă însăși se transformă? 


C Spre deosebire de mulți oameni care scriu despre ea, eu am 
petrecut ani de zile prestând una dintre cele mai păcătoase munci 
de fabrică din câte există. Muncă brută. Muncă manuală. Muncă 
la lanțul de montaj. De asemenea, am vizitat fabrici din întreaga 
lume. Si am intrat în câteva dintre cele mai avansate fabrici și 
instituţii din zilele noastre, ca să le studiez. 

Toate aceste lucruri mă conving că imaginile noastre comune 
despre muncă sunt desuete. Ele datează de la alienarea și diviziu- 
nea muncii, propovăduite de Adam Smith și Karl Marx. Mai 
recent, i se revendică lui C. Wright Mills, cu privire la natura 
muncii de birou. Fapt este că încă mai tindem să ne gândim la 
muncă. mai cu seamă în termenii filmelor „Timpuri noi“ de 
Charlie Chaplin’ și „A noastră e libertatea“ de René Clair“. Toate 
acele imagini și idei critice au fost, la un moment dat, adecvate. 
Ele, însă, se aplică industrialismului tradiţional — nu noului sistem 
aflat astăzi în evoluție rapiciă. 

Știm cu toții cât de mizerabilă era - și încă mai e — munca 
fractionalizată din industria tradițională de fabricaţie. 

lar acest stil-fabrică al muncii s-a transferat și în birouri, unde 
fiecare persoană îndeplinește câte o măruntă sarcină repetitivă, 
fără a avea idee despre relatia ei cu întregul, fără pic de mândrie a 
îndemânării sau talentului, fără nici cea mai mică șansă de discre- 
tie sau creativitate. 

1. Modern Times, 1935, cu Charlie Chaplin și Paulette Goddard. 
2. A nous la liberté, 1932, cu Raymond Cordy, Henri Marchaud, Paul Ollivier, 
Rolla France. 

Însă tocmai aceste posturi — aceste forme de muncă dezuma- 
nizată - sunt cele care seacă. 

Ceea ce mă uimește continuu este nostalgia care argumen- 
tează pentru conservarea acestui gen de muncă — din nou, 
îndeobște din partea unor oameni care nu au fost niciodată siliți 
s-o faca. 


E Vorbiti ca și cum totul ar ține de domeniul trecutului. 


D Fireşte că nu. Milioane de muncitori, de la monteori la matri- 
teri, chiar și în națiunile cele mai avansate tehnologic, încă mai 
sunt prinși în posturi nefericite, care necesită acest gen de 
muncă. 

Dar cheia spre viitorul muncii este recunoașterea faptului că 
activitatea de rutină, repetitivă şi fragmentată nu mai e eficientă. 
În țările de înaltă tehnicitate, ea deja a ajuns demodată. Prin 
urmare, slujbele de acest gen își vor continua declinul, indiferent 
ce vor face companiile, sindicatele și guvernele. Și nu e cazul să 
le plângem de milă. 

Căci a şi început să le ia locul altceva. Face parte din restruc- 
turarea economiei, despre care am vorbit mai înainte. 

Expansiunea sectorului de tip Al Treilea Val implică un cu 
totul alt gen de muncă. | 

Există deja — sau vor apărea în curând — noi ocupații, de la 
tehnica PET-scan-ului în spitale, până la reciclarea resurselor, 
depanarea aparatelor de recunoaștere a vorbirii, mineritul ocea- 
nic de mangan, designul de materiale, instalarea de panouri 
solare fotovoltaice, arheologia submarină, până la construcția 
fibrelor optice, arhitectura laboratoarelor spațiale, programarea 
transmisiil€r în direct prin satelit, teoriile de învățământ, instruc- 
tajul video și consultanta prin teleconferință. 

Foarte puține, dacă nu chiar nici una, dintre aceste ocupații de 
stil nou, se pretează la genul muncii de rutină, taylorizate, care 
caracteriza majoritatea slujbelor din trecut. 


E Dar am avut întotdeauna diverse tipuri de slujbe. Toate 





1. Scannerele de Tomografie cu Emisie de Pozitroni (Positron Emission 
Tomography) furnizează imagini în secțiune transversală ale fluxurilor de 
energie din creier (n.a.). 

acestea nu sunt niște exemple de exotism tehnologic? Cum 
rămâne cu funcțiile mai banale? Inovaţiile tehnologice nu pot fi 
ecranate și conturate spre a menține ierarhii drastice ale muncii 
și fragmentării muncii? Dacă le-o îngăduim, tehnologiile elibe- 
ratoare nu vor fi ignorate, în vreme ce tehnologiile care conservă 
actualele relații ierarhice sunt zorite să intre în producție? 


O Desigur, nimănui nu-i convine să renunţe la putere. Cel mai de 
jos maistru şi cel mai sus-pus director pot avea fiecare motivele 
lor de a menține relaţiile de muncă de stil vechi. Sorţii, însă, se 
deplasează în defavoarea lor. În industriile tradiționale, de factura 
celui de-Al Doilea Val, munca fragmentată, repetitivă, fără contri- 
„buţie cerebrală, era rentabilă pentru firmă. Astăzi, computerele 
pot foarte adeseori să efectueze acest gen de muncă mai repede 
și mai bine, iar roboții pot realiza sarcinile periculoase. Vechile 
forme de rnuncă sunt tot mai puțin profitabile și productive. Prin 
urmare, există stimulentul de a le schimba. 

Nu demult, stateam în zona de montaj a companiei de com- 
putere din Silicon Valley. Nu era fabricaţia de cipuri — care încă 
mai este organizată, în foarte mare măsură, pe linii de tip Al 
Doilea Val, cu șiruri-șiruri de muncitori, în majoritate femei, mai 
ales în Asia, prestând o jalnică muncă repetitivă, de fabrică. Aceea 
încă mai este fabricatie în masă. Dimpotrivă, compania pe care 
am vizitat-o preia acele cipuri și face din ele produse finite. Iar 
ceea ce am văzut reprezenta un stil de muncă absolut diferit. 

Era tipic pentru producţia de-masificată. Se lucra într-o am- 
bianță curată și silenţioasă. Sala de asamblare era luminoasă, 
veselă, cu bancurile de lucru pline de plante, fotografii de familie 
și suveniruri. Muncitorii aveau mici aparate de radio și, în unele 
cazuri, casetofoane Walkman stereo. 

Munca propriu-zisă constituia opusul celei la care ne-am fi 
așteptat. În loc de a repeta la nesfârșit o sarcină maruntă, acei 
monteori realizau fiecare numeroase operațiuni și teste complexe 
asupra unui număr de unităţi foarte mic zilnic. Nu exista nici un 
fel de linie de montaj. 

Nu vreau să insinuez că munca lor era numai vis și armonie. Nu 
era. Dar contrastul dintre aceasta și munca de stil vechi era frapant, 
și acesta e genul de activitate proprie celui de-Al Treilea Val care se 
extinde, în vreme ce sectorul de tip Al Doilea Val cade în declin. 

În industriile celui de-Al Doilea Val, avem de-a face cu conce- 
dieri și reduceri salariale, amânări ale plăţilor, presiuni tot mai 
drastice asupra muncitorului. 

În industriile celui de-Al Treilea Val, este vorba de partici- 
parea salariaților la luarea deciziilor; despre lărgirea și îmbo- 
gățirea muncii, în locul fracționalizării; despre flex-timp, în locul 
orelor rigide de program; despre o gamă maleabila de beneficii 
care le dau angajaților posibilitatea de a alege, în locul unui fait 
accompli, despre moduri de a încuraja activitatea, nu oarba 
obedienţă. 


STILURI DE MUNCĂ CREATOARE 


E Proportional, însă, pentru fiecare dintre acești monteori pe 
care i-ati vazut, cât de multe femei din Taiwan lucrează în condiții 
de hală, fabricând piesele? Și câți muncitori din Statele Unite sunt 
complet lipsiţi de slujbe? Într-o economie capitalista există doar 
un număr limitat de locuri pentru lucrătorii intelectuali de înaltă 
calificare. Pentru ca toată lumea să sc bucure de condiţiile pe 
care le descrieți, ar fi necesare schimbari organizatorice, nu doar 
de productie, și de asemenea în domeniul învățământului și al 
serviciilor sociale. Într-un sens, actuala structură de clasă se va 
comprima, aproape fiecare individ devenind un fel de tip intelec- 
tual/ managerial, în cadrul unei structuri de ansamblu perfect 
cooperatiste. Pentru a realiza acest lucru, însă, presupunând că 
este dezirabil, ar fi necesară o mișcare hotărâtă în direcția unei 
mult mai mari egalizări a cunoștințelor și prerogativelor. Există 
toate șansele ca aceia care dețin actualmente avantaje să opună 
rezistenţă, nu? Iar condiţiile mult mai umane din cadrul unor in- 
dustrii de înaltă tehnicitate, pe care le descrieți, nu reprezintă în 
mare măsură o funcție a nivelurilor excepțional de crescute ale 
dezvoltării și profitabilității de care beneficiază aceste ateliere? 


O Sigur că da. Faptul că noile industrii high-tech sunt relativ 
profitabile face ca totul să fie mai ușor. Iar penuria de lucrători de 
inalta calificare le conferă celor existenți putere de negociere. 
Toate acestea sunt adevărate. Însă nu și suficiente pentru ca să 
explice ceea ce se întâmplă. S-o luăm așa: munca a fost brutală și 
mizerabilă în industriile din Al Doilea Val, chiar și atunci când 

aceste industrii erau extrem de profitabile. De fapt, brutalitatea 
muncii contribuia direct la creșterea profiturilor. Cu cât fortai mai 
nemilos oamenii, cât atât câștigau mai mulți bani. 

În numeroase companii de tip Al Treilea Val, se aplică ga 
opusul. Brutalitatea la locul de munca nu mai rentează — este 
contraproductivă. 

Firmele din Al Treilea Val nu măresc otite extenuându-și 
angajații. Reușesc prin a munci nu mai mult, ci mai inteligent. 
Transpiraţia nu mai e la fel de profitabilă ca odinioară. 

Pentru a dramatiza această diferență, am putea spune că, în 
vechile industrii ale producției de masă, mușchii erau aceia care 
contau. În industriile avansate, de-masificate, cruciale sunt infor- 
matia și imaginația, ceea ce schimbă totul. 

Imi amintec una dintre conversațiile pe care le-am purtat la 
Tokyo cu Akio Morita, co-fondatorul firmei Sony. S-a exprimat 
clar: „Unui muncitor din fabrică, îi pot spune să vină fix la ora 
7:00 A.M. și să producă. Dar nu-i pot spune unui inginer sau 
cercetâtor să apară la 7:00 şi să aibă o idee creatoare.“ 

Morita ştie acest lucru, precum și ceilalți reprezentanți de 
succes ai industriilor din Al Treilea Val. Vorbiti cu Steve Jobs de 
la Apple sau cu Jim Treybig de la Tandem Computers. 

Iar când companiile din Al Treilea Val au necazuri, acestea se 
datorează câte unui produs cu design neinspirat, marketingului 
neadecvat, slabei organizări sau altor motive. Nu se întâmplă 
fiindcă salariaţii ar transpira necorespunzător. 

Caracterul muncii în sine e diferit şi presupune un gen de 
muncitor cu totul diferit. 


NOUL MUNCITOR 


© După opinia dumneavoastră, prin ce anume, exact, diferă 
muncitorul de stil nou de cel vechi? 


CO Muncitorul din Al Treilea Val e mai independent, mai bogat în 
resurse, nemaifiind un apendice al mașinii. In mod tipic, este un 
muncitor cu talente sau cunoștințe de specialitate. Şi, asemenea 
artizanului dinaintea revoluției industriale, care deținea o trusă de 
scule manuale, noii „muncitori-mintali“, dacă vreți să-i numim 
astfel, au aptitudini și informaţii care echivalează cu o trusă de 

scule mintale. Sunt posesorii „mijloacelor de producție“, într-un 
mod pe care muncitorii necalificaţi din fabrică nu l-ar fi putut 
realiza niciodată. 

Noii muncitori seamănă mai mult cu niște meșteșugari inde- 
pendenti, decât cu mâinile de lucru interșanjabile de la lanțul de 
montaj. Sunt mai tineri, mai cultivați. Detestă categoric rutina. 
Vor să fie lăsaţi în pace de câtre șef, ca să facă treaba așa cum 
știu ei. Vor să aibă un cuvânt de spus. Sunt deprinși cu schim- 
barea, ambiguitatea, organizaţia flexibilă. Reprezintă o forță nouă, 
iar numărul lor crește încontinuu. 

Pe măsură ce economia se transferă dintr-Al Doilea Val în cel 
de-Al Treilea, ni se înfățișează un nou sistem de valori, însoțite de 
noi facultăți, ceea ce are implicaţii profunde asupra patronilor, 
asupra politicii guvernamentale, asupra economiei marxiste și 
sindicatelor muncitorești... | 


E Putem cădea de acord că acest tip de „muncă-mintală“ există 
în societate și creează o situație a muncii mult îmbunătățită. Fără 
îndoială, asemenea muncitori au un anume grad de auto-încre- 
dere și cer — uneori, chiar obținând — o oarecare flexibilitate și 
sentiment de participare. Dar cât de mulți reușesc? 

Si care factori determină cât de departe va ajunge tendința 
spre acest stil de muncă? 

Dumneavoastră subliniați schimbările tehnologice și impor- 
tanța cunoașterii în producție, ca factori critici. Cum ramâne, 
însă, cu dorința grupurilor sociale existente de a-și menține relati- 
vele avantaje? Capitaliștii nu se vor opune incursiunii asupra 
statutului și puterii lor, care va însoți în mod inevitabil crescânda 
autonomie și autoritate a lucrătorilor intelectuali? Actualii profe- 
sioniști și directori nu-și vor proteja cu strășnicie monopolul rela- 
tiv asupra muncii intelectuale și „poziției superioare“ pe care 
aceasta le-o conferă vis-ă-vis de ceilalți muncitori? Chiar în acest 
moment, A.M.A. nu încearcă să limiteze numărul de medici? Iar 
managerii unor companii ca I.B.M. nu iau măsuri excesive contra 
participării lucrătorilor? 

In noile industrii pe care le aveţi în vedere, cât de schimbată e 
structura de bază? Salariaţii sunt în continuare salariaţi, aștep- 
tându-se din partea lor sa aducă profituri firmei, indiferent de 
prețul social sau personal? 

Pe scurt, anvizajați un nou loc de muncă, unde toată lumea își 
împarte egal sarcinile și este în aceeași măsură partener auto- 
administrat în întregul proiect industrial? Sau de fapt întrezriți 
doar o versiune vag modificată a ceea ce avem: muncitori mai 
intelectualizați, desigur, dar tot șefii rămânând cu puterea supre- 
mă și lăsând sarcinile concrete în seama lucrătorilor tradiționali? 


Ul Nu sunt un utopic. Și nu-mi imaginez apariția unui loc de 
muncă perfect, unde toți contribuie cu parte egală la autoritatea 
decizională, munca fizică și compensaţiile economice. Nici măcar 
pe acesta nu l-aș considera ideal, presupunând că ar fi realizabil. 
Un asemenea sistem ar putea funcţiona bine în anumite împre- 
jurări; în altele, ar putea fi catastrofal. Unor oameni le-ar putea 
face plăcere să lucreze într-o asemenea întreprindere — alții, n-ar 
putea-o suferi. 

O societate echilibrată trebuie să ofere maximum de varietate 
— slujbe structurate dinainte și slujbe pe care singur ti le structu- 
rezi; funcții care presupun participarea, şi altele care n-o cer. 
Majoritatea utopicilor și a socialiștilor, din experiența mea, încă 
mai gândesc în termenii uniformității din cel de-Al Doilea Val. 

Daca ceea ce spun despre de-masificarea societăţii este 
corect, avem şanse să asistăm la o explozie de forme organizato- 
rice noi, sub cele mai diverse aspecte. În locul economiilor alcă- 
tuite din întreprinderi private și de sat, sau chiar dintr-un amestec 
al acestora, putem foarte bine să găsim „cooperative electronice“, 
echipe de producție familiale sau religioase, rețele de muncă non- 
profit — mai multe aranjamente decât ne-am putea imagina acum. 

Printre acestea, fără îndoială, se vor găsi și întreprinderi cu 
auto-administrare. Dincolo de anumite dimensiuni, întreprinde- 
rile auto-administrate n-au avut niciodată prea mult succes, până 
acum, din câte știu. Dar unul dintre aspectele scăpate din vedere 
referitor la „muncitorii-mintali“ este acela că sunt mult mai bine 
echipați pentru a se administra singuri decât muncitorii tipici din 
trecut. Astfel, pot prolifera diverse forme noi de auto-adminis- 
trare. | 

Pentru viitorul apropiat, însă, în funcție de țară, încă mai vor- - 
bim în esență despre companii de stat sau private. Acestea 
suportă tot mai mari presiuni de a se reorganiza pe linii mai puțin 
„birocratice și ierarhice. Cu cât înaintează mai mult economia și 

societatea în cel de-Al Treilea Val, cu atât mai puțin eficiente 
devin aceste forme tradiționale de organizare. 

Cât despre scopul esențial — desigur, firmele vor urmări 
profitul, dar nu numai profitul. Companiile inteligente nu mai 
acceptă maximizarea profitului, indiferent ce le spune Milton 
Friedman, dar aceasta e o altă chestiune. Vom reveni la ea mai 
târziu. Pentru moment, să continuăm cu problema muncii, căci 
ceea ce spun despre caracterul ei modificat are puternice impli- 
cații politice. 

Pe masură ce natura muncii se schimbă, puteți aproape vedea 
apariţia a. două clase muncitoare distincte — dacă acest termen 
încă se mai aplică. 

Am avut întotdeauna diviziuni în cadrul clasei muncitoare, 
desigur. Dar idealul sindicatelor și al mișcărilor de stânga și 
radicale a evoluat mereu în jurul noţiunilor de solidaritate, 
unitate, efort comun, salarii egale, prime identice, etc. 

Atât în țările capitaliste cât și în cele socialiste existente, siste- 
mul de producție industrială pretindea o forță de muncă unifor- 
mă, standardizată, și aproape se poate argumenta că sindicatele 
au ajutat la crearea acesteia în folosul patronilor. Indiferent dacă 
este sau nu așa, întregul sistem suprima diversitatea și individua- 
litatea. Marx susținea că sistemul fabricii însuși a promovat 
colectivizarea conștiinței, astfel că toti muncitorii vor ajunge în 
cele din urmă să se considere membri ai aceleiași clase — „masele 
muncitorești". 

Ceea ce se întâmplă acum este opusul dialectic - Marx întors 
cu capul în jos, dacă vreti. Datorită sectoarelor în ascensiune ale 
economiei, nu mai avem nevoie de mii de muncitori care pres- 
tează o muncă uniformă, standardizată și repetitivă. Ceea ce-i 
trebuie sistemului sunt muncitori plini de resurse, inventivi, 
cultivați chiar individualiști. 

Acest gen de muncitor se află acum la mare căutare în sectoa- 
rele avansate ale economiei, și nu este deloc ușor de recrutat de 
câtre sindicate. Oamenii aceștia își vor inventa propriile lor forme 
de organizare — mai asociative, mai putin omogenizante. lar dacă 
se înscriu totuși în sindicate, vor impune schimbări importante.în 
structura, practica și ideologia sindicală. 

Noile stiluri de muncă, noile valori, noua diversitate și 

individualizare corespund perfect de-masificării producţiei, a 
consumului, comunicațiilor, energiei și structurii familiale. 

De fapt, schimbările din toate aceste sfere ajută să se 
determine ce se întâmplă în sfera economică, astfel că nu numai 
economia e singura care propulsează restul sistemului. 

La fel cum consumatorii cer în proporție crescândă mărfuri și 
servicii specializate, muncitorii (foarte adesea, aceiași consu- 
matori, purtând pălării diferite) cer specializarea tratamentului la 
locul de muncă. Și câtă vreme, în trecut, tehnologia din Al Doilea 
Val promova uniformitatea, tehnologia celui de-Al Treilea Val 
corespunde și efectiv încurajează diversitatea socială. 

Este o realitate care se auto-impune. 


DESPRE RECOMPENSE ȘI ASISTENȚĂ SOCIALĂ 


WE Sugeraţi că făurim o economie în cadrul căreia numai oamenii 
cu studii cât mai înalte și calificări specializate își vor găsi de lu- 
cru? La ce bun să reuşim umanizarea anumitor slujbe, dacă toto- 
dată structurăm învățământul și economia ca întreg astfel încât 
sa-i excludem de la angajarea în ele pe majoritatea oamenilor? 


O Ar fi o tragedie dacă am clâdi o economie numai și numai în 
jurul calităților cognitive... dacă i-am răsplăti numai pe oamenii 
pricepuți la rationamentele abstracte și limbajul cultivat — o „lite- 
rocrație“. 

Dar nu mi se pare verosimil. O economie de tip Al Treilea Val, 
chiar dacă are o masivă bază informaţională, necesită tot felul de 
talente și resurse omenești — nu numai simpla putere cerebrală 
nealiată. Și cred că economia va oferi stimulente și pentru alte 
genuri de calificări. De exemplu, vom avea nevoie de un mare 
număr de instructori și reinstructori. Așa ceva presupune aptitu- 
dini interpersonale, sau talente vizuale, grafice și dramatice. Vom 
avea nevoie de oameni buni la empatie, oameni cu calități estetice 
și atletice, oameni care sunt niște organizatori și manageri sensi- 
bili — ceea ce necesită mai mult decât abilitatea cognitivă. Avem 
nevoie de luptători și conciliatori, de comunicatori interculturali 
și multe alte tipuri de ființe omenești. 

Ideea că orice societate, sau chiar economia plătită, poate fi 
condusă pe baza unui I.Q. decorporat, este un mit. O propagă 
tehnocrații, dar pur și simplu nu e adevărată. 

Întrebarea este cum să răsplătim uriașa diversitate de talente 
necesare. 

Nici o civilizație n-a răsplătit vreodată în mod egal toate talen- 
tele — și nici n-ar fi cazul. În civilizația agricolă, sau de Prim Val, 
rentau anumite trăsături și priceperi, îndeosebi puterea muscu- 
lară brută. Civilizaţia industrială sau din cel de-Al Doilea Val 
valorifica alte capacități. Civilizația din Al Treilea Val va recom- 
pensa și ea anumite trăsături și abilități, în detrimentul altora. 

În fiecare perioadă, cei cu talente prost răsplătite au fost ne- 
voiți să accepte un rol inferior în societate, sau să lupte pentru a 
schimba sistemul de recompensare. Presupun că același lucru va 
fi valabil și în viitor. 

lar acest fapt må aduce înapoi la ideea unei forme de venit 
minim garantat pentru toti cei ce-și aduc contribuţia în procesul 
de producție. Fie că se realizează prin intermediul unor impozite 
negative pe venit, cum cred că a propus Milton Friedman, sau pe 
linii stabilite de economiști ca Robert Theobald, cred că toate 
societățile de înaltă tehnicitate vor fi obligate sa se deplaseze în 
această: direcţie. Asemenea sisteme nu au nevoie de centralizare 
sau standardizare. Pot chiar să curgă prin sectorul privat. Putem 
fi extrem de creativi cu privire la metodă. Dar, dacă nu rezolvă 
problema, țările high-tech se vor confrunta cu conflicte sociale 
explozive. 


Œ Dar atacurile de azi asupra sistemelor de asistenţă socială nu 
ne duc tocmai în direcția opusă? 


O N-am spus nimic despre asistența socială. Am spus că vom 
avea nevoie să-i recompensăm pe toți cei ce contribuie la produc- 
ție. Este cu totul altceva. Nu e același lucru cu serviciul de ajutor 
social, şi nici cu a-i răsplăti numai pe cei ce au serviciu..E ceva 
inerent diferit de amândouă. 

Lucrul la care mă refer nu se înscrie în nici una din vechile 
categorii, de deapta sau de stânga, liberală sau conservatoare. 

Nu sustin că ar trebui să-i răsplătim pe membrii neproducători 
ai societăţii, așa cum procedează uneori sistemul de asistență 
socială. 

Sustin că exista mulți oameni care produc avuţie și valori 
pentru societate, dar care rămân invizibili în ochii economiştilor 

și gânditorilor noștri convenţționali. Mă refer la producătorii 
nerecunoscuți. 

Mulţi consumatori, de exemplu, contribuie la producţie în 
afara economiei de schimb, după cum am subliniat în „Al Treilea 
Val“. Produc bunuri şi servicii reale pentru ei înșiși, scutind socie- 
tatea de nevoia de a o face. Milioane de femei se înscriu în 
această categorie. Și contribuie cu valori la economia de schimb: 
însăşi. Numai că o fac lucrând în cadrul economiei de uz, aşa că 
nu le observam niciodată. Sunt ceea se numim „prosumatoare“. 
În plus, chiar în cadrul sectorului de schimb, multe terțe parți co- 
produc valori, dar nu sunt recunoscute — ca în cazul postului de 
televiziune care a ajutat la sporirea producției agricole. 

Prosumatorii şi co-producâtorii sunt însuși opusul non-produc- 
tivului. Contribuțiile lor, însă, rămân invizibile, fiindcă folosim 
sisteme de calcul arhaice și nedrepte. | 

Nu propun să li se ofere tuturor ajutoare sociale. Insist că tre- 
buie să-i recunoaștem pe adevărații contribuitori la productivitate 
și să-i recompensăm. De fapt, bănuiesc că nici nu vom putea 
rezolva criza șomajului, până nu vom face acest lucru. 


CELE ȘAPTE CURENTE ALE SOMAJULUI 


Œ insistaţi că înaintăm spre o nouă formă de economie. Totuși, 
iată-ne în fata celei mai vechi dintre probleme - lipsa locurilor de 
muncă. De ce este aceasta atât de diferită de ceea ce am îndurat 
în trecut? Și cum ar trebui s-o abordăm? 


O Îi putem ţine pe toți în câmpul muncii, dacă suntem dispuși să 
platim prețul. Razboiul, de exemplu. Este o amfetamină econo- 
mică — dar, la fel ca omologul său real, îti poate veni de hac: 

Mai putem crea și non-slujbe, plătind oameni pentru a le 
efectua. Economia este deja plină de așa ceva. Sovieticii sunt 
niște maeștri ai angajărilor integrale, prin expedientul simplu de 
a prolifera non-slujbe birocratice. 

Antidotul occidental al șomajului, cel puțin de la Keynes și 
Roosevelt încoace, a fost dezvoltarea. Dar chiar dacă n-am avea 
pe cap grija O.P.E.C.-ului şi a inflației, politica de dezvoltare, prin 
ea însăși, nu prea are șanse de a elimina ratele înalte ale 
șomajului. 

Fiindcă problema şomajului nu este numai cantitativă. Şi nu 
mai este vorba doar de numărul de posturi. Contează ce fel de 
posturi, unde, când și cine le poate ocupa. Este o chestiune cali- 
tativă. Dacă nu priviți în fată aspectul calitativ, nu puteţi rezolva 
problema cantitativă. l 

Economia necesită calificări mai diversificate ca oricând, iar 
calificarea presupune continua schimbare în ritm accelerat. Forta 
de muncă e mai variată. Economia însăși este mai diferențiată, 
mai frenetică și fluentă. Actuala economie e grabită, cu enclave 
ale depresiunii vecine cu industriile în plin avânt. Ca rezultat, nu 
mai putem rezolva problema prin măsura simplă a aruncării peste 
bord. 

Somajul în sine are origini mult mai diverse. 


BI Probabil că aceeași părere fată de șomaj o împărtășește și 
mama fără loc de muncă, încercând să crească singură doi copii, 
sau muncitorul auto concediat la vârsta de cincizeci de ani, chiar 
dacă din motive diferite. 


_] Da, dar nu putem vindeca boala cu un singur medicament. 
Avem de-a face efectiv cu peste o jumătate de duzină de boli dife- 
rite identificabile. A le îngrămădi de-a valma sub titlul „șomaj“ 
echivalează cu a declara cancerul o singură boală. lar majoritatea 
remediilor noastre pentru șomaj sunt potențialmente fatale — 
seamănă ću niște radiații aplicate întregului organism. 

Fapt este că pot enumera cel puţin șapte curente net diferite 
care alimentează șomajul în ansamblu. 

Mai întâi, există șomajul structural, care provine din transferul 
industriilor de tip Al Doilea Val spre factura celui de-Al Treilea 
Val. Acest lucru se întâmplă pe scară mondiala. Pe măsură ce 
vechile industrii tradiționale se prăbușesc, sau se reamplasează 
în locuri ca Thailanda ori Mexic, în urma lor ramân goluri ale 
economiilor industrializate și milioane de oameni fără slujbă. 

Un rezultat al acestei frământări constă în intensificarea pre- 
siunilor comerciale internaționale, a rivalităților, dumpingurilor, 
dezechilibrelor, salturilor bruște și răsturnărilor pe piața mon- 
dială. Acest lucru creează un al doilea curent de șomaj ~ șomajul 
de domeniu. 

Asupra posturilor acționează o presiune generalizată 

adițională, odată ce nivelurile tehnologice cresc și sunt necesari 
tot mai putini muncitori pentru a realiza productia la un nivel dat. 
Este familiarul și controversatul șomaj tehnologic: 

Există, apoi, șomajul care rezultă din cauze strict locale și 
regionale - supraproducţie locală, schimbări în preferințele 
consumatorilor, unificări, probleme ecologice, etc. — să-l numim 
șomajul “normal. | 

De asemenea, se remarcă un nivel mai înalt decât cel normal al 
somajului de fricțiune — inevitabila inactivitate, esențialmente 
temporară, a oamenilor aflați în procesul de transfer dintre o 
slujbă și alta. Cu cât evoluează lucrurile mai repede, cu atât devine 
și schimbarea mai accelerată, iar acest total are șanse să crească 
tot mai mult. lar actualele rate de schimb sunt foarte înalte. 

Avem, în continuare, șomajul care reprezinta aproape pe 
de-a-ntregul un rezultat al progresului informațiilor. Pe măsură ce 
diviziunea muncii devine din ce în ce mai rafinată, există tot mai 
puține posturi interșanjabile. Problema potrivirii dintre calificare 
și sarcină, care era relativ ușoară când majoritatea muncitorilor 
prestau activităţi de rutină, interschimbabile, devine mult mai 
dificila. Aceasta cere un sistem informațional mult mai sofisticat 
decât cel actualmente existent. Până se va crea, ne putem aștepta 
la niveluri serioase de șomaj informațional. 

În sfârșit, există cel pe care eu îl numesc șomajul iatrogenic — 
șomajul neintenționat, care derivă din politici guvernamentale 
inepte — adeseori, strategii menite să înmulțească locurile de 
muncă. 

Presupun că o proporție foarte semnificativă a șomajului nos- 
tru non-structural are acest caracter. Este o boală provocată de 
medic şi te poate ucide. Din păcate, oamenii politici și econo- 
miștii nu pot fi dați în judecată pentru practică defectuoasă. 

Am putea înșira multe alte curente ale șomajului, toate încru- 
cișşându-se și suprapunându-se. O fac numai pentru a sublinj 
ideea că nu e o problemă singulară. Există multe robie. 
întrepătrunse, iar complexitatea ansamblului e enormă. 

Retineti, de exemplu, că atunci când spunem că tehnologia 
poate cauza șomaj, nu facem decât să privim unul singur dintre 
efectele ei. Tot ea poate și să creeze locuri de muncă în alte părți 
ale sistemului, și de obicei așa se și întâmplă. 

Într-adevăr, până și şomajul sporeşte rata angajărilor. Gene- 
rează posturi pentru asistenții sociali, medici și poliție. Modifică 
niveluri salariale în cadrul anumitor industrii și poate prilejui noi 
posibilități de angajare cu leafă mai mică. 

Tot ceea ce facem are consecințe multiple, dintre care fiecare, 
la rândul ei, are consecinţe proprii de ordinul doi, trei și n. Pe 
măsură ce sistemul se de-masifică și devine tot mai complex, 
modelele noastre existente își pierd și bruma de putere pe care 
au putut s-o aibă cândva. 

În orice caz, ideea că „șomajul“ este o singură problemă agre- 
gată, cà ar fi cantitativ, spre deosebire de factorii calitativi, e o 
tipică idee desuetă de factură industrială. Se bazează pe supoziţia 
că încă mai avem de-a face cu tradiționala economie de masă. 

La fel ca economia însăși, șomajul este încontinuu mai diferen- 
tiat în termenii cauzelor — și, prin urmare, ai leacurilor. Fiecare 
dintre aceste tipuri diferite de șomaj trebuie sa fie atacat în ter- 
menii săi proprii. Încă mai încercăm să tratăm boala cu antibiotice 
generale, în locul medicamentelor „inteligente“, precis orientate. 





HI Si care dintre aceste curente ale somajului vi se pare cel: mai 
important? 


“Ol În ansamblu, lipsa locurilor de muncă generată de decadenta 
industriilor din Al Doilea Val și ascensiunea celor noi, bazată pe 
noi priceperi și atitudini culturale. Șomajul structural. 

În recesiunile sau depresiunile clasice, fabricile şi instituțiile 
se închideau, iar oamenii sufereau de foame până când aceleași 
fabrici şi instituții, cu aceleași posturi dinainte, se deschideau 
iarăși. Astăzi, în multe cazuri, vechile fabrici și birouri nu se vor 
mai redeschide niciodată, iar când și dacă o vor face, există toate 
șansele să nu mai ofere același gen de slujbe. Din acest motiv nu 
dau rezultate vechile remedii. Nici remediile monetariste. Nici 
cele keynesiene. Nici Friedman și nici Galbraith. Și nici un fel de 
programe simple, bazate pe puritate ideologică, liberă întreprin- 
dere, naționalizare, controlul muncitorilor și orice altceva. 


REINSTRUMENTAREA MINȚII 


WE Realist vorbind, deci, vom fi vreodata capabili să-i readucem în 

câmpul muncii pe șomerii structurali de azi? Oţelari... textiliști... 
mecanici auto... ca să nu mai menționăm milioanele de oameni 
care, de la bun început, nici nu au avut de lucru? 


O Cu riscul de a părea încăpăţânați, trebuie să acceptăm faptul că 
mulți dintre acești muncitori concediati nu vor mai fi primiţi în 
vechile lor funcții — sau orice alte funcții din sectorul de tip Al 
Doilea Val al economiei — și că majoritatea lor sunt nepregătiți 
pentru noile posturi care se deschid în sectorul propriu celui de- 
Al Treilea Val. 

Acest lucru înseamnă una din două: pensionare sau reca- 
lificare. 

Șomajul este, în fond, o pensionare forțată. Dar nici: o socie- 
tate modernă nu-și poate permite ca mari numere de muncitori 
concediati să fie lăsaţi la discretia propriilor lor resurse sărăcă- 
cioase. Somajul de masă, fără nici o formă de subvenționare sau 
câștiguri, va crea instabilități politice periculoase, și o știe toată 
lumea. Deci, adevărata întrebare este cum să plătim retragerea 
unui mare număr de muncitori din forța de muncă. 

Am putea forța companiile să-și întrețină propriile surplusuri 
de muncitori, prin reducerea profiturilor. Dar industriile unde 
apar cele mai multe concedieri sunt tocmai acelea care au cele 
mai mici profituri și, într-adevăr, unele sunt deja virtualmente 
falimentare. Astfel, dacă le obligăm permanent să-și întrețină 
mâna de lucru în exces, pur și simplu vor fi nevoite să-i paseze 
consumatorului costul, sub forma măririlor de prețuri. 

Alternativ, putem socializa costurile, punând guvernul să le 
achite. În care caz, costul sfârşeşte prin a fi iarăși suportat de 
public, de astă dată sub forma impozitelor. Oricum, costurile se 
răspândesc peste o largă arie a publicului, și pot reieși ca fiind 
enorme. 

Din acest motiv, cealaltă variantă — recalificarea — va trebui să 
fie folosită ori de câte ori e posibil. Cred, de fapt, că suntem pe 
punctul să inaugurăm afacerile de calificare și recalificare pe o 
scară imensă. Toate societățile high-tech vor fi silite să toarne 
resurse în aceasta activitate, indiferent dacă sarcina e îndeplinită 
de către sectorul privat, de sistemul educațional, de presa sau de 
toate la un loc. 

Actualele puteri tocmai au această revelație. Am primit recent 

un raport supus Congresului S.U.A., care argumentează că lipsa 
unei strategii de reinstruire „este o barieră majoră în calea reîn- 
noirii economice americane“. Am avut ocazia să discut chiar 
acest subiect cu funcționarii superiori de la Casa Albă și, chiar 
sub o administrație dedicată politicii pietei libere, se recunoaste 
în proporție crescândă că trebuie să se facă ceva. 

Problema este aceea ca, atunci când vorbesc despre instruirea 
și reinstruirea pentru posturi din industriile celui de-Al Treilea 
Val, nu mă refer numai la simpiele calificări profesionale. Noile 
industrii creează și o noua cultură, sau operează în cadrul ei — 

* impun noi valori: recompensează noile atitudini și stiluri de viață. 
Astfel, pentru siderurgistul șomer, de plidă, saltul de la turnătorie 
într-una din noile industrii high-tech poate fi extrem de dificil. 
Este şi un salt cultural, pe lângă simpla schimbare a calificării. 
profesionale. 

In acest sens, instructajul este foarte complicat. Nu stim cum 
să-l facem în bune condiţii. Şi are toate şansele să fie foarte 
costisitor. 

Totuși, va fi mult mai ieftin decât simpla aruncare la gunoi a 
acestor muncitori, subvenționându-le pensionarea definitivă. 

Dacă nu-i ajutăm pe cei care sunt excluși în proporție progre- 
sivă — dacă nu-i ajutăm să se integreze în noile culturi, precum și 
în noua economie — vom sfâșia societatea în bucăți. 


EUTHANASIE PENTRU INDUSTRIILE MURIBUNDE? 


E Dacă aveti dreptate, și ne confruntăm cu o restructurare funda- 
mentală a economiei, ce putem face pentru a ușura tranziția? 


O Pe termen lung, s-ar putea să avem de acceptat faptul că nu 
toata lumea poate primi o „slujbă“ — prin aceasta, referindu-ne la 
o funcție formală, plătită, productivă, în sistemul economiei de 
schimb. | 

In cele din urmă, s-ar putea să fie necesară explorarea „pro- 
sumului“, căutând modalități în care oamenii pot produce pentru 
ei înșiși, nu pentru vânzare sau troc. Există căi pe care putem 
crește radical productivitatea prosumului, furnizând noi unelte, 
materiale, sprijin social și politic pentru prosumatori, împreună 
cu unele forme de ajutor monetar. Asemenea politici par utopice 

în momentul de față. Foarte curând, însă, vor ajunge în capul 
agendei politice. Între timp, avem de făcut lucruri mai conventio- 
nale. Din nefericire, nici măcar pe acestea nu le facem. 

Să luăm de pildă Administraţia Carter de la jumatatea anilor 
șaptezeci, sau Partidul Laburist Britanic, când era la putere, sau 
partidele liberale și de stânga din toate aceste țări. În esenţă, au 
ignorat noile industrii de tip Al Treilea Val și s-au devotat scoa- 
terii la liman și conservării vechii economii din Al Doilea Val. 

În Statele Unite, încercăm să salvăm pe cauţiune firma 
Chrysler. În Marea Britanie, cvasi-naţionalizăm compania British 
Leyland. În Franța, Germania și alte ţări ale Europei Occidentale, 
facem același lucru — încercăm să-i menţinem multumiti pe mana- 
gerü, sindicatele și acționarii acestor industrii tradiționale. Aceas- 
tă politică economică e de-a dreptul prostească. Este oarbă fată 
de restructurarea în curs. Şi iroseşte eforturi și vieți omenești. 

La un moment dat, în cadrul dezbaterii despre Leyland, am 
calculat că guvernul britanic dorea să cheltuiască o sumă echiva- 
lentă cu salariul complet pe șapte ani al tuturor muncitorilor de la 
Leyland, numai pentru a păstra compania în industria construc- 
toare de masini. Am impresia -— ținând scama de acești bani, 
instructaj, noi tehnologii și alte ajutoare = ca muncitorii și-ar fi 
putut reorganiza viețile şi comunitâțiic pe o perioadă de șapte ani, 
astfel încât să nu mai fie dependenti de construcția mașinilor. 
Marea Britanie ar fi putut crea industri si comunități noi, mai 
sănătoase. 


E În esență, sugerati că ar trebui să administrăm în mod con- 
știent desuetudinii industriilor muribunde și conversiei spre 
alternative de tip Al Treilea Val, sub forma unei politici guverna- 
mentale — mai degrabă decât să lăsăm să decidă, nestânjenite, 
forțele pietei — un fel de euthanasie grijiulie pentru industriile 
muribunde? 


C Da. Trebuie să fim extrem de selectivi, chiar și în privința spri- 
jinului temporar, dar pot întrezări anumite excepții. De exemplu, 
dacă închiderea unei industrii ar distruge o întreagă regiune, am 
putea foarte bine să-i acordăm o perioadă de cinci ani pentru 
închidere, ca să amortizeze impactul. Am putea prefera menti- 
nerea în viață a anumitor companii, din alte motive — să zicem, ca 

bază de expansiune rapidă în cazul unei urgente nationale ori 
internaţionale. Nu pot vedea S.U.A., de exemplu, îngăduindu-și să 
devină complet dependente de piaţa mondială, în privinţa oțelului 
sau a maşinilor grele. Ar fi o mare neghiobie. S-ar putea, deci, să 
dorim păstrarea unor firme sau industrii anume în funcțiune, din 
motive sociale sau de altă natură. 

Cunosc majoritatea argumentelor împotriva acestei politici — 
și nu toate sunt prostești. Partizanii pieţei libere au dreptate când 
întreabă dacă hotârârile politice sunt mai bune cu ceva decât 
acelea făcute în scopul unori câștiguri economice private. Priviţi 
decizia franco-britanica de a construi avionul Concorde! Priviţi 
cum toarnă Congresul miliarde în carburantii sintetici, exact în 
timp ce prețurile la petrol de pe piata mondială se prăbușesc. 
Odată ce deciziile de investiţie devin politice, toate grupurile de 
interese intră în viteză. Mai mult, politica industrială merge cel 
mai bine atunci când o țară are un model clar de urmat — ca în 
cazul Japoniei, dupa Al Doilea Război Mondial. Astăzi, hotărârile 
sunt mult mai greu de luat. 

Din păcate, nici lăsarea rezolvărilor în seama Providenței nu 
duce nicăieri. i 








E Toate acestea îl lovesc drept în fată pe partizanul pietei libere, 
nu-i aşa? l 


O Nu sunt un liber-schimbist pur. Cred într-adevăr că piata liberă 
(care de fapt nu e niciodată cu adevărat liberă) reprezintă un 
magnific sistem regulator cu marele avantaj că, cel puțin într-o 
oarecare măsură, separă puterea economică de cea politică. Piata 
mai reprezintă și o cale de a descentraliza multe decizii econo- 
mice. Cred că putem folosi cu mult mai multă imaginație meca- 
nismele pieței pentru a rezolva probleme sociale ca șomajul, smo- 
gul urban, îngrijirea bătrânilor, poluarea etc., decât am făcut-o 
până acum. 

Orice sistem, însa, are limitele lui — acestea fac parte din 
definiția unui sistem. Atitudinile noastre faţă de mecanismele 
pietei n-ar trebui să fie teologice. Piaţa nu e o religie, ci un 
instrument. Și nici un instrument nu e în stare să rezolve totul. 

Confruntaţi cu șomajul actual, nu trebuie să ezităm a folosi 
creator fondurile publice pentru a stinge anumite industrii din Al 

Doilea Val. Scopul nu trebuie să ñe acela de a le menține în func- 
țiune, de a-i plăti pe manageri și muncitori, ci de a pune în 
mișcare un proces de convertire industrială și regională. 

Cheia este conversia, nu sprijinul. N-as da nici un ban pentru a 
sustine o industrie în declin, decât dacă și până când acea indus- 
trie acceptă să schițeze un plan de convertire, de la actualele ei 
tehnologii şi produse, la produse şi tehnologii de o noutate 
semnificativă, împreună cu planuri de reinstruire completă a 
directorilor și forței de muncă. 

Un recent sondaj al revistei Business Week întreba dacă 
industriile muribunde ar trebui să- fie lăsate să „se scufunde sau 
så înoate“. Revista raporta cu voioșie că majoritatea americanilor 
— 56% -- favorizau piaţa liberă, abordarea înoatâ-sau-scufundă-te, în 
locul sprijinului de tip „cauțiune“. Dar acestea nu sunt singurele 
alternative. Respectiva atitudine'de ori/ori este simplistă. Ceea ce 
trebuie nu e nici o politică oarbă a supraviețuirii-celui-mai- 
puternic, nici la fel de oarbele pomeni. Este ncvoie de ajutorul 
pentru convertire. 

Conversia nu e o idee nouâ. S-au puriat discutii importante 
despre modalitățile de a proceda ia sfârșitul celui de-Al Doilea 
Război Mondial. când americanii doreau să treacă de la o 
economie de război la una de pace. Mai recent, când salariatilor 
companiei Lucas Aerospace din Marea Britanie li s-a spus că îi 
așteaptă concedierea datorită reducerilor de comenzi militare, 
și-au făcut singuri pianurile pentru produse alternative care se 
puteau fabrica mai mult sau mai puțin cu aceeași tehnologie și 
forță de muncă. Din câte înțeleg eu, au schiţat proiecte detaliate 
pentru conversia spre producţia de articole de maşini de tuns 
iarba și aparatură electronică medicală. 

Atitudinea celor de la Lucas s-a înglodat în reproșurile unui 
sindicat dorctrinar și ale unei conduceri la fel de doctrinare. 
Cazul, însă, e instructiv. Ne sugerează tot felul de posibilități. Şi 
subliniază ideea că planificarea conversiunilor, dacă e vorba să 
reușească, nu poate fi făcută doar de către corporații. Ceea ce e 
necesar este o strategie comună, elaborată de industrie, sindi- 
cate, angajați (nu aceiași cu sindicatele), împreună cu reprezen- 
tanti ai furnizorilor și ai clienților, precum și ai agențiilor publice 
din comunitățile în care operează. „Conversia“ va trebui să fie un 
cuvânt-cheie în vocabularul nostru economic din viitorul apropiat. 

î Într-un sens, sugerati că toți cei afectați ar trebui să aibă un 
* cuvânt de spus în procesul conversiei — nu numai proprietarii și 
managerii, ci şi muncitorii, consumatorii și locuitorii comunității? 
Totuşi, astăzi auzim vorbindu-se tot mai mult despre alăturarea 
marilor afaceriști cu marii guvernamentali, pentru a planifica 
politica industrială. 

Toată opera dumneavoastră denotă o atitudine ambiguă față 
de planificare. Pe de o parte, de la „Șocul viitorului“ încoace, aţi 
îndemnat la gândirea strategică pe termen lung. Dar mai accen- 
tuati și descentralizarea și diversitatea. Există cumva o contra- 
dictie în propria dumneavoastră gândire? 


LI La sfârșitul cărții „Șocul viitorului“, am încercat să explic dife- 
renta dintre planificarea de stil industrial, centralizată, birocra- 
tică, de sus în jos, și un stil mai deschis, democratic, descen- 
tralizat, pe care l-am numit „democraţie anticipativă“. Pe măsură 
ce criza economică se adânceşte, simt un sprijin crescând fața de 
ideea planningului strategic. Dar nu pot spune că-mi place direc- 
tia spre care se pare că avansâm. 

Ceea ce descopăr, discutând cu membrii consiliului de admi- 
nistraţie şi directorii celor mai mari corporații, este o și mai mare 
acceptare a nevoii de a planifica, fără a se limita numai la corpo- 
ratii. În S.U.A., de exemplu, se discută tot mai mult despre mode- 
lul japonez, cel francez sau vest-german de planificare. (O găsesc 
a fi o ironie, din moment ce şi aceste țări au mari dificultăţi, și mi 
se pare că o mare parte din ceea ce trece drept „gândire înain- 
tată“ nu reprezintă nimic mai mult decât o înlocuire între modele 
depășite.) Cu toate acestea, presa americană din zilele noastre e 
plină de declaraţii ale financiarilor, economiştilor, teoreticienilor 
radicali și directorilor de corporaţii multinaționale, proclamând 
virtuțile „cooperării dintre firme și guvern“. Uneori, managerii 
mai deschişi. la minte și mai umblați spun că ar trebui să fie 
invitate și sindicatele pentru a participa la procesul de planificare. 

Fără îndoială, aceste teme vor câștiga sprijin la Washington, 
indiferent ce administraţie se află la putere. Marile companii o 
doresc. Guvernul o dorește, indiferent că recunoaște sau nu. lar 
mișcarea sindicală, un biet tert în materie de influență, va dori de 
asemenea să fie invitată la masa tratativelor. 

Și cu toate că ar putea îi un progres limitat față de idioțeniile 
care predomină azi, mă mai înspăimântă si pentru că e un fel de: 
„trilateralism“ intern. Este, de fapt, „corporatism“ de stil vechi, ca 
acela cu care cochetau fasciștii în anii douăzeci. 

Acest model prezintă multe elemente greșite — și periculoase. 

Mai întâi, nu-l gasesc aplicabil pe scară natională, în genul de 
economie complexă, de-masilicată, pe care o construim. 

In al doilea rând, face presupunerea arogantă că, dacă aduci 
laolaltă companiile, sindicatele (care în S.U.A. reprezintă mai 
puțin de un sfert din forța de muncă, adeseori într-un mod abso- 
lut nedemocratic) și guvernul, toată lumea e „reprezentată“. De 
fapt, nimeni nu se mai simte „reprezentat“, și cu atât mai puțin de 
câtre aceste instituţii gigantice. 

A treia problemă, însă, este și mai profundă. E vorba de faptul 
că, atunci când pui în mișcare acest gen de trilateralism intern, îl 
transformi într-o forță extrem de conservatoare. Tinde să ceară 
sprijinul pentru status quo, indiferent în ce constă acesta. Compa- 
niile dintr-o industrie slabă a farafastâcurilor vor să rămână în 
afacerile cu farafastâcuri. Sindicatele vor să li se asigure locurile 
de muncă și apartenența membrilor, așa că doresc ca industria să 
continue fabricarea de farafastâcuri, chiar si atunci când lumea 
nu mai are nici o nevoie de farafastâcuri. lar guvernul n-o să se ia 
la ceartă cu nimeni, dacă poate s-o evite. Așa că fabrica de farafas- 
tâcuri continuă să producă la nesfârșit, devenind o ghiulea legată 
de piciorul economiei. 

Din acest motiv, dacă e vorba să existe vreo planificare, ea 
trebuie fracturată în părți mai mici, cu mult mai multe grupuri 
integrate în proces, din partea consumatorilor, a furnizorilor și a 
agentiilor publice, eventual până la grupări rasiale, etnice, sexua- 
le, profesionale și de alte penuri, cu planningul de bază efectuat la 
nivel local, sectorial și regional, nu național. Trebuie să fie de per- 
spectivă, nu pe termen scurt, și să țină seama de feluriţi factori 
non-economici, ca ecologia și calitatea muncii. 

Dar, spunând toate acestea, cinstea ne obligă să recunoaștem 
că nimeni nu știe cum s-o facă bine, fără a ne îneca în hârtii. S-au 
încercat multe experimente locale. Unele sunt promițătoare. 
Noile instrumente de comunicații, cum ar fi cablul interactiv, 
sugerează noi posibilități imaginative. Dar încă nu am rezolvat 

problema modului de a defini, și a redefini continuu, clientelele 
relevante, a le legitima, a integra toată această procedură în pro- 
cesul de finanţare și impozitare (fără de care totul ramâne o ches- 
tiune de principiu). Pe scurt, trebuie să inventâm metodele și 
instituțiile unei democraţii cu adevărat anticipative. 

Nu pot pretinde că am toate răspunsurile, și, da, există contra- 
dicții. Totuşi, un lucru îmi este clar. Nu putem merge înapoi. 
Chiar dacă înseamnă o luptă puternică împotriva industriilor și 
sindicatelor din Al Doilea Vai, trebuie să punem accentul în 
primul rând pe dezvoltarea sectorului de tip Al Treiiea Val. Cred 
că va trebui să folosim credite fiscale selective și o diversitate de 
alte instrumente pentru a ajuta la accelerarea expansiunii noilor 
industrii. Ar trebui să încurajăm mai mult R&D'-ul. Să asigurăm 
împrumuturi pentru micile întreprinderi din aceste domenii. Să 
instalăm computere și instructori în fiecare clasă — și în vitrinele 
tuturor ghettourilor?. Să stimulăm radica! sistemu! de învățământ, 
și sá strângem, nu să-l lârgim, controlul asupra mediului — toate 
acestea servind indirect industriile avansate, din Al Treilea Val, si 
grăbind tranziţia, fiindcă noile industrii, cu unele excepții, tind să 
fie mai curate şi mai economice energetic decât cele vechi. 

Supraviețuirea în această criză va necesita toate resursele 
noastre. Fe lângă acesti pași, plus recaiificăriie masive, s-ar putea 
să avem nevoie şi de subsidii - directe, sau canalizate prin 
sectorul privat — pentru un sector al serviciilor extins radical. Nu 
numai lucruri ca purificarea ecoiogică, ci si servicii omenești fuñ- 
damentale. Îngrijirea bătrânilor, de exemplu, va deveni o acută 
prioritate politică, pe măsură ce populaţia înaintează în vârstă, nu 
numai în S.U.A., ci și în alte ţări, ca Japonia. Acest lucru, de fapt, 
creează mari posibilități. Pentru că, în timp ce mulți oameni 
concediati din sectorul de fabricație în masă nu se pot reinstrui 
cu ușurință pentru industriile celui de-Al Treilea Val, mulți dintre 














1. Research and development = cercetare şi dezvoltare (n.tr.). 

2. Congresul S.U.A. a emis două legi în acest sens. Una, înaintată de câtre Apple 
Computer, acordă o concesiune fiscală specială companiilor de computere care 
donează școlilor computere mici. A doua, sponsorizată de câtre congressmanul 
Newt Gingrich (R-Ga.), oferă familiilor echivalentul unui credit de investiţii 
dacă achiziționează un home computer în scopuri de muncă sau învățământ. 


. (n.a.). 

ei pot reuși cu mare succes îr. sfera serviciilor din Al Treilea Val. 


Pe lângă acestea, vom avea nevoie de abordări imaginative ale 


dezvoltării comunitare — cum să se ajute o comunitate, un oraș, 


muncitoresc, de pildă, să facă tranziția spre un centru de servicii 
sau o economie high-tech. 
Personal, susțin cu convingere folosirea sectorului privat, pe 


cât de mult posibil, pentru îndeplinirea acestor misiuni. Dar, fie * 


private, fie publice, aceste lucruri va trebui să fie îndeplinite, dacă 
nu vrem să asistam la disperare pe scară largă, ca sa nu mai 
menționăm violențele. 

Există multe masuri care pot fi luate pentru a ușura tranziţia 
spre o economie de tip Al Treilea Val. Ar fi bine să începem 
imediat. 


ROBOTI SALVATORI? 


W Vorbiti despre stingerea vechilor industrii. Ele, însă, nu se pot 
transforma cu ajutorul noilor tehnologii? Nu asta încearcă să facă 
unele mari companii? 


Cl Robotizându-și uzinele, de.exemplu? Da, desigur, companiile 
inteligente și novatoare pot fi capabile să le angreneze în noua 
economie, şi cunosc multe, foarte multe companii care, chiar în 
momentul de față, încearcă s-o facă. Dar e nevoie de mult mai 
mult decât de roboți. 

Nu există leacuri tehnologice simple, fiindcă problema desue- 
tudinii nu e strict tehnologică. 

În principiu, întreprinderile din Al Doilea Val se pot trans- 
forma în întreprinderi viabile din Al Treilea Val, reducându-și 
dependența de munca manuală și folosind mai multă forță cere- 
brală. Despre asta e vorba în robotizare și automatizare. La fel 
cum cândva substituiam munca manuală cu ajutorul energiei, 
acum începem să le substituim pe amândouă cu informația (în cel 
mai larg sens al cuvântului). 

Dar pentru a se transforma cu succes, companiile sau indus- 
triile trebuie să facă și multe alte lucruri. Trebuie să se restructu- 
reze la nivel organizatoric. Trebuie să învețe sa-și trateze angajații 
ca pe niște persoane individuale. Trebuie să-și specializeze 
produsele și distribuţia acestora. Trebuie să încheie mai multe 


r 

contracte externe. Trebuie să reevalueze integrarea verticală — 
care devine o strategie din ce în ce mai pâguboasă. Trebuie să se 
deplaseze spre unități mai mici, spre o mai mare participare a 
salariaților. Există o mulțime de lucruri care vor fi necesăre 
pentru supraviețuire, nu numai roboții. 


E Și cum rămâne cu muncitorii pe care toate acestea îi lasă în 
urmă - cei înlocuiți de roboţi, cei care nu sunt imediat pregătiţi să 
se integreze în noua societate pe care o descrieţi? 


0 Am impresia că principiul moral e clar. Sunteti o companie 
mare şi aveți greutăți? Ca administrator, de ce n-aţi prevăzut 
necazul și nu l-aţi preîntâmpinat? Pentru asta sunteți plătit. 

De ce ați așteptat ca mașinile mici străine să vä cucerească 
piața? (Chiar dacă pe termen scurt erau mai profitabile mașinile 
mari, chiar dacă prețurile erau scăzute, semnele se vedeau clar 
de ani de zile.) De ce ati lăsat furnalele să se deterioreze, să vă 
pierdeti avantajul tehnologic? De ce ați uitat să introduceţi noi 
produse și servicii? Nu muncitorii sunt vinovati de dificultăţile 
dumneavoastră actuale. 

Deci, aveţi față de ei o anume responsabilitate. Un muncitor 
mecanic sau textilist în vârstă de cincizeci de ani, cu optsprezece 
ani vechime în cadrul firmei, a investit multă transpiratie în 
întreprindere. Pe un asernenea om nu-l concediezi pur și simplu. 
Dacă fuma urmează să se reutileze, este răspunzătoare să-i ajute 
și pe oamenii säi să se reutileze. 


Bi Aceasta e o etică minunată, dar cum rămâne cu aspectul 
economic ai situației? Cu cât mai prost stă compania, cu atât mai 
puține șanse are să-și ajute salariaţii — chiar dacă ar dori. 


O Dacă o companie nu are resurse în acest scop, ea este falită 
din punct de vedere funcțional și ar trebui să fie tratată ca atare. 
Revendicarea de recalificare pe termen lung a salariaților ar 
trebui să fie privită ca echivalentul legal al achitării unei datorii 
solicitate de către un furnizor. Este același lucru cu o leafă neplă- 
tită. Iar dacă firma nu poate plăti, atunci e posibil să-i trebuiască 
finanțare sau sprijin public. Uneori, nici măcar nu e necesar ca 
acest sprijin să coste un ban guvernul. Stau la dispoziție împru- 
muturi garantate, asigurări și alte mecanisme. Dar, în orice ar 

consta, sprijinul guvernamental nu trebuie så fie dat de pomană. 
Trebuie să oblige la executarea unui plan de conversie, iar dacă 
directorii nu îl îndeplinesc, vor fi făcuţi personal răspunzători. 
Gasesc respingător faptul că președintele unei companii în declin 
cere sindicatului să aprobe reduceri salariale, în scopul de a- 
șisalva compania, dar își mărește, sieși salariul când deja câștigă 
peste $400.000 pe an. Nu am nici o obiecţie, în principiu, ca 
oamenii din conducere să fie bogați, chiar și putred de bogati. 
Însă ar trebui să li se răsplătească succesele, nu eșecurile. 

Întreaga noastră concepţie asupra investițiilor și renovărilor 
trebuie să se schimbe în spiritul unei economii de tip Al Treilea 
Val. Pentru fiecare dolar investit în noile mașini, va trebui să se 
investească mai multi dolari în capitalul uman - instructaj, învă- 
ământ, reamplasare, reabilitare socială, adaptare culturală. Orice 
investiție în hardware trebuie să fie însoțită și de o investiție în 
software. 

Cât de mult din acest cost este acoperit din surse externe de 
către companii, cât e absorbit de public, variază de la o tară la alta 
și, fără îndoială, se va rezolva prin politici dure și lupte econo- 
mice. 

Dar miezul problemei rămâne același: conversia, în toate in- 
dustriile la rând. Ori de câte ori este posibilă, conversia oame- 
nilor, nu numai a maşinilor. 


E Atacaţi atitudinea de „salvare pe cauțiune“ a industriilor muri- 
bunde... 


O Fără o strategie de conversie, ramâne doar nostalgia. E zadar- 
nică și păguboasă. 


E Dar abordarea din perspectiva pieţei libere? 


O Am spus deja că este şi mai proastă. Îi lipsește până şi farme- 
cul bunelor intenții. 

Se bazează pe o interpretare complet greșită a noii economii. 
Presupune că, în timp ce industriile mai vechi mor și-și conce- 
diază muncitorii, vor răsări altele noi, absorbind surplusul. 

Ipoteza este aceea cå mașinăria economică poate fi manipulata 
spre a mentine cererile salariale cel puțin la nivelul creșterii pro- 
ductivităţii, fără ca în același timp să genereze genul de tumult 
social care ar amenința țara. 

O alta supoziţie e că un anume amestec de strategii monetare, 
fiscale sau de cheltuială corecte va genera această condiţie, 
stimulând economia doar atâta cât majoritatea șomerilor să poată 
reveni în vechile lor posturi, sau să se angajeze în noile industrii. 
Așa ceva, însă, n-o să se întâmple. Multe dintre vechile slujbe au 
dispărut pentru totdeauna. Și e o naivitate să presupunem că, în 
vreun fel, toate aceste milioane de țesători, topitori, constructori, 
oțelari, cauciucari şi textiliști își vor găsi de lucru în industria 
computerelor, în comunicații, genetică sau oriunde altundeva în 
economia din Al Treilea Val. 

Laissez-faire-ul este cel puțin la fel de idiot precum cauțiunile 
orbești. pentru sectorul vechi. Ambele sunt de o nostalgie 
intrinsecă. 

Atitudinea de Jaissez-faire presupune că lucrătorii sunt inter- 
șanjabili. Presupune câ genul de aptitudini necesare în sectorul 
de tip Al Treilea Val sunt aceleași cu cele din sectorul propriu 
celui de-Al Doilea Val și za același gen de muncitori, cu aceleași 
atitudini, stiluri de viață și valori sunt necesare în amândouă. 
Imaginea sa asupra forței de muncă e complet caducă. 

Providența are nevoie de ajutor. Ca să acționeze — pentru ca 
sectorul din Al Treilea Val să absoarbă șomerii rămași din Al 
Doilea Val — trebuie să se întâmple ceva. Chiar nepresupunând 
nici o pierdere netă în numărul de posturi, acele milioane de 
oameni trebuie să fie reinstruiți și adaptați, înainte de a putea 
deveni utili în industriile noi. A-ţi închipui că acest proces de 
reinstrumentare se va produce de la sine, ca prin farmec, fară 
sprijin suplimentar pentru învățământ, instruire și alte eforturi, e 
ca și cum ai crede în Moș Crăciun. 


E Dar oare va accepta vreodată un guvern dominat de marile 
afaceri o asemenea strategie? În lumina orientărilor politice din 
S.U.A. și alte tări, propunerea dumneavoastră nu cumva e veri- 
dică doar cu condiţia ca mișcările populare så lupte pentru apli- 
carea ei? 


O Nu e vorba de marile afaceri. Da, fireşte, este necesară lupta 
politică. Problema, însă, constă în conflictul dintre interesele 
investite (inclusiv cele corporatiste, guvernamentale si sindicale) 
și forțele de tip Al Treilea Val (care includ unele corporaţii, unii 


PREVIZIUNI ŞI PREMISE 59 


N ————————— e e a 


membri de sindicat’, unele grupări publice — ale consumatorilor, 
ecologiste, regionaliste, etc.). Există baza a ceea ce s-ar putea 
numi o „coaliție tip Al Treilea Val“ în jurul idei de conversie și 
reînnoire umană și industrială. Cu siguranţă, singurul subiect 
pentru care ar trebui să putem mobiliza un sprijin considerabil 
este cel al instructajului/învățământului. 

Iar asta ne duce înapoi la ceea ce spuneam adineaori. 

Ceea ce ne trebuie e un efort masiv pentru a redesfășura 
munca prin instruire, reinstruire și din nou instruire. Instruirea 
va fi una dintre cele mai mari industrii din Al Treilea Val. Va 
deveni o semnificativă industrie de export. 

Și, din nou, când mă refer la instruire, nu vorbesc numai 
despre calificările mecanice specifice, ca apăsatul pe butoane. Am 
în vedere ceva ce nu știm prea bine cum să facem: ajutarea 
oamenilor de a se transfera spre moduri de viață cu totul noi. 

Nu contează că o numim instructaj, învățământ sau altcumva. 
Ceea ce contează e că acest gen de sprijin de tranziție e necesar, 
dacă nu vrem să sfâşiem societatea în bucăți. 

Chiar dacă știm cum s-o facem, nu cred că se poate realiza 
numai cu ajutorul sectorului privat, deși ar trebui să încercăm mii 
de abordări diferite și să subvenționăm masiv învățământul 
particular, cu ajutorul impozitelor și al altor măsuri. Mai trebuie 
și să regândim radical sistemul de învățământ. 

Chiar și cu asemenea eforturi, încă vor mai exista enorm de 
multe disjuncții și tumulturi sociale. 


1. Majoritatea sindicatelor sunt ferm ancorate în trecut și chiar resping ideea 
planificării pe termen lung. În S.U.A., Lane Kirkland, preşedintele AF.L.-C.1.0., 
strâmbă din nas la gândul de a privi în viitor până în anul 2000. Dimpotrivă, 
sindicatul Communications Workers of America, cu 650.000 de membri dintre 
care majoritatea lucrează în sistemul telefonic american, și-a înființat propriul 
Comitet al Viitorului, pentru a ajuta la pregătirea unui rol în „epoca informa- 
țională“. Principalul său ţel: cât mai multe recalificări ale membrilor, în scopul 
de a putea folosi tehnologiile de comunicații avansate ale zilei de mâine. Unele 
sindicate sunt cel puțin niște aliați potenţiali în atitudinea față de o economie 
proprie celui de-Al Treilea Val. Dar, chiar și atunci când sindicatele nu sunt, 
unii dintre membrii lor rămân favorabili. (n.a.). 

FUNCȚIA CA ANACRONISM 


PN. —— (CN E e 


Bi Am acoperit un teritoriu foarte întins. Aţi putea rezuma punc- 
tele-cheie, sub forma unor recomandări de strategie? 


C 1. Conceptul de „funcţie“ e un anacronisin, un produs al revo- 
lutiei industriale. Odată ce epoca industrială.se sfârșește, con- 
ceptul fie va dispărea, fie va fi redefinit în mod realist, pentru a 
inciude numeroase activități productive — dar neplătite. Regândiți 
sensul unor termeni ca „functie“, „angajare“, „șomaj“. 

2. Începeti să pregătiţi de pe-acum planurile de conversie 
pentru toate industriile din Al Doilea Val amenințate. Industriile 
„de bază“, așa cum le-am cunoscut, nu vor mai fi niciodată de 
bază. 

3. Stimulaţi noile industrii de bază: telecomunicațiile, bioteh- 
nologia, ingineria oceanică, soitwareul, informatiile, electronica 
etc. 

4. Inventaţi servicii — un alt fundament și cheie a viitoarelor 
angajări — și extindeţi-le. Concentrati-vă asupra problemelor 
urane: bătrânii, sănătatea, singurătatea, îngrijirea copiilor. 
(Acest sector poate fi transformat, dintr-un bastion al birocrației 
guvernamentale, într-un sector antreprenorial descentralizat, 
bazat pe mici unități care servesc micro-pieţe şi constă din firme 
mărunte, companii non-profit, cooperative plus agenţii publice.) 

5. Din nou instruire. De fapt, instruirea în sine poate fi un 
mare patron, precum și un gigantic client pentru echipamente 
video, computere, jocuri, filme și alte produse care oferă de ase- 
menea locuri de muncă. 

6. Fragmentaţi sistemul de învățământ în masă. Actualele școli 
furnizează în continuare muncitori de tip fabrică, pentru functii 
care nu vor mai exista. Diversificați. Individualizaţi. Descentra- 
lizati. Școli mai mici, mai locale. Mai multă învățătura la domi- 
ciliu. Mai multă implicare a părinților. Mai multă creativitate, mai 
puțină rutină (posturile de rutină sunt acelea care dispar cel mai 

repede). 

7. Chiar și ținând seama de toate acestea, un mare număr de 
oameni nu-şi vor găsi slujbe noi. Pot fi, însă, productivi, dacă-i 
ajutăm să producă bunuri necesare, valoroase, şi servicii din afara 
pieţei locurilor de muncă. Aceasta înseamnă proiectarea de noi 

produse, materiale, unelte, chiar și noi culturi agricole care se pot 
produce pentru ei înșiși, primind câteva instructiuni și servicii de 
sprijin. „Prosumatorul“ sau sectorul de auto-ajutorare pot prelua 
o parte din sarcina sectorului de schimb, !acând totuși posibilă o 
viață civilizată pentru milioane de oameni. 

8. În sfârșit, garantarea unui venit minim. (Chiar și pro- 
sumatorii au nevoie de unele câștiguri băneşti.) Asemenea plăți 
prin transfer nu trebuie să circule prin canalele convenţionale. 
Pot fi rezolvate ca impozite pe venit negative, sau poi fi descen- 
tralizate, privatizate, canalizate prin familii, biserici, școli, firme, 
conduceri locale și mii de alte mijloace de transfer, pentru a 
reduce birocraţia centralizată și acumularea puterii în mâinile lui 
Big Brother. 

Numai întrunind toate aceste strategii, împreună cu altele mai 
convenționale, într-un pachet coerent, vom începe să reducem 
criza șomajului. Odată ce facem să explodeze vechea și îngusta 
concepție asupra producției și recunoaștem că milioane de 
oameni contribuie la a face posibil șomajul — chiar dacă ei înșiși 
nu ocupă slujbe formale — vom pune bazeie morale ale unui 
sistem complet nou și uman de recompense, adecvat opțiunilor 
proaspete pe care ni le deschide economia celui de-Al Treilea Val. 


MITUL JAPONEZ 
(ȘI ALTELE) 


Când eram mic, aveam jucării fabricate în Japonia. Umbreluțe de 
hârtie, camioane și mașini în miniatură, armonici... Jucăriile 
reprezentau unele dintre principalele produse japoneze de export 
și erau cunoscute prin tot Vestul ca exemple ale celor mai false și 
mai imitative dintre produsele fabricate în masă. 


Astazi, sensul opiniei vestice s-a abătut atât de mult în direcția 
opusă, încât produsele japoneze sunt universal admirate pentru 
calitatea lor. Presa a început dintr-o dată să înfățișeze Japonia ca 
pe un Ssuperstat ai cârui executanți detin talente aproape magice. 
Japonia, proclamă titlul unei influente cărți, este „Number One“. 


Soția mea, Heidi, si cu mine, am făcut multe călătorii în Japonia. 
Am cunoscut prim-miniștri, profesori, demnitari, oficialități 
sindicale, planificatori, economiști, arhitecți și scriitori. Cu cât 
vizitâm mai frecvent Japonia, cu atât ne dam seama cât de putin 
știm despre complexitatea străvechii sale culturi. Un lucru, însă, 
îl știu: întocmai la fel cum, în trecut, ne-au orbit atitudinile rasiste 
și îngâmiate ale Vestului fată de Japonia, am început din nou să 
ne bazâm decizii importante pe înțelegerea gresita și simplista a 
acestei țări complexe. | 


Suntem victime ale mitului invincibilității japoneze. 
AT. 

E Ne vom concentra aici asupra noului rol al Japoniei, precum și 
a eforturilor făcute de alte națiuni pentru a se adapta față de 
declinul societății industriale. Să începem, însă, cu propriile dum- 
neavoastră experiențe. Când aţi vizitat pentru prima oară Japonia? 


O În aprilie 1970, cu puţin înainte de a fi publicat „Socul viito- 
rului“, m-am dus la Congresul Internaţional de Cercetări Futu- 
rologice de la Kyoto. De-atunci, și mai ales în ultimii ani, Heidi și 
cu mine am făcut acest drum cu oarecare frecvență — adeseori în 
turnee de conferinţe, sau pentru a participa la câte o conferință de 
studii, uneori în legătură cu cărțile mele, iar mai recent datorită 
coproducției de televiziune cu Corpul de Emisie Japonez 


(N.H.K.). 


E Aţi menţionat anterior că emisiunea de televiziune implica un 
efort multicultural, cu echipe de realizatori canadieni, americani 
și japonezi. Versiunea japoneză era similară cu cea apuseană? 


O Nu. Deşi foloseam multe materiale în comun, stilurile japoneze 
de televiziune sunt diferite. Astfel, montajul. și prezentarea diferă. 
Reacţia din rândurile publicului japonez a fost cutremurătoare. 
Când au difuzat primul episod, într-o vineri seară, japonezii s-au 
așteptat la o audiență. de 7.000.000 de telespectatori. În realitate, 
emisiunea a fost urmărită de 12.000.000 de telespectatori. Si, în 
continuare, a câştigat unul dintre cele mai importante premii de 
televiziune japoneze. 


E Apăruserăți și înainte la televiziunea japoneza, nu-i așa? 


CI Da, ținusem o serie de conferințe în iața conducerii țării, în iarna 
anului 1980. Una dintre acestea a fost difuzată pe scară națională, la 
o oră de maximă auditie — șaptezeci de minute fără întrerupere, 
reprezentând de fapt o cuvântare adresată națiunii japoneze. 


B Care era esența mesajului? 


[I Aceea că uluitoarele succese economice din anii ‘60 și ‘70 
însemna că Japonia învățase jocul industrializării. Totodată, însă, 
se apropia o noua eră si simplul fapt că Japonia ştia cum să fa- 
brice mașini ieftine și de foarte bună calitate, oțeluri sau tele- 
vizoare, nu însemna că se va descurca neapărat bine în economia 
restrucurată a viitorului. 

E Unul dintre lucrurile pe care le auzim frecvent noi, cei din 
Vest, este acela că Japonia e mai productivă decât suntem noi. Ce 
părere aveti despre această afirmaţie? : 


O E o concluzie pripită. Heidi și cu mine chiar am scris despre 
acst lucru. Prima problemă constă în definiția productivităţii. Este 
una dintre cele mai spongioase şi mai trădătoare concepții 
economice. A fost gândită pentru o lume a producției materiale, 
când se putea număra câți muncitori şi câte ore sunt necesare 
pentru a confecționa atâtea cămăși sau atâtea lingouri de cupru. 

Pe măsură ce am inaintat spre ceea ce eu numesc o economie 
de tip Al Treilea Val, tot mai mult din produsul finit constă în 
informații, servicii, experienţe. Tot mai mult, propriile acțiuni ale 
consumatorului afectează eficiența producătorului. În plus, am 
început să apreciem că „productivitatea“ economică este în mod 
frecvent mai degrabă un artifact al contabilităţii și al externaliză- 
rilor permisibile, decât rezultatul altor factori. Astfel, găsesc că 
însuși termenul de „productivitate“ ridică probleme insurmon- 
tabile. 

Insă, chiar dacă folosim vechile definiții anacronice, ideea că 
Japonia ar fi mai productivă este falsă. | 

Trebuie să înțelegeți că imaginea în Occident a Japoniei este 
un naiv talmeș-balmeș ce stereotipuri. Mai întâi, o socotim o tåri- 
șoară exotică — cu „Madame Butterfly“ și „Mikadoul“ la loc de 
cinste. Apoi, o considerăm puterea imperialistă însetată de sânge 
care ne-a atacat fără nici un motiv. După război, am privit-o de 
sus, ca pe o parteneră inferioară a Americii — micul popor galben 
și înapoiat, dornic să înveţe de la Occident. Acum, o credem un 
competitor invincibil, incapabil de inovații și, prin urmare, redus 
la subterfugiul de a ne fura secretele tehnologice. Ideca se reven- 
dică incă odată de la vechiul stereotip rasist al „orientaluiui vi- 
clean“. Toate acestea sunt niște imagini absurde de bandă dese 
nată și, totusi, unii dintre cei mai inteligenți oameni de afaceri și 
lideri guvernamentali apuseni, ca să nu mai pomenim și milioa- 
nele de cetățeni de rând, ie cred. 

Intelectuali respectabili discută cu sobrietate dacă Japonia 
este sau nu Number One - de parcă națiunile sau culturile ar 
putea îi clasate ca niște echipe de baseball. 


E Dar este japonia mai productiva? 

O Anumite industrii sunt, cu siguranţă — câteva mari industrii de 
export. Acestea sunt cele cu care trebuie să concureze alte tàri, 
aşa că toată lumea este conștientă de ponderea lor. Vedem 
milioane de produse Toyota și Panasonic și suntem uimiţi de 
viteza şi economicitatea cu care sunt fabricate. 

Aceasta, însă, este o mostră foarte neconcludentă. Când 
privim multe alte industrii, constatăm că, fie și după vechile siste- 
me de măsură, Japonia se situează în urma Statelor Unite și a 
țărilor din Piaţa Comună, din punct de vedere al productivității. 
Pe deasupra, sistemul lor de distribuţie este frecvent criticat 
“pentru a fi neproductiv. Tot ce avem de făcut este să calculăm 
numărul de vânzători din magazine ca Mitsukoshi sau Hankyu, în 
Ginza, ca să ne întrebăm ce fac cu toţii acolo. In plus, Japonia e o 
națiune de firme familiale, mici, cu muncă intensivă etc. Si același 
lucru e valabil si pentru agricultura ei. Astfel, chiar dacă aplicăm 
criteriile convenţionale, ideea că Japonia ar fi mai productivă 
economic este, fărâ-ndoială, discutabilă. Interesant este reversul. 
S-ar putea argumenta că Japonia e mai productivă socialmente, în 
multe privințe. 


CULTURA LUI MĂMICA-ȘI-TĂTICU 
B Ce înțelegeți prin productivitate socială? 


C Să luăm cele două sectoare pe care le-am menționat — comer- 
tul en detail şi agricultura. Câtă vreme un economist conven- 
tional poate spune că e ineficient sä ai mici ferme cu muncă 
intensivă care sunt subvenţionate indirect de către stat, este clar 
că păstrarea acestui sector menţine un grad de stabilitate socială. 
Le oferă multor japonezi un mod de viață situat pe jumătate în 
economia industrială, pe iumătate în afara ei. Le permite multora 
să lucreze parțial în fabrică, parțial la câmp. 

În mod similar, sutele de mii de mici magazine ale lui mămica- 
și-tăticu reprezintă nu numai o structură economică, ci și un 
anumit gen de viaţă și cultură de familie: clasa buticarilor, cu 
legăturile ei familiale deosebit de puternice. Această situaţie se 
poate numi valoroasă socialmente. 

Partidul Liberal-Democrat (conservator după standardele 
americane sau europene) obține mult sprijin din aceste sectoare 

Și, la rândul său, le protejeaza cu subsidii directe sau indirecte. 

Odată ce priveşti sub suprafață, constati că prea-marita pro- 
ductivitate se risipește adeseori ca fumul. E mare la export, și 
mică în alte domenii. E înaltă la oțelurile și mașinile exportate, 
dar joasă la articole de uz casnic și alte servicii. Spre deosebire de 
S.U.A., este scăzută la aluminiu, produse farmaceutice, chimicale, 
alimente și alte industrii. Este ridicată în fabricaţia de masă pe 
scară largă, care se reduce — dar coborâtă în sectorul funcționă- 
resc, care se extinde rapid. De fapt, munca de birou japoneză este 
un arhetip al lipsei de productivitate. Este aproape dickensiană, 
cu mii de funcționari bărbaţi lucrând printre dosare învălmășite 
în enorme grămezi dezorganizate," şi hoarde de tinere fete care 
deschid uși, fac comisioane și servesc ceai vizitatorilor.” 

Conform profesorului Kazukiyo Kurosawa de la Institutul de 
Tehnologie din Tokyo, specialist în studiul productivității 
funcționărești, birourile americane sunt cu 30-50% mai productive 
decât corespondentele lor japoneze. Jon Woronoff, ale carui cărți 
despre Japonia risipesc mult din fumul academic, tratează 
chestiunea în cartea sa Japan's Wasted Workers. 

De asemenea, tindem să uităm că Japonia cunoaște aceleași 
dislocări zdrobitoare ca Vestul, în restructurarea economiei sale. 
Iși investește resursele în sectoare din Al Treilea Val, cum sunt 
computerele, cipurile și biotehnologia. Simultan, însă, suferă 
momente grele în sectoarele din Al Doilea Val. Cu toată concu- 
rența pe care i-o impun Occidentului, producătorii de otel 


1. Nu întâmplător, această situație este subiectul antologicei secvențe introductive 
din capodopera Ikiru („A trăi“), 1952, r. Akira Kurosawa (n.tr.). 

2.0 parte din înapoierea sectorului funcţionăresc din Japonia poate fi pusă pe 
seama limbii japoneze înseși. Întrucât engleza si alte limbi alfabetice folosesc 
un număr mic de caractere, sunt ușor reductibile la claviatura unei mașini de 
scris și sistemul de indosariere. Cu aceste tehnologii, Vestul a standardizat 
munca de birou, la fel cum a standardizat și munca din fabrică, după revoluția 
industrială. Prin contrast, japonezii folosesc mii de caractere ideografice 
chineze, alături de numeroase semne fonetice japoneze, iar munca de birou se 
bazează încă în mare măsură pe lucrul manual. Efectiv, biroul japonez încă mai 
funcționează într-un mod propriu Primului Val. Recenta invenție a procesoa- 
relor japoneze de cuvinte, însă, ar putea duce la un progres major. La fel ca 
unele „țări în curs de dezvoltare“, birotica japoneză poate fi capabilă să „sară o 
etapă“, trecând direct din Primul Val în Al Treilea Val. (n.a.). 

3. „Muncitorii irosiți ai Japoniei“ (rí.tr.). 

japonezi operează la 66% din capacitate. Textilele au greutăți. Si la 
fel se întâmplă cu majoritatea industriilor tradiționale. 


Æ Consideraţi sistemul de angajare pe viață un alt exemplu al 
eficienței sociale? 


O Occidentalii par a avea ideea că muncitorii japonezi nu sunt 
concediati niciodată — că, odată angajat, muncitorul este ținut la 
nesfârșit în cadrul companiei. Și se spune adeseori că acest sis- 
tem e un vestigiu al feudalismului. Este o concepție greșită, din 
ambele puncte de vedere. 

Pentru început, sistemul angajărilor pe viață nu poate fi 
revendicat direct din feudalism. De fapt, a fost introdus în 
momente diferite din anii 1930 și 1950, în funcție de industrii. 

Apoi, nu se aplică tuturor muncitorilor și industriilor. Multe 
întreprinderi mici nu oferă garanții de angajare. Chiar și în com- 
paniile mai mari, sistemul nu se aplică întotdeauna. Femeile, de 
exemplu, sunt frecvent clasate ca lucrătoare temporare sau provi- 
zorii și, prin urmare, nu intră la socoteală. La fel și multi tineri. (E 
greu de știut exact ce procentaj de muncitori intra în calcul, din 
moment ce, foarte adesea, sistemul e neoficial şi nu face parte din 
contractul de angajare.) McKinsey, firma de consulting, estima 
recent că numai 35% dintre muncitorii japonezi sunt efectiv 
protejați. | A 

Iar lungimea garanţiei „pe viață“ se reduce şi ea. Imi amintesc o 
glumă japoneză despre chiriile mari și faptul că yenul cumpără în 
fiecare an tot mai putin spațiu. Japonezii nu măsoară suprafețele 
locuibile în metri sau picioare, ci într-o unitate bazată pe presul 
tatami obișnuit. O cameră poate avea şase tatami-uri sau zece 
tatami-uri. Și, pe măsură ce suprafața camerei scade, glumea spu- . 
nea că „tatami-ul se micșorează“. Același lucru se întâmplă și cu lun- 
gimea angajării „pe viață“. Salariatii — inclusiv funcționarii superiori 
— sunt îndemnați, uneori chiar forțați, să se pensioneze mai devre- 
- me, sau sunt reangajati cu o fracțiune din salariul lor normal. 

De fapt, sistemul, care a funcționat bine în perioadă de expan- 
siune rapidă, este acum în pericol să se destrame. Rămâne de 
văzut cât timp pot satisface firmele japoneze angajamentul pe 
viață, în perioade de contracție acută. 

Cu toate acestea, atâta timp cât durează, sistemul apără mulți 
oameni de suișurile și coborâșurile economiei. Este un stabiliza- 

tor important, pentru aceia care beneficiază de el, și accelerează 
schimbările tehnice din Japonia. 


N Cum reușește? 


C Prin faptul că, în măsura în care muncitorii sunt protejați, ei nu 
se tem de cele mai recente tehnologii și nu li se împotrivesc — 
adeseori primesc cu bucurie computerele, robotii și alte inovatii. 
S-ar putea argumenta că aceasta e o forma de productivitate so- 
cială care apoi rentează în termenii productivităţii economice. 

Dar asta nu înseamnă, aşa cum cred unii, că Japonia se va 
repezi spre viitor mai repede decât oricare altă națiune. Nici o 
țară nu e Number One. Însăși această concepție este unidimen- 
sională. Fiecare națiune are propriile ei avantaje și dezavantaje, 
pe măsură ce întreagă civilizație industrială se transformă. 


NOSTALGIA — BOALA ENGLEZĂ 


E Cum ați compara S.U.A., Japonia și Europa, din aceste puncte 
de vedere? 


O Japonia are câteva avantaje puternice, pe lângă cel pe care 
tocmai l-am menționat — îmbrățișarea tehnologiei computerelor, 
bunăvoința de a accepta noile tehnologii. Mai presus de acestea, . 
deține un grad de conștiință a viitorului care e de-a dreptul uimi- 
tor. Britanicii — tot un popor insular — se bălăcesc interminabil în 
trecut, jeluindu-și imperiul pierdut, dedându-se la un circ șovin, 
transmițând somptuoase emisiuni de televiziune despre epoca 
elizabethană și cea victoriană, și umplându-și librăriile și revistele 
cu nostalgie. Japonezilor nu le place nimic mai mult decât să 
gândească, să vorbească, să dezbata, să imagineze, să se certe și 
să se stimuleze reciproc cu imagini ale viitorului. Asta nu înseam- 
nă că și-au pierdut trecutul. Indrăznesc să spun că trecutul este 
mai prezent în Japonia, chiar și azi, decât în Marea Britanie. Dar 
publicul e mai acordat pe viitor și pe schimbare. Cheia acestui 
fenomen, cred, este sentimentul lor colectiv de nesiguranță - 
mergând chiar până la paranoia. 

Englezii au manifestat contrariul — o pasivitate amorțită în fata 
dezastrului care-i amenință. Japonezii, dimpotrivă, tind să se 
îngrijoreze enorm. Cred că o mare parte din acest lucru are de-a 
face cu succesele coloniale din trecut ale Coroanei Britanice, care 

le-au conferit actualei ge:c;aţii de conducători englezi un simţ 
exacerbat al puterii și importanței Marii Britanii. La polul opus, 
japonezii sunt acut conștienți că aveatuniie lor imperiale nu le-au 
adus altceva decât incredibile suferințe și distrugeri. Cred că 
această ascuţită luciditate este cheia supraviețuirii japoneze. 

Marea Britanie e nu numai înșăuată cu atitudiuni culturale 
care fac ca orice schimbare să fie dureroasă, ci are și o bază 
tehnologică decrepită, iar puterea politică se împarte între două 
partide virtualmente blocate în industria celui de-Al Doilea Val. 
Lipsa de reprezentare proporțională, structura internă a parti- 
delor și sistemul electoral centralizează multă putere în mâinile 
partidelor, care la rândul lor depind de marile sindicate, pe de o 
parte, și de marii patroni, pe de alta. 

Partidul Laburist pare aproape să jinduiască la o revenire în 
anii 1930, când toate direcțiile erau clare, iar unele părți din el 
intră sub controlul unei facțiuni doctrinare troțkyste a cărei viziu- 
ne datează tocmai din 1917. Conservatorii, dacă ar avea de ales, 
par să prefere o întoarcere la vremurile și mai bune din 1830. 

Rămân prinși la mijloc Liberalii și micul Partid Social-Demo- 
crat, întemeiat în jurul unor oameni ca David Owen și Shirley 
Williams, formațiuni politice care sunt prin definiție mai des- 
chise, constructive și non-doctrinare — dar ale căror programe 
reflectă o căutare a desuetei căi mediene, în locul unei solide înțe- 
legeri a noii societăți în curs de a lua naștere. 

Ca rezultat, în Marea Britanie tinde să se manifeste o feroce 
rezistență la inovație. Cercetătorii englezi au pus, în timpul celui 
de-Al Doilea Razboi Mondial, bazele multora dintre actualele 
progrese din informatică și comunicații. Dar afacerile britanice 
nu au investit în aceste inovatii, creând noi industrii, de tip Al 
Treilea Val, pe baza lor. Inginerii și oamenii de știință englezi din 
ultimii ani au insistat pentru transmiterea datelor prin telefon și 
unde radio, până la ecranele de televiziune ale utilizatorilor, iar 
acum în Milton Keynes funcționează chiar și un sistem experi- 
mental de televiziune cu plată, bazat pe tehnologia fibrelor optice. 

Când, însă, guvernul, după dezbateri interminabile, a anunţat 
în sfârșit că va permite introducerea televiziunii prin cablu, 
răspunsul vechilor baroni ai puterii a fost instantaneu și sălbatic. 
British Broadcasting Corporation a acuzat televiziunea prin cablu 
că va fragmenta națiunea (adică publicul B.B.C.); iar sindicatele 

au. trecut la atac, sub pretextul ridicol că se vor împuțina locurile 
de muncă (când, de fapt, era mai probabil tocmai contrariul). 

Orice mişcare înţeleasă ca slăbind dominaţia vechilor elite 
centraliste, în domeniul cărbunelui, al oțelului, autovehiculelor, 
transmisiunilor sau oricare altul, este imediat ridiculizată și com- 
bătuta. Aproape ca și cum Anglia, după ce a dat naștere erei 
industriale, ar dușmâni acum orice efort de a o lăsa în urmă. Până 
când Marea Britanie nu-și va rupe menghina sistemului politic 
bipartit, perspectivele ei rămân sumbre. 


DECONECTAREA FRANCEZĂ 
E Si restul Europei? 


[J Franţa înaintează intermitent și nehotărât. La fel ca Japonia, e 
supra-centralizata. Administraţia Mitterrand vorbea despre des- 
centralizarea guvernului și a Parisului. Când, însă, a venit vorba 
despre puterea economică, s-a îndreptat spre o și mai mare 
centralizare. 

Pe de altă parte, spre deosebire de britanici, francezii au de 
monstrat un acut interes față de ceea ce ei numesc informatique 
- telecomunicații și tehnică de calcul — care are un rol critic 
pentru viitorul lor. Din nou, guvernul actual pare să oscileze între 
a anunța grandioase planuri de descentralizare și a reveni apoi la 
starea de fapt. Franța discuta despre democratizarea compute- 
relor și a procesărilor de date, propunând încercări de a dezvolta 
aceste noi tehnologii dintr-un punct de vedere social. Avea un 
plan de a dona suma de 30.000.000 de computere, în cadrul unei 
renovări drastic necesitate a sistemului telefonic. Urma să tra- 
ducă toate registrele de telefon în limbaj electronic. Apoi, s-a 
răzgândit și a preferat să păstreze registrele de hârtie. Exact ca și 
cum ar fi scos priza din perete. 

Apoi, Franţa a anunțat un mega-plan de a-și integra industriile 
electronice într-un singur întreg, finanţat de stat. A propus să se 
concentreze asupra designului asistat de computer, fabricației de 
computere mainframe și mai mici, dezvoltarea tehnologiilor de 
recunoaștere a vorbirii și altele asemenea. Insista că, încercând 
să lege totul laolaltă în acest macro-snop, nu făcea decât să co- 
pieze modelul japonez — ceea ce, dacă e s-o spunem pe-a dreaptă, 

i-ar copia tocmai defectele. Încă o dată avem de-a face cu o supra- 
centralizare, și nu-i acord acestui mega-plan prea mari speranțe 
de succes. | 

În același timp, Franţa face mari eforturi, cu multă publicitate, 
pentru a ajuta să se exporte computerele franceze, mai ales în Lu- 
mea a Treia, unde S.U.A. nu au prea multă autoritate, iar Japonia, 
deocamdată, se concentrează mai ales asupra Asiei de Est. 

De exemplu, francezii au înființat un foarte vizibil centru de 
studii asupra aplicaţiilor tehnicii de calcul în problemele Lumii a 
Treia. Modelul însă, din nou, este extrem de centralizat. În loc să 
finanțeze cercetări universitare și industriale, cum se poate în- 
tâmpla în S.U.A, creează un singur centru pentru un scop prea 
amplu. 

Franța mai este și nepa sponsor, din câte înțeleg, al 
Biroului Interguvernamental de Informatica (.B.].) — un grup de 
până la treizeci și cinci de națiuni interesate în raspândirea com- 
puterelor prin Lumea a Treia. Indiferent de motive, comerciale, 
idealiste sau de ambele naturi, probabil că e o inițiativă utilă. 

De asemenea, Franța deține o poziţie puternică în câteva 
dintre celelalte noi științe. Are o puternică mișcare ecologistă. Are 
un public cultivat. Realele sale slăbiciuni de perspectivă rezidă în 
teocrația elitistă, accentul pus pe naționalizare, necontenitul supra- 
control al televiziunii și monopolul pe telefoane. În ciuda acestora, 
însă, Fanta începe să recunoască faptul cå nu-și poate reconstrui 
economia pur și simplu, pe baza vechilor industrii. 


TEHNOFOBIA DIN GERMANIA 


Bi V-aţi referit la englezi și francezi. Ce ne puteți spune despre 
restul Europei? 


D Nu putem sumariza în atât de puține cuvinte complexitatea 
situaţiei din fiecare țară. Este clar, însă, că Germania de Vest este 
prinsă și ea în valul de restructurări economice și sociale despre 
care am discutat până acum. Dupa Al Doilea Război Mondial, 
Germania s-a reclădit sub forma societății industriale par 
excellence - standardizată, centralizată, sincronizată și toate 
celelalte. A devenit un exemplu perfect cristalizat al societătii 
producătorilor şi consumatorilor de masă. 

S-a concentrat mai ales asupra fabricaţiei în masă — industriile 
tipice din Al Doilea Val, care au acum cele mai mari necazuri. Un 
raport recent pentru Ministerul Cercetării și Tehnologiei de la 
Bonn indica faptul că industriile cele mai vulnerabile din Germa- 
nia erau metalurgia de bază, industria chimică, ingineria meca- 
nică, industria cauciucului etc.- adică tocmai industriile în care 
Germania a avut cele mai mari succese pe plan istoric. 

Astăzi, Germania are cea mai ridicată rată a șomajului din 
ultimii treizeci de ani, iar prăbușirea A.E.G. a fost cea mai mare 
catastrofă economică de la sfârșitul războiului încoace. 

Intre timp, Germania a făcut foarte puţin pentru a-și crea uri 
sector de tip Al Treilea Val viabil. Este slabă în materie de 
biotehnologie. A efectuat câteva experimente în noile domenii ale 
telecomunicatțiilor — cu videotexul, de exemplu, pentru a le trans- 
mite informații consumatorilor pe ecranul televizorului de acasă. 
Dar a înaintat foarte încet spre descentralizarea comunicatiilor și 
are un sistem de învățământ rigid și supra-specializat, care 
descurajează inovațiile, creativitatea și spiritul de inițiativă. 

Guvernul german, de fapt, a contribuit la tehnofobia de masă 
în rândurile tinerilor. Stimulând tehnologia centralizată, pe scară 
largă, dedicându-se în proporții vaste și exagerate energiei nuclea- 
re de export ca și pentru uz intern, a generat impresia că viitoarele 
tehnologii trebuie, din necesitate, să fie mari, centralizate si 
inumane. Procedând astfel, a demonstrat lipsă de sofisticare. 
Helmut Schmidt a justificat odată imboldul pentru exporturile 
nucleare pe temeiul că americanii aveau un avantaj prea mare în 
aeronavele civile și computere — de parcă n-ar mai exista și alte po- 
sibilitați de export! Această energie a exporturilor a ajutat să pro- 
greseze dezvoltarea nucleară în țări ca Argentina și Africa de Sud. 

Prin urmare, Germania din acest moment este polarizată. Pe 
de o parte, avem stabilimentul de tip Al Doilea Val, care crede că 
poate să repună în funcțiune vechile industrii sau să le modifice, 
păstrând însă esențialmente aceeași structură tehnologică şi 
socială. Cu el se confruntă un tineret tot mai alienat și nemulțu- 
mit, care se întoarce spre o romantică glorificare germanică a 
trecutului din Primul Val. Nu înțelege deloc clar noile posibilități 
pe care i le deschide cel de-Al Treilea Val. 

Această scindare din Germania este — sau ar trebui să fie — 
neliniștitoare pentru oricine își amintește Germania dinainte de 

război. Ar putea fi periculoasă și pentru restul Europei, dacă 
situaţia politică devine și mai instabilă. 

Din fericire, limitele nu sunt trasate la fel de acut și în alte țări 
— în Scandinavia, de exemplu. 


E Suedia a fost întotdeauna un exemplu pentru cei interesați de 
teoria politică si economică. Cum stau lucrurile acolo? 


CI Întrucât este o piață atât de mică — în fond, Suedia are doar circa . 
opt milioane de locuitori — ea nu a putut concura cu giganțţii din 
noile domenii high-tech, ca acela al computerelor. I.B.M. continua 
să domine scena. De asemenea, computerele suedeze sunt încă 
foarte centralizate, autorităţile locale, băncile și alte agenții operând 
asupra bazelor centrale de date, iar populaţia fiind foarte preo- 
cupată de invazia asupra discreţiei. Când am fost ultima oară la 
Stockholm, am avut șansa de a vorbi cu Jan Freese, director al 
Comisiei de Inspectie a Datelor — o agenție guvernamentală care se 
ocupă de protecția intimităţii. Este o puternică apărătoare a dreptu- 
rilor individuale, a carei necesitate a generat-o centralismul accen- 
tuat. De fapt, Ministerul Suedez al Apărării a emis un raport 
argumentând că Suedia este vulnerabilă din punct de vedere militar 
` şi social datorită dependenţei sale de sistemele centralizate de date. 

Dar impulsul spre sistemele de calcul ale celui de-Al Treilea 
Val — descentralizarea şi computerele personale - a început deja 
şi sunt sigur că, de-acum încolo, va evolua foarte repede. 

Suedia se mai așteaptă și la o grabnică expansiune a auto- 
matizării birotice — și este în vigoare o înțelegere între patroni și 
L.O., principalul sindicat profesional, guvernând introducerea 
noilor tehnologii funcționarești. In sectorul de fabricaţie, Suedia 
are deja 1.000 de roboți instalați și se așteaptă ca, prin anul 1990, 
să ajungă la 6.000-9.000. 

Suedia mai are și o administraţie corporatistă inteligentă. 
Volvo, de exemplu, după ce a văzut ceea ce era evident, a experi- 
mentat cu umanizarea muncii de fabrică și de asemenea, în urmă 
cu zece ani, a început să renunţe la totala dependență de afacerile 
cu mașini. Autovehiculele reprezinta acum doar 25% din afacerile 
firmei Volvo, de la 75% în 1970. Mai mult, Volvo își orientează ma- 
șinile spre un segment îngust al pieței — ceea ce e foarte bine 
gândit. AS.E.A,, un alt mare concern suedez, exportă deja roboți 
în — ia ghiciţi — Japonia. 

Prin urmare, există semne câ Suedia începe să se adapteze 
pentru Al Treilea Val. 


E Dar sovietele? 


Q S-ar putea să fie necesar să revenim la ele mai târziu. Deocam- 
dată, cred că le putem rezuma situatia în termeni marxiști clasici. 
Sistemul lor este atât de centralizat, atât de înăbușitor, atât de 
anti-novator, încât efectiv tin în loc dezvoltarea tehnologică. Este 
un exemplu ideal a ceea ce Marx denumea a situație revoluțio- 
nară — o situație în care „relaţiile sociale de producție“ împiedică 
evoluția ulterioară a „forțelor de producție“. 

lar sovieticii cred că-şi pot rezolva problemele cumpărând 
tehnologie sau furând-o. Dar problema lor nu se poate remedia 
atât de ușor. 


AVANTAJUL AMERICAN 


E Si, în sfârșit, înainte de a închide cercul, revenind la Japonia, 
cum vedeţi Statele Unite? 


C În pofida tuturor problemelor, cred totuși că S.U.A. au avantaje 
enorme. Posedă propriile lor resurse naturale, spre deosebire de 
Japonia. Au titeiul lor propriu, spre deosebire atât de Japonia, cât 
și de Europa. Au cea mai descentralizată conducere dintre toate 
rațiunile de înaltă tehnicitate. Au un public educat. Comunicatiile 
lor sunt cele mai de-masificate și avansate din lume. Au o bază 
R&D foarte puternică. În pofida tuturor neajunsurilor, au cea mai 
mare experiență în materie de democraţie elementară. 

Mai au și o tradiție a antreprenorialismului care a făcut posi- 
bil, de exemplu, neașteptatul succes al firmei Apple Computer. Ar 
fi pur și simplu de neconceput, în majoritatea celorlalte țari, ca 
doi ingineri în vârstă de sub treizeci de ani să creeze un home 
computer, să înființeze o companie și, în cinci ani; să facă din ea o 
mare firmă. 

In sfârşit — și, poate, lucrul cel mai important - S.U.A. au cea 
mai mare experiență în a trata chestiunile diversității sociale, 
politice și etnice, ale bigotismului rasial și discriminărilor sexua- 
le. Asta nu înseamnă că S.U.A. au început, măcar, să rezolve 
aceste probleme, dar ele sunt mai amplu discutate decât, 

eventual, în Japonia sau în majoritatea țărilor din Europa de Vest. 
Luându-le pe toate la un loc, ele constituie avantaje veritabile 
dacă vrem să ieșim din epoca industriala tradițională. 

Cu toate acestea, nu pot spune că o naţiune e „în frunte“ — 
procesul nu este uniliniar. Ceea ce se poate zice despre Japonia, 
subiectul nostru inițial de discuţie, este că — în vreme ce s-ar 
putea să nu-și privească în față problemele sociale, educaționale 
și culturale care vor urma -— se confruntă cu problemele sale 
economice într-un mod mai conștient decât noi, ceilalți. 


E Pe baza acestui lucru, unui outsider îi este greu să-și imagi- 
neze de ce japonezii se simt atât de vulnerabili. 


(Cl Răspunsul uzual e un set de statistici. Japonia trebuie să impor- 
te 90-95% din energia necesară. Trebuie să importe jumătate din . 
hrană. E extrem de sensibilă la orice suișuri și coborâșuri din 
aprovizionarea cu resurse. Depinde total de sistemul comercial. 

Cred, însă, că Japonia are un alt tendon al lui Ahile — și, în 
acest sens, mă contrazic adeseori cu prietenii mei japonezi. Este 
vorba de omogenitatea sa rasială şi culturală. 

Nici nu mai pot număra de câte ori mi-au spus japonezii ca 
această uniformitate îi va ajuta să efectueze tranziția din epoca 
industrială în noua economie. Totuși, eu văd situația cu totul 
altfel. Câta vreme omogenitatea poate să fi fost un avantaj în lupta 
lor de a-și crea o societate industrială de masă în ultimul secol, ea 
este exact opusul a ceea ce necesită noua societate. Toate țările 
high-tech se diferențiază rapid, iar diversitatea, în ciuda tuturor 
problemelor sale, se va dovedi a fi un factor pozitiv, nu negativ. 
Provocarea cu care ne vom confrunta toți este aceea de a face 
față nivelurilor în rapidă creștere ale diversității sociale, culturale, 
politice și tehnologice - nu uniformității. 


DINCOLO DE SHOJI 


W€ Multi descriu Japonia ca pe o țară fără conflicte de clasă — o 
societate în consens, unde muncitorii și patronii își rezolvă armo- 
nios divergențele, în care lucrătorii participă la luarea deciziilor și 
se aruncă în producție cu mult entuziasm. Cum se potrivește 
acest lucru cu observaţiile dumneavoastră — și cum se leagă de 

opinia dumneavoastră că societatea în curs de aparitie va fi de- 
masificata? 


D Imaginea predominantă este, încă o dată, superficiala. Se vor- 
beşte mult despre wakai, sau reconcilierea disensiun.lor, și 
despre consens. Dar dacă japonezii sunt atât de capabiii să-și 
rezolve neînțelegerile pașnic, cum se explică violentele proteste 
ale fermierilor, studenților şi ecologistilor, care aproape a: dis- 
trus aeroportul Narita de lângă Tokyo, în urmă cu câțiva a: i” Sau 
protestele studențești din anii “60, ori continuele violenţe intes- 
tine din cadrul grupărilor de stânga? 

Odată ce privim dincolo de panoul shoji, găsim în Japonia 
mult mai puțin consens decât presupun cei din afară. Un i dintre 
membrii generației mai vârstnice se plâng cu învere-iare de 
această situație. Konosuke Matsushita, de exemplu. fondatorul 
firmei Matsushita Electric, a atacat Japonia zilelor n--stre fiindca 
„oamenii sunt divizați drastic și toti își urmăresc propriile sco- 
puri“. lar generația tânără se dovedește a fi reit mai individua- 
listă, mai puțin dispusă să se sacrifice pentru corporație sau 
națiune decât generația vârstnică. 

- Cât despre mitul muncitorului fericit, relațiile de muncă din 
cadrul firmei Toyota, de exemruu, au fost oricum, numai amicale 
nu. N-or fi sindicatele rrofesonale japoneze la fel de agresive sau 
independente ca acelea din Vest, dar ideea că ar fi niște fantoșe 
este tot un mit. In timpul anului cât am lucrat împreună lá progra- 
mul de televiziune, de pildă, echipa japoneză insista să respectăm 
regulile sindicale și le aplica mai strict decât ne-ar da de bănuit 
stereotipurile noastre occidentale. 

Iar în vreme ce conflictele de clasă pot părea amortizate, după 
standardele noastre, se desfășoară suficiente conflicte pe alte axe. 
Japonia are o mișcare ecologistă agresivă. Are o mișcare a consu- 
matorilor. Are destule conflicte silentioase între diverse blocuri 
industriale și financiare. Pur și simplu, nu este societatea scutită 
de conflicte pe care și-o imaginează oamenii. Ceea ce înseamnă, 
altfel spus, că e o societate reală, alcătuită din oameni adevărați, 
nu din stereotipuri. E plină de toate divergenţele acute la care ne 
putem aștepta din partea unei populaţii de 118.000.000 locuitori. 
Japonia are grave probleme interne proprii, iar ideea că Europa 
sau S.U.A. ar trebui să adopte metodele manageriale japoneze, 

sau să se îndrepte spre genul de cooperare între stat și firme care 
s-ar presupune că există în Japonia, e naivă. 

Categoric, nu vreau să spun că restul lumii nu are nimic de 
învățat de la Japonia. Sunt foarte multe de învățat — dar de la 
adevărata Japonie, nu de la hiper-simplificatele manechine de 
carton care sunt prezentate lumii. Adevărul este că suntem zoriți 
să adoptăm multe dintre practicile pe care Japonia din ziua de azi 
se pregătește să le elimine. 

Japonezii cunosc limitele foarte nesigure ale propriilor lor 
succese. Ştiu că ceea ce i-a ajutat până acum ar putea să se 
întoarcă efectiv împotriva lor, în viitorul apropiat. Ştiu că ne aflăm 
în tranziția către un nou tip de societate. Sunt amuzaţi și flatați că 
am început dintr-o dată să trimitem misiuni care să-i studieze, în 
loc să se întâmple viceversa. Dar până și această nouă curiozitate 
e dublată de o profundă ignoranță culturală, clădită pe un sub- 
strat de rasism occidental. | 

Chiar și acum, când Vestului, din necesitate, i s-a trezit brusc 
un nou interes față de Japonia, studiem sistemele de mana- 
gement dintr-un sector îngust, orientat spre export, al economiei, 
dar acordăm foarte puțină atenție Japoniei ca întreg, problemelor, 
preocupărilor şi politicii sale. 

O pot garanta, din proprie experiență. Am menționat confe- 
rințele ținute de mine în Japonia. Ei bine, recent am găsit o 
referire la ele în Asian Wall Street Journal, care aduce atingere 
directă acestei discuţii. Spunea, citez: „Majoritatea firmelor, a 
liderilor politici și universitari japonezi, i-au audiat conferințele, 
care au fost de asemenea transmise și de către o rețea națională 
de televiziune japoneză“. Dar - aici e aici = „nu același lucru se 
poate spune despre conferenţiarii japonezi din Statele Unite. 
Rareori, dacă nu chiar niciodată, conferința vreunui japonez a fost 
transmisă de către o rețea americană“. Şi același lucru e valabil și 
pentru cultură. Japonezii traduc sute, mii de cărți din străinătate. 
In pofida unei vogi recente, noi nu ne deranjăm să traducem prea 
multe cărți japoneze. Cât de mulți autori japonezi pot nominaliza 
americanii? Poate pe Mishima. Și nu datorită cărților lui. Ci fiind- 
că a fost destul de nebun ca să-și spintece spectaculos burta. 

IMPULSUL SPRE REÎNARMARE 


WE Mishima a fost un fascist ultra-naționalist, nu-i așa? Sinuci- 
derea lui nu cumva a reprezentat o tentativă de a smulge sprijinul 
pentru o Japonie remilitarizată? Ce legătură are acest lucru cu 
presiunile americane pentru cheltuieli militare crescânde din 
partea japonezilor? 


O Nu cred că Mishima, ca atare, e foarte important în contextul 
de fața. Faptul că a format un cult și a mărșăluit într-un cartier 
general al armatei ca să se sinucidă e mai mult o curiozitate, 
decât altceva. Mă întristează gândul că un scriitor atât de talentat 
a putut fi și atât de psihopat. Dar incidentul Mishima din urmă cu 
circa un deceniu ar trebui să le aducă aminte celor de la 
Washington că în Japonia rămâne o grupare politică măruntă, dar 
virulentă și potențialmente periculoasă, al cărei scop îl reprezintă 
remilitarizarea. 

De fiecare dată când Washington-ul forțează mâna Japoniei să 
cheltuiască mai mult pe avioane de război sau sa-și marească 
flota pentru a ajuta la patrularea pe câile maritime din Pacific, 
sprijină, involuntar, acest grup de extremiști — care, la o adică, e 
ultra-naționalist și, prin urmare, anti-american. Simultan, politica 
americană alimentează și anti-americanismul în rândurile celor ce 
se auto-intitulează „de stânga“. Și întrucât înțelege complet greșit 
cultura japoneză, Washington-ul își exercită presiunile în forță, 
alienând totodată și aripa de centru-dreapta. Rezultatul constă 
într-un resentiment crescând care poate exploda cu ușurință, 
dacă presiunile comerciale și economice se agraveaza. 


N Deci vă opuneți efortului de reînarmare? 


C Am spus și în Japonia exact acelaşi lucru pe care l-am spus în 
S.U.A. - că dacă aș fi japonez, m-aș opune actualei politici a 
Partidului Liberal-Democratic de guvernământ, care a cedat 
presiunilor de la Washington și a umflat bugetul de înarmare. 

Dar, totodată, m-aș răzgândi foarte.repede. 

Dacă aș vedea semne ale unei apropieri sovieto-chineze, pe 
care nu o consider imposibilă, cu siguranță că aș dori mai multe 
avioane și vapoare. 

Admir mult Articolul Nouă din Constituţia Japoneză, care are 

menirea de a preveni reînarmarea, și mai ales înarmarea nuclea- 
ră, a Japoniei. Este un document remarcabil, un document politic 
unic. Aș fi dezolat să-l văd anulat sau diluat. Dar mai există și o 
lume a realpolitik-ului. lar „clauza de pace“ s-a bazat pe premisele 
dominației economice a S.U.A. și prezenţei unei umbrele militare 
americane deasupra Japoniei. În măsura în care prezența militară 
a S.U.A. slăbeste și rivalitatea economică americano-japoneză se 
intensifică, devine tot mai greu să se mențină Articolul Nouă. 


DEJĂ VU ÎN PACIFIC? 


W Păreți a insinua că, într-o bună zi, S.U.A. și Japonia ar putea 
chiar să intre în conflict militar, în Pacific? 


D Din pacate, nici chiar această idee oribila nu se poate elimina 
în întregime. Pare complet neplauzibilă. Dar am citit despre 
originile ultimului război din Pacific, și au fost uitate numeroase 
fapte pe care merită să ni le reamintim. 

De exemplu, în 1908, un scriitor american pe nume Homer 
Lea — proto-fascist, dar sclipitor și elocvent a scris o carte în care 
prezicea războiul din Pacific care avea să înceapă peste treizeci 
de ani. În carte, Lea argumenta că Pacificul urma să înlocuiască . 
în cele din urmă Atlanticul, ca principală scenă a comerțului și 
schimburilor culturale mondiale, și că rivalitatea economică avea 
să împingă inevitabil S.U.A. și Japonia spre coliziune. Tensiunile 
urmau să fie accentuate de către neînțelegrile culturale, de câtre 
sistemele morale și religioase conflictuale și de către maltratarea 
minorităților orientale din partea americanilor — rasismul „perico- 
lului galben“. 

Merită să reținem, între paranteze, că astăzi Bazinul Pacificu- 
lui este regiunea lumii cu cea mai rapidă dezvoltare economică, 
apoi, că atât capitalul american cât și cel japonez dețin investiții 
majore pe toată suprafața Pacificului, și că studiile de recensâ- 
mânt îi indică pe orientali ca fiind grupul minoritar din S.U.A. în 
cea mai rapidă evoluţie, de acum și până în 1995. 

Lea a spus că America greșea localizând „pericolul galben“ în 
China. De Japonia trebuia să se teamă cu adevărat, după care 
continua prin a descrie, uluitor de detaliat, cum s-ar desfășura un 
război în Pacific. Sublinia importanţa strategică fundamentală a 

Hawaii-ului, Filipinelor și Alaskăi. A început apoi să înfățișeze de- 
barcarea efectivă a trupelor japoneze pe Coasta de Vest a S.U.A, 
indicând porturile şi drumurile pe care aveau să le folosească, 
proviziile de apă pe care urmau să le taie etc. 

A fost un excentric tour de force, cu intenţia de a provoca 
S.U.A. să-și accentueze cheltuielile militare, sărind mult peste cal. 
Astăzi, însă, lectura cărții ne dă fiori, dacă ne amintim că mai 
târziu cu aproximativ un deceniu, în anii 1920, febra imperialistă 
făcea ravagii prin Japonia, care se pregătea să atace China. Japo- 
nia avea de gând să „administreze“ toată Asia de Est. Indonezia 
urma s-o alimenteze cu petrol; Manciuria, cu cârbuni. China avea 
să ofere piata de desfacere și mâna de lucru. 

Prin 1930, bântuia un adevărat război comercial. Japonezii, 
urmărind pieţe până atunci monopolizate de către Occident, 
doborau prețurile apusene prin întreaga lume. Un ventilator G.E., 
de exemplu, se vindea cu un preț triplu față de cel al unui venti- 
lator japonez. Bumbacul made in Japan, tesăturile, borcanele, 
articolele de marochinărie, toate se vindeau mai ieftin decât pro- 
dusele vestice. Se puteau cumpăra textile japoneze din Lancaster, 
Anglia, la prețuri mai mici decât cele ale materialelor confectio- 
nate efectiv în fabricile din Lancaster. Şi se auzeau aceleași 
argumente despre dumping, aceleași apeluri la politici protectio- 
niste, aceleași remarci rasiste ca în zilele noastre. 

Aceste războaie comerciale, profunda teamă a japonezilor că 
puteau rămâne fără petrolul indonezian -— toate au contribuit la 
izbucnirea celui de-Al Doilea Război Mondial. Japonezii înca se 
mai simt vulnerabili în situația unei opriri a energiei, și întreaga 
lor economie e mult mai dependentă de comerțul exterior decât 
aceea a S.U.A 


E Nu cumva faceti aluzie că istoria se repetă? 


D Nu. Nu am încredere în analogiile istorice, iar lumea de azi 
este radical diferită. Ţările din Asia de Sud-Est nu mai sunt colo- 
nii politice, de exemplu. Vechile jocuri imperialiste nu se mai 
practică la fel ca în trecut. Si ce înseamnă toate acestea, într-o 
economie care poate finalmente să reiasă a fi mai dependentă de 
informație decât de bunurile materiale? Nici Japonia nu mai e ce 
era pe-atunci. Nu mai e .controlată de o clică militaristă. A avut o 

generatie de democratizare post-macarthuriană. Toate regulile 
s-au schimbat. Dar a nu avea încredere în analogia istorică nu 
înseamnă că trebuie să uităm complet trecutul. Prin aer plutește 
un sinistru sentiment de déjà vu. Din toate aceste motive, insis- 
tenta spre reînarmarea Japoniei poate reieși ca fiind o tragedie 
pentru toată lumea - cu excepția rușilor, împotriva cărora proba- 
bil va fi dirijată. 

Sovieticii intensifică toate aceste presiuni, deplasând și mai 
multe nave de război în Pacific, și implicit amenințând culoarele 
vitale ale economiei japoneze. Dar, în același timp, escaladarea 
înarmării japoneze sperie multe dintre națiunile înconjurătoare și 
reînvie toate amintirile dureroase ale imperialismului nipon. 
“oarte recent, China a protestat vehement împotriva unui manual 
japonez care reabilita invazia Chinei de câtre Japonia. 

De-a lungul ultimului deceniu, atitudinile chineze faţă de 
reînarmarea japoneză au părut reluxate. Mai întâi, japonezii nu se 
reînarmau îi proporții semniiicative. În al doilea rând, chinezii se 
temeau de sovietici şi chiar se bucurau, tacit dacă nu pe faţă, de 
orice creștere a forțelor anti-sovietice în Pacific. ȘI, în al treilea 
rând, Japonia încă nu era gigantul economic de azi. Dar toate 
acestea s-au schimbat. 

Un înalt oficial chinez cu care am discutat recent mi-a amintit 
invazia japoneză ìn China din anii ‘30. A remarcat că, în vreme ce 
clica militaristă din Japonia a fost slaba in ultimele decenii, în țară 
există alie torţe politice care consideră acum că Japonia e „gata“ 
să-și asume în lume un rol miliiar. Mai muit, în prezent Japonia e 
una dintre principalele economii ale lumii. Combinația acestor 
factori a modificat reacția chineză, și ar trebui să ne dea tuturor 
de gândit. | 

După părerea altei oficialități chineze, cheia e nivelul de înar- 
mare şi caracterul sâu, realmente defensiv sau potențialmente 
agresiv. Când am întrebat ce anume ar defini o înarmare agre- 
sivă, n-a ezitat nici o clipa. Arme nucleare, rachete cu rază medie 
sau lungă de acțiune, un portavion de atac, submarine nucleare — 
dacă Japonia construiește sau cumpără așa ceva, ar însemna clar, 
spunea el, că forțele sale nu mai sunt menite „auto-apărării“. 

Mulţi dintre prietenii mei japonezi, nemulțumiți de presiunile 
Washington-ului și îngrijorați de deteriorarea legăturilor strânse 

dintre S.U.A. și Japonia, subliniază că s-ar putea ca America sâ-și 
taie singură craca de sub picioare, totodată alimentând cele mai 
nocive tendinţe politice din Japonia. 

L-am întrebat odată pe un prieten de-al meu foarte inteligent — 
economist și expert în relațiile internaționale, cu experiență în 
Forțele Japoneze de Auto-Apărare — cum privește posibilitatea 
unei viitoare slăbiri a legăturilor americano-japoneze și a unei 
mult mai strânse alianțe dintre Japonia și China. Răspunsul lui 
m-a luat prin surprindere. 

„Aș detesta aşa ceva,“ a spus el, „fiindca nu vreau să vad 
lumea fracturându-se în blocuri rasiale. Legătura strânsă dintre 
Japonia și S.U.A. depășește hotarele de rasă — ceea ce ne prinde 
bine tuturor.“ 

De atunci, cuvintele lui mă bântuie tot timpul. 


B Deci, la ce se rezumă toate acestea? 


O La fel cum ne restructurăm sistemele economice, restructu- 
răm și relațiile geopolitice din întreaga lume. Structura postbelică 
a alianțelor din Europa se fisurează. Pacificul se impune ca putere 
economică. Felurite națiuni high-tech se întrec să ocupe poziții în 
ordinea globală emergentă, fiecare privind cum îi mor industriile 
clasice, în timp ce altele noi apar la orizont. 

Aceste mutatii pe scară largă reprezintă o consecinţă a ascen- 
siunii noii civilizații, în deplinul sens al cuvântului — noi 
tehnologii, noi aranjamente economice, noi forme sociale şi, 
inevitabil, noi structuri politice. Este ca o crăpare și deplasare a 
plăcilor tectonice de sub pamânt — impulsul a ceva de o noutate 
radicală, prin scoarța vechii ordini. 

Până când noile structuri globale se vor cristaliza — ceea ce 
poate dura câteva zeci de ani - vom continua să trâim într-o 
extremă instabilitate. 


DINCOLO DE 
CAPITALISM ȘI SOCIALISM 


Lumea este prinsă nu numai în criza economică și politică, ci și 
într-o criză ideologică. 

Fie că examinăm noțiunile pieţei libere capitaliste sau marxismul 
așa cum îl știm, fie câ privim liberalismul, etatismul social sau 
teoriile tradiționale ale dezvoltarii Lumii a Treia — toate par tot 
mai irelevante, pe măsură ce evenimentele depășesc formulările 
teoretice. 


Această prăbușire ideologică poate reprezenta o etapa necesară — 
o degajare a terenului — în pregătirea aparitiei unor noi ideologii 
ale viitorului. 


Personal, găsesc satisfacție în gândul că munca mea depășește 
vechile tranșee ideologice. „Al Treilea Val“, de exemplu, a fost 
recenzată favorabil în principalele reviste socialiste din Franta, a 
fost publicată în țări comuniste — și totuși, a fost aleasă și în capul 
listei Conservative Book Club-ului din Statele Unite. 


Este momentul să examinăm la microscop ipotezele nutrite cu 
cea mai mare patima. S-ar putea să descoperim că nu mai 
corespund cu realitatea care ia ființă. 


AT. 

N Unii dintre cititorii sau ascultătorii dumneavoastră au tras 
concluzia că sunteți un om de dreapta; alții susțin că sunteți de 
stânga. Dumneavoastră insistați că nu sunteţi nici una, nici alta. 
De ce? 


O Termenii „dreapta“ și „stânga“ sunt relicve ale perioadei indus- 
triale care acum începe să țină de domeniul istoriei. „Dreapta“ și 
„Stânga“ sunt determinate de cine ce are - cum se împărțeau 
bogăția și puterea în sistemul industrial. Astăzi, însă, lupta dintre 
ele seamână mai mult cu întrecerea de a găsi scaune libere în 
metrou. 

Societatea iese atât de rapid din epoca industrială, încât ve- 
chile noastre etichete politice au devenit la fel de depășite. și 
eronate ca și categoriile economice. 

Cum etichetați un om politic — un congressman pe care-l 
cunosc, de exemplu - care e un liber-:;chimbist doctrinar, dar 
susține consecvent drepturile femeilor, liberalizarea avorturilor, 
drepturile civile ale minorităţilor, ecologismul și participatio- 
nismul? Cum îi clasificați pe activiștii presupuși de stânga, care 
manifestă anti-semitism? Sau grupările pretinse de dreapta, care 
atacă marile firme și bancile? 

Sunt oare Brigăzile Roșii de dreapta sau de stânga — sau doar 
niște nihiliști și autoritariști care folosesc jargonul marxist ca 
să-și justifice propria prefăcătorie paranoidă? 

Și cum îi descrieţi pe rasiștii csare atacă elitele tehnocratice și 
băncile, care susțin ecologia și, nici mai mult nici mai putin, atacă 
instituția medicală pentru ortodoxia sa științifică? Şi unde plasați 
grupările care nu au nici un fel de ideologie cuprinzătoare, ci ard 
de patimă în câte o singură problemă? Sunt cumva toți demon- 
stranții anti-nucleari „stângiști“? Presupun că mulți dintre ei sunt 
liber-întreprinzători până-n măduva oaselor. Sunt doar proști, 
nesofisticați, incapabili să înţeleagă că poziția anti-nucleară îi 
aliniază obligatoriu cu Lumea a Treia și socialismul? N-aș crede 
că sunt proști. 

Tentativa de a dispune toate aceste fenomene diferite pe un 
singur spectru violentează multilateralitatea vieții politice. Termi- 
nologia de „stânga/dreapta“ a fost întotdeauna unidimensională. 
Astăzi, ea este și mai deformantă și tulbure decât în trecut. 


PREVIZIUNI ŞI PREMISE 85 





Un motiv pentru care lucrurile par atât de încurcate în prezent 
este acela că s-a schimbat configuraţia problemelor — relațiile 
dintre chestiuni, și dintre grupuri, au devenit mai numeroase, 
mai diverse şi mai evanescente. 


E Anumite întrebuințări mecanice ale etichetelor ca „stânga“ și 
„dreapta“ sau, că tot veni vorba, „Al Doilea Val“ şi „Al Treilea 
Val“, pot induce în eroare, dar pentru a găsi un șens în toate pro- 
blemele și relațiile acestea trebuie să fie grupate, cu siguranţă, fie 
și flexibil, nu? 


O Desigur, si de asemenea plasate într-o oarecare ordine ierar- 
hică sau prioritară. Unul dintre motivele pentru care oamenilor le 
e greu să mă plaseze în spectrul politic este acela că, pe scara 
mea de priorități, problema-cheie nu constă în ceea ce se întâm- 
plă înăuntrul societății industriale, ci ce se întâmplă în conflictul 
dintre societatea industrială și noua civilizaţie care se ivește, 
sfidând-o. Faţă de această coliziune istorică, produsă pe scară 
mondială, toate celelalte conflicte par neînsemnate. 

Pe de o parte, îi avem pe aceia care, cu orice preț, vor să pună 
proptele sistemului industrial muribund. Împotriva lor se dispun 
cei ce clădesc deja noua civilizație. 

Pentru mine, aceasta este supra-lupta. 


E Unii ar putea spune că, focalizându-vă asupra a ceea ce dum- 
neavoastră numiți mega-lupta sau supra-lupta — această ciocnire 
de civilizații, cum o descrieți — abateţi atenţia dinspre alte divi- 
ziuni profunde care despart stânga de dreapta, bogatii de săraci, 
pe cei puternici de cei neputincioși și așa mai departe. Alții pot 
spune, însă, că poziţia dumneavoastră este compatibilă cu „stân- 
gismul“, din moment ce, pentru toţi stângiștii, subiectul-cheie 
constă în tensiunea dintre status quo și un viitor mai dezirabil, 
integral revoluționat. 


O Poate. Dar dacă acest viitor are în cadrul lui și multe elemente 
pe care „dreapta“ tradițională le-ar admira — cum deţine, într-ade- 
văr, Al Treilea Val? Accentul pus pe individualism, contrar colec- 
tivismului de mase. Reapariția domiciliului ca instituție centrală. 
Opoziția faţa de birocraţia centralizată. Se găsesc oameni, la 
ambele capete ale spectrului, care ar îmbrățișa aceste valori. Dar 

de ce să forțăm ceva spre a se circumscrie în niște categorii pre- 
existente? 

Puteţi susține cu deplină validitate ca există conflicte în cadrul 
oricărei civilizații. Acest lucru e evident. Uneori, între bogați și 
săraci. Alteori, între diverse elite. Iar alteori, şi de-a lungul altor 
axe. Presupun că vor continua să existe suficiente conflicte în 
orice nouă societate se va ivi din actualele schimbări. 

În acest moment, însă, majoritatea oamenilor încă mai par să 
nu fi observat că regulile de bază se schimba, că s-a creat un 
conflict mai amplu, care le afectează și le minimalizează pe toate 
celelalte. Ar trebui să luptăm pentru a da formă societății viitoare, 
pentru a defini pozițiile în relație cu ceea ce vine, nu cu ce a fost. 
Aceasta nu înseamnă să ignorăm chestiunile imediate. Înseamnă 
să le reevaluăm în termeni noi. Trebuie ca politica să devină mai 
anticipativă și să se marcheze pozițiile în relație cu supra-lupta. 

Si da, așa cum spuneați, cred că există mulți stângiști care ar 
fi de acord, la nivel abstract, dar foarte puțini care au ceva de 
spus în legătură cu felul cum va arăta sau ar trebui să fie viitoarea 
societate — iar o mare parte din ceea ce preconizează ei seamănă, 
în esență, mai mult cu ceea ce avem deja. Același industrialism 
din Al Doilea Val, eventual putin deghizat. 

Același lucru se poate spune și despre majoritatea celor „de 
dreapta“. De fapt, majoritatea oamenilor, indiferent de politica 
fiecăruia, văd viitorul ca pe o prelungire simplă, în linie dreaptă, a 
prezentului. Cred că-i aşteaptă o mare surpriză. Am ajuns la capă- 
tul unei epoci — și, în acest moment, toate pariurile se anulează. 

Linia dreaptă a viitorului duce direct într-un zid. 


FORŢE ÎN CONFLICT 


E Vorbiti despre industrialism ca aflându-se în „criză generală“ și 
despre grupuri puternice care apără „sistemul industrial 
muribund“, dar... 


O Ceea ce vedem este frângerea sistemului. Nu a sistemului 
capitalist. Nici a celui comunist. Ci a sistemului industrial care le 
îmbrățișează pe amândouă. 


E Dar când vorbiti despre apărătorii vechiului sistem — cei care 

spuneți că vor să conserve industrialismul — ei ce vor să păstreze, 
exact, şi pe cine vedeti în acest rol? 


(| Industrialismul este o civilizație — un sistem social. Nu e doar 
un sistem economic și politic, ci o cultură, un set de instituții 
sociale, o epistemologie, un mod de viață integrat. Există oameni 
în toate clasele, în toate domeniile, în toate zonele vieţii, care au 
investit în acest mod de viață. Aceste investiţii pot fi economice, 
politice, psihologice, sexuale, culturale. 

Astfel, găsiți corporatii gigant care apără industriile traditio- 
nale ale forței brute -— ca siderurgia, industria textilă sau cea 
constructoare de mașini — și procedeele tradiționale de fabricație 
în masă, inclusiv metodele de muncă dezumanizante. De fapt, 
găsim adeseori sindicate care apără aceleași industrii și metode. 
Vedem companiile petroliere și industria energetică nucleară 
apărând formele tradiționale de energie. Constatăm că anumite 
grupări religioase apără nucleul familial, ca fiind singurul model 
legitim al vieții de familie. Îi descoperim pe marii baroni ai comu- 
nicațiilor, indiferent că stăpânesc marile rețele comerciale din 
S.U.A. sau rețelele de stat ale altor țări, luptând să conserve pute- 
rea mijloacelor de informare în masă. Opoziția B.B.C.-ului față de 
televiziunea prin cablu în Marea Britanie oferă un exemplu per- 
fect. Găsim educatori agățându-se pe viață și pe moarte de 
vechile modele ale învățământului în masă. Gâsim politicieni și 
partide care lupta să păstreze structuri politice arhaice, dintre 
care majoritatea erau concepute pentru o epocă agrară sau timpu- 
riu-industrială. 

Punând toate acestea la un loc, împreună cu oamenii de rând, 
ale căror slujbe, orgolii și poziții în cadrul sistemului depind de 
continuitatea acelui sistem, vom avea ceea ce eu numesc „forțele 
celui de-Al Doilea Val“. 

Dar această mare coaliție, în mare parte inconștientă, de apă- 
rare a trecutului, nu reprezintă în nici un caz o singură clasă, 
rasă, sex sau religie. Până și săracii și non-elita, până si cei mai 
persecutați și neputincioşi membri ai unui sistem social sau ai 
unei civilizații se pot împotrivi cu ferocitate schimbării sale. Chiar 
și ei pot avea de conservat mize culturale și psihologice. 


E Firește. Nimeni nu poate susține că fiecare membru al unui 

grup anume o va lua într-o direcție sau în cealaltă, fie pe o temă 
anume, fie privitor la „supra-lupta“ pe scară sistemică despre care 
vorbiti. Totuși, este folositor să identificăm grupurile care au cele 
"mai mari șanse să se orienteze într-o parte sau alta, mai probabil 
pentru a furniza membri uneia dintre tabere și nu celeilalte. 
Dacă, însă, industrialismul se dezagregă, cum argumentați dum- 
neavoastră, atunci ce anume îl va înlocui? N-ar fi necesar să clari- 
ficați acest lucru, pentru a întelege cine va fi pentru şi cine contra 
schimbărilor pe care le prevedeți? 


Li Tot ce se poate face în câteva cuvinte e o schită sumară. Evi- 
dent, când mă refer la o nouă civilizație în curs de apariție, vor- 
besc despre un subiect pe care l-am dezbătui în mii de pagini 
scrise. La urma urmei, numai despre asta era vorba în „Al Treilea 
Val“. Deci, nu ne prea putem astepta ca aici să dezvoltăm adecvat 
chestiunea. 

Sumarizând rapid, însa, aș spune că asistăm la schimbări revo- 
luţionare în toate subsistemele de bază care au ajutat vechea 
societaie industrială să reziste. 

Energia - abandonăm dependența exclusivă de combustibili 
fosili. Conflictul generat de această mutatie va dura, fâră-ndoială, 
zeri de ani. Dar oricine care încă își mai imaginează sistemul 
energetic din anii, să zicem, 2010 sau 2020, ca bazat pe combus- 
tii! 1osil se înșeală amarnic. 

Apci, productia. Trâsâtura deiinitorie a producției industriale 
este fabricaţia în masă. Dar, aşa cum am mai spus, aceasta a înce- 
tat să fie forma cea mai avansată. Ne transferam, în schimb, spre 
producția bazată pe informaţii, foarte specializată, și de asemenea 
spre distribuţia similară a bunurilor şi serviciilor. Aceasta are 
implicații enorme asupra structurii sociale și comunitare, chiar și 
a dezvoltării personalității, nu numai asupra economiei. 

Structurile sociale? Nucleul familial nu mai reprezintă forma 
dominantă. În S.U.A. zilelor noastre, una din cinci fâmilii cu copii 
este condusă de un singur părinte. Si asistăm la apariția unui 
sistem familial multiform, cu o întreagă diversitate de structuri și 
aranjamente. Este ceva absolut nou în istoria omenirii. 

Corporaţiile? Chiar și structura internă a acestor instituții se 
modifică rapid. E complicat, dar ne îndepărtăm de formulele 

birocratice clasice spre o organizație mai ad hocratică', cu unități 
mai mici și mai diverse, în cadrul unor configurații modulare mai 
mari. . 

Comunicatiile? Am vorbit deja despre de-masificarea mijloace- 
lor de informare şi ascensiunea televiziunii prin cablu, a case- 
telor, computerelor personale, sferei video, sateliților şi a sute de 
alte noi medii de informare. 

Toate aceste schimbări evoluează rapid, stimulându-se reci- 

„proc. Si am putea pătrunde în cultură, epistemologie și alte 
niveluri, pentru a arăta rate similare ale schimbarilor și dezvoltă- 
rilor revoluționare. Când vorbesc despre Al Treilea Val, mă refer 
la toate aceste lucruri și încă ceva pe deasupra — nu doar la 
restructurarea economică. 

Ei, dar respectivele schimbări nu se produc de la sine. Ele au 
Joc fiindcă oamenii le fac să se întâmple. Si iata cum apare o 
întreagă constelație de noi grupari ale căror interese economice, 
culturale, psihologice și politice se înscriu în sistemul sau 
societatea de tip Al Treilea Val, în curs de apariţie. 

Veţi asista la un conflict tot mai intens între cei ce luptă să 
transpună schimbările în toate domeniile, de la industrie până la 
educație și viața de familie, și aceia care rămân devotați complet 
unui mod de viață industrial, care nu mai poate fi susținut. 

Si, din nou, grupările fundamentale nu se aliniază după criterii 
de clasă, rasă, sex sau religie, ori de stânga și de dreapta, și nici 
conform partidelor politice existente. Ceea ce se desfășoară este 
o re-configurare a esențelor înseși și a grupurilor organizate în 
jurul acestor esente. Prinde contur, la nivel incipient, încă incon- 
ştient, o Mișcare a celui de-Al Treilea Val, indiferent că se folo- 
sește sau nu această expresie. 


NOSTALGICII 


E Deci, principalul conflict pe care-l vedeţi străbătând timpurile 
noastre constă în bătălia dintre industrialism — societatea celui 
de-Al Doilea Val — și ceea ce dumneavoastră numiți civilizația din 
Al Treilea Val. Unde plasati fenomene ca mișcarea ecologistă, 


1. Formulă organizatorică flexibilă, aptă să se plieze conform imperativelor de 
moment; vezi și “ Powershift - Puterea în mișcare“, Editura ANTET 1995 (n.tr.). 

„Partidul Verzilor“ din Germania, și curentele anti-nucleare din 
întreaga lume? 


LI Există oameni care apără diverse instituţii și practici ale ordinii 
industriale. Și mai există oameni care atacă societatea industrială. 
Atacă centralizarea, mega-scara, uniformitatea deprimantă etc. 
Insă chiar și cei ce atacă industrialismul sunt ei înșiși divizați. 

Unii dintre aceia care atacă sistemul industrial în curs de 
dispariție nu sunt deloc interesați de viitor. Singura alternativă pe 
care și-o pot imagina ei constă în regresul la un trecut mitic. 
Aceștia sunt adevărații nostalgici. Eu îi numesc reversioniști. 

Nu sunt oameni ai celui de-Al Treilea Val. Glorifică trecutul 
din Primul Val și pot fi la fel de periculoși pentru supraviețuirea 
noastră ca adepții celui de-Al Doilea Val. 

Acesti reversioniști cred că tehnologia și industrialismul sunt 
sinonime. Nu-și pot închipui o tehnologie curată, o tehnologie 
umană. Nu fac nici o distincție intre oțelării și computere, între 
mass media și xeroxuri. Detestă fără discernământ toate formele 
de tehnologie. Nu le plac orașele, dar nu sunt în stare să observe 
că noile tipuri de telecomunicații au toate șansele să ajute dezur- 
banizarea. Nu le place povestea de dragoste dintre industrialism 
și imensitate, așa că aleg automat micimea — o reacţie de tip 
reflex-al-genunchiului. 

Uită că majoritatea ființelor omenești care trăiau în așezări 
mici, rurale, agricole, din perioada pre-tehnologică, erau de fapt 
nefericitele victime ale tiraniilor localiste, fară pic de democrație, 
fără nici o șansă de a câștiga procesele la judecătorie, fară drep- 
turi individuale, fără contacte cu lumea din afara, fără nici un 
cuvânt de spus pentru a-și determina propriul destin. Rever- 
sionistii, glorificatorii trecutului, exaltă un mod de viața care 
pentru omul mediu era doar cu puțin superior sclaviei lipsite de 
judecata. 

Dacă dorim un viitor democratic, am face bine să clarificăm 
această deosebire. Eu, unul, n-am chef sa mă întorc în te miri ce 
utopie bucolică, care oricum n-a existat niciodată. 

Este adevărat, şi am scris pe larg despre asta, că anumite 
forme emergente ale celui de-Al Treilea Val seamănă cu anumite 
situaţii sociale și economice care au existat în societățile pre- 
industriale din Primul Val — dar, acum, pe o bază de foarte înaltă 

tehnicitate. Este însă de-a dreptul reacționar, după părerea mea, 
să ataci orice dezvoltare economică, orice tehnologie, orice formă 
de măreție, orice tip de centralizare. E simplist. Romantic. Melo- 
dramatic. E o zadarnicie. 

Sper că Verzii, mișcarea ecologistă, precum și alte grupări 
critice la adresa societăţii industriale de masă vor înceta să mai 
colporteze disperarea și să glorifice ceea ce, în realitate, a fost un 
trecut nedemocratic. E timpul să terminâăm cu scrisul romanelor 
elegiace despre cât de minunat era înainte să sosească în oraș 
fabrica de tinichele. N-a fost deloc minunat! 

De fiecare dată când oamenii se reped orbește, fără discernă- 
mânt, împotriva tehnologiei, condamnând dintr-o suflare centra- 
lele atomo-electrice și computerele personale, de parcă ambele ar 
avea efecte sociale și ambientale identice, de fiecare dată când 
îngrămaădesc pe negândite combinatele siderurgice și magneto- 
foanele sub aceeași generoasă titulatură de „tehnologie“, ne fac 
tuturor un deserviciu. Căci, îndemnându-ne să scurmăm din nou 
spre trecutul din Primul Val, oferă muniţie forțelor celui de-Al 
Doilea Val, care vor să ne împiedice înaintarea spre un viitor 
propriu celui de-Al Treilea Val. 

Din fericire, există milioane de oameni care se împotrivesc 
opresiunii, mizeriei, degradării ecologice și inechităților lumii 
industriale — dar care le atacă pe acestea din punctul de vedere al 
viitorului, nu din cine știe ce trecut imaginar. Ei văd noile unelte 
- computere mici, televiziune prin cablu și transmisie în direct 
prin satelit — de exemplu, ca pe niște noi opțiuni pozitive, cu largă 
deschidere, pentru neamul omenesc. Acești oameni orientati 
spre viitor constituie forțele celui de-Al Treilea Val. 


E Pe tot parcursul operei dumneavoastră, vorbiti despre o 
ruptură istorică. Aţi argumentat că marxiștii se înșeală, atribuind 
crizele actuale „crizei generale a capitalismului“. Aţi scris, însă, 
foarte puțin despre capitalism și socialism ca atare. 

Pot capitalismul şi așa-numitul „socialism“, în actuala lor 
formulă de existenţă, să supraviețuiască secolului douăzeci? 


O Capitalismul și socialismul așa cum le cunoaștem azi? Nu! 
Fiecare conține propriile lui contradicții fatale. Valul schimbărilor 
le aruncă pe amândouă în desuetudine. Atât capitalismul, cât și 

socialismul contemporan suni produse ale revoluției industriale. 

In pofida acutelor diferențe dintre cele două sisteme, indus- 
irialismul le-a conferit amândurora anumite caracteristici comune 
dominante, adică tocmai acele trăsături structurale care acum 
sunt sfidate de către cel de-Al Treilea Val. 

Confruntaţi-le, numai, cu lista pe care am parcurs-o adineaori. 
Atât puterile industriale capitaliste existente, cât și cele socialiste, 
sunt dependente de combustibilul fosil. De producţia în masă. De 
distribuţia în masă. De învățământul de mase. De mass media. 
De distracţiile în masă. Ambele folosesc nucleul familial ca model 
fundamental al societății. Ambele sunt întemeiate pe mari orașe 
și pe națiunea-stat. Ambele impun aceleași principii de standar- 
dizare, sincronizare, centralizare, maximizare și aşa mai departe. 

Toate aceste trăsături structurale și principii comune sunt mai 
importante decât diferenţele asupra cărora ne concentrăm de 
obicei. 


E Totuși, cred că nu veti echivala cele doua sisteme? 


Ul Nu, ideea că Uniunea Sovietică și Statele Unite ale Americii 
vor „converge“ cumva se bazează pe convingerea de tip Al Doilea 
Val că societățile devin mai omogene, adică exact opusul a ceea 
ce susțin eu. 

Cât despre echivalarea sistemelor, cum aș putea-o face? Sunt 
liber să declar aceste lucruri, să le public fără teama că mă va da 
nimeni în judecată. Dacă aș fi cetățean al uneia dintre acele așa- 
zise democraţii socialiste, aș putea foarte bine să fiu redus la a le 
șopti printre gratii. Este o diferență ca de la cer la pământ. 

Cărțile mele au fost publicate, sub forme expurgate ideologic, 
în România, Polonia, Iugoslavia și — neoficial, ca să zic așa — în 
U.R.S.S. Ediţia sovietică din „Socul viitorului“, ni s-a spus, era 
numai pentru uz limitat. Omul de pe stradă nu putea obţine nici 
un exemplar. „Al Treilea Val“ urma să se publice în Polonia, când 
s-a declarat legea marțială și, luni de zile, n-am mai putut lua 
legătura cu traducătorul. Legăturile telefonice fuseseră tăiate. 

Prin urmare, sunt pe deplin conştient de deosebirile ca de la 
cer la pământ dintre aceste două sisteme. 

Totusi, copiii sau nepoţii noștri s-ar putea să privească, într-o 
bună zi, înapoi spre.marea luptă mondială dintre capitalism și 

socialism, de sus, cu un aer amuzat — asa cum privim noi acum 
bătălia dintre Guelphi şi Ghibellini!. Cât au fost de lungi secolele 
al XIII-lea și al XIV-lea, au sfâșiat Italia în două. Iar prin secolul al 
XV-lea, căzuseră deja pradă uitării. Aproape nimeni nu-și mai 
amintea de ce avuseseră loc războaiele. Capitalismul și socialis- 
mul — şi tensiunea dintre ele — sunt produse ale erei industriale. 
Odată cu sfârșitul acesteia, probabil că vor dispărea și ele. 


E De ce insistați cu atâta convingere că socialismul și capitalis- 
mul sunt produse ale celui de-Al Doilea Val? Fără-ndoială, începu- 
turile lor datează mult mai de demult, dinaintea revoluţiei 
industriale. 


O Da, așa este, bineînțeles. Amos și Hiosea, din Vechiul testa- 
ment, erau cripto-socialiști, de exemplu, condamnându-i la nesfâr- 
sit pe bogătași. 

Dar ceea ce numim astăzi capitalism și socialism se definește 
prin atitudinea față de piaţă, iar piața, înainte de revoluţia indus- 
trială, a jucat un rol relativ mic în istoria omenirii. 


E Deci, pentru dumneavoastră, capitalismul modern și „socia- 
lismul“ existent nu sunt decât două forme diferite ale societăţii 
industriale, orientate spre schimburi? 


O Eu aș spune puțin mai altfel: fenomene ale epocii industriale. 
În prezent, Uniunea Sovietica, Polonia — majoritatea naţiunilor 
Europei Răsăritene - se află în criză economică. Si la fel se întâm- 
plà si cu țările capitaliste. Criza nu se limitează la un sistem sau la 
celălalt. Sistemul industrial — civilizația celui de-Al Doilea Val ca 
întreg — este în criză. | 


E Cum bine stiti, există numeroși socialiști care nici măcar n-ar 
numi Uniunea Sovietică sau ţările est-europene socialiste... 


O Desigur. Sunt familiarizat cu argumentele că „socialismul 
real“? nu există, doar niște impostori care-şi revendică denumirea 


1. Rivalitate sângeroasă intre partizanii papei şi cei ai împăratului, din orașele 
italiene, finalizată cu victoria Guelphilor, indeosebi la Florența și Milano (n.tr.). 

2. Printr-o ironie a sortii, acest termen are înțelesuri diametral opuse în națiunile 
occidentale şi în cele din lagărul sovietic. În Apus, cuvântul „real“ intenţionează 
să sugereze un socialism „ideal“ sau „pur“. În Polonia și U.R.S.S., oficialitățile 
se referă la sistemul existent ca fiind „socialismul real“. (n.a.). 

din rațiuni ideologice — națiuni reprezentând niște versiuni „dege- 
nerate“ ale realității, sau „socialism de stat“, sau cum vreți. 

Dar, după un secol și jumătate de teorie și agitaţie socialistă, 
acesta e singurul gen care s-a format vreodată într-o societate in- 
dustrială. Istoria ne învață ceva. „Socialismul“ centralizat, tota- 
litar, poate fi singurul gen posibil într-un sistem de referință pro- 
priu celui de-Al Doilea Val. Se poate foarte bine ca industrialismul 
per se să fie antitetic „socialismului real“ — indiferent ce-o mai fi și 
acela. 

lar pe de altă parte, putem declara cu egală justificare că nici 
„capitalismul real“ nu există. 

Nici măcar cele mai ideologice dintre națiunile capitaliste de 
azi nu mai seamână cât de cât cu modelul concurenţei” pure. 
Majoritatea economiilor capitaliste nu s-ar fi putut forma, din 
capul locului, fără ca guvernul să importe cote, restricţii, reforme 
agrare sau subsidii de un fel sau altul. Ca să nu mai menționăm 
faptul că marile corporaţii se află adeseori în situaţia de a „admi- 
nistra“ prețuri într-un mod anti-competitiv. Si nu trebuie să pier- 
dem din vedere nici că toate guvernele din Al Doilea Val subven- 
ționează industria, creând sisteme de învățământ în masă care 
preadaptează copiii pentru fortele de muncă industriale. Este o 
gigantică subventie ascunsă, de la sectorul public până la cel 
privat. 

Dincolo de aceasta, în țările „capitaliste“ de azi există o ase- 
menea peticeală de subsidii ascunse și contra-subsidii, un conglo- 
merat atât de contradictoriu de externalizări permise, încât de 
vine de-a dreptul absurd să le mai considerăm capitaliste, la fel de 
absurd ca a socoti Uniunea Sovietică o tară socialistă. 

Realitatea este aceea că nici una dintre teorii nu se mai aplică. 
Teoriile capitaliste ale pieţei libere. Teoriile socialiste. Să dăm 
uitării terminologia, un moment, și să privim prin lume. În S.U.A. 
și Marea Britanie, avem două guverne dedicate monetarismului 
și politicii liber-schimbiste, care nu reușesc decât să adâncească 
groapa economică în care am intrat. La Paris, un guvern care-și 
zice socialist introduce niște reforme de se iau cu mâinile de cap 
Washington-ul și Londra. Şi ce se întâmplă? Economia se înfundă 
și mai rău. Dar în Europa de Est? Faliment. In Uniunea Sovietică? 
Dezastru. La șaizeci şi cinci de ani după revoluție, Pravda 

recunoaște penuria materialelor de construcţie, a curentului 
electric, a materialelor sintetice, a carnii, laptelui și gâinilor. 

Tocmai m-am întors din Venezuela. Acolo, greul economiei e 
suportat de guvern. Au naționalizat companiile petroliere. Cea 
mai mare bancă e condusă de către sindicate și subvenționată de 
la buget. Multe alte industrii sunt întreprinderi de stat. Si ce s-a 
întâmplat? După ce a ajutat la demarajul O.P.E.C. şi a primit mi- 
liarde de dolari, Venezuela e profund îndatorată. A construit com- 
binate siderurgice și căi ferate care așteaptă să fie terminate. A 
urmărit o strategie de dezvoltare strict din Al Doilea Val, iar 
acum s-a pomenit în criză, fiindcă prețurile mondiale la titei au 
scăzut și oricum nimeni nu mai are nevoie de oțel. Proprietatea 
publică nu i-a fost de prea mare folos Venezuelei. 

Sa trecem acum mai la sud, în Chile. Acolo, Pinochet, cu 
ajutorul I.T.T. si al C.I.A., a răsturnat regimul Allende ales pe cale 
democratică și i-a adus pe discipolii lui Milton Friedman pentru 
a-l ajuta să conducă o economie de piață liberă reală și cinstită. 
„Băieţii din Chicago“ ai lui Friedman au deznaționalizat industria 
și au eliberat piața — iar economia s-a prăbușit. Falimentele cresc. 
Somajul face ravagii. Băncile sunt în criză. 

Oare toate acestea nu cumva încep să sugereze că toți — indi- 
ferent de ideologii (sau poate tocmai din cauza lor) — greşim 
ceva? E atât de ușor să arunci totul în cârca C.I.A. sau a 
K.G.B.-ului, a stângii sau a dreptei, a corporațiilor multinaționale 
sau a teroriștilor, a evreilor sau a arabilor. 

Cum am putea răspunde altfel decât ironic, când îl auzim pe 
Brejnev folosind retorica socialistă pentru a explica de ce munci- 
torii polonezi nu au dreptul la un sindicat independent? Cum 
putem reacționa altfel la apelul lui Reagan pentru reduceri în pro- 
gramele „socialiste“ de asistență socială, pentru a se putea pompa 
bani în Pentagon — care întâmplător, împreună cu industriile de 
apărare, formează un sector cvasi-socialist al economiei ameri- 
cane? 

Atâta despre puritatea ideologică! 

POATE SOCIALISMUL SĂ SUPRAVIEȚUIASCĂ 
PLANIFICĂRII CENTRALIZATE? 





E Så revenim la întrebarea inițială — pot capitalismul sau „socia- 
lismul“, în forrna lor actuală, să supraviețuiască în Al Treilea Val? 

Spuneti că amândouă contin contradicții. Socialismul ar trebui 
să rezolve contradicţiile capitalismului. Care anume, după opinia 
dumneavoastră, este contradicția din sânul „socialismului“, așa 
cum există e! acum? - 


LJ Planificarea centralizată, dominată de o elită restrânsă, nu 
poate funcționa într-o societate a celui de-Al Treilea Val. 

Revoluţia industrială a produs o societate de masă. Unifor- 
mitatea socială, politică și culturală a fost încurajată sau impusă. 
Industrialismul a standardizat produsele, limba, locuintele, învă- 
tământul, programele, stilurile de viață — totul simplificând sar- 
cina planificatoriicr centrali. O societate de diversitate scăzută e 
relativ uşor de condus de ia vârf. 

Totuși, chiar și în acest sistem relativ lipsit de complexitate, 
planificarea economică centralizată în unități mari, precum și la 
nivel 'națicnai, s-a dovedit a & un fiasco flagrant ori de câte ori s-a 
încercat. E posibil să fi reusit în China antică, sau în Egiptul farao- 
nilor. Dar pâna și ceje mai omogene economii industriale sunt 
prea complexe pentru acest gen de control de sus în jos. 

Sa ne imaginăm, acum, un tip de societate radical diferit, în 
care diversitatea, nu standardizarea. este la ordinea zilei. În care 
masa e de-masificată și, de asemenea, se schimbă rapid. Să ne 
imaginăm nu o producție de masă, ci o producție tot mai specia- 
lizata, bazată pe tehnologii sofisticate. Să ne imaginăm o lume cu 
foarte puţine coșuri-de-fum și fără milioanele de muncitori inter- 
șanjabili care fac mereu aceeași muncă repetitivă, toți îmbrăcaţi 
la fel, toți sincronizaţi să se scoale dimineața la aceeaşi oră. Să ne 
imaginăm dispariția multor supermarketuri și un nou sistem de 
distribuție, bazat pe marketingu! segmentat și gusturile indi- 
viduale. Să ne imaginăm declinul mass media și apariția transmi- 
siilor în direct prin satelit, cabiu, casetă, rețele ad hoc și mijloace 
de informare cu mică circulație și pubiic restrâns, pentru fiecare 
posibilă grupare a societății, și informații care curg din toate col- 
țurile lumii. Să ne imaginăm nu computere și bânci de date 

centralizate, ci câte un Apple sau un T.R.S.-80 în fiecare bucătărie, 
toate cuplate la rețele în continuă schimbare. Cam spre așa ceva 
ne îndreptăm, si este un coșmar pentru planificatorii centrali. 

Acest gen de societate este mult mai greu de controlat de la 
vârf. „Sarcina decizională“ a planificatorilor devine literalmente 
neadministrabilă. 

lată cheia: cu cât mai diversă sau diferențiată devine orice 
societate, cu cât mai mult variază condiţiile locale, cu atât mai 
mult se accelerează schimbările, cu atât mai multă variație apare 
de la un moment la altul. Iar Al Treilea Val aduce cu sine ambele 
procese - diversificarea şi accelerarea. 

Planificatorii centrali sunt siliți să acţioneze tendenţios — prin 
decizii amplu generalizate. Nu pot lua hotărâri flexibile, specia- 
lizate, croite pe măsura condiţiilor locale sau de termen scurt. Nu 
cunosc destul despre ceea ce se întâmplă în fiecare punct anume 
și, dacă încearcă să afle, de obicei nu reușesc. 

Nu se pot lua decizii juste, fără a le monitoriza încontinuu 
efectele. Pentru aceasta, sunt necesari oameni localizați la peri- 
. ferie, care să-ți spună ce se întâmplă. Ai nevoie de informatii, şi 
trebuie să le primeşti la timp. În special, îti trebuie informații 
despre propriile tale erori. Se numește feedback negativ. 

Dar acesta e ultimul lucru pe care, în calitate de planificator 
central, vrei să-l auzi. Tot timpul te temi că te va pedepsi șeful. 
Cariere întregi sunt întemeiate pe negarea erorii. 

Așadar, cei de jos, nefiind proști, prezintă informațiile în roz 

sau mint de-a dreptul, ori comunică adevărul prea târziu, sau 
practică orice număr de alte jocuri cu informația. 
De ce nu? Dacă nu pot participa la luarea unei decizii, sau la 
stabilirea unor cote, şi nu au nici o responsabilitate a hotărârii 
luate, e mai bine să-ți spună ceea ce vrei să auzi sau, mai bine, 
să-ți spună cât mai puţin posibil. Ori, alternativ, să te înece în 
informații inutile. Nu au nici un control asupra modului în care se 
vor folosi informațiile. Acestea ar putea fi folosite chiar împotriva 
intereselor lor. 

La nivel minim, planificatorul central trebuie să aibă multiple 
canale paralele de informare, extinzându-se în toate capilarele sis- 
temului aflat sub control, și are nevoie de avocaţi ai diavolului, tră- 
gători de sirene, critici şi oameni care zic „nu“ fără a avea nimic de 

pierdut replicându-i. Dar nu cunosc nici o economie planificată 
central unde să existe ceva măcar vag asemănător cu acestea — și 
din motive evidente. Orice asemenea sistem, condus onest, repre- 
zintă o continuă amenințare la adresa planificatorului central. 

Prin urmare, planificatorul central dintr-un sistem non-partici- 
pativ trăiește într-o lume a minciunilor, iluziilor și anacronismelor 
— și, ca rezultat, economii întregi pot fi distruse, cum s-a și întâm- 
plat. Istoria e presărată cu decizii prostești, luate de planificatori 
centrali foarte inteligenți în fond. 


E După cum știți, mulți reprezentanți ai actualei stângi radicale 
nu îndrăgesc deloc planificarea centrală tehnocratică. Dar ce 
anume poate împiedica economiile planificate central să deschi- 
dă, forțate de către presiuni interne, canale de comunicare mai 
democratice — cu muncitorii, consumatorii, minoritățile etnice, 
femeile și comunitatea în ansamblul ei? Nu cumva Solidaritatea a 
încercat să împingă Polonia tocmai în această direcție, și poate 
chiar mai departe, spre un sistem de planning mai participativ, în 
cadrul căruia comunicarea să nu trebuiască permanent să treacă 
pe la centru, ci să se poată efectua în schimb pe ocolite, de la un 
participant la altul? 


O Unii membri ai Solidarităţii asta au dorit. Alţii, cu siguranță, 
nu. In mod clar, este de conceput ca presiunile de jos în sus să 
poată determina schimbări în mașinăria planificării centrale din 
Europa de Est eau Uniunea Sovietică. Dar, în majoritatea acestor 
tări, rezistenţa birocratică și de partid e atât de înrădăcinată, încât 
ar fi necesară aproape o revoluţie politică pentru a o face să se 
întâmple.’ Mai mult, atâta vreme cât aceste ţări rămân în primul 
rând națiuni industriale, de tip Al Doilea Val, presiunile către cen- 
tralizare vor rămâne puternice. Îmi pot imagina Solidaritatea, de 
exemplu, înlocuind regimul militar cu unul mai democratic — dar 
tot continuând să încerce planificarea economiei de sus în jos. 

Cât despre posibilitățile mai generale de planificare democra- 
tică, participativă, pe aceasta o puteți face pe o scară mai redusă, 
strict locală, însă chiar dacă ati dori, e aproape imposibil de 


1. De remarcat spiritul vizionar al acestei afirmații, în perspectiva mişcării de 
Perestroika și Glasnost, care a echivalat biunivoc cu revoluția anti-comunistă 
mondială. Vezi și demonstraţia ulterioară. (n.tr.). 

realizat într-o societate tradițională de masă. Mai important, nu e 
în interesul pe termen scurt al elitelor planificării centrale s-o 
facă. In sfârșit, chiar dacă planificatorii centrali ar dori să demo- 
cratizeze sistemul, deschiderea canalelor de feedback amenință 
sa-i înece în detalii locale nedigerate și chiar nedigerabile. 

Nu mä interesează cât de inteligenți sunt planificatorii, cât de 
multi doctori în științe angajează, cât de bine să pricep să delege 
autoritatea sau ce capacitate au computerele lor. La un moment 
dat, în cadrul mediului de mare diversitate și în schimbare rapidă 
în care trăim, vor fi copleșiți. Oamenii de la centru trebuie sa ia 
prea multe decizii, în prea multe privințe, pe care nu au posibili- 
tatea practică de a le înțelege. 


E Sustineti, deci, că cu cât Al Treilea Val aduce mai multă diver- 
sitate în sistemul economic și social, cu atâta îi va fi mai greu 
cuiva sa administreze de la nivel central sistemul? 


O Exact. Adevărata soluție nu constă numai în a deschide cana- 
lele prin care cetățenii sau consumatorii, muncitorii și ceilalți îi 
„pot alimenta cu informații pe factorii de decizie. Soluția reală este 
"aceea de a redistribui sarcina decizională însăşi, astfel ca niveluri- 
lor inferioare să li se transfere mai multă răspundere, mai multă 
autoritate de a lua anumite hotărâri. Va trebui ca unele să se 
transfere, de asemenea, în sus, la nivelul națiunii-stat sau al noilor 
agenții transnationale — dar aceasta e o altă problemă. 

Esenţialul e că, dacă actualele economii planificate central 
transferă efectiv în jos autoritatea substanţială de decizie — și nu 
există nici un semn că elitele împământenite în Uniunea Sovietică 
și alte economii centralizate ar fi dispuse s-o faca fără o luptă 
înverșunată — dacă operează într-adevăr schimbarea și permit o 
autonomie locală semnificativ sporită, atunci nu vor mai fi plani- 
ficate central în sensul despre care discutăm. 

Al Treilea Val amenință să acutizeze această criză în toate 
-naţiunile de stil sovietic. Al Treilea Val ameninţă să-i înece pe 
planificatori sub simpla greutate a informațiilor. 


E Există mulți stângiști, cred, care ar fi de acord, adăugând o 
pledoarie etică în favoarea oamenilor care exercită un mai mare 
control direct asupra vieților lor, ca argument suplimentar contra 
planificării centrale. Într-adevăr, există aceia care consideră că 

adevărata economie socialistă se referă tocmai la necesitatea de a 
crea moduri de organizare a economiei astfel ca oamenii să-și 
poată dirija constient propriile vieți economice, în loc să le fie 
coordonate fie prin intermediul pietei, fie printr-al mecanismelor 
planificatoare de sus în jos. Dar, dincolo de aceste preocupări 
structurale, cum rămâne cu elementul uman - atitudinile oame- 
nilor înșiși? 


O Aici găsim o contradicţie și mai profundă între ceea ce eu nu- 
mesc socialism planificatorii centrali și genul de societate care toc- 
mai ia ființă — o contradicție politică și socială realmente explozivă. 

Socialismul ar fi trebuit să producă un om de tip nou. Ei bine, 
nu știu ce să spun despre socialism, dar fărâ-ndoială e necesar un 
gen de muncitor cu totul diferit pentru a face să meargă econo- 
mia celui de-Al Treilea Val - nu un membru al „maselor“, ci un 
individ. Sunt necesari muncitori plini de resurse, cultivați, inde- 
pendenti, creatori, dispuși să-și asume riscuri — iar acesta e exact 
genul de om pe care elitele sovietice nu-l pot tolera. 

“La asta m-am referit înaine, declarând că „relaţiile sociale de 
producţie“ din Uniunea Sovietică stau în calea dezvoltării „for- 
telor de producție“. Folosesc acești termeni marxiști tocmai fiind- 
că sunt formulati într-un limbaj pe care ei înșiși l-ar putea 
înțelege. 

-Doresc avantajele unei societăți de tip Al Treilea Val actuali- 
zate, dar nu-și pot permite să acorde diversitatea și libertatea 
necesare dezvoltării sale. Prin urmare, încearcă să rezolve dilema 
cumpărând noi tehnologii din afară. O asemenea atitudine, însă, e 
cumplit de simplistă. Reflectă supraestimarea marxistă a facto- 
rilor materiali. Tehnologia în sine nu poate aduce Al Treilea Val. 
O economie proprie celui de-Al Treilea Val necesită o cultură de 
tip Al Treilea Val și un context politic din Al Treilea Val. 

Acest lucru îmi sugerează că în cele din urmă vor fi nevoiți să 
se descentralizeze și să se democratizeze, indiferent că o doresc 
sau nu. Va trebui să permită eroarea, să permită feedback-ul ne- 
gativ. Ceea ce înseamnă să autorizeze apariția nu a unei singure 
Solidarități, ci a o sută. Pe scurt, dacă vor beneficiile unei econo- 
mii înaintate, va trebui să-și transforme întregul sistem. 

Contradicţiile le vor spulbera sistemul, daca nu se adaptează 
la condiţiile celui de-Al Treilea Val. 

PROPRIETATEA: O OBSESIE DE STÂNGA 


N Cum stau lucrurile cu capitalismul? Spuneti că Al Treilea Val e 
incompatibil cu genul de control central opresiv pe care-l găsiti în 
Uniunea Sovietică de azi, precum și în celelalte societăți „socia- 
liste“ existente. Dar una dintre cele mai fundamentale carac- 
teristici a capitalismului constă în aceea că un număr de oameni 
excepţional de restrâns posedă marea masă a mijloacelor de 
producţie. Un alt grup foarte redus, în mare măsură suprapu- 
nându-se cu clasa conducâtoare economică, ocupă vârfurile 
puterii politice. Poate să dureze acest sistem ierarhic? Și dacă nu, 
unde este contradicţia sa „fatală“? 


C] Contradicţia se găsește chiar în miezul capitalismului — în 
conceptul de proprietate privată. Stângiștii sunt atât de obsedati 
de ideea proprietății — a posesiunii — încât devin adeseori orbi față 
de fondul real al problemei. Însuşi conceptul de proprietate se 
întoarce pe dos ca o mănușă. 

Oamenii care domină societățile „capitaliste“ avansate din 
zilele noastre nu sunt neapărat aceia care „posedă“ mijloacele de 
producție. 

În proporție crescândă, cei ce domină o fac fiindcă stăpânesc 
mijloacele de integrare — ei sunt managerii. În S.U.A., care se 
presupune că ar fi inima capitalismului mondial, proprietatea a 
început să-și piardă semnificația de o generaţie încoace. 

Deciziile fundamentale cu privire la viitorul societății noastre 
din Statele Unite au fost și sunt luate de directori de firme care 
adeseori nu au în proprietate nici o formă de capital sau utilaje, 
de nici un fel. Hotărârile-cheie aparțin de asemenea unor biro- 
crați guvernamentali prost plătiți, care decid dacă o investiție se 
va îndrepta spre cutare sau cutare regiune, spre o tehnologie sau 
alta. Unele dintre hotărârile lor sunt mult mai importante decât 
acelea ale acţionarilor. 

„Există şi excepții, desigur — companii mari care încă mai sunt 
controlate de familie, sau în care un mic grup de acţionari deține 
totuși controlul. Și dumneavoastră și eu putem nominaliza câteva 
mari firme pe care încă le mai conduc patronii lor. 

Dar dacă privim întreprinderile realmente majore, cele în ju- 
rul cărora pivotează economia, găsim un control al proprietarilor 

relativ scăzut. Cel mult, vom găsi fonduri de pensie, dintre care 
unele sunt în proprietatea sau co-administrația sindicatelor. 

Evident, acest lucru variază de la o ţară la alta și, în unele, 
proprietatea privată asupra întreprinderilor dominante rămâne o 
realitate. Nu demult, la Academia Regală Suedeză de Științe 
Inginerești, am vorbit unei asistente compuse din oâmeni de 
afaceri suedezi conservatori, ingineri și cercetători. Era un audi- 
toriu neobișnuit, fiind utilat electronic pentru sondarea pe loc a 
ascultătorilor. Așa că am profitat de ocazie pentru a le pune eu 
câteva întrebări, inclusiv dacă, după opinia lor, proprietatea in- 
dustriei suedeze era concentrată în prea putine mâini. Spre sur- 
prinderea mea — și a lor — nouăzeci la sută au răspunse cu „da“ la 
această întrebare. Așadar, n-aș dori să generalizez peste măsură, 
în virtutea experienței americane, nici să despic firul în patru 
referitor la definițiile precise ale „concentrării de proprietate“. 

Intrebarea de bază este: cine ia marile decizii? Și, în multe 
țări, e clar că managerii, nu proprietarii ca atare, determină direc- 
tia investițiilor și politica de afaceri. 

Fostul meu profesor, James Burnham, în The Managerial 
revolution’, şi AA. Berle jr., în Power Without Property, atră: 
geau atenția asupra acestei tendințe încă de acum câteva decenii. 
Galbraith, în discuția sa despre „tehnostructură“, propune o hartă 
mai bună a realității decât marxiștii care încă se mai cred capabili 
să înțeleagă deciziile corporatiste majore doar trasând configura- 
tile de proprietate și presupunând că orice corporație este pro- 
pulsată de mentalitatea îngustă a creșterii profiturilor la maxi- 
mum. 

Dacă dorim să întelegem ce posibilități de distribuire a puterii 
ne rezervă viitorul, trebuie să privim mai atent ceea ce constituie 
“proprietatea și cum o transformă Al Treilea Val. 


E Anumiți manageri, birocrați și administratori iau decizii impor- 
tante. Si, fără îndoială, au interese proprii, pe lângă căutarea 
profitului în funcție de presiunile pieței și ale proprietarilor. Dar 
la fel de adevărat este, nu-i așa, și că în cadrul unei pieţe corpo- 
ratiste companiile urmăresc profitul pentru a-și păstra părțile de 


1.„Revoluția managerială“ (n.tr.). | 
2. „Putere fără proprietate“ (n.tr.). 

piață, investiţiile financiare și a-și conserva pe diverse alte căi, 
pozițiile economice? Și chiar în cazurile când interesele mana- 
gerilor şi ale proprietarilor se pot afla în contradicție, contextul 
nu conduce totuși spre hotărâri antisociale, în ton cu interesele 
celor din urmă? 


O Același context poate duce la decizii perfect pozitive, care să 
ajute societatea, precum şi la decizii antisociale. Nici nu intră în 
discuție că multe politici corporatiste — atât bune cât și rele — 
rezultă dintr-o căutare frenetică a rezultatelor „de esență“ pe ter- 
men scurt. Preţul acțiunilor companiei acționează în mod clar ca 
factor în luarea deciziilor, și nici un director responsabil nu va lua 
hotărâri care să prejudicieze acţiunile firmei sau poziția ei pe 
piață. | 

Dar companiile foarte mari, îndeosebi atunci când sunt diver- 
sificate, se angajează adeseori în atât de multe operațiuni diferite 
încât nici una, în sine, nu afectează perceptibil rezultatele actio- 
narilor. Investitorii se plâng că nu pot realiza un „joc pur“. 

Decizia de a scoate pe piață o nouă linie de săpunuri sau un nou 
model de cămașă, ori chiar un reactor nuclear, are adesea foarte 
puține legături cu beneficiul primit de acționarul propriu-zis. 

Așadar, ceea ce devine cu consecvență tot mai important este 
controlul și puterea de decizie, nu proprietatea. 

Nu vreau să împing lucrurile prea departe. A fost un timp 

când proprietatea asupra unei valori echivala cu controlul activ al 
deciziilor-cheie. Şi acest lucru încă mai e valabil în mii de mici 
întreprinderi. Ele, însă, nu prea sunt acelea care domină. 
De fapt, a ne concentra asupra proprietății înseamnă să 
punem întrebarea greșit. Este o întrebare, în esență, proprie Pri- 
mului sau celui de-Al Doilea Val. Orice analiză de stânga începe 
cu obsesia marxistă a proprietății, care a avut sens acum o sută 
de ani, dar în prezent devine tot mai irelevantă. | 

In societăţile din Primul Val, singura proprietate de reală 
semnificație era pământul. 

În societățile din Al Doilea Val, proprietatea esenţială nu mai 
era cea asupra pământului, ci deținerea „mijloacelor de produc- 
ție“ — utilajele de pe lanțul de montaj al G.M., fabricile etc. . 

Mai mult, proprietatea din naţiunile industriale capitaliste a 
luat forma deţinerii de acţiuni — în care te afli în posesia unei foi 

de hârtie. Acea hârtie era deja un simbol abstract al realității. 
Simboliza o parte dintr-o clădire sau o piesă a unei mașini. Cel 
puțin, însă, avea totuși o bază materială. 

În țarile presupus socialiste, proprietatea aparținea în mare 
măsură statului, iar simbolul de proprietate, teoretic, consta în 
faptul de a fi cetățean. În calitate de cetățean, dețineau una dintre 
cele două sute de milioane de părți ale economiei, ceea ce, chipu- 
rile, însemna totul. Dar și aici proprieatea care conta era tangibilă 
— mașinile, echipaimentele și clădirile. 

În societatea celui de-Al Treilea Val, încă mai avem nevoie de 
pământ și materiale, dar proprietatea esenţială devine informația, 
iar aceasta, după cum am subliniat deja, constituie o mutație 
revoluționară, fiindcă este prima formă de proprietate non-mate- 
rială, non-tangibilă și potențialmente infinită. 

Dacă eu aș deține astăzi o parte din I.B.M. (pe care n-o dețin), 
ce mi-ar păsa? Ce aş avea? Puțin îmi pasă mie de Yorktown 
Heights, terenul pe care I.B.M. are niște clădiri. Mă doare-n cot de 
fabricile sale din San Jose, California, sau din Bogotă, Columbia. 
Mi se fâlfâie de clădiri și chiar și de utilaje. Ceea ce mă interesează 
cu adevărat este informaţia organizată pe care o controlează. 

Proprietatea mea este acum dublu abstractizată față de reali- 
tate. O parte din I.B.M. este o bucată de hârtie — un simbol. Și, 
mai mult decât atât, nu simbolizează mașini sau suprafețe de 
teren. E un simbol al altor simboluri, aflate în capetele oamenilor. 

In sfârșit, după cum am arâtat adineaori, „info-proprietatea“ se 
deosebeste de „reala proprietate“ prin faptul că nu e finită. O pot 
folosi, iar dumneata o poti folosi în același timp. Și, de fapt, cu cât 
o folosesc mai mulți oameni, cu atât cresc șansele de a genera tot 
mai multe informatii. 

Asfel, proprietatea pur și simplu nu mai e ceea ce era pe vre- 
mea când Marx și socialiștii timpurii şi-au clădit teoriile pe 
temelia ei. 

Aceasta e contradicția fatală despre care vorbeam. Proprie- 
tatea privată a reprezentat caracteristica definitorie a capitalis- 
mului. Acum, dintr-o dată, proprietatea esenţială se transformă 
din simbolică în meta-simbolică, și de la un caracter finit la unul 
non-finit. ar acest lucru contrazice însăși noțiunea de proprietate, 
care se baza pe limitarea și materialitatea ei. 

E Firește, știți că mulți marxiști și socialiști au abandonat atenția 
acordată unilateral relațiilor de proprietate, pentru a se concentra 
și asupra altor relații sociale. 


O Poate. Dar proprietatea rămâne obsesia multora, în ciuda 
faptului că noile evoluții și ascensiunea celui de-Al Treilea Val fac 
un gulas ideologic din toate teoriile economice vechi — capitaliste 
și socialiste deopotrivă. 

“ Capitalismul și socialismul sunt amândouă nişte anacronisme. 


- INFO- 
POLITICA 


Ziua de mâine va aduce mai multă sau mai puțină democratie? 
Răspunsul nu e prestabilit. Depinde, cel putin parțial, de propriile 
noastre acțiuni. Dar pentru a înțelege perspectivele democrației, 
trebuie să înțelegem noul rol al informaţiei în viața noastră 
politică. 

Rapida emergența a noii societati concentrează atenția asupra 
unei întregi game de chestiuni politice, legate de informatie. 
Discreţia în era computerelor. Transmisiunea prin satelit a infor- 
mațiilor, peste granițele naționale. Protecţionismul datelor. 
Copyright-ul. Libertatea de informare. Toate acestea nu sunt 
decât vârtul vizibil al noilor probleme cu care ne confruntăm. Pe 
sub ele se întind întrebările mai profunde, cu implicații pe termen 
lung pentru democratie. 


Pe parcursul convorbirilor noastre, discuția a revenit încontinuu 
Ja informație și la rolul politic al celor care o procesează, o mani- 
pulează sau o creează: „lucrâtorii-mintali“. 


AT. 

E S-au scris milioane de cuvinte despre revoluţia informațiilor. 
Cauzelor ei, însă, li s-au dedicat foarte puține analize. De ce, după 
părerea dumneavoastră, intrăm acum în ceea ce unii numesc 
„epoca informaţiilor“? De ce nu acum o sută de ani, sau, la o 
adică, abia peste o sută de ani de-acum încolo? 


C Cauzalitatea socială e complicată, dar cred că putem identifica 
măcar unele dintre forțele care explică revoluţia informațiilor. Le 
putem face comprehensibile. 

Pentru mine, carburantul revoluției informațiilor este un 
amestec combustibil de diversitate și schimbare accelerată. 
Alăturaţi-le, și veți produce o explozie informațională. 

Încă de pe la jumătatea anilor ‘50, cunoaștem fracturarea 
vechii societăți industriale de masă. În zeci de domenii, de la 
tehnologie până la etnicitate, asistăm la o diversitate mereu cres- 
cândă. Odată cu apariția celui de-Al Treilea Val pe scena istoriei, 
se creează o nouă civilizație compusă din părți mai diferenţiate și 
mai specializate. 

Să ne imaginăm un organism biologic simplu — o râmă, de 
exemplu. Are puține părți diferenţiate. S-o comparăm cu un orga- 
nism omenesc — noi avem plămâni, rinichi, cornee, cortex și mii 
de organe corelate, specializate funcțional. Pentru ca toate aceste 
componente să interacționeze corect, prin trup trebuie să circule 
o vastă cantitate de informații, sub formă de pulsații electrice, 
impulsuri chimice, secretii hormonale, fiecare reprezentând câte 
un „mesaj“ — astfel că un anume impuls neural, de exemplu, îi 
spune mușchiului să se contracte sau pupilei ochiului să se dilate. 
Aceste „mesaje“ conțin „informaţie“, iar prin organism trebuie să 
se deplaseze enorme cantități de informații, pentru ca părţile 
acestuia să se coordoneze și să se sincronizeze între ele. 

Și cu cât sunt mai specializate și diverse componentele tru- 
pului, cu atât este nevoie de mai multe informaţii. Prin organis- 
mul nostru circulă incalculabil mai multe informații decât prin 
trupul acelei râme. 

Și acum, să aplicăm același principiu în societate. 

Dacă am dreptate în sensul că depașim etapa producţiei, dis- 
tribuţiei și comunicațiilor de masă; dacă diviziunea muncii devine 
din ce în ce-mai rafinată; dacă varietatea structurilor 

organizatorice creste; dacă ne îndreptăm spre unități mai mici, 
mai numeroase, mai descentralizate (uneori, organizate în cadrul 
configurațiilor organizatorice foarte mari); dacă legile noastre se 
multiplică și produsele, valorile și atitudinile noastre devin tot 
mai eterogene; dacă se întâmplă toate aceste lucruri, atunci sunt 
necesare mult mai multe informații numai pentru a menține 
întregul sistem în echilibru. 

Pe scurt, eterogenitatea societăţii din Al Treilea Val cere nive- 
luri mai înalte ale schimburilor de informații decât omogenitatea 
societății din Al Doilea Val. 


HI Aţi spus că diversitatea generează informația. Dar asta nu în- 
seamnă să punem carul înaintea boilor — în sensul că și infor- 
matia poate genera diversitate? 


O Absolut. Există ceea ce inginerii ar denumi o buclă de feed- 
back pozitiv. Televiziunea prin cablu, de exemplu, permite ca 
prin societate să circule simboluri și mesaje mai variate — mai 
multe informații. Aceasta încurajează o mai mare diversitate 
socială. Diversitatea, la rândul ei, ridică nivelul de informare 
necesar pentru coordonare și integrare socială. Astfel, într-un 
sens, diversitatea se hrăneşte din ea însăși și ridică încontinuu 
nivelurile de informare necesare în cadrul sistemului. 

Dar mai există și un alt factor, care e adeseori trecut cu ve 
derea, și anume viteza schimbării în sine. Cu cât lucrurile se 
schimba mai repede, cu atât ne trebuie mai multă informație pen- 
tru a interacționa cu ele. De fapt, nu e decât o aplicaţie aparte a 
principiului pe care l-am menționat adineaori, pentru că schim- 
barea poate fi privită ca fiind diversitate în timp. Starea de fapt de 
la un moment dat devine diferită în momentul următor. Şi cu cât 
se întâmplă mai des'acest lucru, cu atât mai multă informaţie ne 
trebuie pentru a continua să luăm hotărâri adaptabile. 

Prin urmare, văd în diversitatea crescândă, combinată cu 
schimbarea rapidă, principalul motiv pentru care trecem printr-o 
explozie a informațiilor. 

Astfel stând lucrurile, societatea evoluează de la râmă la ființa 
omenească, iar transformarea se produce cu foarte mare viteză — 
mai repede decât revoluția agricolă de acum zece mii de ani, sau 
revoluția industrială de acum trei sute de ani. 

E Și cum ne afectează materialicește acest salt la un mai înalt 
nivel al schimburilor informaţionale? 


D Dacă vă uitaţi la rata de angajare din toate societățile industria- 
le, din Belgia până în Marea Britanie sau în Japonia și Statele Uni- 
te, veți găsi un continuu declin al muncii manuale și o creștere 
paralelă a muncii de birou, începând de la jumătatea anilor ‘50. 

Sistemul a devenit atât de complex și diversificat pe plan 
intern, iar cererile de informaţie atât de mari, încât au început să 
se apropie de un punct de criză. 

Este necesară atât de multă hârțogărie, o atât de mare coordo- 
nare, atâtea ședințe și decizii, un asemenea schimb de informații, 
pentru a realiza ceva, încât ne confruntăm literalmente cu riscul 
“de a încetini și a ne opri. Motiv pentru care funcțiile de birou s-au 
înmulțit atâta în ultimele decenii. 

Începând cu circa zece-douăzeci de ani în urmă, nimeni n-a 
mai putut să le stăpânească. Conţopeala a început să debordeze 
din toate canalele noastre de comunicare. Și, pe măsură ce aceste. 
presiuni creșteau spre punctul de explozie, sistemul a început să 
reacționeze tehnologic. Computerele, concepute inițial pentru 
calcule științifice, au fost adaptate să rezolve sarcini adminis- 
trative simple. S-au răspândit prin birourile de pretutindeni. 

Canalele de comunicații instalate în timpul epocii industriale — 
sistemele telefonice, de exemplu - s-au supraîncărcat, fiind 
nepregătite să suporte noul șuvoi de date computerizate. Astfel, 
de-a lungul ultimelor două decenii, am văzut o pletoră de noi 
canale de comunicaţii deschizându-se, apărând totodată și noi 
instrumente de manevrare a datelor — procesoare de cuvinte, 
scannere optice, înmagazinări de microfilme și sute de tehnologii 
înrudite — o izbucnire de inovații orientate spre ușurarea supra- 
sarcinii informaționale. i 

Prin urmare, putem schita un ciclu: mai multă diversitate și 
schimbare echivalează cu mai multă informatie, care echivalează 
la rândul ei cu mai multe tehnologii pentru manevrarea infor- 
mației — și care, bănuiesc eu, duc la o și mai mare diversitate și 
schimbare. 

Aceasta este dinamica propulsând revoluţia informațională, 
care nu reprezintă decât o parte din mai marele val de schimbări 

ce începe în prezent să desființeze vechea societate industrială. 
Mai mult, pe măsura ce sporim și organizam toate aceste 
informații adiționale, ne aprofundăm și înțelegerea științifică a 
naturii, astfel că începem să transformăm însuși procesul de 
producție. În loc să folosim o mulțime de asamblări manuale 
pentru a fabrica, să zicem, o cameră sau un aparat de televiziune, 
folosim mai multe informații și cunoștințe mai profunde pentru a 
reduce numărul de piese. Injectăm informația, cum s-ar zice, în 


„ta: 


economiei, ci și asupra culturii. 
E |n ce sens'afectează revoluția informațională cultura? 


O În timpul erei industriale, principalele noastre preocupări se 
refereau la cum să fabricăm lucruri. Acum, grija esenţială devine 
aceea de a administra lucrurile. Începem să folosim tot mai mult. 
analogiile informaționale — ca aceea pe care am menționat-o acum 
câteva momente, cu privire la organism. Începem să analizăm 
problemele în termenii teoriei informaționale. Începem så ne 
transferăm de la explicațiile comportamentaliste din psihologie 
către explicațiile cognitive. În teoria marxistă, observăm un 
interes crescut față. de Gramsci’ și un accent pus pe problemele 
culturii, ale ideologiei și epistemologiei. In politică, așa cum am 
sugerat deja, devin din ce în ce mai importante chestiunile legate 
de controlul informațiilor, discreție, administrarea fluxului infor- 
mațional. Acestea dobândesc chiar o dimensiunea globală, în 
situația în care țările se luptă pe teme ca propusa Noua Ordine 
Internaţională a Informaţiilor. „Meta-informaţia“ devine cheia 
controlului în toate domeniile. 

Vechea idee, cunoașterea înseamnă putere, este de-acum 
depășită. Ca să atingi puterea, în zilele noastre, ai nevoie de 
cunoștințe despre cunoaștere. 


Li 


CINE VA CONDUCE SOCIETATEA INFORMAȚIONALĂ? 


W Si astfel, ajungem la problema puterii — despre care e vorba în 
orice politică. Insinuaţi că societatea celui de-Al Treilea Val, în 
curs de apariție, va fi mai democratică decât ordinea industrială. 


1. Antonio Gramsci (1891-1937), gânditor comunist italian, ale cărui opere exami- 
nează rolul intelectualității și al culturii în schimbarea socială și politică. (n.a.). 

O Ar putea fi, nu „va fi“. 


E Dar n-am putea-o apuca în direcția opusă, poate chiar spre un 
soi de tehno-fascism à la 1984? Sau, mai probabil, n-ar fi posibil ca 
tranziția spre Al Treilea Val și îndeosebi revoluția informațională 
care face parte din ea să schimbe structura de clasă a societăţii, 
nu spre mai multă echitate, ci către o nouă ierarhie, cu preoţii-cu- 
noașterii în vârf și restul purtând pe umeri piramida? 


D Unele dintre noile tehnologii sunt neîndoielnic amenințătoare. 
Altele, însă, sunt exact opusul — măresc puterea individului vis-ă- 
vis de stat. Nu sunt la fel. Unele sunt centraliste, altele descentra- 
liste. E o greșeală să le amestecăm. Politica inteligentă va restrân- 
ge folosirea unui gen și va încuraja pe toate căile propagarea 
celuilalt, astfel nu numai retezând orice posibilitate de „tehno-fas- 
cism“, ci și promovând un nou nivel al democraţiei. 

Să vă dau câteva exemple concrete. Cele mai puternice instru- ` 
mente comunicaționale ale epocii industriale au fost mass media 
- controlate de la centru, fie de câtre guvern, fie de marile com- 
panii. Comparati cu ele, să zicem, reportofonul, care e folosit de 
către consumator pentru a formula mesaje, a le transmite, duplica 
și reduplica. Asta au făcut disidenții sovietici ca să scape de 
urechea lui Big Brother. Același lucru l-au făcut și rebelii anti-șah 
din Iran. Magnetofonul:nu poate fi controlat de la nivelul central. 

Sau, de pildă, xeroxul, care se poate folosi pentru publicarea 
ideilor ilicite. Rușii încearcă să le încuie dar, cum aparatele proli- 
ferează, le e din ce în ce mai greu. 

Sau, să luam computerul. Primele: centralizate, mărind pute- 
rea guvernului sau a utilizatorului corporatist. Cele noi: destul de 
mici ca să le folosească oricine, chiar și copiii. 

Sau, televiziunea prin cablu, în comparaţie cu mijloacele de 
transmisie pe calea undelor. Vechiul sistem: unilateral. Noul sis- 
tem: interactiv, astfel că ieleSpeete lori îi pot răspunde expedi- 
torului. 

Am putea continua, arătând apariția a tot felul de noi tehno- 
logii, mai ales în domeniul informațiilor și al comunicațiilor, care 
ar putea ajuta la reducerea controlului central asupra vieților 
noastre, în loc să-l sporească. 

Cealaltă chestiune pe care o abordaţi e la fel de interesantă — 
problema relaţiilor de clasă... 

E Nu cumva creăm o nouă clasă de tehnocratți — profesioniști, 
manageri, oameni de știință și informaticieni? Și n-ar fi posibil ca 
apariția acestei noi clase economice să aibă implicații asupra 
noastră, a tuturor celorlalți? 

În linii mari, n-am putea spune că până acum am avut, în Occi- 
dent, o clasă capitalistă, o clasă muncitoare și o clasă restrânsă de 
„tehnocraţi“ care făceau treburile capitaliștilor (având, totodată, și 
interese proprii)? | 

Odată cu importanța crescândă a informațiilor, nu cresc și 
proporțiile și puterea acestei a treia clase? Nu există un pericol 
clar, după opinia dumneavoastră, ca în locul unei democraţii să 
ne pomenim cu o tehnocrație în care puterea politică este mono- 
polizată de această terță clasă? 


C Nu mă împac deloc cu însuși conceptul de „clasă“. Dacă ne 
referim la „clase“ în sensul strict marxist, atunci le definim în 
termenii relațiilor lor cu „mijloacele de producție“ — și anume, 
proprietatea. S-ar fi zis că burghezia poseda mijloacele de produc- 
ție; proletariatul ar fi trebuit să nu aibă decât propria lui putere de 
muncă — în esență, mușchii. | 

Am spus deja că în lumea de azi proprietatea nu mai e neapă- 
rat legată de control. Ceea ce este deosebit de interesant, dacă ne 
amintim că Marx însuși a avut mari dificultăți cu notiunea de 
proprietate în societăţile non-industriale. În multe dintre acestea, 
puterea provenea nu de la deținerea efectivă a pământului, ci din 
a servi ca reprezentant al monarhului într-o localitate anume și a 
obține pentru asta un stipendiu sau o dividenda. Aceea era 
proprietatea de tip „pre-subjugare“. 

Mulţi scriitori, de la Max Weber la George Konrad și Ivan 
Szelenyi, au argumentat că proprietatea efectivă reprezenta ra- 
reori cheia puterii, înainte de epoca industrială, că ideea de clasă 
bazată pe proprietate pur și simplu nu corespundea realităților 
din societățile non-industriale. 

Fi bine, după părerea mea, ne îndreptăm iarăși spre o 
societate non-industrială, numai că acum ea se bazează pe tehno- 
logia de vârf. Astfel, importanța relativă a proprietății scade din 
nou. E un proces dialectic. Daca Marx ar trăi în zilele noastre, 
s-ar prăpadi de râs la adresa acestei ironii! 

E Dar ce e cu această nouă clasă? În fond, proprietatea nu e sin- 
gura bază de definire a clasei, iar aceasta se bazează în mod clar 
mai mult pe rol, tipul de muncă, studii etc. 


O Dacă Al Doilea Val ne-a dat „proletariatul“, am putea spune că 
Al Treilea Val produce un „cognitariat“ — un grup bazat pe cu- 
noaștere, pe folosirea minții, nu pe mușchi. 

Cognitariatul posedă informații organizate, imaginație și alte 
calități culturale, esenţiale pentru producție. Deţine mijloacele de 
a produce noi informaţii. Are ceea ce s-ar putea considera fie o 
materie primă esenţială, fie, alternativ, o trusă de scule mintale. 
Astfel, se prezintă la masa tratativelor cu mai multă putere decât 
a avut vreodată proletariatul. 

Dar adevărata întrebare e daca avem dreptate să gândim în 
termeni atât de strict economici. S-ar putea să ne fie mult mai 
utilă considerarea acestei grupări ca o clasă socială — sau, chiar 
mai bine, o clasă culturală. Semnificaţia ei economică poate fi 
secundară. 


BI Dar dacă acest grup crește de la, să zicem, zece milioane, la 
treizeci de milioane de oameni — numerele fiind doar ipotetice — 
obținem neapărat o societate viitoare bazată pe reala libertate 
„economică sau pe democrația participativă? 


O Nu. Însă se poate argumenta că, întrucât informațiile dinăun- 
trul creierului său colectiv joacă un rol esențial în economie, 
acest grup are o importanţă crucială. lar dacă devine vreodată 
majoritar, își va forma o nouă relație cu statul. 

În fond, aproape prin definiție, grupul e relativ cultivat, umblat 
și sofisticat. Are propriile sale mijloace de informare — mii de 
publicaţii specializate, benzi magnetice și rețele de computere. 
Nu este în nici un caz neputincios vis-a-vis fie de patronii capita- 
liști, fie de stat. În acest sens, cognitariatul se află într-o poziție 
absolut diferită de aceea a proletariatului. 


E Nu credeţi — nici nu sperați măcar - că în cele din urmă toți vor 
deveni membri ai acestui nou „cognitariat“? 


O Nu. Nu oricine poate - nici nu trebuie — să fie membru al 
cognitariatului. Cred că nivelul general de sofisticare în societate 
are toate șansele să crească, și că așa-numita „problemă a 

COSS 





prostiei“ este mai mică decât preferăm majoritatea dintre noi să 
credem. Unii oameni se simt bine privind restul speciei umane ca 
esențialmente needucabil. 

Dar, cu siguranță, nu presupun că toți sunt echipați — sau pot 
fi echipați — cu aptitudinile intelectuale atât de specializate nece- 
sare muncii-mintale. Ceea ce le trebuie lucrătorilor-mintali este 
talentul de a raţionă și articula în câmp abstract. Și nu toți ne pri- 
cepem la așa ceva. Nu e nici măcar o problemă de inteligență. 
Unii oameni foarte inteligenți nu sunt în același timp și coerenti. 
Și nu știm destul de multe despre raționamentele abstracte — eu, 
cel puțin, nu ştiu — pentru a le echivala cu inteligența la modul 
general. | 

Fapt este că până și aceia care lucrează cu informația — în 
speță, într-o lume a abstracţiunilor — vor dori de asemenea să re- 
vină frecvent în lumea experienţelor concrete. Aceasta i înseamnă 
o implicare directă alături de ceilalți. Înseamnă îngrijire fizică Și 
asistență medicală. Înseamnă o implicare tactila, senzorială, cu 
mediul, prin intermediari ca activitatea manuală, grădinăritul, 
gătitul, iahtingul sau, de ce nu, fotbalul, dansul ori construcțiile — 
clăditul unei case sau al unei cabane în munți, de exemplu. 

Toate acestea, ia rândul lor, înseamnă un mare număr de 
slujbe și roluri în societate, pentru oamenii care s-ar putea să nu 
se descurce prea bine în lumea înaltelor abstracțiuni. Așadar, nu 
oricine va deveni un muncitor-mintal. 


WI Poate că motivul pentru care unii oameni nu se vor simți la 
largul lor în problema „muncii-mintale“ constă în faptul că nu vor 
avea studiile necesare sau, știind că se va produce o penurie de 
posturi în domeniu, s-au întrunit, ca'să zicem așa, pentru a dori 
genul de muncă la care vor avea efectiv acces. Dar, indiferent de 
cauze, dacă unii efectuează „munci-mintale“ în timp ce alţii au 
„ocupații de un gen mai tradițional, lucrătorii-mintali nu vor ajunge 
să domine noua societate? Nu vor apărea partide politice care să 
reprezinte interesele acestui grup, în opoziţie cu interesele pro- 
prietarilor și ale muncitorilor non-informaţionali? Relativul mo- 
nopol al cognitariatului asupra „muncii-mintale“ nu-i va conferi 
acestuia avantaje în orice competiție pentru impactul social? Și 
cum rămâne cu oamenii care încă mai lucrează manual, sau 
prestează servicii de la om la om? 

C S-ar putea să formulăm greșit întrebările. Ascensiunea acestui 
cognitariat este legată direct de procesul de diferenţiere din 
societate. Dacă nu avem o diversitate crescândă, nu vom avea și 
nu e nevoie de o clasă prea mare de coordonatori, tehnicieni, 
mânuitori și manipulatori ai cunoștințelor. 

Dar tocmai din moment ce acum obținem o mai mare diver- 
sitate, e o greșeală să presupunem că lucrătorii-mintali vor 
acționa ca o „masă“ — ca un bloc unificat. 

Tocmai acești oameni sunt cel mai asociați cu ascensiunea în 
politică a grupurilor de scop unilateral, cu campaniile antinu- 
cleare, cu luptele în problema legii avorturilor și cu multe alte te- 
luri extrem de particularizate. Ei reflectă şi promovează noua 
diversitate socială și politică. 

Marx susținea că sistemul de fabrică a creat condițiile pentru 
unitatea clasei muncitoare. Eu aş afirma că sfârşitul sistemului de 
fabrică, în forma sa tradițională, și transferul la producția și dis- 
tribuția de-masificate, creează contra-condiţii — pun bazele mişcă- 
rilor politice de-masificate. lar acestea sunt cele cu care ne 
alegem. 

Ideea că lucrătorii-mintali se vor uni pentru a oprima restul 
societăţii este, cred, greșită. S-ar putea ca lor să le fie mai greu să 
formeze o majoritate unificată decât oricărui alt grup. 

] 
MEDIUL DECIZIONAL 


E Deci, credeţi că ascensiunea lucrătorului-mintal va însemna 
finalmente mai multă democraţie? 


O De fapt, există un mod de a privi democraţia însăși ca pe o 
funcție a informaţiei și luării deciziilor în societate. Desigur, 
politica înseamnă mai mult decât un simplu sistem de decizii. 
Este o formă de teatru. E un joc. Foarte des, constituie un gen de 
religie. Dar mai este şi procesul prin care luăm multe dintre cele 
mai importante hotărâri colective ale noastre. Prin urmare, aspec- 
tul ei decizional e crucial. Și cu toate că am fost personal iden- 
tificat cu mișcarea de extindere a participarii cetățenești, de dez- 
voltare a unor noi forme democratice, unul dintre cele mai sum- 
bre gânduri pe care-l veti găsi în „Al Treilea Val“ este acela că s-ar 
putea să existe limite ale numărului de oameni care pot, la un 

moment dat, să participe la luarea deciziilor în societate... adică, 
limite ale participării democratice. 


BI Ce fel de decizii aveţi în vedere? 


O Nu ma refer la deciziile private, care ne afectează doar pe noi 
înșine și, poate, pe câțiva dintre cei apropiați. Vorbesc despre 
ceea ce s-ar putea numi autoritatea de decizie socială, care in- 
clude hotărârile economice și politice. Când vorbim despre 
participare și democraţie, la acest gen de decizii ne referim. 


E Limitele pe care le menționați nu le dau posibilitatea tehno- 
craților de a acapara întreaga putere a luării deciziilor? Si dacă 
nu, în ce fel va afecta procesul politic ascensiunea acestei noi 
clase de lucrători-mintali, cum îi numiți dumneavoastră? 


O Dacă doresc să stiu cum s-ar putea să arate viitorul politic, 
într-o societate foarte de-masificată, cu un mare grup de lucrători 
informaționali sau procesoare, e necesar să privesc în urmă, și 
abia apoi înainte. g 

Unul dintre faptele care par clare este acela că societățile pre- 
industriale erau și pre-democratice. 

În societățile agricole mai vechi, extrem de puțini oameni 
participau vreodată la luarea deciziilor politice sau economice 
fundamentale. Istoricește vorbind, agricultura rareori a fost o 
prietenă a democrației. Chiar și Atena, contra-exemplul, avea o 
democraţie a celor puțini, bazată pe sclavia celor mulți. Într-un fel 
sau altul, o clasă conducătoare restrânsă și autoritaristă domină 
de obicei orice societate agricolă. 

Industrializarea a fost cea care a adus ceea ce numim deme: 
cratie. Împreună cu valul de industrializare, au apărut revoluțiile 
democratice explozive și reformele care au dus la o lărgire a 
participării. 

Un lucru mi se pare clar. Sunt necesare mult mai multe decizii 
pentru a conduce o societate industrială decât o societate agri- 
colă pre-tehnologică. În vechile societăți agrare, o mână de ba- 
roni, cu sortimentul lor de rude și câțiva preoți, constituiau gru- 
pul care lua toate hotărârile socio-economice și politice de bază 
pentru întreaga comunitate. Nu e nevoie de prea multe decizii 
pentru a cârmui o plantație sau un conac feudal. Nouăzeci la sută 

din oameni erau țărani, care nu aveau nici dreptul, nici educația 
și, de cele mai multe ori, nici dorința de a participa la luarea 
acestor decizii. | 

Și, dintr-o dată, apare revoluția industrială, și în locul unei 
economii simple, descentralizate, avem o economie și o societate 
complexe, interdependente, în care trebuie să se coordoneze 
activități foarte diferite. Ceea ce se întâmplă e că se schimbă 
simpla cantitate și calitate a deciziilor luate. Sunt necesare mai. 
multe hotărâri corelate pentru a conduce o societate industrială, 
decât una pre-industrială. 

După cum știți, recunoaștem cu toții că, dacă schimbăm mediul 
ambiant distrugând capacitatea purtătoare a pământului, sau 
inundând bazinul unui râu, oamenii din acele împrejurimi va trebui 
să se reorganizeze pentru a supraviețui. Structura oricărei societăți 
răspunde schimbărilor din ambianța geografică și tehnologică, 
precum și modificărilor din mediul strategic, economic și cultural. 

Ei bine, există și un mediu decizional invizibil. Iar societățile 
reacționează și față de schimbările din cadrul acestuia. Ceea ce a 
făcut revoluția industrială, printre multe altele, a fost să modifice 
dramatic mediul decizional. 


RĂSPÂNDIREA SARCINII DECIZIONALE 


€ Și cum afectează schimbările din mediul decizional mediul 
politic? 


O Este important să înțelegem conceptul de sarcină decizională. 

În orice moment dat, există o anume povară de luare a decizii- 
lor necesare pentru a conduce orice societate — un anumit număr 
de hotărâri cu un anume grad de complexitate, care să se ia 
într-un interval de timp dat. 

Rostogolindu-se peste vechea ordine agricolă a Primului Val, 
Al Doilea Val a adus cu sine nu numai hornuri-de-fum, ci și o mult 
mai mare nevoie de coordonare și integrare, toate necesitând 
mult mai multe decizii decât oricând. La rândul său, această situa- 
tie a dus la o acută creştere în procentajul oamenilor implicați în 
luarea deciziilor — în afaceri, în politică, în viața comunității. Acest 
grup era organizat într-o ierarhie a elitelor și a sub-elitelor, for- 
mând coloana vertebrală a clasei mijlocii. 

Altfel spus, sosirea industrialismului a marit radical sarcina 
decizională a societății. 

Micile elite ale trecutului nu mai puteau lua toate hotărârile 
cerute pentru a conduce noua societate. Astfel, s-au recrutat 
factori de decizie suplimentari. Și în locul unei mici elite închise 
și ereditare, s-a format un sistem de elite mult mai larg și mai 
deschis, care a luat fiinţă pentru a se ocupa de sarcina decizională 
extinsă. Aceasta e esența „revoluției democratice“ care a însoțit 
revoluția industrială — implicarea mai multor oameni în procesul 
de luare a deciziilor. 


E Vorbiti de parcă toată lumea ar fi avut de câștigat — ca și cum 
ar fi existat o adevărată democraţie. De fapt, însă, numai o mino- 
ritate participa la luarea tuturor hotărârilor, la manevrarea a ceea 
ce numiți dumneavoastră sarcina decizională. 


D Așa este. Răspândirea democraţiei nu i-a îmbrățișat niciodată 
pe toti. 

Clasele medii au obținut locuri bune în noua structură a luării 
deciziilor. Muncitorii și fermierii, care erau recrutați să lupte 
pentru reformele democratice, au primit, ca răsplată, dreptul de a 
vota intermitent. 

Aceasta e o formă limitată de participare. Însă deciziile coti- 
diene fundamentale erau luate, în esenţă, fără nici o participare 
reală a muncitorilor și agricultorilor — ceea ce, în linii mari, con- 
tinuă să se întâmple și în zilele noastre. Democratia parțială — s-o 
numim sermi-democrație — a apărut odată cu neașteptata creștere 
a sarcinii decizionale din societate. 

Acum, sarcina decizionala se extinde din nou. Prin aceasta, 
trăim un moment crucial al istoriei politice. 


E Doar nu sugerati, sper, că agricultorii și clasa muncitoare vor 
câștiga dintr-o dată putere în cadrul sistemului? Că, așa deodată, 
vom avea o democraţie realmente participativă? 


Q Nu. Câtuși de puţin. De fapt, aceste grupuri pot scădea ca 
proporții şi semnificație. În Statele Unite, astăzi, numai patru la 
sută din locuitori mai sunt fermieri. Numărul muncitorilor din 
fabrici se poate și el apropia în cele din urmă de acest procentaj. 
Întrebarea-cheie este ce se va întâmpla în continuare. 


- 

Trei lucruri vor afecta viitorul nostru politic. Unul este sporul 
de lucrători-mintali. Al doilea constă într-un nou salt ametitor al 
sarcinii de decizie. Iar al treilea e computerul. 

Dacă am dreptate când spun că demasificăm întreaga socie- 
tate, de la energie și producție până la valorile și viața de familie, 
atunci înseamnă că prin societate vor pulsa tot mai multe infor- 
matii, ceea ce implică mai mulți lucrători informaționali și decizii. 
Mai înseamnă și că actualele elite și sub-elite conducătoare nu 
vor putea sustine singure sarcina decizională, nu mai mult decât 
elitele feudale, în perioada revoluției industriale. 

De fapt, daca privesc în jur, văd oameni foarte inteligenți 
luând hotărâri din ce în ce mai prostești — în politică, în industrie, 
în investiții, în învățământ, în toate domeniile. Calitatea hotărâ- 
rilor luate de noi se deteriorează peste hotare. Nu fiindcă cei 
responsabili ar fi proști. Ci pentru că toti aleargă prea repede, iau 
prea multe decizii, prea rapid, în prea multe domenii despre care 
știu prea puțin. 

Elitele noastre manageriale se clatină sub o sarcină decizio- 
nală imposibilă. Aceasta va forța elitele să permită mai multor 
oameni să participe — să ajute la suportarea poverii decizionale. 
Din acest motiv auzim tot mai mult vorbindu-se despre 'manage- 
mentul participativ — și despre implicarea muncitorilor. Nu din 
altruism, ci deoarece vechiul sistem decizional nu mai merge. 

Din punct de vedere politic, acest lucru sugerează și o mai 
accentuată implicare a publicului. Să-i zicem, o și mai întinsă 
expansiune a clasei mijlocii. Să-i zicem democraţie lărgită. Să-i 
zicem participare. Oricum am numi-o, înseamnă că în procesul de 
luare a deciziilor sunt atrași tot mai mulți oameni, și tot mai puțini 
sunt excluși total. 

BI Exista decizii și decizii. 

O Da. Nu sugerez că la luarea hotârârilor-cheie vor participa nea- 
părat mari numere de persoane. Majoritatea dintre noi vom fi 
atrași în luarea deciziilor cotidiene de nivel scăzut, ca acelea ne- 
cesare pentru a menține în funcțiune firmele, comunităţile şi 
organizațiile — mărunțișurile sarcinii decizionale. 

Dar aceasta le conferă oamenilor măcar o oarecare poziție în 
cadrul sistemului, o anume identitate, un statut. Nu reprezintă în 
nici un caz un motiv de dispreț. 

N Nu sunt sigur că aș numi asta o expansiune a democrației — ci 
mai mult un drept simbolic, acordat pentru a menține barca pe 
linia de plutire. Și n-ar putea corespunde cu un soi de tehno- 
cratie? 


O Folositi ce termeni doriti. Totusi, rămâne faptul că procentajul 
de oameni lăsați complet în afara sistemului de decizii sociale, 
organizatorice și politice, la un nivel sau altul, se reduce atunci 
când sarcina decizională devine prea împovărătoare pentru ca 
elitele existente să și-o asume de unele singure. 

De asemenea, nu vreau să sugerez că totul se întâmplă fără 
nici un conflict. De fapt, prevăd conflicte cutremuratoare pentru 
dreptul de participare. 

Noile deschideri din structura deciziilor — porțile de intrare în 
rândul sub-elitelor şi al elitelor — nu le stau tuturor la dispoziţie, 
în condiții de egalitate. Elitele încă mai tind să aplice criterii care 
acționează împotriva anumitor grupuri — femeile, negrii și hispa- 
nicii au în Statele Unite dificultăți mai mari decât celelalte cate- 
gorii. Unii reușesc să se integreze printre factorii de decizie. Le 
este mai greu, însă, datorită discriminărilor rasiale și sexuale. În 
alte țări, intră în joc alte forme de discriminare. 

Ideea-cheie, însă, este aceea că structura societății — complexi- - 
tatea, diversitatea ei și ritmul schimbărilor — determină sarcina 
decizională. Aceasta, la rândul ei, are efecte puternice asupra 
structurii elitelor și sub-elitelor care, în esenţă, conduc luând 
decizii. Informatia e strâns corelată cu puterea și cu politica — și 
va deveni și mai strâns legată de ele, pe măsură ce înaintăm spre 
epoca „info-politicii“. 


COMPUTERUL ÎN POLITICĂ 


WE Unde, în toată această situatie, se situează tehnologia compu- 
terelor? 


O Computerul are un incredibil număr de impacturi asupra siste- 
mului politic. Sistemele de computere mari, strâns centralizate, 
sporesc puterea statului asupra individului. Însă computerele 
mici, descentralizate, și rețelele de computere similare se pot 
folosi spre a întări puterea individuală. Computerele modifică 

radical balanța strategică militară, sondajele politice, până și 
modul în care se definesc tematicile politice. Computerele fac 
posibile expedițiile poștale de un gen foarte precis adresat, folosit 
actualmente de către grupările politice din Statele Unite, con- 
tribuind prin urmare la ascensiunea grupurilor cu scop unilateral. 
Si aș putea enumera încă multe alte implicații politice ale compu- 
terului. Dar tot el se relaționează și cu teoria sarcinii decizionale. 

Computerul a fost privit inițial de către elite ca o maşină care 
Je va reduce povara de decizie, ajutându-le să se descurce. Au 
văzut în el un mijloc de a-și centraliza controlul și a lua automat 
numeroase hotărâri de rutină, eliberându-le așadar pentru luarea 
deciziilor de înalt nivel și menținerea autorității. Mai însemna și 
că puteau continua să lucreze fără a recruta mari numere de 
factori de decizie adiționali. 

Ceea -ce s-a întâmplat până acum nu le-a împlinit nici pe de- 
parte speranțele. Sarcina decizională a continuat să crească rapid, 
după introducerea computerului. De fapt, s-a mărit atât de repede 
încât tot mai multe subiecte de decizie trebuie să fie descentra- 
lizate, astfel că, acum, computerele răsar prin zone pe care 
vechile elite nu si le-ar fi imaginat niciodată. In locul câtorva 
computere-gigant controlate de sus în jos, avem sute de mii, și în 
ultimă instanță milioane de computere, răspândite în întreaga 
societate, prin locuinţe și școli, biserici și garaje, unite în reţele 
tranzitive, scăpate de sub controlul oricărui computer central. 

Rezultatul de ansamblu, cred, ar putea fi în final o creștere, nu 
o descreștere, a procentajului oamenilor implicați în luarea deci- 
ziilor sociale, economice şi politice. Computerul ar putea — subli- 
niez, ar putea — să fie cel mai important prieten al democraţiei, de 
la urna de votare încoace. Dar ar putea şi să se întoarcă împotriva 
noastră. 


E Însă chiar dacă teoria dumneavoastră este justă, încă mai 
există limite cu privire la cine poate sau va participa. Ce se 
întâmplă, în optica dumneavoastra, cu aceia care nu fac parte din 
noua clasă de lucrători cu cunoștințe, coordonatori și integratori? 


O Aceasta rămâne o întrebare de 256K-biţi. 
In societăţile care încă mai sunt dens impregnate cu rasism, 
discriminare sexuală, bigotism religios şi xenofobie în general, 

grupările dezavantajate vor fi nevoite să lupte pentru fiecare pas, 
fiecare deschidere în structura decizională. 





WE Schița pe care ne-ati prezentat-o, indiferent că suntem de acord 
cu ea sau nu, reprezintă o teorie a politicii în era informațiilor. 
Chiar și conceptele dumneavoastră esențiale, ca „sarcina decizio-“ 
nala“, se referă la informaţie și aplicațiile ei. Dar nimic din toate 
acestea, cum dumneavoastră înșivă sugerati, nu elimină cu 
necesitate factorii culturali și politici ca rasismul și misoginismul. 
Cum se integrează aceștia în opinia dumneavoastră asupra poli- 
ticii de mâine? 


C Haideţi ca în continuare să ne concentrăm pe acest subiect. 


REVOLUȚIA 
“ROLURILOR 


De ce, după milioane de ani de dezvoltare, specia umană Încă mai 
este bântuită de molimele discriminărilor sexuale și rasiale? 


Grosso modo, misoginismul și rasismul sunt crezuri care justifică 
dominația unui sex sau a unei rase asupra celeilalte. 


Folosirea acestor termeni nu înseamnă o sugestie că bărbații și 
femeile ar fi identici, sau că distinctțiile rasiale sunt nesemnifi- 
cative. Există, însă, o mare diferență între a recunoaște diver- 
sitatea umană și a construi sau tolera sisteme de opresiune 
bazate pe această diversitate. 


Din nefericire, neamul omenesc a demonstrat o enormă voluptate 
și inventivitate în materie de justificare a opresiunii. S-au scomit 
fel de fel de teorii — implicând totul, de la inteligență la artă, de la 
economie la crimă — pentru a argumenta rațional maltratarea 


femeilor și a grupurilor minoritare. 

În noua societate care ia naștere, cu toții vom fi membri ai unor 
grupări minoritare. Dacă nu recunoaștem acest fapt, la nivel atât 
personal, cât și public, s-ar putea să ne pomenim prinși într-un 
viitor pe care îl vom uri cu totii. 


AT. 

îi Să începem discuţia pe o notă mai personală. Mulţi dintre 
cititorii dumneavoastră vă consideră un simpatizant al feminis- 
mului. Au dreptate? 


O În privința misoginismului, nici nu-mi prea pot aminti vreun 
moment din propria mea perioadă de maturizare când să nu le fi 
considerat pe femei egale cu bărbaţii din toate punctele de ve- 
dere care contează azi — creier, curaj, energie, umor, creativitate, 
responsabilitate și perseverență, ca să nu mai pomenim și cali- 
tățile presupus „feminine“: căldura, empatia și bunăvoința de a 
îngriji și ocroti. | 

De-a lungul anilor, am avut unele divergențe cu feminismul 
organizat, privitor la cutare cerință sau cutare tactică, dar lupta 
generală pentru drepturilor femeilor mi s-a părut întotdeauna 
justă — o presiune în direcţia unui viitor mai decent şi uman 
pentru ambele sexe, din moment ce restricțiile asupra femeilor 
au antrenat întotdeauna un set de restricţii corespondente, deși 
poate mai puțin evidente. și asupra bărbaților. 

Intrebarea cea mai dureroasă este de ce este necesară, pur și 
simplu, o luptă — de ce femeile din virtualmente toate culturile au 
fost dominate, violate, constrânse, oprimate. sau, în cel mai bun 
caz, controlate subtil de câtre bărbaţi. Desigur, putem indica 
oricând excepții concrete. Însă configurația istorică generală, pe 
o perioadă de literalmente mii de ani, rămâne indiscutabilă. De ce 
să stea astfel lucrurile? | 

Eu, unul, n-am fost niciodată dispus să lichidez dezbaterea 
atribuind pur si simplu patriarhatul — dominația masculină — lui 
Dumnezeu sau genelor. 


N Trăim într-o cultură unde dominaţia masculină, sub o formă 
sau alta, a fost și este la ordinea zilei. Majoritatea băieților asimi- 
lează încă din copilărie noțiuni despre superioritatea masculină. 
Atitudinile dumneavoastră nu sunt tipice. De unde provin ele? 


O Propriile mele atitudini au fost conturate, fără îndoială, de 
către experiența mea personală cu patru femei remarcabile. În 
primii ani de viață, locuiam împreună într-o familie numeroasă — 
bunicii, părinții, unchiul și mătuşa mea. 

Bunica mea a trăit aproape nouăzeci de ani și a fost destul de 

puternică și rezistentă pentru a fi supraviețuit oriunde — într-o 
colibă de pionieri din Vestul American, într-un shtetl polonez, în 
Arctica sau în junglele umede ale Amazonului. Avea mult curaj. 
Mama mea era, și încă mai este, blândă şi supusă, dar atât de 
cumpătată și curioasă intelectual încât, deși nu și-a încheiat 
niciodată studiile de liceu, poate fi văzută ocazional citindu-i pe 
Kant, Hume sau Bishop Berkeley. lar mătușa mea m-a ajutat 
să-mi integrez în viață valorile boeme și dragostea de poezie. 

De atunci, femeia pe care am observat-o cel mai îndeaproape 
și de la care am învățat cel mai mult este soția mea — partenera, 
redactora, colega, prietena si critica mea. Este una dintre cele 
mai inteligente și versatile persoane pe care le cunosc. Poate să 
descifreze un text medical despre dezordinile neuromusculare, 
să repare un carburator, să-și confecționeze singură rochiile la 
mașina de cusut, să se urce pe o estradă și să discute despre eco- 
nomie, să gatească o masă impresionantă, să tundă, så gospo- 
dărească mai multe case odată, să culeagă mere și să înțeleagă 
legislaţia fiscală. A învățat la aceeași școală cu mine, a învățat 
sistemele electrice şi hidraulice ale avionului meu, și poate dis- 
cuta despre avantajele radarului color. Reprezinta o uluitoare 
combinaţie a celorlalte trei femei, iar acum am plăcerea de a ur- 
mări o a cincea — pe fiica mea — maturizându-se spre o persona- 
litate deplină. 

În viata mea au existat și bărbaţi puternici. Tatăl și unchiul 
meu. Nici unul dintre ei nu avea nimic sfios, retrâs, dependent 
sau efeminat. Au constituit pentru mine două modele puternice, 
şi le ascultam cu sfințenie fiecare cuvânt. M-au învăţat toate 
îndeletnicirile „băieţești“ — soccer, tâmplărie, cum să repar un 
motor electric etc. Mi-au făcut cunoștință cu politica, m-au încu- 
rajat să analizez ziarul și mi-au mai dăruit multe altele. Acum, 
însă, vorbim despre femei și nimeni nu mă va convinge vreodată 
că sunt „inferioare“. 


E Ţotuși, experiența personală nu prea pare suficientă pentru a 
vă explica opiniile. Foarte mulți alţi bărbaţi au crescut în 
compania unor femei remarcabile — și totuși, au ajuns să creadă 
în supremaţia absolută a masculului, în „firescul“ unei diviziuni 
sexuale a muncii. 

L) Este, cu siguranţă, adevărat. Dar, în cazul meu, observaţiile 
proprii au fost generalizate și ideologizate de către realitatea celui 
de-Al Doilea Război Mondial. Cu toții purtam un război contra 
nazismului care, printre alte cruzimi hidoase, încerca să condam- 
ne femeile la kinder-kuche-kirche, iar pe unele dintre ele le-a 
transformat efectiv în mașini de reproducere pentru armăsarii SS. 
Ura față de naziști m-a ajutat să înțeleg că maltratarea femeilor 
era înrudită cu maltratarea evreilor, a negrilor și a altor grupuri 
sociale. Nu cred că rasismul, misoginismul și bigotismul religios 
sunt structuri simetrice, sau că putem trasa analogii simple între 
ele. Dar inter-relaţiile merită să fie studiate. 

„Motivul pentru care aceste patologii sociale sunt atât de dificil 
de dezbătut este acela că penetrează prin toate comportamentele 
și-și asumă un număr infinit de forme. In diverse ţări, putem găsi 
dovezi de rasism și misoginism în discriminarea profesională, în 
codurile legale, în practicile de credit, în bancurile tendenţioase. 
Le întâlnim în stereotipizarea grupărilor rasiale, naționale sau 
etnice, în aroganta rușilor faţă de gruzini sau uzbeki, în a 
„gringo“-ilor fată de americano-spanioli, în a anglofonilor fată de 
quebecois în Canada, în a japonezilor față de coreeni și sub mii 
de alte forme. 

Și apoi, secționându-le pe toate acestea, apar ipotezele supe- 
riorității masculine. Chiar și în China zilelor noastre, la un sfert 
de secol după revoluţie, țăranii încă își mai bat nevestele pentru 
ghinionul de a le fi născut o fiică, nu un fiu. 


ORIGINILE DISCRIMINĂRII SEXUALE 


MI Care este sursa sistemului patriarhal? Respingeţi ideea că 
dominaţia bărbătească a început cu Dumnezeu sau cu genele. 
După opinia dumneavoastră, aşadar, de unde a pornit totul? 


O Cine știe? Există multe speculaţii antropologice și arheologice 
fascinante. Dar proporția dintre fapte și teorii e infimă. 

Când afirm că supremația masculină nu e de natură genetică, 
nu spun să aruncăm biologia pe fereastră. Pare firesc să presu- 
punem că, din moment ce femeile nasc copii, în primele forme de 
societate omenească au acționat în condiţiile unui dezavantaj 
încorporat, fată de bărbaţi. Când am trecut de la simpla culegere 

a hranei la vânătoare, este rezonabil să se gândim că bărbații se 
puteau deplasa mai departe, puteau lipsi mai mult, aveau o mus- 
culatură superioară, așa că era mai mult sau mai puțin firesc ca 
bărbaţii sa vâneze și femeile să culeagă. 

Vânătoarea, la rândul ei, poate să fi promovat tocmai aceste 
caracteristici ale animalelor de pradă și capacități de coerciţie 
care le-au conferit bărbaţilor o mai mare putere socială asupra 
femeilor. 

Pe lângă acestea, se adaugă ideea exprimată de scriitoarea 
Marielouise Janssen-Jurreit, în sensul că bărbaţii au mai multe 
motive decât femeile să prefere un mare număr de copii şi, cu cât 
e mai mare numărul de sarcini, cu atât mai puţine ocazii au fe- 
meile să concureze pentru putere. Atât bărbații, cât şi femeile, 
aveau nevoie de copii ca să-i îngrijească la bătrânețe, când nu mai 
erau capabili să supraviețuiască singuri. În mod firesc, copiii erau 
legați de mamele lor. Dar, copiii fiind legaţi numai de mame, 
bărbaţii bătrâni ai tribului rămâneau vulnerabili. Atunci, susține 
ea, bărbaţii îi prelucrau pe baieți spre a le desface solidaritatea 
față de mamă și a-i cultiva în lumea bărbătească. Acest lucru ne 
ajută să explicăm multe dintre ritualurile pubertații pentru băieți, 
ritualurile de trecere, riturile secrete dintre bărbaţi etc., din atâ- 
tea comunități primitive. 

Toate acestea, însă, sunt doar simple speculații. Lectura 
scrierilor lui Janssen-]urreit e foarte plăcută, tocmai fiindcă recu- 
noaște cât de puţine se cunosc efectiv. Adevărata întrebare nu 
este cum a început realmente patriarhatul, ci de ce supravie- 
țuiește în societăți unde condiţiile sunt atât de diferite? 


E O.K. Stim că patriarhatul și discriminarea sexuală au apărut cu 
mult timp înainte de revoluția industrială. De ce au supraviețuit? 
De ce n-au dispărut pur și simplu, ca atâtea alte valori și formule? 


O Cred ca motivul pentru care misoginismul n-a dispărut este 
acela că, chiar și în sistemul industrial, femeile încă se mai con- 
fruntau cu anumite dezavantaje biologice. Cu siguranță, vechea 
cultură, ideologiile apărute în zece mii de ani de agricultură încă 
mai aveau mare greutate. Dar, în plus, când ne-am mutat de pe 
câmp în fabrică, noile forme de muncă încă au mai depins de 
simpla putere musculară. Şi chiar dacă femeile depuneau muncă 

fizică în ferme, mine și țesătorii, bărbaţii continuau să fie con- 
siderați mai valoroși pentru munci dependente de forța brută. 

Pe deasupra, înainte de apariția laptelui la cutie și a altor 
alimente pentru copii semi-preparate, mama încă nu se putea 
îndepărta de sugar — aceasta însemnând că trebuia să rămână 
acasă, sau să ia copilul la fabrică, ceea ce s-a dovedit a fi inefi- 
cient, ca să nu mai spunem cât de nesănătos și, adeseori, 
periculos.! 

Astfel, chiar dacă a adus schimbări importante în tehnologie, 
cultură și alte domenii, revoluţia industrială a lăsat la bază 
inegalitatea biologică. Până acum, biologia a reprezentat cea mai 
lentă schimbare printre sistemele principale care afectează viața 
omenească. 

Totuși, revoluţia industrială a conferit un caracter cu totul nou 
relațiilor dintre bărbaţi și femei. 


E În opera dumneavoastră, v-ati concentrat asupra domiciliului 
ca fiind cheia multor schimbări. După opinia dumneavoastră, 
care sunt modurile cele mai importante în care s-a schimbat 
însuși căminul omenesc? 


Ul Familia din majoritatea societăților agricole de tipul Primului 
Val era mare, cu mai multe generaţii lucrând la un loc ca o 
unitate de producție și trăind sub același acoperiș. Casa, cu 
câmpiile din apropierea ei, reprezenta locul de muncă, centrul 
vieții. Casa mai ținea și loc de școală. Ea era spitalul. Era locul 
unde erau îngrijiţi bătrânii. 

Revoluţia industrială a smuls din gospodărie toate aceste 
funcții. Munca plătită, pentru piaţă, s-a transferat în fabrici şi 
birouri, devenind domeniul predilect al bărbatului. Scoala si-a 
asumat responsabilităţile educative. Medicul și spitalul i-au luat 
pe bolnavi în îngrijirea lor. Statul a preluat răspunderea față de 
bătrâni. Importanța domiciliului s-a diminuai drastic. 


— popa 


l. Chiar și ulterior, când forta musculară a devenit mai puţin importantă, 
părtinirea culturală îinpotriva rolului femeilor în economie a continuat, fiind 





femei niște salariate mai puțin sigure. De aici, salariile mai mici și avansările 
mai încete. Astfel, patronii aveau un stimulent să păstreze sistemul, din 
moment ce menținea femeile ca pe o rezervă ieftină a forței de muncă. (n.a.) 

Iar rolurile bărbaţilor și ale femeilor au fost redefinite acut. 
Așa cum sublinia Eli Zaretski, bărbatul a trecut într-o lume de 
muncă interdependentă, începând să aducă acasă bani. Femeia a 
rămas acasa, realizând formele mai vechi de producţie — neplă- 
tite, nu foarte interdependente, mai mult private decât publice. 


E Dar dacă revoluția industrială a lăsat vechile valori patriarhale 
la locul lor, s-ar putea spune că acestea sunt și mai încastrate 
structural decât revoluțiile tehnologice și economice asupra 
cărora vă concentrați dumneavoastră. Poate că unele dintre cauze 
acționează în cealaltă direcție? 


C Unele procese sociale sunt atât de strâns legate între ele, în 
densele relații de feedback, încât e greu să se separe cauzele de 
efecte. Par a fi (și poate că sunt) în acțiune reciprocă simultană. 
Categoric, cele două dinamici sunt înrudite, iar unii oameni argu- 
mentează chiar că atitudinile patriarhale au reprezentat o condiție 
preliminară necesară a revoluției industriale. Ei privesc întreaga 
situație ca pe o expresie a agresivității masculine contra naturii, 
un fel de imbold, un atac aproape sexual împotriva mediului am- 
biant. Dar nici această opinie nu mă impresionează peste măsură. 

Ceea ce e clar este că această cultură a discriminărilor sexuale, 
elaborată și actualizată, a fost propagată de către mass media. A 
fost folosită pentru a justifica dezavantajele cu care se confruntă 
femeile, pentru a le tine mai departe într-o lume închisă și particu- 
larizată, și a le condiționa să accepte și chiar să prețuiască 
limitările impuse asupra lor. 

Chiar și femeile care se integraseră în economia plătită au fost 
orientate spre slujbe prost platite și cu autoritate slaba. Femeile 
care rămâneau acasă erau lăudate penru virtuțile lor „femeiești“, 
dar considerate esențialmente neproductive, chiar parazite, în 
pofida faptului că gospodăria și creșterea copiilor aveau o impor- 
tanță critică pentru producţie. Statutul lor social era inferior, pe 
măsura micului număr de femei care dețineau poziţii înalte în 
industrie, guvern, biserică sau mijloacele de informare. 

Și la fel stăteau lucrurile când a început mișcarea feministă 
modernă, la jumătatea anilor '60, cu publicarea cărții The Femi- 
nine Mystique!, de Betty Friedan. 


1. „Mistica feminină“ (n.tr.). 

FEMINISMUL LA ORDINEA ZILEI 


Bi Cartea lui Betty Friedan n-a fost, cu siguranță, prima care să fi 
sfidat supremația masculină. 


[J Nu, firește că nu. Dar a fost o piatră de hotar. Există, desigur, 
o lungă și onorabilă literatură feministă, datând de secole. Însă 
chiar și în intervalul de timp pe care mi-l amintesc - Elizabeth 
Hawes a scris în 1948 o carte intitulată Anything But Lovel.. În 
paginile ei, era atacată discriminarea din revistele americane 
pentru femei. Am citit-o în 1953, pregătindu-mă pentru o biografie 
pe care speram s-o scriu, a Lydiei Maria Child, scriitoare, femi- 
nistă și aboliționistă, căzută în uitare. Child a fost o femeie uimi- 
toare, autoarea primei cărti anti-sclavagiste din Statele Unite, şi 
încă mai păstrez însemnările de-atunci. Feminismul, însă, pur și 
simplu nu era la ordinea zilei, în S.U.A. sau Europa anului 1952. 

Nici chiar când, în 1953, a apărut în S.U.A. Le Deuxième Sexe 
de Simone de Beauvoir — o operă majoră indiscutabilă pe acest 
subiect — nu s-a întâmplat nimic. Nici o mișcare, nici un protest, 
nici o acțiune. 

Prin urmare, trebuie să mă întreb de ce „Mistica feminină“ a 
explodat pe scena americană și a contribuit dintr-o dată la declan- 
șarea unei noi mișcări feministe? Ce s-a întâmplat între, să zicem, 
1953, când a apărut cartea Simonei de Beauvoir, și 1964, anul 
apariţiei celei a lui Betty Friedan? 


E Care erau noile condiții, după părerea dumneavoastră? 


O Una, desigur, a fost Betty Friedan însăși. Ar trebui să explic că 
soția mea, Heidi, și cu mine, o cunoaștem amândoi pe Betty de 
peste douazeci de ani, dinainte de „Mistica feminină“. Cartea 
aceea a cristalizat noua stare de spirit din rândurile femeilor, a 
ajutat să fie explicată și a încadrat-o într-un context conceptual. 
Betty însăși este una dintre marile organizatoare, una din 
activistele sociale cheie ale momentului ei istoric. A pus bazele 
: Organizaţiei Naţionale a Femeilor, efectiv, în propriul ei living 
room. Așadar, pe lângă talentul la scris, energia, elanul și abili- 
tățile ei tactice au contribuit mult la pornirea mișcării moderne, 


1. „Nimic altceva decât iubire“ (n.tr.). 
2. „Al doilea sex“ (n.tr.). 

care ulterior, la fel ca toate mișcările încununate de succes, s-a 
răspândit, luând forme noi, dintre care multe nu fuseseră prevă- 
zute inițial. 

Existua, însă, şi schimbări importante ale condiţiilor externe. 
Heidi a susținut întotdeauna că un factor-cheie a fost, prin 1964, 
prezenta unei întregi generaţii de femei cu colegiul la bază, în 
vârsta de treizeci de ani sau mai mult, care formau o parte însem- 
nată a mișcării, mame ale căror copii crescuseră deja și învățau la 
școală. Erau prea inteligente,.prea energice și prea ambitioase ca 
să accepte doar să stea acasă și să croşeteze milieuri. 

Aceste femei se considerau egale cu bărbații, fuseseră edu- 
cate spre a crede că-și puteau combina cariera profesionala cu 
ocupațiile materne. Apoi, când copiii au crescut și ele au încercat 
să reintre în câmpul muncii, sau chiar să revină la colegiu pentru 
completarea studiilor, dintr-o dată au descoperit că preșul cu ura- 
rea de bun venit lipsea. S-au simțit minţite, înșelate, prost folosite, 
și aveau în față ani îndelungați și pustii acasă, fără a le fi deschis 
nici un rol „productiv“. Au adoptat o poziţie critică față de noul 
feminism. Si toate acestea s-au întâmplat într-un moment aparte 
din dezvoltarea economiei S.U.A. 

În timpul Marii Crize din anii treizeci, milioane de femei fuse- 
seră înlăturate de pe piața muncii. În mod tipic, bărbaţii aveau 
prioritate la angajare. În perioada celui de-Al Doilea Război Mon- 
dial, însă, lipsind atât de multi bărbați, sistemul avea nevoie de 
muncitoare, așa că a apărut Rosie Nituitoarea. Femeile alcătuiau 
rezerva forței de muncă. Apoi, după război, bărbații s-au întors și 
din partea femeilor s-a așteptat să se întoarcă în trap la bucătărie. 
La începutul anilor cincizeci, domnea o reală frică de șomaj. 
Dintr-o dată, toate revistele pentru femei au început să afirme 
„împreunimea“ — căminul — virtuțile neangajării femeilor. Armata 
de rezervă nu mai era necesară. 

Pe la jumătatea anilor șaizeci, economia S.U.A. a luat un nou 
avânt — avea nevoie de muncitori. Alăturând aceasta cu marele 
număr de femei instruite, dintre care unele se confruntau cu „sin- 
dromul cuibului gol“, avem momentul potrivit pentru o revigo- 
rare a mișcării feministe. Însă această mișcare s-a întins până 


1. (n orig.) toghetherness (n.tr.). 

mult dincolo de problemele economice și cele ale muncii. Cu- 
rând, a început să atace structura fundamentală a rolurilor din 
societate ca întreg. 


FEMEILE SI SFÂRȘITUL INDUSTRIALSIMULUI 


E Cum se integrează toate acestea în teza dumneavoastră despre 
declinul industrialismului și ascensiunea unei societăți de tip nou? 


O Aș afirma că s-au mai întâmplat câteva lucruri foarte importan- 
te, exact în anii cuprinși între „Al doilea sex“ și „Mistica feminină“. 

De fapt, ceea ce s-a întâmplat a fost că industrialismul a atins 
punctul culminant în Statele Unite. Al Doilea Val ajunsese la apo- 
geu şi a început Al Treilea Val al schimbărilor. Exact în deceniul 
acela. 

De exemplu, 1956 a fost primul an în care funcționarii și lucră- 
torii din sfera serviciilor au depășit numeric muncitorii în 
salopetă din economia S.U.A. Am început să ne îndepărtăm tot 
mai mult de domeniul fabricației. 

În aceiași ani au apărut primele aplicații comerciale ale compu- 
terului... moartea revistelor majore cu circulaţie de masă și înmul- 
țirea publicaţiilor de interes special... introducerea aviației co- 
merciale cu reacție... culmea mișcărilor anti-coloniale post-belice 
din lume... și aparitia pilulelor anticoncepționaie... și Sputnik-ul... 

A fost un deceniu care s-a sfârșit cu revoltele de la Berkeley și 
asasinarea lui John Kennedy. 

Începea criza generală a societăţii industriale — o criză care, 
printre altele, punea sub semnul întrebării și sfida vechile struc- 
turi de roluri ale industrialismului: rolurile profesorilor și ale 
elevilor, 2le medicilor și pacienților, ale poliției și avocaților... și, 
cel mai important, rolul bărbatului și cel al femeii. Politologul 
Chalmers Johnson a sugerat ca, atunci când vrei să vezi o reală 
revoluție, să nu te uiti cine capturează palatul sau postul de radio; 
uită-te dacă se transformă sau nu structurile rolurilor. 

Prin urmare, consider mișcarea feministă modernă angajată 
într-o luptă de schimbare a definiţiilor rolurilor consacrate de 
către revoluția industrială și, în acest sens, ea face parte din am- 
pla mișcare istorică până dincolo de industrialismul tradițional. 

La fel ca toate mișcările sociale, a avut doza sa de sminteală, 

erori tactice, pretenţii extremiste și negândite, confuzii. Ca orice 
mișcare socială, trebuie să intre într-un nou stadiu, sau să decadă. 
Dar, asemenea mișcării pentru drepturile civile, a mișcării studen- 
testi, a mișcărilor anti-coloniale și de alte feluri care s-au conturat 
în acea perioadă, a făcut parte dintr-o masivă critică a lumii pro- 
duse de revoluţia industrială. A ajutat să ni se clarifice problemele 
sociale și a început să indice drumul spre o societate alternativă. 


O DIVERSITATE DE ROLURI 


i Care, atunci, este viitorul relaţiilor dintre bărbaţi și femei? 
Noua civilizație din Al Treilea Val va pastra pur și simplu relațiile 
patriarhale, aşa cum a făcut civilizaţia industriala din Al Doilea 
Val când a înlocuit agricultura Primului Val? 


O Întrebarea trebuie să fie formulată altfel, fiindcă sunt toate 
probabilitățile să existe mai mult de un singur model — un sistem 
uniform. Dacă am dreptate când spun că întreaga ordine socială 
se fracturează și se reformeaza pe linii noi, mai diferenţiate, 
atunci mi se pare improbabil să asistăm la o singură configurație 
dominantă de relaţii între bărbaţi și femei. Ceea ce avem mai 
multe șanse să vedem va fi o diversitate caleidoscopică de aran- 
jamente pe roluri — multe comunități diferite, fiecare cu propriile 
sale valori și structuri de roluri. 

În locul unei țări în care toată lumea e mai mult sau mai puțin 
luată cu arcanul spre a se integra în nucleul familial — și al unei 
culturi unde cuvintele ca „fată bătrână“ sau „burlac“ au conotații 
negative, sau în care lipsa de copii este echivalată cu „impotenta“ 
sau „sterilitatea“ — întrezăresc deplasarea spre o perioadă în care 
răsar, înfloresc şi sunt acceptate numeroase structuri familiale 
diferite. Indiferent că e vorba de vila electronică, în care mama, 
tata și copilul lucrează laolaltă, de o familie cu două cariere, de un 
singur părinte, de o pereche lesbiana crescând un copil, de o 
comună sau de orice număr de alte forme, în aceste structuri vor 
trăi oameni, ceea ce sugerează o mult mai amplă varietate a rela- 
țiilor dintre bărbaţi și femei decât cea existentă în zilele noastre. 


E Sunt cam surprins. Din moment ce Al Treilea Val e caracterizat 
prin diversitate, participare, inițiativă etc., mă aşteptam să spuneți 

că patriarhatul va deveni desincronizat într-un viitor de tip Al 
Treilea Val. Or, dumneavoastră sustineti, pare-mi-se, că această 
diversitate va include chiar și forme de misoginism. 


Cl Îmi pot imagina supraviețuirea comunităților devotate explicit 
valorilor patriarhale — comunități mormone, de exemplu, și alte 
societăți religioase tradiționaliste. Nici un moment nu presupun 
că vor dispărea. Dar mai cred de asemenea și că vom vedea 
comunități în cadrul cărora relațiile dintre sexe vor fi înspăimân- 
tător de tradiționaliste. Dacă teoria de-masificării este corectă, 
atunci nu prea avem șanse să vedem un singur model dominant. 

Oricum, în pofida obstacolelor din goana după locuri de mun- 
că pe care le vedem azi, cu guverne ostile faţă de drepturile 
femeilor, cu mișcări feministe dezordonate și nesigure ce să facă 
în continuare — în ciuda tuturor acestor lucruri, există motive 
pentru un optimism de perspectivă. 

Mai întâi, în prezent ne desprindem decisiv de o economie 
bazată pe puterea musculară, spre una fundamentată din greu pe 
puterea mintală — ceea ce elimină un dezavantaj crucial al 
femeilor. 

Apoi, este posibil ca femeile să exercite un mult mai accentuat 
control asupra nașterilor — programarea și numărul de sarcini — 
decât în oricare alt moment al istoriei. 

În plus, începem să readucem funcţiile la domiciliu, astfel că 
până și femeile care sunt nevoite să stea acasă sau o doresc în 
mod conștient pot totuși, dacă vor, să participe direct în economia 
de schimb, muncind la domiciliu. 

-De asemenea, generația de femei:mai tinere din Vest, cel 
puțin, și chiar și cele mai conservatoare dintre ele, consideră 
garantată o gamă de roluri eligibile de care mamele și bunicile 
lor n-au beneficiat niciodata. Sunt mai independente. 

_ Iar acest fenomen se reflectă și printre bărbații tineri — dintre 
care cel putin o parte se revoltă împotriva vechilor roluri sexuale 
care i-au conferit bărbatului dominaţia, dar l-au exilat în poziția 
aducătorului de leafă și i-au răpit mult din plăcerea emoțională a 
creșterii copiilor. Astfel, în prezent vedem tineri tati îngrijindu-și 
activ copiii și bebelușii. Unii o fac chiar cu titlu permanent, pen- 
tru a-i permite soției să-și mențină o slujbă lucrativă sau să-și 
întemeieze o carieră profesională. 

Cu-o floare nu se face primăvară, dar nu demult, într-un res- 
taurant, am văzut o tânără pereche, la o masă din apropierea 
noastră. Pe tot parcursul mesei, bărbatul a purtat un copil mic 
agăţat pe piept. Bebelușul arăta aproape ca și cum ar fi sugi. 
Tânăra mamă stătea alături. Ideea că „paternitatea“ e o răspun- 
dere împărțită — și o plăcere împărțită — se răspândește. Știu, de 
exemplu, că această idee începe să prindă rădăcini chiar și în 
Japonia. Editorul meu de acolo m-a întrebat dacă i-aș putea reco- 
manda unele cărți pentru a fi traduse — cărți nu despre mama 
(sau tata) și copilul, ci despre ambii părinți și copilul. 


E Insinuați că până și Japonia, unde supremaţia masculină e atât 
de pronunțată, își va schimba obiceiurile? 


D Diviziunea japoneză dintre rolurile și responsabilitățile mascu- 
line și cele feminine este înțeleasă foarte inexact în Apus. Tindem 
sa ne gândim la dominaţia bărbatului și supunerea femeii. Dar 
aceasta nu e decât o jumătate de adevăr. Japonezul poate părea 
atotputernic, însă nu este aşa decât în sfera lui proprie. Femeia 
japoneză poate fi în mare măsură consemnată la domiciliu. Acasă, 
însă, autoritatea ei este în general supremă și nedisputată. În mod 
tipic, își primește leafa și hotărăște singură cum s-o cheltuiască. 
De obicei, femeia ia toate deciziile privitoare la învățătura copiilor. 
Nu este adevărat nici că n-ar exista femei japoneze în poziții 
importante. Persoana care a inițiat emisiunea de televiziune după 
„Al Treilea Val“, care a condus negocierile esențiale și a coordo- 
nat proiectul era Chizuko Kobayashi, o femeie din fruntea echipei 
de relații internaționale a N.H.K.' Este o persoană fermecătoare, 
cu un mare simț al umorului și o minte ca de computer. Şi-a 
cucerit postul în cadrul N.H.K. cu mulți ani în urmă, printr-un 
examen competitiv în care i-a întrecut pe majoritatea bărbaţilor. 
Una dintre cele mai importante ziariste japoneze, prietenă 
de-a noastră, se numește Mitsuko Shimomura, și a câștigat re- 
cent un premiu aproximativ asemănător cu Pulitzer-ul nostru. Ea 
și Kobayashi-san fac parte dintr-o clasă restrânsă de femei care 
„au reușit“ — dar pentru a realiza asta nu numai că a trebuit să fie 
niște super-femei, ci și să aibă niște soți remarcabil de 


1. Corporaţia Japoneză de Transmisiuni (n.a.). 

înțelegători. Cunoastem câteva intelectuale japoneze, soții de 
funcționari superiori, care lucrează împotriva obiecțiilor barba- 
ților lor. 

Există o deferență superficială a femeilor față de bărbați — în 
afara domiciliului. Dar nu neapărat și în interior. De exemplu, 
tocmai citesc Bonchi, un roman de Toyoko Yamasaki, a cărui 
acțiune se petrece în jurul unui magazin dintr-un cartier comer- 
cial din Osaka, la începutul secolului. Generatii în șir, magazinul 
a fost condus de femei, care s-au casătorit cu propriii lor șefi de 
personal și în continuare le-au dominat viața. Tema clasei și cea a 
sexului se întrepătrund. Eroul conduce cu succes afacerile și 
aleargă după amante, dar viața sa particulară e dominată complet 
de mama și bunica lui, care-i manipulează căsnicia, i-o distrug și-i 
controlează majoritatea problemelor personale. Pentru lumea din 
afară, el e bonchi, sau șeful. In interior, e o victimă a 
matriarhatului. | 

Chiar daca bărbatul japonez poate învinge prin dominatia 
' dintr-o anume sferă, el poate pierde prin lipsa de libertate din 
alta. Desigur, aceasta e o generalizare. In Japonia, la fel ca în alte 
țări, apar multe formule familiale noi. Contrastele și diviziunea 
muncii, însă, sunt mai pronunțate. Iar sistemul e mult prea rigid. 
În termeni pur economici, Japonia își irosește un bun patrimonial 
important. Ştie că, pentru a reuși în conditiile celui de-Al Treile: 
Val, va trebui să fie mai creativă decât în trecut. Va trebui sa se 
bazeze pe potenţialul femeilor în economie. Va trebui să lase sute 
de mii de Kobayashi și Shimomura să prospere. 

Cred că actuala structură a vieții familiale în Japonia este unul 
dintre elementele care vor fi cel mai greu lovite de Al Treilea Vai. 
Prea multi japonezi încă mai cred că pot avansa spre noua socie- 
tate prin planificare economică și tehnologică strategică — altfel 
spus, că-și pot revoluţiona tehnologia, energia și baza industriala 
fără a modifica substanţial viața de familie și sistemele sociale. 

Eu nu cred asta. Revoluţia rolurilor face parte din Al Treilea 
Val. | 

Prin urmare, mi-aş rezuma opiniile astfel: cu toate că nu mă 
aştept ca Al Treilea Val să măture toate vestigiile misoginiei și să 
elimine în câteva zeci de ani trăsături culturale care au supravie- 
tuit milenii; și cu toate că pot întrezări enclave patriarhale 

dâinuind mult timp în societățile high-tech — chiar și așa, cred că 
elanul fundamental al actualelor schimbări favorizează o mai 
mare egalitate a sexelor. Atât bărbaţii cât și femeile s-au schim- 
bat. Apar noi valori, împreuna cu noile tehnologii și aranjamente 
economice. S-ar putea să fiu prea optimist. Cred însă că acum, 
pentru prima oară, s-a ivit la orizont o civilizație care acționează în 
sprijinul eliberării istorice a femeii, nu împotriva ei. 


RASĂ, PUTERE 
ȘI CULTURĂ 


Al cui este viitorul, în fond? 


Ne confruntăm dintr-o dată cu o lume a computerelor, a sateliților 
si a imageriei video, industrii familiare se degradează și apar 
altele noi și ciudate, cartierele, ocupațiile și vieţile familiale se 
transformă și, astfel, cele mai dureroase întrebări politice devin 
imposibil de evitat. 

Fiecare civilizație are propria sa distribuire caracteristică a 
puterii, între clase, sexe, rase și chiar regiuni. Astăzi, pe când 
civilizația industrială intră în istorie, glasuri puternice cer să li se 
spună dacă următoarea civilizație va avea în sânul ei loc pentru 
milioanele, ba chiar miliardele de oameni care în prezent sunt 
discriminați, hărțuiți sau oprimați din motive rasiale, etnice, 
naționale sau religioase. Oare săracii și neputincioșii din trecut 
vor rămâne astfel, privind viitorul, cum s-ar spune, prin ochelari 
blindati — sau vor fi bineveniţi în noua civilizaţie pe care o creăm? 


“Grele întrebări. Și, poate, cele mai periculoase din toate. 
AT. 

E Noua civilizație pe care o aveți în vedere va pune capăt domi- 
riației albilor pe planetă, sau va fi în esență un monopol alb, poate 
cu locul din capul mesei rezervat unui japonez? Unde se inte- 
grează, în viitor, celelalte rase? Aceasta e întrebarea, pusă brutal, 
cu care trebuie să ne confruntăm în continuare. 


O Oricine crede că puterea și avuţia economică din viitor vor fi 
monopolizate de rasa albă, cu sau fără japonezi, va avea o mare 
dezamăgire. 

Mai întâi, însă, câteva definiţii. În termeni cotidieni, oamenii 
încă mai tind să considere lumea ca alcătuită în principal din albi, 
negri, galbeni și cafenii — de parcă rasa ar fi în primul rând o 
chestiune de culoare, iar o mână de categorii ar fi suficientă pen- 
descrisa mai adecvat ca o populație î în cadrul aa unele caracte- 
ristici biologice apar mai frecvent decât în afara grupului... 
culoarea pielii, structura osoasă sau textura părului, de exemplu. 
Dar totul depinde de ceea ce căutați și criteriile pe care le apli- 
cati. Un om de ştiinţă a clasificat ființele omenești în nouă rase 
diferite — și totuși, a găsit treizeci și două de grupuri care nu se 
integrează perfect în schemă. O altă clasificare propune până la 
două sute de categorii. Și bănuiesc că, pe măsură ce cunoștințele 
noastre genetice progresează, vom diferenţia și mai multe, pe 
baza unor trăsături complet invizibile, ca susceptibilitatea la cu- 
tare sau cutare boală, cum procedăm deja în cazul anemiei 
celulelor-seceră!. | 

Dar ceea ce considerăm „rasial“ este adeseori social sau cul- 
tural și, cum bine știți, chiar și termenii ca „grupare etnică“, 
„religie“ și „naționalitate“ sunt complet neclari... 


INTERLUDIUL ALB 


E Firește, există probleme serioase în materie de definiție. Mă 
îndoiesc; de exemplu, că distincțiile rasiale au vreo bază biologică 
solidă și, în schimb, cred că hotarele de rasă, așa cum le știm, 
sunt fixate pe principii sociale. Dar, oricum, sau în orice 


1. Formă de anemie ereditară, caracterizată prin hematii anormale, în formă de 
semilună, cu deficienţe de oxigen (n.tr.). 

combinație, știm în genere ce înțelegem prin „arsă“. Şi consider 
că întrebarea esențială este foarte limpede, în termeni de zi cu zi. 
Viitorul pe care îl proiectați dumneavoastră va fi dominat de albi — 
și, dacă nu, de ce? 


O Nu cred că pot încăpea prea multe discuţii despre faptul că 
lumea de azi încă mai este esențialmente dominată de albi. Super- 
puterile, giganții economici, se află mai ales în emisfera nordică 
și sunt populate sau conduse cu precădere de către albi. Iar unii 
oameni, fărâ-ndoială, consideră că aceasta e condiția firească a 
vietii. | 

Totusi, controlul albilor asupra unor regiuni întinse ale Pă- 
mântului este un fenomen istoric recent. A început în urmă cu 
trei, patru sute de ani, iar acum se află în declin. Urmașii noștri, 
privind în urmă de peste o mie de ani de-acum încolo, s-ar putea 
să privească ultimele câteva secole ca „interludiul alb“. 

Această perioadă a început în momentul când europenii au 
plecat de pe propriul lor continent. Când au descoperit Lumea 
nouă, i-au subjugat prompt pe indieni și cu cucerit atât America 
de Nord, cât și pe cea de Sud. Descoperind drumul comercial 
spre India, au ocolit Islamul, care domina în esență Mediterana, 
și au început să colonizeze Asia și Africa. Au dezvoltat comerțul 
cu sclavi negri. Ulterior, pe măsură ce industrializarea europeană 
dobândea avânt, la fel s-a întâmplat și cu goana dupa colonii, iar 
europenii au reușit să înființeze un lant de societăți „alimenta- 
toare“ care pompau hrană ieftină, energie şi materii prime în 
econoiniile lor ce se extindeau. Aceasta, desigur, este o descriere 
aproximativă, dar în „Al Treilea Val“ am discutat amănunțit 
procesul și cu calificative adecvate, indicând modurile în. care 
imperialismul a slujit aiât nevoile națiunilor industriale capitaliste, 
cât și pe ale celor „socialiste“. 

n orice caz, această rostogolire a celui de-Al Doilea Val peste 
Pământ a facut parte din expansiunea industrialismului. A mai 
însemnat, însă, și cucerirea lumii non-albe. | 

Primul obstacol în calea acestei mari înaintări a albilor - un 
eveniment crucial în istoria rasială a lumii, și totuși aproape igno- 
rat în manualele americane ~ a fost înfrângerea militară a rușilor 
de către japonezi, în 1904. Era pentru prima oară, după câteva 
secole, când o mare putere europeană era oprită scurt de câtre o 

natiune non-albà, și a propagat un fior de mândrie rasială prin 
toată Asia.. Intelectualii chinezi i-au dedicat poeme întregi. 

Oare acest succes japonez a fost în primul rând o chestiune de 
rasă? Sau, cumva, a aparținut hornurilor-de-fum și mitralierelor? 
Căci Japonia se afla de-acum pe drumul spre a deveni o putere 
industrială de tip Al.Doilea Val. Și, nu peste mult, a început chiar 
jocul imperialist al celui de-Al Doilea Val - doar dintr-o mișcare. 
În timp ce acaparau piete noi și materii prime din China, Coreea 
şi alte țări, trupele japoneze anuntau că o făceau pentru a proteja 
acele ţări de imperialismul alb! Iar Japonia a continuat să afirme 
acest pretext chiar și în timpul celui de-Al Doilea Război Mondial. 


E Puneti mult accentul pe economic, în opoziție cu considerațiile 
culturale. Sustineti că problemele rasiale sunt de mai mică impor- 
tanță? 


O Deloc. Nu vreau să insinuez că rasa e neapărat subordonată 
vechiului principiu economic apucă-și-fugi — deși, uneori, este. 
Sunt pe deplin conștient că imperialismul nu a fost numai un fe- 
nomen de natură economică ci, foarte adesea, și impunerea unei 
religii, a unei culturi și a unui sentiment de inferioritate asupra 
populațiilor colonizate. N-aș subestima niciodată importanța sen- 
timentelor rasiale în lumea de azi, mai ales după ce au fost roase 
până la os de câteva secole de imperialism în majoritate alb. 


BÆ Dar spuneți că acest interludiu se apropie actualmente de 
sfârsit. Corelaţi, mai mult sau mai puțin, începutul „interludiului 
alb“ cu apariția industrialismului. Sugerați cå sosirea celui de-Al 
Treilea Val marchează începutul sfârșitului acestui interludiu? 


l Nu sugerez nici o legătură cauzală. Dar merită să remarcăm că 
deceniul dintre 1955 şi 1965, când a început Al Treilea Val în Sta- 
tele Unite, a reprezentat si apogeul decolonizării în întreaga 
lume. În acei zece ani, multe dintre fostele colonii şi-au câștigat 
independența politica. Şi de-atunci, am văzut crescând spiritul 
militant şi mândria de rasă a literalmente miliarde de oameni din 
intreaga lume, care anterior fuseseră subordonați puterii euro- 
pene, americane, sovietice — sau japoneze. 

Există miriade de manifestări ale acestei mândrii rănite. Aco- 
peră toată gama, de la violentă până la limbă. Recent, de 

exemplu, Republica Populară Mongolă a protestat împotriva folo- 
sirii termenului „mongol“ cu referire la oamenii suferinzi de 
boala cunoscută ca Sindromul lui Down. Mongolii sunt absolut 
conștienți, cum majoritatea noastră, a celorlalți, n-am fost, că ter- 
menul are tocmai originea unui peiorativ rasial. (In anii 1860, doc- 
torul Down numea victimele bolii „idioti mongoli“, pe principiul 
că boala lor reprezenta un fel de recădere la o „rasă inferioară“.) 

A mai avut loc, de asemenea, și o mutație în distribuirea ra- 
sială a puterii în lume. Este posibil ca spectaculoasa ascensiune a 
puterii financiare și politice arabe în anii 1970 și la începutul 
anilor 1980 să fi depășit deja punctul culminant. Slăbiciunile din 
cadrul O.P.E.C. și strategiile de dezvoltare prost dirijate se pot 
combina spre a reduce această putere dobândită prea brusc. Dar 
e improbabil să mai revenim vreodată la status quo ante. Repre- 
zentanții arabi sunt și vor rămâne o parte integrantă a structurii 
puterii mondiale. 

Adăugaţi acum la aceasta dramaticul elan al Japoniei, Taiwan- 
ului, Hong Kongu-ului, Singapore-ului și Coreei de Sud din ultimii 
ani și extrem de rapida rată de dezvoltare economică a multor 
țări din Estul Asiei și Regiunea Pacificului. Acest nou fapt istoric 
sugerează că, nu peste mult, popoarele asiatice și pacifice vor 
împărți influența în lume cu S.U.A, sovietele și europenii. 

În timp ce computerele proliferează în Asia, în timp ce chi- 
nezii (și chinezii de peste mări) își elaborează propriile sisteme 
de procesare a cuvintelor, capabile să folosească limbajui lor 
ideografic, în timp ce sateliții transmit date încoace și-ncolo peste 
regiunile până nu demult izolate ale Pacificului, în timp ce doc- 
torii în științe din India sau Singapore scriu software pentru 
computere în Manhattan sau Minneapolis, avem de asemenea 
șanse să asistăm la un puternic flux de influențe financiare, 
culturale și de alte naturi, dinspre Est către Vest. 

În momentul de față, multe „țări în curs de dezvoltare“ se tem 
că răspândirea tehnicii de calcul le va occidentaliza culturile. Este 
de conceput, însă, și contrariul — ca însuși modul nostru de a 
gândi, de a concepe computere sau software, să-și asume un alt 
caracter, pe măsură ce intră în domeniu culturile non-apusene. 

Câta vreme deznodămintele nu sunt în nici un caz clare, reali- 
tatea schimbarii rămâne incontestabila. Centrele influenţei 

economice și culturale mondiale sunt în mișcare. Operațiunile 
bancare nu se mai concentrează atât de dens în Londra, Ziirich 
sau New York. Astăzi, chiar dacă e o hazna a poluării și a hiper- 
urbanizării, orașul Mexico City e mai viu din punct de vedere 
intelectual decât o jumătate de duzină de capitale europene. 
Clocotește de artiști, refugiați politici, intelectuali. Și poate că 
beletristica cea mai bună a lumii provine din America de Sud. 

Alti doi factori, mai materiali, au de asemenea şanse să accele- 
reze dispersarea puterii mondiale. Unul, este distribuția modifi- 
cată a armelor în lume. În acest sens, nu e necesar să discutăm 
despre motive sau pericole. Realitatea, însă, este aceea că în 
prezent chiar și statele foarte mici pot avea la dispoziție arme cu 
mare putere de distrugere, ceea ce înseamnă că pot „replica“ 
într-o măsură niciodată posibilă, în timpul interludiului (nu în 
întregime) alb. De bine de rău, și acest lucru începe să schimbe 
balanţa puterii în lume. 

Si, în sfârșit, un punct-cheie, aproape complet. neglijat. Resur- 
sele. Actualul sistem, încă bazat pe necesitățile producţiei de 
masă din Al Doilea Val, se bazează pe o mână de resurse folosite 
în mari cantități. Pe măsură ce se răspândesc metodele de fabri- 
cație de-masificată ale celui de-Al Treilea Val, iar producția însăși 
e descentralizată, vom începe să folosim alte resurse, mai diver- 
se, probabil în cantități mai mici. Aceasta înseamnă o nouă 
redistribuire radicală a puterii economice pe Pământ. 

Astfel că, la numeroase niveluri diferite simultan, observăm o 
redistribuire istorică a influenței și autorității pe planetă. Recu- 
nosc, multe dintre acestea sunt pure speculații. Dar nu. Ca răs- 
puns la întrebarea dumneavoastră inițială, nu cred că restul pla- 
netei va fi exclus din civilizația celui de-Al Treilea Val sau că viito- 
rul aparținei unei singure rase. În perspectivă, în termeni istorici, 
cred că interludiul alb va fi înlocuit de un viitor „tehnicolor“. 


E De-a lungul întregii discuții, n-aţi spus nici o vorbă despre 
Africa. De ce? 


O Fiindcă despre ea știu cel mai puţin. Din nou, nu fac decât să 
speculez, dar mi se pare că Africa se confruntă cu cele mai dificile 
obstacole dintre toate, parțial datorită configurațiilor politice de- 
mente pe care i le-au impus puterile imperiale din Al Doilea Val — 

pseudo-națiuni-state suprapuse peste aranjamente tribale; 

pseudo-parlamente; pseudo-Oxforduri și Sorbone. Cu furunculul 
“purulent rasist din extremitatea sudică și cutremurătoarea sa 
semnificație strategica, este un teren de prim rang pentru jocuri 
ale super-puterilor și războaie prin procură, din Angola până la 
Capul Bunei Speranțe. Si mai are și propriile sale probleme 
interne, ca brutalitatea multora dintre regimuri, corupția neîn- 
frânată, ca să nu mai vorbim de războaiele între triburi. 


E Înfățișați o lume în plin clocot al schimbărilor, în care puterea 
centrală a super-statelor, S.U.A, U.R.S.S., este oarecum redusă, 
iar puterea popoarelor oprimate crește... 


O Eu n-aş spune așa. Opresiunea este o altă problemă, și e 
evident că milioane de reprezentanți ai fostelor popoare coloni- 
zate sunt acum oprimați brutal de către propriii lor conducători. 
Opresiunea e o chestiune separată. Intrebarea pe care o abordez 
este dacă actualul dezechilibru grosier al puterii mondiale e sta- 
bil. Putem opera trecerea de la epoca industriala spre noua 
civilizație din Al Treilea Val, așteptându-ne la aceeași distribuire a 
puterii între regiuni și rase? 

Nu. 


PROBLEMA TEHNICOLOR 


E Ceea ce dumneavoastră numiţi o distribuţie „tehnicolor“ a 
puterii nu cumva ridică probleme deosebite pentru Statele Unite? 
Nu doar probleme economice, ci și culturale? Pot americanii, 
înrădăcinaţi în tradiţii rasiste și obișnuiți cu statutul de super- 
putere, să se deprindă cu ideea de a împărți puterea într-o lume a 
celui de-Al Treilea Val, când nu par capabili să accepte împarţirea 
puterii cu minoritățile rasiale și etnice de acasa? 


[L Americanii — precum și sovieticii — va trebui să se obișnuiască, 
în următoarele două-trei decenii, cu noua distribuție a puterii 
mondiale, la fel cum a trebuit să se obișnuiască Marea Britanie și 
Franța cu pierderea imperiilor coloniale. Aceasta poate fi o lovi- 
tură psihologică și culturală, ca să nu mai vorbim de aspectul 
economic, mai ales din moment ce aroganta culturală și un anu- 
me provincialism încă mai fac parte din mentalitatea americană. 


PREVIZIUNI ŞI PREMISE i 145 


cr a e e e- 


Dar merită să ne reamintim că maltratarea minorităților rasiale, 
religioase și etnice nu prea e o invenție yankee. 

Oricât de murdar e cazierul Americii, nu diferă prea mult de 
cel al altor țări — și, în unele privinte, e chiar mai onorabil. Ameri- 
canii, cel puțin, au afectat acestei chestiuni multe cercetări spiri- 
tuale publice. Tara a trăit experiența cazanului de topit, a crucia- 
delor pentru drepturi civile, a flăcarilor din Bedford-Stuyvesant și 
Watts. Și, oricât de prost se aplică, în prezent există legi și decizii 
judecătorești la dosar care acționează în favoarea posibilităților 
egale pentru toate grupările rasiale şi etnice. Ceea ce nu e neapa- 
rat valabil și în alte ţări, dintre care multe nici măcar n-ar fi dispu- 
se să admită că au probleme. 

Ín anii '60, când faceau prăpăd rebeliunile din Harlem, Watts 
și alte comunități ale negrilor, îmi amintesc că presa britanică își 
exprima o anume încântare malițioasă față de dificultățile Ame- 
rici, ca şi cum rasismul n-ar fi puiut scoate niciodata capul său 
hidos în Marea Britanie cea tradițional tolerantă. 

Din păcate, în prezent, prin Londra și alte orașe engleze au loc 
cu regularitate atacuri ale bandelor asupra sau din partea tinerilor 
pakistanezi și vest-indieni. Rata șomajului lovește şi în minori- 
tățile din Marea Britanie”, iar pe pereții stațiilor de metrou şi ai 
clădirilor publice se văd mâzgalituri rasiste. 

Îl putem numi rasism, o putem numi persecuție a minori- 
tăților, dar în Paris ura împotriva muncitorilor algerieni emigranți 
este fățișă. În 1981, Partidul Comunist 2 apelat la sentirnentele 
anti-negri și anti-arabi pentru a câstiga voturi. Georges Marchais, 
candidatul P.C. Francez, a spus unui auditoriu că nu voia „noi 
Harlem-uri și noi Soweto-uri în suburbiile pariziene.“ Iar în Franța 
mai există și noi mișcări fasciste, atât pe extrema așa-zisă dreaptă 
cât și pe cea stângă, de o feroce atitudine anti-neagră, anti-arabă, 
anti-semită. C.G.T., principala federaţie franceza a muncii, a 
atacat efectiv un alt sindicat sub pretinse acuzații de „sionism“, 
iar recentele dinamitări ale sinagogilor din Paris, fie că se 


1. Fiecare țară defineşte „albii“ și „non-albii“ în moduri diferite. Recensămintele 
britanice nu formulează în mod direct întrebările de natură rasială, dar esti- 
matile responsabile situează numărul non-albilor din Marea Britanie în jurul 
cifrei de 4.000.000. Între 1972 şi 1981, somajul general s-a ridicat la 138%. 
Printre non-albi, a atins proporția de 325%. (n.a.). 

datorează arabilor, fie anti-semiţilor, precum și bâjbâiala guver- 
nului francez și lipsa sa de reacție, toate ne readuc în minte 
nebunia perioadei interbelice. 

Între timp, în Germania, ura pentru sub-clasa emigranților 
turci este atât de turbată, încât până și politicienii social-demo- 
crați fac apel la ea. Helmut Schmidt însuși a glumit a propos de 
„mirosul de usturoi“ din rândurile turcilor, ceea ce e cam același 
lucru cu bancurile despre pepeni în S.U.A. 

Întrebaţi-i pe japonezi, iar majoritatea vă vor răspunde că au 
norocul de a le lipsi „problema rasială“. Dar întrebaţi-i pe coreenii 
care trăiesc în Japonia, care vă vor spune cu totul altceva. 

Nu înșir toate astea ca să trec cu vederea situația din S.U.A., ci 
pentru a sublinia că rasismul — iar acum folosesc termenul numai 
cu referire la opresiunea minorităților și a culturilor alternative în 
sensul cel mai general al cuvântului — rasismul e extrem de 
răspândit şi are rădăcini foarte adânci. 

Nu e un complot yankeu sau un fenomen capitalist, cum ar 
vrea rușii să credem. Ba chiar am asistat la o mostră clasică de 
rasism alb, într-o seară la Moscova. 


E Când s-a întâmplat asta? 


O În 1976. Eram invitaţi de ambasada americană. Am petrecut 
seara cu doi tineri africani. Unul studia politehnica la Moscova. 
Celălalt absolvise deja o universitate moscovită. După ce locui- 
seră acolo ani de zile, amândoi urau amarnic Moscova și vorbeau 
despre rasismul flagrant care făcea ravagii. 

Ne-am dus împreună la o recepționeră de hotel pentru a-i cere 
îndrumări spre un anumit restaurant. De vreme ce cei doi afri- 
cani vorbeau curent rusa, iar Heidi și cu mine nu o cunoșteam 
deloc, unul dintre ei s-a adresat recepționerei în limba ei maternă. 
Femeia, privind prin el de parcă ar fi fost „omul invizibil“ al lui 
Ralph Ellison, ne-a dat nouă îndrumările, în locul lui, într-o en- 
gleză stricată, aproape neinteligibilă. Pentru ea, cei doi africani 
pur și simplu nu existau. 

Dar același lucru era valabil și pentru unele dintre minoritățile 
non-ruse din Uniunea Sovietică. Persecuţiile anti-semite de tip 
sovietic sunt notorii în întreaga lume. Mulţi ruși, însă, nutresc 
atitudini rasiste pline de rautate împotriva musulmanilor și a altor 


PREVIZIUNI ŞI PREMISE 147 


minorități. lar la Moscova am fost preveniți în repetate rânduri de 
câtre ruși contra așa-zisului „pericol galben“ reprezentat de 
China. | 

Sovieticii sunt o națiune compusă din mai multe națiuni, dar 
nu încape nici o îndoială cine e la putere. De exemplu, se con- 
semnează rapoarte despre izbucniri de violenţă rasială și etnică în 
Armata Roşie, unde ofițerii tind să fie ruși, subofițerii ucraineni, 
iar trupele sunt alcătuite în majoritate din alte naționalități sau 
grupuri rasiale. Rușii rasiști îi numesc pe locuitorii din Asia Cen- 
trală „chukra“ — ceea ce înseamnă prostănaci sau nevolnici, 
capete-pătrate. La rândul lor, balticii îi numesc pe ruși „cuki“ — 
adică porci. 

Intre timp, Cehoslovacia, un alt „paradis muncitoresc“, im- 
portă mână de lucru ieftină din Vietnam și Cuba. Se aude că s-ar 
pregăti să primească un mare contingent din Mozambic. Recent, 
vietnamezii din Praga au simțit pe pielea lor același tratament 
care le e familiar turcilor din Germania sau negrilor din America. 
Bătăușii locali i-au lovit cu pietre și au încercat să le dea foc cămi- 
nului. Într-o altă noapte, când vietnamezii au ripostat, poliția a dat 
foarte clar de înțeles cu cine simpatiza. În cadrul unui alt inci- 
dent, muncitorii cehi dintr-o fabrică de încălțăminte au cerut o 
politică de angajări anti-vietnameză. 

Și aici, exact la fel ca în sudul Boston-ului sau în Liverpool, 
problemele rasiale și de clasă se întrepătrund inextricabil. Munci- 
torii vietnamezi din construcții, de exemplu, sunt plătiți cu mai 
puțin de o treime din salariul muncitorilor cehi. Când vietnamezii 
au făcut grevă pentru mărirea salariilor (!), autoritățile le-au tăiat 
pur și simplu curentul electric în cămân. 

În presa europeană se speculează că acești muncitori vietna- 
mezi reprezintă modul Vietnamului de a-și achita datoria de 
război fată de Cehoslovacia. Vietnamezii lucrează în schimbul 
unei fracțiuni din leafa normală, iar guvernul ceh bagă în buzunar 
diferența. 

Din păcate, această litanie ar putea continua la nesfârșit. Voi 
mai adăuga doar o singură idee. 

Comuniștii individuali din numeroase tări au luptat adeseori 
cu curaj împotriva rasismului, încercând în mod conștient să-și 
smulgă din mentalitate atitudinile rasiste. Unii si-au dat chiar 

viața. Dar însuși marxismul, în ciuda retoricii sale egalitariste, 
privește nedreptățile rasiale ca pe o problema colaterală — aseme- 
nea discriminărilor sexuale. Argumentul este acela că egalitatea e 
imposibilă până nu se câștigă lupta de clasă. Astfel, feministele, 
negrii, latinii sau asiaticii care combat rasismul au fost rugați în 
repetate rânduri să-și amâne sau să-și subordoneze țelurile ace- 
lora ale clasei muncitoare — însemnând, de regulă, muncitorimea 
principală, de sex bărbătesc. E un amănunt care nu le-a scăpat 
din vedere oamenilor din Lumea a Treia. 

Si, cât timp suntem la acest subiect, nici așa-numita Lume a 
Treia nu prea are cu ce se lăuda. Aș detesta să fiu musulman cu 
pielea neagră în Sudan, sau în tabăra perdanţilor din conflictul 
fijienilor negri cu est-indienii, în insulele Fiji, din cel al chinezilor 
cu malayezii, în Malayezia etc. etc. 

Una peste alta, e un tablou jalnic. Pe lângă toate astea, n-aş 
înscrie performanța americană nici în ' ârful, nici în coada listei. 
În mod regretabil, xenofobia prosperă! 


STRATURI ALE IDENTITĂȚII 


În lucrările dumneavoastră, ați prezentat o vedere de ansam- 
blu í în care ati încercat să tineti seama de mulţi factori de obicei 
ignorati în analiza socială. Dar, la fel ca în cazul misoginismului, 
avem din nou de-a face cu un set de atitudini și relații sociale care 
au persistat de-a lungul tuturor valurilor tehno-economice ale 
schimbării. Cum le legați pe toate acesiea de teoriile dumnea- 
voastră asupra schimbării? 


O Pentru mine, discriminările etnice, religioase și de alte naturi 
sunt în ultimă instanță înrădăcinate în necesitatea evoluționistă a 
individului de a-și găsi într-o formă sau alta identitatea de grup. 
Grupurile care au reușit să creeze un grad de coeziune au supra- 
viețuit, probabil, mai bine decât cele care n-au făcut-o. Toate 
societățile au ceea ce eu numesc o „psiho-sferă“, care le cuprinde 
ideile asupra comunității și identității. Deci, ideea de „aparte- 
nență“ sau „comunitate“ și actul de identificare cu ceilalți con- 
'stituie o componentă fundamentală din liantul tuturor sistemelor 
sociale omenești. 

Nu cred, însă, că vreuna dintre toate acestea întrece valurile 

schimbării despre care am discutat. Căci, o dată cu fiecare val de 
schimbări istorice, am asistat la schimbări revoluționare în natura 
identității individuale și de grup. 

De exemplu, în timpul celor 10.000 de ani de dominație agri- 
colă pe planetă, perioada civilizației din Primul Val, indivizii se 
identificau cel mai strâns cu familia, clanul, satul, religia sau alte 
grupări care, sub toate aspectele practice, capturau individul încă 
de la naștere. Te nășteai în cadrul unei familii și al unui grup 
rasial. Iti trăiai toată viața în satul natal. Religia o primeai de la 
părinți și comunitatea locală și doar rareori, sau chiar niciodată, 
n-o puneai la îndoială în timpul vieţii. Deci, cele mai fundamentale 
angajamente individuale și de grup se determinau la naștere. 
Individul nu avea de ales, iar identitatea de grup rămânea de 
obicei permanentă, până la moarte. 

Când revolutia industrială a lansat pe Pământ Al Doilea Val al 
schimbărilor, nevoia de apartenență a rămas, dar natura afilierilor 
individuale și de grup a suferit modificări marcante. Acum, în 
locul satului, erai încurajat så te identifici cu națiunea. Constiinta 
de clasă furniza încă o formă de identificare și apartenenţă. 
Diviziunea muncii a produs grupări cu totul noi. | 

De fapt, schimbările din Al Doilea Val au introdus, cum s-ar 
zice, un nou „strat“ de identitate. 

Deși multe dintre identificările mai vechi au rămas valabile, 
ele și-au integrat un nou strai a ceea ce s-ar putea numi trăsă- 
turile identificatoare. Unele dintre identificările mai vechi şi-au 
pierdut forța emoțională, în timp ce altele, noi, și-o dobândeau. 

Odată ce Al Doilea Val a înlăturat unele dintre functiile fami- 
liei, de exemplu, legăturile familiale au slăbit — așa cum o reflectă 
faptul că responsabilitatea faţă de bătrâni a fost transferată, 
dinspre copiii lor, în seama statului. Loialitatea națională a deve- 
nit mai puternică, legăturile locale au slăbit. Și așa mai departe. 
Dar, încă o dată, identificările dominante, cu excepția legăturilor 
ocupaţionale, erau fie fixate, fie puternic influențate încă de la 
naștere. 

lar acum a sosit Al Treilea Val, care va schimba și el natura 
identităţii. Cred că o va face în două moduri fundamentale. 

Mai întâi, dacă am dreptate în privința comutării spre o socie- 
tate mai eterogenă și diferențiată, atunci ar trebui să ne așteptăm 

la o mult mai mare varietate a identificărilor și grupărilor. Și 
exact asta se întâmplă. 

Nu numai că fundamentul politic din S.U.A. și alte națiuni de 
înaltă tehnicitate se frânge în mai mult segmente, iar piața 
diverse, nu numai că din ce în ce mai multe sub-culturi se des- 
“prind de valorile dominante ale majorităţii, dar aceleași procese 
centrifugale acționează chiar înăuntrul grupurilor minoritare. 

Sub-grupurile rasiale, etnice și religioase din fiecare societate 
se segmentează ele însele în mini-grupări mai variate, mai auto- 
definite. Pur şi simplu nu se mai potrivește să te referi la negrii 
americani cà la un grup omogen, sau să-i îngrămădești laolaltă pe 
toţi hispanicii. 

De fapt, însăși noțiunea a ceea ce constituie o minoriate rele- 
vantă pe plan politic e în schimbare. Diferențe care cândva pă- 
reau neînsemnate dobândesc semnificație culturală și politică, și 
nu întâmplător începem să vedem organizându-se militanti din 
partea unor grupări ca vârstnicii, handicapati fizic, homosexualii 
și alții, care se consideră maltrataţi de către societatea de masă. 
Apar noi identități de grup, iar acest proces social în fermentare 
și clocot va fi categoric accelerat de către mijloacele de informare 
de-masificate — publicaţiile de interes special, televiziunea prin 
cablu, sateliții de transmisiuni în direct, videocasete și altele 
asemenea. 

Mai mult, individul este tot mai puțin legat prin naștere și are 
posibilități mai mari de a-și alege auto-definiția. Desigur, încă ne 
mai naștem în familii, grupuri rasiale și așa mai departe. Dar e 
clar că, pe măsură ce Al Treilea Val avansează, mulți oameni câș- 
tigă o mai mare disponibilitate de alegere, corespunzătoare cu 
creşterea inci dualității și a eterogenității din noua structură 
socială. 

Mai mult, apariția celui de-Al Treilea Val este asociată și cu o . 
marcantă accelerare în ritmul schimbărilor sociale și culturale, 
astfel că identitățile pe care şi le aleg oamenii tind să devină și ele 
tot mai tranzitorii, cetățenii adoptând sau lepadând componente 
ale identității lor într-un tempo mai rapid ca oricând. 

Toate acestea se aștern peste straturile mai vechi şi pre- 
zumptiv mai profund fixate ale identității rasiale și etnice. 

Prin urmare, din toate aceste motive, cred că nu greșim spu- 
nând că sosirea celui de-Al Treilea Val schimbă calitativ până și 
această problemă umană, cea mai veche din toate — identitatea. 


PRIMATUL CULTURII 
E Dar haideţi să revenim de la teorie la realitate. 
L Bine. 


W În pofida schimbărilor pe care le descrieți, puterea rasismului, 
în sensul cel mai larg al cuvântului, pare nediminuată, și pe mă- 
sură ce ia naștere noua dumneavoastră economie, nu cumva 
minorităților le va fi și mai greu să-și câștige accesul la locuri de 
muncă decente? Nu ne confruntăm cumva cu riscul de a mări 
proporţiile sub-clasei deja existente în toate țările de înaltă tehni- 
citate? Revenind în Statele Unite, de exemplu, dat fiind accesul 
inechitabil la câștig și cunoștințele pe care le antrenează acesta, 
unui tânăr negru sau hispanic nu-i va fi mai greu să-și găsească o 
slujbă, daca economia S.U.A. continuă să înainteze neîntrerupt 
spre computere, electronica și alte industrii din Al Treilea Val? 


O E o chestiune de politică sociala, nu de tehnologie. Nu am nici 
un leac magic contra șomajului sau a discriminărilor rasiale și 
etnice. Și, cu siguranță, nu sunt ipocrit cu privire la șansele de 
viață ale tineretului minoritar. Dar nimic nu stă în loc, iar actualul 
hiatus politic nu prea promite să dureze. Si totul depinde de 
măsurile pe care le luăm noi înșine. 

Dacă lăsăm ca întreaga povară a schimbărilor structurale din 
economie să cadă pe umerii celor, mai puțin pregătiți s-o suporte, 
s-ar putea foarte bine să scoatem cu forța problemele din Con- 
gres și tribunale, în stradă. 

După opinia mea, actualele politici guvernamentale, chiar și 
așa-numita „stângă“, subestimează dramatic pericolul. Pas cu pas, 
creăm condiţiile prielnice pentru izbucniri de dezordine civilă și 
un nivel de instabilitate politică imposibil de susținut prea multă 
vreme. La urma urmei, oamenii vor începe să riposteze, când se 
vor pomeni prinși la înghesuială, și trăim într-o perioadă când 
chiar și grupurile foarte mici pot fi extrem de disruptive, odată ce 
și-o pun în cap. 

Nu anticipez o simplă repetare, sa zicem, a sfârșitului anilor 
‘60, când ghettourile luaseră foc. Nu cred că vom retrăi trecutul. 

Dacă, însă, condiţiile vor deveni disperate, reacțiile ar putea fi 
şi mai grave. Îmi pot imagina dezläntuiri spontane de violentă şi 
terorism organizat cu multă grijă, împreună cu tot felul de alte 
orori. lar dacă negrii furioși incendiază ceva, probabil că focul.nu 
se va mai restrânge doar la cartierul lor. Mai mult, s-ar putea ca 
„focul de data viitoare“ să nu mai fie de origine neagră. Alte gru- 
puri au nemulțumiri la fel de profunde și frustrante, ca să nu mai 
pomenim pe săracii și șomerii din majoritatea populațiilor. 

Iată. Al Doilea Val înceteaza, iar slujbele bazate pe el dispar 
sau se transferă în tări cu locuri de muncă ieftine. Al Treilea Val e 
în ascensiune, dând naștere unor noi posturi. Numărul acestora 
depinde de inteligența cu care guvernele și oamenii de afaceri 
plănuiesc tranziția. 

Dacă fac prostii, s-ar putea să se producă o mulțime de neca- 
zuri, inclusiv violențe anarhice. 

În momentul de față, cu toată rata crescută a somajului, strå- 
zile sunt încă relativ liniștite — în materie de proteste. Aceasta, 
fiindcă actualul șomaj pur și simplu nu e la fel ca în urmă cu o 
generație. Există cel puțin o structură de sprijin minim pentru o 
bună parte dintre șomeri. Se găsesc.rriulte familii cu doi angajați 
sau chiar două cariere diferite. Se remarcă un anume grad de îm- 
părțire în comun a muncii și chiar o măsură crescândă de norme 
pu Iar condițiile sunt încă foarte pestrițe, asifel că taxime- 

tristii din Londra vă pot spunc că au un sezon extraordinar — în 
a ce constructorii de mașini din afara Londrei umblă pe strazi. 
În Detroit sunt mari suferințe. În Dallas, doar unele mai mici. 

Dar dacă ar fi ca situația să se agraveze foarte tare, stabilitatea 
politică ar putea dispărea peste noapte, lucru pe care îl simte ciar 
și cel mai întunecat la minte și mai neanderthalian om politic sau 
baron al afacerilor. Starea de spirit predominantă printre oamenii 
aflați la vârf în toate aceste țări nu este: „Excelent, i-am pus pe 
roate pe afurisiții de muncitori!“, ci de teamă, greață și tulburare 
din cauza dificultăților din propriile lor industrii particulare. Ceea 
ce-i îngrijorează, însă, nu e vreun soi de reluare a crizei din anii 
'30. Încă nu recunosc că totul s-a schimbat, aşa că până și formele 
de protest au șanse să fie de-masificate, descentralizare, greu 
previzibile și chiar mai greu suprimabile. | 

———— 


Sfatul meu ar fi următorul: acordați o mare atenţie minorită- 
ților — minorităților de tot felul, şi chiar și mini-minorităților. Aici 
se află, pe moment, cea mai mare durere, și totodată cel mai . 
mare potenţial de conflict. 


HI Și ce sfat le-ati da liderilor acestor minorități și mini-minorități? 
Ce strategii ar trebui să folosească, după părerea dumneavoastră? 


O Principala greșeală, cred, a conducerii grupurilor minoritare 
din ziua de azi este oglindirea, efectul colateral al greșelii con- 
ducerii la vârf din afaceri și guvern: faptul că nu privesc înainte. 

Dacă aș fi consilierul unui grup minoritar foarte presat, as 
începe prin a spune: „Ascultati, nu știu răspunsurile. Va trebui să 
rezolvati singuri problemele. N-o va face nimeni în locul vostru. 
Și e foarte uşor să vorbeşti — sau să scrii, mai ales când ești cu 
burta plină. E greu să faci toate lucrurile necesare, când nu ai 
resurse.“ 

Dar aş mai sugera și că vechile strategii, vechile politici, ve- 
chile modalități de abordare nu mai dau rezultate. Și că, dacă 
noua politică nu se bazează pe viitor, în locul trecutului, ajungem 
într-o fundătură.' 

Strategiile bazate exclusiv pe ideea de a te agăța de o parte 
din „acţiunea“ celui de-Al Doilea Val — de slujbe, eventual, în 
industriile muribunde — sunt insuficiente. 

Aş acorda o atenţie deosebită sectorului de tip Al Treilea Val 
al economiei, dintr-un motiv foarte simplu. Ar putea fi efectiv mai 
ușor să se câștige anumite beneficii — programe de instruire, de 
exemplu - în sectorul tot mai extins propriu celui de-Al Treilea 
Val, decât în sectorul de tip Al Doilea Val al economiei, în conti- 
nuă reducere. Dar tot e mai logic să lupti pentru o bucăţică din 
ziua de mâine, decât pentru una din cea de ieri. 

Asta înseamnă să se studieze atent restructurarea ascunsă — 
frământarea economică — actualmente în curs de desfășurare în 
țările de înaltă tehnicitate: transferul spre noile industrii, ca de 
pildă computerele, comunicațiile sau cele mai recente servicii în 


1. Vezi cuvântarea intitulată „Poate religia organizată să; fie relevantă în noua 
societate care ia ființă?“, de Offie Worthman, la Institutul Schimbărilor Sociale 
pentru Non-Violenţă, la Centrul Martin Luther King jr., Atlanta, Georgia, 29 
iulie 1980. (n.a.). í 

domenii ca sănătatea ori industriile de sprijin, ca electronica 
medicală. Înseamnă să se recunoască mutaţia de perspectivă spre 
producția locală și regională și descentralizarea producției care a 
început deja. Înseamnă să se recunoască implicațiile dezurbani- 
zării. Poate însemna — nu neapărat, dar eventual — să se porneas- 
că spre zona unde se găsesc locurile de muncă ale celui de-Al 
Treilea Val; sau poate însemna un ajutor de a crea posturi de tip 
Al Treilea Val, acolo unde deja trăiesc șomeri. Înseamnă să pri- 
vim cu atenţie noile tipuri de activitate care se pot presta la domi- 
ciliu, cu ajutorul noilor tehnologii. Înseamnă să se recunoască 
faptul că unii oameni, datorită vârstei, lipsei de încredere, dezor- 
dinilor de personalitate sau altor probleme, nu vor găsi locuri de 
muncă în noile sectoare ale industriei, chiar dacă le stau la dispo- 
zitie zece posturi posibile. In special pentru asemenea oameni, 
înseamnă să se cerceteze îndeaproape noile atitudini față de auto- 
ajutorare, de dezvoltarea comunitară, de echitate etc. A recu- 
noaște că multe slujbe din fabricaţia de masă vor dispărea, și nu 
numai acelea deținute în prezent de către muncitorii minoritari, 
înseamnă literalmente a încerca să se inventeze noi bunuri și ser- 
vicii, precum și a se găsi piețele pentru acestea. Și mai înseamnă, 
evident, exercitarea a cât mai multă presiune politică posibil asu- 
pra autorităților — adeseori locale, de stat sau regional, nu doar 
asupra celor naționale - pentru sprijinul acestor strategii și obti- 
nerea fondurilor de supraviețuire necesare pentru a depăși criza. 

Mai presus de orice, însă, înseamnă ca instruirea, instruirea și 
iarăși instruirea, pe lângă învățătura copiilor, să primească prin- 
cipala prioritate în orice program cuprinzător. Pe scurt, înseamnă 
să se privească spre viitor, nu spre trecut. 

Și nu numai minoritățile au dificultăţi, o dată cu sosirea celui 
de-Al Treilea Val. Toţi ne confruntăm cu o cultură esențialmente 
nouă. E ca și cum ar fi sosit o forță cotropitoare din altă parte, 
anunțând dintr-o dată că, de-acum încolo, toată lumea va trebui să 
învețe skiul într-un picior și gândirea în esperanto. Avem multe 
pe care trebuie să le învăţăm și la care să ne adaptam. 

De câte ori, în ultima vreme, am auzit câte un părinte sau 
bunic minunându-se de odrasla sa care, la vârsta de șapte, opt 
ani, se preocupă să programeze un computer. Mândria este ur- 
“mată aproape întotdeauna de formule gen „eu sunt prea bătrân 

pentru așa ceva“ sau „știu că am rămas în urmă“. Se semnalează 
o crescândă conștiință populară a faptului că în jurul nostru ia 
formă o nouă cultură. Și nu e vorba numai de computere. Mai 
este și tehnica video. Și noile atitudini față de muncă, sex, 
națiune, timpul liber, autoritate etc. 

În Al Doilea Val exista o cultură de masă și trebuia să te inte- 
grezi în ea. În perioada celui de-Al Treilea Val nu mai există o 
singură cultură, ci o diversitate de noi culturi în continuă schim- 
bare. Așa ceva este foarte greu de perceput pentru oricine, mem- 
bru sau nu al unui grup minoritar. 

Și cu cât ne apropiem de economia din Al Treilea Val, cu atât 
contează mai mult cultura. Multe dintre noile ocupații din aceste 
industrii sunt dependente de cultură în moduri care nu se aplicau 
în trecut. Noua economie e rentabilă pentru talentul de a mane- 
vra simboluri, imagini și abstracțiuni, pentru capacitatea de a 
vorbi și a articula logic, și pentru alte facultăți care, până acum, 
au fost cele mai puţin necesare și mai prost recompensate în 
rândul populațiilor minoritare, din care mulți oameni încă se mai 
află aproape de rădăcinile lor agricole, pre-industriale. 

Vechea economie din Al Doilea Val renta pentru anumite trăsă- 
turi: punctualitate, obedienţă față de o singură autoritate centrală, 
înțelegerea modului de funcționare al birocraţiei, resemnarea în 
fața unei vieți de trudă rutinieră și repetitivă, și așa mai departe. 

Noua economie de tip Al Treilea Val răsplătește de asemenea 
anumite calități, așa cum am arătat deja, dar nu vor fi neapărat 
aceleași. În mod clar, aduce mari compensații pentru studii și 
abilitățile cognitive. Există însă și multe alte talente personale de 
care se va duce lipsă. Economia din Al Treilea Val va răsplăti și 
oamenii care se pot adapta rapid la schimbare; care sunt flexibili, 
capabili să muncească pentru mai mulți șefi, nu numai unul, și 
poate chiar, în același timp, să fie ei înșiși şefi. Va fi rentabilă 
pentru oameni curioși, iscoditori, dornici'să afle ce se întâmplă și 
să influențeze lucrurile; oameni care-și pot păstra mintea limpede 
în plină dezordine şi ambiguitate. Va renta pentru cei ce nu au, 
poate, calitățile unui specialist de-o viață, ci mai degrabă expe- 
riența mai multor domenii diferite și abilitatea de a-și transfera 
ideile dintr-unul în altul. Va recompensa individualitatea și spiri- 
tul întreprinzător. 

Își vor găsi locul în cadrul ei oamenii care sunt buni concilia- 
tori și mediatori, apți să se deplaseze între organizații în conflict, 
ascultând fiecare parte pe rând și interpretând mesajul celeilalte. 
(Asemenea spiritului întreprinzător, că tot veni vorba, aceasta e o 
calitate pe care o putem găsi chiar acum, în orice ghettou sau 
barrio!, printre găştile de stradă.) Economia celui de-Al Treilea 
Val îi va favoriza pe cei activi, capabili să ia startul singuri, dar va 
avea nevoie și de visători creativi în număr mai mare decât 
înainte. Va favoriza — iar acest aspect e crucial — oamenii orientati 
spre viitor, în comparație cu cei ce trăiesc mai ales în trecut. Și 
aşa mai departe. Nici un grup rasial sau etnic, nici o religie sau 
naționalitate nu are monopolul asupra acestor trăsături. Fiecare 
cultură, vest-indiană, filipineză, algeriană, cubaneză, turcă sau 
coreeană sosește în Al Treilea Val cu propriul ei caracter social, 
dezvoltat de-a lungul secolelor. Fiecare a rasplatit unele dintre 
aceste trasături și le-a pedepsit pe altele. Potrivirea dintre cultu- 
rile trecutului și culturile emergente ale celui de-Al Treilea Val 
din viitor este aceea care va determina cât de diferit se descurcă 
mini-minoritățile în noua civilizație — care, în mult mai mare mä- 
sură decât societatea de masă din trecut, va fi un mozaic de mini- 
minorități în continuă mobilitate. 

Este adevarat va trebui ca toate aceste aptitudini și trăsături, 
în intervalul previzibil, să fie însoțite de cel putin câteva facultăți 
elementare cum e citititul și, în mai mică măsură, scrisul, plus 
puțină (nu neapărat prea multă) matematică. Văzând semi-alfabe- 
tizarea sau realul analfabetism din jurul nostru, mulți oameni se 
întreabă dacă acest obstacol va putea fi învins vreodată. 

Ceea ce uită cei mai mulți dintre noi este că în același timp 
elaborăm noi unelte pentru administrarea acestor calități. Există 
în zilele noastre copii care joacă o formă de Space Invaders, un 
joc video în cadrul căruia se aruncă nu bombe, ci virgule, și sunt 
răsplătiți dacă pun virgulele la locul corect în frază. Acesta nu e 
decât primul și cel mai primitiv exemplu al unei întregi clase noi 
de instrumente pedagogice care pot, dacă avem atâta minte, sa 
ofere tuturor învățătura necesară. Matematica? Da, e minunat sa 
stapânești trigonometria sau calculul integral; pentru multe 

1. Cartier locuit de hispanici (n.tr.). 

slujbe, însă, nu va fi necesar decât un mic calculator ținut în 
mână, cu câteva funcții minimale. 

Am spus adineaori că diversele culturi au răsplătit diversele 
trăsături omenești. Iar astăzi, trecem printr-o perioadă când 
multe grupări minoritare își redescoperă din plin propria istorie, 
ca parte integrantă din procesul redescoperirii unei demnități 
pierdute. Grupurile oprimate, după ce au fost declarate inferioa- 
re, au nevoie de un tranzit prin trecut pentru a-și regăsi puterea. 

Intrăm, însă, într-o perioada când cultura contează mai mult 
ca oricând, iar cultura nu e ceva fixat în chihlimbar; este un 
fenomen pe care-l creăm din nou, în fiecare zi. Al Treilea Va! va 
îmbrățișa multe culturi. 

Frantz Fanon, psihiatrul negru, a scris o carte convingătoare, 
care m-a emoționat, agitând totodată și cititorii din întreaga lume. 
În Black Skin White Mask, spunea: „N-ar trebui în nici un caz să- 
mi extrag scopul din trecutul popoarelor de culoare..: Nu voi face 
din mine însumi omul nici unui trecut. Nu vreau să exalt trecutul, 
pe cheltuiala prezentului și a viitorului meu.“ 

Nu numai pentru minorități — indiferent dacă e vorba de mino- 
ritățile negre din națiunile de înaltă tehnicitate, sau de minori- 
tatea albă de pe planetă — ziua de ieri nu e de ajuns. 

1. „Piele neagră, mască albă“ (n.tr.). 


PARTEA A DOUA 


PREMISE 


Viaţa este arta de a trage concluzii sufi- 
ciente din premise insuficiente. 





Note-books, Samuel Butler 


Intraţi aici! Nu aveţi nimic de pierdut, decât 
părerile preconcepute! 


Options, Robert Sheckley 


NOTE DESPRE 
PREMISE 


Premisele sunt puncte de pornire. Origini. Ipoteze pe care în mod 
normal le luam drept sigure. 


Pentru a înțelege ideile oricărui autor, ne este folositor să știm 
„de unde vine“ — ca origine. 


Cu acest gând, am convenit mai devreme că unele dintre con- 
vorbiri se vor dedica trecutului meu personal, metodelor de lucru 
și modelelor intelectuale. Nu am avut intenția să-mi fac biografia 
— nici măcar sub formă schițată. Urmăresc doar atâtea informații 
cât să ofere un oarecare context ideilor prezentate aici. In mod 
similar, am știut că oricărui scriitor îi este imposibil să-și exprime 
toate supozitiile, chiar cu ajutorul unor scormoniri dibace. Totuși, 
am senzația câ, examinând fie și doar câteva dintre ele, am putea 
aprofunda înţelegerea celorlalte. 


Am consimțit la acest sondaj ceva mai personal, fiindcă am 
considerat că și eu pot învăța ceva din el. Și așa a fost. 


Până acum, am vorbit despre politică, tehnologie, comunicatii, 
rasism, misoginie, economie, filosofia și viața de familie. 


Din acest moment, discuţia adoptă o direcție radical diferită. 
| AT. 

E Cine este Alvin Toffler? Sunteţi unul dintre foarte puținii scrii- 
tori contemporani ale căror idei au o influență de proporții mon- 
diale. Totuși, despre dumneavoastră ca persoană se știe destul de 
puțin. În interviurile care ne-au mai rămas, aș dori să explorăm 
acest impact și rădăcinile sale filosofice. Deci, haideţi să începem 
cu imaginea dumneavoastră personală. Vă considerați în esență 
scriitor, critic social sau futurolog? 


O Este o întrebare incomodă, întrucât ideea că aș fi „autor“ sau 
„critic social“ ori „futurolog“ e unidimensională. Aș putea fi iden- 
tificat și ca sot fericit, tată mândru, om înalt de un metru optzeci, 
pilot, fiu, frate mai mic, spectator de cinema, contribuabil, intelec- - 
tual, american. Căreia dintre fațetele mele i se aplică acest „cine“ 
al dumneavoastră? Și în care moment anume? 


E Vă schimbaţi de la un moment la altul? 


O Am scris odată despre conceptul de „euri seriale“ — și cu toții, 
desigur, ne tranzităm prin timp. Dacă m-aţi întreba „cine“ am fost 
în urmă cu treizeci de ani, aș spune că eram topitor, muncitor în 
oțelărie, operator de matriță, ajutor de fierar. Dedesubtul aces- 
tora, însă, ati găsi un absolvent de universitate, un poet aspirant 
și un romancier, un radical politic, un romantic. 


II Și acum? Se mai aplică vreunul dintre acești termeni? 
Ul Evident, încă mai sunt absolvent de universitate. 

E Dar poet? 

O Mai scriu și poezie. 

B Si radical politic? 

O În nici un sens convenţional al cuvântului. 

E Iar romantic mai sunteți? 


O S-a comis greşeala să fiu numit utopic. Am o undă de roman- 
tism în mine. Încă mă mai poate emoţiona imaginea navetei 
spațiale și a Pământului văzut din spațiu. Dar sunt prea sceptic 
față de majoritatea lucrurilor ca să pot fi un romantic de succes. 


E Unul dintre lucrurile care vă diferențiază de majoritatea 

intelectualilor este faptul că ati petrecut cinci ani într-o muncă de 
jos. N-a fost un salt neobișnuit, trecerea din fabrică și tepitorie la 
autorul de best-seller-uri, celebru în lumea întreagă? 


O Ba da, dar are o logică ascunsă, proprie. Încă din copilărie, am 
dorit întotdeauna să scriu. Și m-au maj interesat și problemele 
sociale, și schimbarile politice, încă de pe băncile școlii. Prin ur- 
mare, toate acestea au existat încă dinainte de a fi pus piciorul în 
fabrică. | 


E Dar de ce ați ales munca la fabrică? Majoritatea oamenilor care 
lucrează în fabrici au foarte puține alternative. Dumneavoastră ați 
ales-o singur. De ce? 


O M-am angajat dintr-un amestec de motive. Heidi — pe-atunci, 
iubita mea — m-a însoțit, și am trecut împreună prin această expe- 
riență. O parte din motive erau de natură psihologică — elanul 
firesc al unui tânăr de a pleca de acasă, de a cunoaște o lume 
diferită. Am studiat la universitate împreună cu mii de foști infan- 
teriști. Erau mai vârstnici decât mine, mai maturi, mai sofisticați. 
Văzuseră lumea, de la Guadalcanal până în Normandia. Eu fuse- 
sem cu şase luni prea tânăr ca să lupt în Al Doilea Război Mon- 
dial. Am simțit că, angajându-mă într-o fabrică din Midwest, mă 
voi îndepărta de academie, cufundându-mă în „lumea reală“. 

Mai aveam și motive literare. Steinbeck culesese struguri. 
Jack London navigase pe mare. Alţi autori pe care-i admiram con- 
duseseră camioane și făcuseră multe alte munci. Mi s-a părut o 
idee romantică şi visam să scriu un mare roman despre viața 
clasei muncitoare. 

În cele din urmă, am ajuns activist politic. La sfârșitul anilor 
“40, călătorism prin Sud, lucrând pentru drepturile civile. Defila- 
sem la demonstrații și descoperisem marxismul, care considera 
fabrica centrul exact al universului. Astfel, intrarea „în industrie“ 
însemna și o șansă de a ajuta muncitorii să se organizeze. Totul 
era îmbătător. 


E Ce fel de munci ati făcut? 


O Am lucrat la ștanțare. Am devenit forjor în oțelărie. Am lucrat 
ca finisor în metal, pe o linie de montaj al mașinilor. Am ajuns să 
fac multe munci diferite, de la folosirea ciocanului pneumatic 

până la manevrarea podului rulant. Am pictat dungi pe biciclete, 
am lucrat la automobile și camioane, am capsat grile pentru venti- 
latoare, am reparat benzi transportoare stricate, am curățat țevi 
de eșapament, am construit instalaţii de control al prafului pentru 
minele din Africa. Heidi a lucrat ani de zile într-o topitorie de 
aluminiu și a fost aleasă ca vânzătoare într-un magazin al United 
Auto Workers. 

Am învățat și în fabrică la fel de mult ca la școală. Pe de o 
parte, am ajuns să recunosc prostia și aroganta intelectualilor de 
stânga, care se apucaseră să „ridice conștiința de clasă“ a munci- 
torilor americani. Pe de altă parte, am asistat direct și la neghio- 
biile administraţiei — găunoșenia care justifica toate condiţiile 
nesigure de lucru, viclenia și înfumurarea oamenilor cu cămăși 
albe care aveau de-a face cu muncitorii în salopete. 

N-am descoperit sub docul albastru nici un „sălbatic nobil“ 
sau „proletar glorios“. Nu wed în romanțarea nici unei clase. Dar 
am gasit multă inteligență, bun simț și umor la majoritatea mun- 
citorilor, inclusiv la cei blocați în munci murdare, monotone și 
uneori brutale. 

Mi s-a format o aversiune definitivă față de intelectualii care 
n-au lucrat nici o zi la lanțul de montaj sau la matriță, și totuși 
scriu dizertatii învățate spunându-ne că pe muncitori „nu-i deran- 
jează“ plictiseala fiindcă, în fond, altceva nu știu. Sau că 
muncitorii nu doresc responsabilitate. 

Am mai învățat mult şi despre limba engleză — cum să scrii 
astfel încât să te poată înțelege și oamenii care nu au doctoratul. 
Am descoperit că e mult mai greu sa scrii în proza populară decât 
în jargonul academic destinat să-l citeasca numai alti acade- 
micieni. 

“Aș fi putut scurta perioada muncitorească a vieții mele, și au 
existat momente când am detestat-o de-a dreptul. Dar n-o regret 
deloc. 


TOPITOR LA CASA ALBĂ 
E Cum ați realizat tranziţia de la salopetă la scris? 


O Prin intermediul ziaristicii. Mai întâi, scriind despre topitorie — 
pe care o învățasem. Ulterior, scriind despre relațiile industriale, 

greve, economie, probleme sindicale, condiții de muncă, pe care, 
între timp, ajunsesem să le cunosc cât de cât. 
Fabrica a fost școala pe care am absolvit-o cea din urmă. 
+ 


II Ati lucrat la o gazetă sindicală. Ați devenit ziarist al presei 
muncitorești. Aţi colaborat la reviste, apoi, spre 1960, ::ți devenit 
corespondent de ziar la Washington. 


O Da. Timp de trei ani, am scris într-un cotidian din Pennsyl- 
vania, despre Casa Albă și Colina Capitolului!. E posibil să fi fost 
singurul fost forjor la Casa Albă! Asta însemna să particip la 
conferințele de presă prezidenţiale ale lui Eisenhower, precum şi 
la sesiunile Camerei și ale Senatului pe toate tematicile, de la 
dezarmare până la problemele anti-trusturi. Am fost delegat la 
ministere - Comerț, Muncă, Interne - şi la agenții ca F.C.C. şi 
F.T.C. Am colaborat cu articole la Christian Science Monitor, la 
Washington Star și chiar și în presa străină. Cred că unul dintre 
articolele mele despre politica nucleară a S.U.A. a apărut în Asahi 
Shimbun din Tokyo. Apoi, am plecat de la Washington, pentru a 
mă angaja în redacția revistei Fortune. 


E Trebuie să fi fost un mare salt ideologic. Trecerea din presa 
muncitorească la principala revistă de afaceri! 


P d 

O Am devenit redactor la rubrica muncii. Misiunea mea era 
aceea de a interpreta relațiile dintre muncitori și administrație — 
deslușind unele dintre complexități - fără să ofer nimănui 
muniție ideologică. Numai o singură dată, un redactor șef a 
încercat să strecoare în rubrica mea propagandă anti-sindicală 
fățișa. Din câte-mi amintesc, era ceva în legătura cu negocierile 
din siderurgie. Dar am reușit să-l opresc. 

In.orice caz, am început curând să scriu articole pe teme mai 
- generale. Am investigat un scandal dur despre un conflict de inte- 
rese la firma Chrysler și am studiat marketingul companiei Coca- 
Cola. Am mai propus, și apoi am scris, un articol despre econo- 
mia artelor în S.U.A 


E Când vi s-a trezit prima oară interesul pentru tehnologie și 
implicațiile ei sociale? 


1. (În orig.) Capitol Hill, sediul Congresului S.U.A (n.tr.). 

Ul Am descoperit recent un exemplar vechi al unei reviste de 
colegiu pe care o redactasem în studenţie. Iar acolo am găsit arti- 
cole scrise de mine care se refereau la tehnologie și schimbarile 
sociale. Prin urmare, acest interes a existat foarte de timpuriu. 
Experiența de muncă la ascuţit. 

lar în 1961, la scurt timp după ce am plecat de la Fortune, cei 
de la I.B.M. mi-au cerut să le scriu o carte albă despre implicațiile 
organizatorice pe termen lung ale computerelor și automatiză- 
rilor birotice. 

„Asta s-a întâmplat demult — înainte de a fi venit vorba despre 
procesoarele de cuvinte şi așa-numitul „birou al viitorului“. Cam 
prin aceeași perioadă, am efectuat și un studiu asupra recuperării 
informațiilor pentru o fundație numită Laboratoarele de Facilități 
Educationale. Am călătorit prin ţară, intervievând cercetătorii care 
puseseră bazele actualelor progrese din inteligența artificială. 


E Și cu scrisul ce s-a mai întâmplat? 


O Am reînceput activitatea de colaborator pentru mai multe re- 
viste. Liber-profesionismul este o școala extraordinară, fiindcă te 
instruiești să faci cercetări în multe domenii, să-i găsești pe oame- 
nii cei mai inteligenți, să-i intervievezi, să investighezi, să-ți orga- 
nizezi gândurile și să le așterni pe hârtie fără constrângerile 
formatului de revistă, și să faci totul având un termen de predare. 
De asemenea, am început munca la o carte. 


E The Culture Consumers’? 


O Da, a apărut în 1964. Era o analiză a economiei artelor în 
S.U.A și un atac la adresa elitismului cultural. 


Hi Cum ați trecut de la o carte despre arte și un atac împotriva 
elitismului cultural la „Șocul viitorului“, șase ani mai târziu? 


O „Șocul viitorului“ mi-a fost de fapt inspirat de către experiențele 
mele anterioare la Washington. În calitate de corespondent de pre- 
să, ajunsesem la concluzia că societatea americană era zguduită de 
schimbări sociale și tehnologice majore, dar guvernul nostru 
privea în urmă. — acorda foarte puțină atenţie viitorului și părea 


1. „Consumatorii culturali“, în pregătire la Editura ANTET (n.tr.). 

incapabil să anticipeze până și cele mai fundamentale schimbări. 
Politicienii rareori privesc mai departe de viitoarele alegeri. 

Asta m-a făcut să mă gândesc la timp și la orizonturile tem- 
porale, și, într-un sens mai general, la incapacitatea noastră ue a 
face față schimbarilor și viitorului... neputința noastră de a trata 
cu ele. Nu numai a guvernului, ci și a oamenilor de rând. 


E În cât timp aţi scris „Șocul viitorului“? 


O În cinci ani, de la apariţia ideii până l-am terminat. Dar, desi- 
gur, în aceeași perioadă am continuat să scriu articole, nu numai 
pentru revistele populare, ci și pentru ziare ca Technology and 
Culture și Annals of the American Academy of Political and 
Social Science. Am început, de asemenea, să predau un curs 
despre sociologia viitorului, la Noua Școală de Cercetări Sociale, 
și am devenit profesor asociat la Universitatea Cornell, unde, îm- 
preună cu un alt profesor, am predat un curs despre relaţiile 
dintre tehnologie și valori. Am elaborat o simulare complexă a 
feedback-ului dintre schimbul de valori și progresul tehnologic. 
Apoi, în 1970, a fost publicat „Șocul viitorului“. 


RADIOURI ÎN JUNGLĂ 
E Cum v-a schimbat viața apariția „Șocului viitorului“? 


O În mai multe feluri. Nu se poate ca o cutremurătoare avalanșă 
de răspunsuri ca aceea pe care a declanșat-o „Șocul viitorului“ să 
nu aibă un efect asupra vieţii personale. Cel mai important impact 
al „Șocului viitorului“, pentru mine, a fost acela de a deveni 
pentru prima oară un scriitor i în comunicare directă cu cititorii. 

Îmi apăruseră articole în câteva dintre publicaţiile de cea mai 
largă circulație din America. Totuși, răspunsurile cititorilor la 
orice articol de revista sunt de obicei minuscule: o mână de scri- 
sori, dacă ai noroc. Nici chiar „Consumatorii culturali“, care obți- 
nuse o reacție critică favorabilă și un tratament de prima pagină 
în The New York Times Book Review, n-a atras mai mult de 
câteva scrisori. „Șocul viitorului“, însă, a deschis un torent de 
corespondenţă de la cititori. Primeam telefoane la ora două noap- 
tea, oamenii spunându-mi că tocmai terminaseră de citit cartea și 
doreau să discute cu mine felurite puncte. 

E Erau oameni necunoscuți? Oameni care nu avuseseră absolut 
nici un alt contact cu dumneavoastră? 


D Da, străini, complet străini. Absolut. Surescitaţi de ceea ce citi- 
seră, îmi telefonau în toiul nopții sau în zori, adeseori pe interur- 
ban, ca să discute, să reacționeze, să comenteze, să critice, să 
adauge exemple personale. Oameni din toată țara și, în ultimă 
instanță, din întreaga lume, spunând lucruri gen: „Citind «Șocul 
viitorului», am avut senzația că v-aţi uitat peste umărul meu în 
ultimii câțiva ani din viața mea.“ 

Uneori, reacțiile erau extrem de personale, ca: „Soțul meu și 
cu mine discutam despre o mutare cu familia, dar nu vrem să ne 
distrugem rădăcinile. Acum, înțeleg de ce o asemenea mutare ar 
fi nocivă.“ Câteodată, scrisorile erau extrem de emoționale. Ca de 
pildă: „Mă gândeam la sinucidere, până am citit «Șocul viito- 
rului»...“ Sau: „Mentionati noile progrese ale biologiei. Avem un 
copil suferind de cutare sau cutare boală. Nu cunoasteti vreun 
savant care ar putea să ne ajute?“ O altă parte a corespondenţei 
era de un gen mai intelectual. „N-aţi acordat destulă greutate po- 
pulației,“ sau geneticii, sau te miri cui — discuţii serioase, pe pro- 
bleme teoretice. Nu cred că sunt singurul scriitor care primește 
asemenea scrisori, dar a sosit un torent întreg. 


E Apoi, ați început turneele de conferințe prin țară... 


L Nu, tineam conferințe de ani de zile. Când a apărut „Consuma- 
torii culturali“, m-a abordat un agent de conferințe. Și, de-atunci 
încolo, am început turneele. Ceea ce s-a întâmplat după „Șocul 
viitorului“ a fost că aceste conferințe s-au transformat în... ei bine, 
aproape că şi-au asumat caracterul unor mitinguri politice. Nu mă 
mai confruntam cu auditorii obișnuite, ci cu săli pline de mulțimi 
care stăteau în picioare și în curând s-a format o senzaţie de - 
cum să spun? — de electorat. Era ca un curent electric. Aveau loc 
' discuții febrile și critice. Toate se întâmplau în 1970 și 1971, când 
țara era însufleţită de reacții necontenite față de anii șaizeci, de 
Vietnam, Nixon la Casa Albă și alte evenimente dramatice ale 
momentului. 


E Cine forma asistența? 

O De multe ori, aveam auditorii universitare. Amfiteatre pline, în 
colegii. Dar nu numai prin colegii. Grupuri de oameni de afaceri. 
Asociaţii profesionale, de la psihiatri la bancheri. 


E Dar distingea ceva anume oamenii care erau animați de câtre 
„Șocul viitorului“? 


O Da. Tindeau, în mod firesc, să fie oamenii care citesc cărți. 
Predominau tinerii, cei cultivați și mai ales de clasă medie. Dar 
cititorii se întindeau mult în afara campusului. Tineri funcționari. 
Gospodine. Activiști sociali. Profesori. Preoți. Planificatori edili- 
tari. Oficialități de stat. Părinți îngrijorați de pletele copiilor. 

Succesul cărții ne-a luat prin surprindere, până și pe editor. 
Când a ieșit ediția de buzunar, a fost cel mai scump paperback de 
pe piață la momentul respectiv. Dar s-a vândut ca pâinea calda. 
Redactorul șef de la Bantam, editorul paperback-ului meu, mi-a 
spus că „Socul viitorului“ a avut un mare impact asupra întregii 
industrii a cărților, fiindcă se întâmpla pentru prima oară ca o lu- 
crare intelectuală să cucerească un public atât de larg în S.U.A 
Demonstra că era posibil. 

De asemenea, „Șocul viitorului“ a atins un punct sensibil și s-a 
înscris pe listele de best-seller-uri din Franța, Germania, Japonia 
și peste o duzină de alte țări. Acest lucru a determinat invitații de 
a călători în acele locuri și mi-a desăvârșit internaționalizarea. 

Înainte dt asta, în 1963, soția mea și cu mine petrecuserăm o 
lună la Seminarul Salzburg de Studii Americane. A fost prima 
oară când am stat printre intelectuali europeni. lar această expe- 
riență ne-a schimbat. Nu mai puteam privi lucrurile dintr-o pers- 
pectivă exclusiv nord-americană. 

Și, de fapt, „Șocul viitorului“, și cu atât mai mult „Al Treilea 
Val“, au fost scrise din punctul de vedere al unui public trans-na- 
tional sau mondial. Cercetarile pentru carte, exemplele alese, 
toate aveau această intenție. Dar reacția față de „Șocul viitorului“ 
a întregit acest proces de internaționalizare și, de asemenea, a 
deschis multe uși, astfel că am avut posibilitatea să ne întâlnim cu 
oameni din multe țări - șefi de stat, laureați ai Premiului Nobel, și 
așa mai departe, în întreaga lume. - 


E Unde ati cunoscut șefi de stat? 

D În România, am petrecut câteva ore cu Ceauşescu’. În Canada, 
cu Trudeau. Cu Whitlam, în Australia. Cu Suzuki și Miki, în Japo- 
nia. Am fost la New Delhi — tocmai tinusem o conferință la Labo- 
ratorul Naţional de Fizică — și am primit un telefon de la Indira 
Gandhi, care ne-a invitat s-o vizităm, și am petrecut câtva timp îm- 
preună. Pe vremea aceea, cita din „Socul viitorului“, în discur- 
surile ei despre necesitatea de schimbare. 

Marea noastră surpriză, trebuie să spun, a fost aceea de a fi 
crezut iniţial că „Socul viitorului“ era o carte despre oamenii care 
trăiesc în societăți de înaltă tehnicitate, expuși unor schimbări 
sociale și tehnologice extrem de rapide. Am descoperit că oa- . 
menii care trăiesc în societăți non-tehnologice se simțeau și ei 
extrem de presati de către schimbări. Frecvent, locuitorii satelor 
ne spuneau că și ei se simt, efectiv, „șocați de viitor“. 


E Ce impresie v-a făcut Madame Gandhi? 


O Am gasit remarcabil faptul că, în mijlocul tuturor presiunilor 
imediate care-i incumbau, și-a găsit timp pentru a ne acorda ceea 
ce s-a dovedit a fi o lecţie elementară despre geopolitica sub-con- 
tinentului. A stat practic în fața unei hărți de pe perete și ne-a 
învățat, cam ca o învățătoare cumsecade. Bânuiesc că în India 
există mulți oameni care ar lua în râs această caracterizare — mai 
ales după recentele ei spasme de autoritarism. Cu toate acestea, 
am avut impresia că i-a făcut o reală plăcere să ne dăscălească - 
poate ca un moment de respiro printre toate acele tensiuni istovi- 
toare. Antecamera ei era plină cu generali de armată. 


E De ce? 


O Era exact în perioada când Pakistanul de Est se desprinsese 
de Pakistan, formând republica Bangladesh. Între timp, şase 
milioane de est-pakistanezi fugiseră de ravagiile armatei pakista- 
neze, năvălind peste graniță în India — ceva de ordinul a zece 


1. În „Powershift — Puterea în mișcare“, Toffler își aminteşte că Nicolae Ceau- 
șescu îl invitase să urmărească împreună serialul Kojak la televizor. Ulterior, în 
1995, Alvin Toffler a vizitat pentru a doua oara România, discutând trei sferturi 
de oră cu președintele Ion Iliescu și, în aceeași după amiază, o oră și jumătate 
cu editorul și traducătorul operelor sale recente, Nicolae Năstase și Mihnea 
Columbeanu. (n.tr.). | 

milioane de refugiați, până s-a terminat totul. Era o vastă tragedie 
umană, aproape ascunsă de ochii Vestului. Nimeni în Statele Uni- 
te nu-i dădea atenție, în acea perioadă, iar Nixon, dacă vă mai 
amintiți, „înclina“ spre Pakistan, expediindu-le și mai multe arme 
ucigașilor. 

Indienii își dădeau toată silința să hrănească și să cazeze refu- 
giații. De fapt, programul lor pentru refugiați, condus de un ofițer . 
de armată în retragere numit P.N. Luthra, era extraordinar. L-am 
cunoscut. Luthra stătea personal pe teren câte douăzeci de ore 
zilnic, dormind într-o mașină. Dar condiţiile continuau să fie în- 
spăimântătoare. lar generalii se aflau în antecamera doamnei 
Gandhi pentru a o convinge că ar fi fost mai ieftin să declare răz- 
boi Pakistanului, decât să înfrunte acest val seismic de omenire 
pusă pe fugă. 


E Și care a fost atitudinea ei? 


O Am întrebat-o dacă avea să închidă granița. A răspuns că așa 
ceva ar fi fost imposibil. Că mulți dintre refugiați chiar aveau rude 
în rândurile populației indiene. Nu putea opri torentul. Apoi, spre 
marea noastră surprindere, a speculat despre propria ei asasi- 
nare. A spus că dacă încerca, măcar, să închidă granița, ar fi fost 
omorâtă. Nu ştiu dacă nu cumva în ziua aceea era într-o stare de 
spirit paranoidă, sau dacă se referea la vreun complot propriu- 
zis. 

A doua zi, cu ajutorul ei, am zburat până în regiunile de fron- 
tieră de la est de Calcutta, unde i-am întâlnit pe refugiații care 
șiroiau pe drumurile fierbinți și prăfuite. Le-am vizitat taberele și - 
i-am văzut locuind în conducte de beton, stivuite pe câte trei 
rânduri, cât vedeai cu ochii. Era o priveliște de coșmar. 

Așa că m-am întors în Statele Unite, jurând să atrag atenția 
presei asupra acestei incredibile tragedii. Mi-a fost extrem de 
dificil să conving vreun mijloc de informare să-i acorde atenție. 
Am scris un material pentru The New York Times. Dar țin minte 
că m-am dus la emisiunea lui Dick Cavett, cam prin acea perioa- 
dă, și am început să vorbesc despre tragedia la care tocmai 


1. De fapt, Indira Gandhi (1917-1984) a fost asasinată un'an mai târziu, de către 
soldații sikh infiltrati în garda ei de corp, pentru a răzbuna profanarea de câtre 
armată a Templului de Aur din Amritsar. (n.tr.). 

asistasem. Cavett m-a întrerupt, refuzând cu nervozitate să mă 
lase să mai vorbesc. După emisiune, și-a cerut scuze, spunând cå 
subiectul era „deprimant“. A spus ca aproape îi auzise în minte pe 
telespectatori închizând televizoarele și nu voia să-și piarda pu- 
blicul. Așa că mi-a tăiat-o scurt. N-am uitat niciodată asta — nici nu 
i-am iertat-o. Ştiuse dinainte că despre asta voiam să vorbesc în 
emisiune. 


E Aţi mai revăzut-o pe doamna Gandhi? 


Ul Da, la o serată în New York, unde participa un grup de intelec- 
tuali americani — Allen Ginsberg, John Cage, câțiva oameni de 
televiziune și artiști. Erau acolo şi Brzezinski, din câte-mi amin- 
tesc, Max Lerner și Erik Erikson. Dar am găsit serata penibilă, 
mai ales după experiența mea din taberele de refugiați. Subiec- 
tele abordate de unii dintre invitați mi s-au părut necugetat de 
mărunte - Ginsberg, de exemplu, pălăvrăgea despre droguri. 
Dumnezeu ştie ce-o fi crezut doamna Gandhi despre noi! Repre- 
zentația ne-a deprimat. 


E Păreți să folosiți mult „pluralul maiestății“. 


O Nu e al maiestății, e al realității. Sunt scriitor și scriu de unul 
singur. Îmi concep cărțile și le scriu de la început până la sfârșit. 
Dar am o parteneră extraordinara. Heidi e cutia mea de rezonan- 
tå pentru idei, criticul cel mai sever, redactorul meu și tovarășa 
“mea de viață intelectuală. Mă însoțește adeseori în turneele de 
conferinţe, răspunde la întrebări, de pe podium, și uneori își tine 
propriile ei conferințe. Când călătoresc pentru cercetări sau parti- 
cip la o întrunire sau miting, de obicei vine nu în calitate de soție, 
ci de partener cu drepturi de pline sau participant. Și am văzut-o 
descurcându-se singură cu șefi de stat, miniștri de cabinet și alți 
mari mahări, din Brazilia până în Europa. 

Semnez numai cu numele meu fiindcă de la mine pornesc 
~ ideile cărților și eu le scriu. În rest, însă, de obicei funcționăm îm- 
preună. Așa că expresia „noi“ nu e un plural al maiestâţii, ci un 
plural pur și simplu. 


E Pe ce teme puneti accentul, dumneavoastră doi, în aceste ţări 
diferite? | 

O De obicei, ne pomenim discutând despre dezvoltarea econo- 
mică, despre implicaţiile politice ale ratelor de schimb, și peste 
tot, desigur, susțineam cauza a ceea ce eu numesc „democraţie 
anticipativă“. Am făcut-o și în Polonia, în 1976, iar liderii de partid 
cu care am vorbit ne-au asigurat că nu era nevoie de nici o demo- 
cratizare specială, anticipativă sau altminteri, fiindcă Tovarășul 
Gierek vizita câte o fabrică o dată pe an și, prin urmare, ştia ce 
aveau muncitorii în minte. Bravo T ovarășului Gierek’. 

În America de Sud, am discutat despre viitorul Lumii a Treia. 
Am ajuns la Bogotá, pentru a descoperi că treisprezece emită- 
toare radio din junglă transmiteau pasaje din „Socul viitorului“ 
pentru campesinos — pur și simplu mi s-a tăiat respiratia. 


W V-au explicat cum de s-a ajuns aici? 


O S-a întâmplat fiindcă, pe-atunci, exista un remarcabil Monsig- 
nor care conducea o rețea de emițătoare radio şi o tipografie, 
transmițând pentru țărani emisiuni despre probleme fundamen- 
tale de sănătate publică, asistenţă sanitară, igienă, îngrijirea copii- 
lor şi alte informații necesare pentru supraviețuire. Și au hotărât 
ca în aceste emisiuni să citească fragmente din „Socul viitorului“. 

În J aponia, tocmai turnam un documentar despre „Șocul viito- 
' rului“ când, în centrul orașului Sapporo, am ridicat privirea și am 
văzut un șir de tineri gen hippie defilând în șir indian pe stradă 
spre noi și agitând exemplare din „Șocul viitorului“, cumpărate 
sau primite în dar de la părinți. Erau tineri elvețieni, americani și 
germani, locuind pe colinele din jurul zonei unde filmam. 

Astfel, am avut tot felul de experiențe incredibile, deoarece 
cartea atinsese în mod clar un nerv foarte personal și politic. E 
inutil de spus că toate acestea transformă viitorul unui scriitor. 
Pentru mulți oameni, devii un fel de guru, ceea ce e măgulitor, 
dar și neliniștitor. Nu-mi place să fiu plasat în acest rol» 


MEDIUL TELEVIZIUNII 


E Tocmai ați terminat iarăși filmările — de astă dată, la programul 
de televiziune bazat pe „Al Treilea Val“, așa e? 


1. Edward Gierek a condus Partidul Comunist Polonez din 1970 până în 1980, 
căzând de la putere odată cu ascensiunea Solidarităţii. (n.a.). 

O Da. 
E Cine l-a produs? 


CO Ultima oară, când „Șocul viitorului“ a fost ecranizat într-o emi-: 
siune specială de televiziune, ne-am mulțumit să-i vindem drep- 
turile unui producător — Metromedia ~- și am considerat că aveam 
foarte puţin de spus despre produsul finit. Am avut câteva certuri 
cumplite despre conținut cu producătorul/regisorul, care avea 
propriile lui idei despre cum s-ar putea så arate viitorul și cât de 
minunată e tehnologia — orice fel de tehnologie. 

De astă dată, Heidi a fost hotărâtă să evităm asemenea situații. 
Așadar, ne-am implicat direct, de la bun început. Din moment ce 
avea mult de lucrat la organizarea aranjamentelor de coproducție 
și la alte aspecte ale proiectului, Heidi a devenit producător 
executiv. 

Elanul inițial, cu această ocazie, a aparținut N.H.K., Corporația 
Japoneză de Transmisiuni, care este B.B.C.-ul Japoniei. Întâm- 
plător, tot ei sunt și editorii cărții „Al Treilea Val“ în Japonia, și au 
propus să facem un serial de șase-zece ore, pornind de la carte. 

Din fericire, îl întâlnisem pe Galbraith! în avion, chiar după ce 
terminase de realizat serialul. L-am întrebat cât timp durase și 
care fusese reacția lui. Mi-a răspuns că trei ani, iar sumara sa de 
clarație a fost tipică pentru Galbraith. „Un singur cuvânt,“ mi-a 
mărturisit el, „valorează cât o mie de filme.“ 


NI Sunteţi de aceeași părere? 


O Nu. Dar nu intentionam să petrecem trei ani lucrând la un se- 
rial bazat pe o carte pe care o terminasem deja. Așa că ne-am li- 
mitat la o singură emisiune. Finalmente, a ieșit o coproducție. 
între N.H.K, noi și T.V.Ontario, principala rețea educațională din 
Canada. | 

A fost o producţie cu adevărat multi-culturală, de la bun înce- 
put. La tot pasul, au fost implicați japonezi, canadieni și ameri- 
cani. Când plecau echipele la filmare, erau reprezentate toate cele 
trei naționalități, de obicei şi cu localnici din țările în care lucram. 
Am filmat în nouă țări. 


1. Economistul John Kenneth Galbraith, al cărui serial de televiziune a fost difuzat 
în numeroase țări (n.a.). 


PREVIZIUNI ŞI PREMISE 175 


BI Care a fost rolul dumneavoastră? 


O Eu eram naratorul și, cu multă dăscălire colectivă, am scris 
scenariul. 


E Prin ce diferă față de carte? 


O Televiziunea poate face multe lucruri de care o carte nu e ca- 
pabilă — și viceversa. În calitate de scriitor, m-am simțit constrâns 
de această întreprindere cooperativă — dependența de alții pentru 
a-ți traduce propriile idei și imagini. Cu toate că oamenii cu care 
lucram erau extraordinari — fără crize de nervi, fără mofturi, doar 
muncă pe brânci, ceasuri îndelungate, și încercări devotate de a 
„comunica ideile cărții. Chiar și așa, cerințele acestui mijloc de in- 
formare sunt enorme, iar constrângerile tehnice, impresionante. 

Am folosit cele mai avansate procedee de grafică pe com- 
puter. Am avut cele mai sofisticate echipamente video și audio. 
Cabinele de montaj arătau ca baza de Control al Misiunilor de la 
Houston. 

Rezultatele sunt, aș zice, elegante. Există o poezie vizuală, în- 
soțităa de un mare număr de idei. Dar televiziunea nu e un mediu 
care să le vină firesc sau la îndemână celor mai mulţi dintre 
scriitori. 

E Fiindcă sunteți orientat spre cuvântul scris? 


O Fără îndoială. Dar Heidi și cu mine suntem înveteraţi, absolut 
nebuni după cinema. Mergem la filme ori de câte ori avem oca- 
zia. În toate țările, în toate limbile. Astfel, șansa de a folosi televi- 
“ziunea pentru a transmite idei complexe într-un mod nepărtinitor, 
serios, și totuși șocant vizual — aceasta a fost marea provocare. 


E Dar ce spune emisiunea? V-aţi putut comunica ideile politice și 
sociale, în pofida constrângerilor formatului de televiziune? 


O Cu siguranță. Emisiunea e politică, în sensul cel mai larg al 
cuvântului. Argumentează, la fel cum fac și cărțile mele, că între- 
gul nostru aparat politic este desuet, că poate fi foarte necesar să 
ne punem la îndoială constituțiile, chiar și ipotezele privitoare la 
rolul majorității, că va fi nevoie Să reconceptualizăm drepturile 
` omului, Mai discută, de asemenea, și necesitatea unor schimbări 
fundamentale în sistemul de învățământ, și nevoia de sprijin 

social pentru milioanele -de oameni din cadrul industriilor tradi- 
tionale muribunde. 

Are efecte uluitoare și înaintează cu o viteză vertiginoasă, dar 
mai tratează și probleme serioase, de la centralizare și energie, 
până la viata de familie, discreție, poluare, dezvoltarea economică 
în țările sărace și criza economică din națiunile de înaltă tehni- 
citate. 


Æ Realizarea acestei emisiuni v-a modificat opiniile despre 
televiziune? 


O Desigur, se pot spune foarte multe în modul de expresie 
vizual. Are putere. Dar mai are și limite puternice. Dispui de atât 
de puțin timp pentru a-ţi dezvolta ideile logic... 

Până și narațiunea scrisă. Ascultati cu atenţie, data viitoare 
când urmăriți un documentar de știri american. Există toate şan- 
sele ca naraţiunea să fie telegrafică — fragmentată. * 

Cuvintele ca „și“ sau „ori“, cuvinte ca „prin urmare“ — pe scurt, 
cuvinte care, în limba scrisă, stabilesc relaţiile logice - sunt ade- 
seori omise în limbajul de televiziune. Ca rezultat, multe relații 
logice rămân nedefinite. 

Un motiv al acestui fenomen e de natură tehnică. Narațiunea 
intervine în rafale scurte, câtă vreme imaginile vizuale curg neîn- 
trerupt. Renuntarea la termenii logici îi ușurează monteurului 
sarcina de a poziționa narațiunea vis-à-vis de imagini. Imaginile 
înving. Logica pierde. De asemenea, vizualul determină ritmul na- 
rațiunii, atât de multe calificări și rezerve tinzând să fie înghesuite. 


E Dar televiziunea are propria ei putere — nu doar faptul că are 
acces la milioane de oameni. 


O Absolut. Avem, de exemplu, o secvenţă frumoasă, cu un plan 
general care se dizolvă într-o floare, sau o fetiță drăgălașă aler- 
gând pe câmpie - toate acestea au forța simbolică a poeziei. Tran- 
smit multe idei simultan, prin intermediul conotaţiei. Îmi place 
mult jocul de asociații vizuale. 


E Și alte lecții? 


O Nenumărate. Printre ele, și gradul de posibilitate a înșelătoriei. 
Este posibil sa falsifici fundaluri, să sincronizezi sunete, să 


PREVIZIUNI ŞI PREMISE 177 


folosesti montajul pentru a devia atenţia dinspre materialele 
eliminate, și o mie de alte jocuri. Desigur, cu toții știm cum pot 
ziarele să nuanțeze subiectele sau să le poziționeze, și să încorpo- 
reze pe alte căi părtinirea redacțională în reportaje aparent obiec- 
tive. Cred, însă, că acest fenomen este mai răspândit în televi- 
ziune — nu atât în interesele punctelor de vedere politice, cât 
într-un efort de a „distra telespectatorii. 

Mai mult, începe să apară o întreagă generaţie nouă de tehno- 
logie video, care îi va uşura şi mai multe regisorului și/sau 
monteurului sarcina de a crea imagini aproape de la zero. Am 
văzut filmul studiourilor Disney, TRON', care e plictisitor intelec- 
tual, dar este un tour de force electronic. Începe să facă aluzie la 
genul de lucruri care se pot realiza cu animația și imageria 
computerizata. | 

Realizând „Al Treilea Val“, am folosit efectiv o mostră de 
echipament avansat pentru animația pe computer, înainte de a fi 
fost lansat pe piață. Multe dintre efecte s-au realizat cu ajutorul 
prototipului acestei instalații. Iti permite să iei orice imagine — un 
desen, o fotografie sau chiar un obiect, ca de pilda o cutie de bere 
— şi s-o convertești într-un număr aproape infinit de alte imagini, 
astfel că o vacă se poate transforma într-un tablou abstract, iar 
tabloul abstract într-o imagine mobilă, rotativă. 

În ultimă instanță, nu-mi rămâne decât să presupun că tot mai 
puține filmări propriu-zise se vor realiza la fața locului. Multe 
imagini vor fi create electronic, în studiou. Vom lua fotografia unei 
persoane reale — ar putea fi chiar și Președintele — și vom putea, 
pe cale electronică, să punem în mișcare instantaneul. Vom putea 
crea o bandă cu Președintele Statelor Unite facând aproape orice 
— aruncând o tartă cu frișcă într-un oponent politic sau, de ce nu, 
acceptând mită. Tehnicienii din studiou o numesc deja „secvență 
simulată“. Care sunt implicațiile unor asemenea procedee? 


1.„,TRON“, Disney 1982, sc. & r. Steven Lisberger, după o povestire de S. 
Lisberger și Bonnie MacBird, cu Jeff Bridges, Bruce Boxleitner, David Warner, 
Cindy Morgan. Parafrază a tramei din „Vrăjitorul din Oz“, cu eroii aventurân- 
du-se prin interiorul unui computer, transpuși sub formă de programe și 
luptându-se cu diverse scenarii de jocuri sadice. Efectele speciale au fost create 
prin animație de computer, în care se intercalau minime elemente de realitate — 
actori, costume. etc. (n.tr.). 

E Ce efect are asupra simțului realității? 


C Ce efect are asupra realității propriu-zise? În fond, simularea 
realității face parte din realitate. E ca o succesiune infinită de 
oglinzi. 

Dezvoltarea rapidă a acestor tehnici video, mai ales în combi- 
nație cu computerele și noile forme de imagine și înmagazinare 
de date, are toate șansele să acţioneze nu numai asupra industriei 
de divertisment, sau asupra documentarelor ori informațiilor în 
sensul general al cuvântului, ci și asupra modului în care gândim 
— a nivelurilor la care gândim - și a percepției față de noi înșine în 
univers. 

„Și ce efect va avea asupra viitorului? 


DEPARTE 
DE DELPHI 


Una dintre cele mai greșit înțelese evoluții intelectuale din 
ultimele decenii a fost ascensiunea „futurismului “. 


În nenumărate tări, din China până în Venezuela, se găsesc acum 
grupuri de gândire devotate studiului zilei de mâine. Societatea 
Lumii Viitoare, cu baza în Statele Unite, conține zeci de mii de 
membri, de la planificatori corporativi și ecologisti radicali până 
la profesori și experți în computere. 


Criticii iau în derâdere aceasta întreprindere, adeseori izolând 
câte un mare eveniment, ca de pildă embargoul pe petroi, după 
care, cu mare tapaj și veselie, îl arată cu degetul, spunând că futu- 
ristul cutare sau cutare nu La „prezis“. 


Futuriștii serioși, la rândul lor, sunt amuzaţi de aceste critici, căci 
cei mai mulți dintre ei nu se consideră a face „afaceri cu prezi- 
ceri“. Își petrec o mare parte din timp studiind prezentul, propu- 
nându-le factorilor de decizie opțiuni strategice, indicând riscuri 
altminteri neobservate, variante și consecinţe ale hotărârilor — și 
pronunțând infim de puține „profeții“. La fel ca fiintele umane 
înțelepte din orice domeniu, ei știu ce nu știu — și ce nu pot să 
știe. 


Se află foarte departe, într-adevăr, de Oracolul din Delphi! | 
AT, 

B Întrucât „Șocul viitorului“ și „Al Treilea Val“ dezbat amândouă, 
în parte, viitorul, sunteți adeseori denumit „futurist“. Vi se potri- 
veste acest termen? Așa vă consideraţi dumneavoastră? Și în- 
seamnă același lucru și pentru dumneavoastră, ca și pentru cei 
care vă etichetează ca „futurist“? 


D Nu resping termenul „futurist“. Îl privesc ca pe o desemnare 
perfect respectabilă, dar nu mă socotesc „futurist“ în primul rând. 
Mă consider în esenţă scriitor, autor și critic social. 

Nu cred în arta de amorul artei, și nu cred nici în istoria de 
dragul istoriei. Nu cred în viitor de hatârul viitorului — în sensul 
unei curiozitați impersonale despre lumea de mâine. „A privi în 
viitor“, lucru pe care nimeni nu-l poate face, decât în sens meta- 
foric, este un mod de a îmbunătăți deciziile din prezent. 

Desigur, nu cred că cineva poate „cunoaște“ viitorul. Oamenii 
care pretind o asemenea capacitate, în ce mă privește pe mine, se 
înscriu în categoria astrologilor de ziar și a pungașilor. Oricum, 
nu cred că vreunul dintre noi ar putea să supraviețuiască zece 
minute măcar, dacă nu ne-am dedica o parte semnificativă a acti- 
vității noastre mintale emiterii de supoziții despre viitor. 

Când întind mâna după o ceașcă de cafea, operez implicit o 
supoziție despre viitor — și anume, că atunci când degetele mele 
vor ajunge la ceașcă, ea încă se va mai afla pe masă. Aceasta e o 
prognoză extrem de restrânsă, desigur, dar totuși reprezintă o 
presupunere despre o stare de fapt din viitor. Si la fel cum indivi- 
zii fac încontinuu asemenea presupuneri, culturi întregi împăr- 
tășesc anume imagini puternice ale viitorului. 

Fiecare cultură are, după opinia mea, o atitudine diferită fată 
de timp. Unele înclină din greu spre trecut. În cadrul lor, copiii 
„sunt crescuți în spiritul ideii că înțelepciunea și cunoștințele se 
găsesc în trecut — iar pentru unele culturi acest lucru este 
într-adevăr, în mare măsură, corect. Într-o cultură care se schim- 
bă într-un ritm extrem de lent, rezistând sute de ani, chiar mii, în 
aceeași nișă ecologică, cu aceleași aranjamente sociale și aceleași 
tehnologii, este probabil adevărat că lucrul cel mai deștept pe 
care-l poate face un copil e să imite ceea ce au făcut mama sau 
tatăl lui şi, la rândul lor, ee au făcut părinţii Jor. Înțelepciunea 
părintească va fi, de obicei, mai desăvârșită decât aceea a actualei 

generatii, fiindcă know-how-ul vechii generații a fost cizelat prin 
mii de ani de practica. 

Totuși, într-o societate și cultură aflate în schimbare, și mai cu 
seamă într-o perioadă de schimbări revoluționare ca acelea prin 
care trecem în ziua de azi, trecutul devine un ghid mai puţin si- 
gur pentru hotărârile prezente și posibilitățile viitoare. În aceste 
circumstanțe, gândirea limpede asupra posibilităților din viitor și 
crearea de noi idei pentru a le face faţă devin condiții esenţiale 
ale supraviețuirii. Balanța temporală a culturii trebuie să încline 
spre o crescută conștiință a viitorului. 

În general, capetele tuturor sunt pline de ipoteze despre viitor, 
ca si despre trecut. Modul cum manipulăm aceste două seturi de 
ipoteze determină în mare măsură deciziile noastre conștiente 
din prezent. Această manipulare se poate schimba, odată cu 
schimbarea împrejurărilor. Intr-un anumit grad, despre asta e 
vorba în cartea mea „Șocul viitorului“. 


E Dar, cu siguranță, modul cum acționăm în prezent afectează și 
viitorul. Până și proiecţiile noastre îl influențează. Facem profeții 
auto-mulțumitoare și auto-negative. 


O Da. Pentru mine, cele mai concludente exemple rămân Huxley 
și Orwell, care au proiectat ur viitor industrial atât de sumbru și 
înregimentat, încât și-au adus contribuţia la presiunile împotriva 
lui. Imaginea lor despre viitor consta esențialmente într-o proiec- 
ție liniară a societăţii industriale clasice — civilizația din Al Doilea 
Val. N-au prevăzut mutația dialectică pe care o implică Al Treilea 
Val. Cu toate acestea, au fost mari genii, iar avertismentele lor 
ne-au fost de un imens folos. 


E Dar nu vi se poate aplica și dumneavoastră același argument — 
și anume, că propriile dumneavoastră proiecții asupra viitorului 
l-ar putea influenta într-o anumită măsură? 


CO Sper că da. Cel puţin, în mică măsură. 


FONDATORII FUTURISMULUI 


E Viitorul pe care îl proiectati în „Al Treilea Val“ este în esență 
fix și imuabil? Ar fi cazul să ne facem planuri bazate pe 


182 ALVIN TOFFLER 


inevitabilitatea acestui viitor, sau afirmaţi că există o serie 
întreagă de proiecţii posibile, și că viitorul pe care îl descrieți în 
„Al Treilea Val“ nu e decât unui, cel pe care îl consideraţi cel mai 
probabil sau, poate, cel mai preferabil? 


E să nu confundăm preferabilul cu probabilul. Categoric, sunt un 
critic social, nu pronosticator neutru. Nu scriu ca să-mi citesc sin- 
gur cuvintele, ci ca să comunic cu un cât mai mare număr de 
oameni. Scopul meu este acela de a încuraja moduri noi și proas- 
pete de a privi realitatea și, de asemenea, acela de a netezi calea 
spre schimbările sociale pe care eu, în calitate de autor, le consi- 
der dezirabile. 

Totuși, nu ne așteaptă un singur viitor — ci doar o multitudine 
de posibilități. De fapt, această idee a viitorurilor plurale este 
absolut esențială gândirii futuriste din ziua de azi. 

Înainte de a aborda acest subiect, însă, ar putea fi interesant 
să privim la istoria socială recentă a viitorului. Cuvântul „futurist“ 
are un trecut multicolor. Poate că prima sa aplicație modernă a 
apărut în domeniul artelor. La începutul secolului douăzeci, în 
vestul Europei, și mai cu seamă în Italia, a apărut o școală de 
pictori, poeți și sculptori, care își ziceau „futuriști“. Au emis un 
manifest, au scris eseuri prelungite și au creat în jurul respecti- 
vului termen o ideologie estetică. 

Poeți ca Marinetti, pictori ca Severini, sculptori ca Boccioni au 
glorificat mașina și tot ceea ce reprezenta ea. Dar, în Italia și prin 
alte părti, acești artiști, care au început prin a fi fascinați de viteză, 
acțiune și tehnologie, au început să glorifice și violența, războiul 
și, în ultimă instanţă, fascismul. 

Odată cu discreditarea acestor idei, termenul de „futurist“ a 
dispărut în mare măsură din discursul intelectual — pentru ca apoi 
să reapară sub o formă cu totul nouă, după Al Doilea Război Mon- 
dial. A început cu un om numit Ossip Flechtheim, care a început 
să scrie despre necesitatea de a prevedea viitorul și nevoia de a 
se preda în şcoli o materie pe care el o numea „futurologie“. 
(Acest termen, care în engleză sună îngrozitor și, într-un fel, are 
conotații pungășești, deţine cu totul altfel de asociaţii, mai puțin 
negative, în germană și alte limbi.) 

Prin anii '60, un grup de alti cercetători, scriitori și ziariști, in- 
clusiv eu însumi, am început să solicitam o atenție mai 

sistematică acordată implicaţiilor pe termen lung ale schimbării. 
Proveneam din medii foarte diferite și purtam diverse etichete 
ideologice. Ziaristul Robert Jungk din Germania și Austria — un 
mic „d“ democrat și antifascist — a călătorit prin toată lumea, 
îndemnând spre umanizarea viitorului. Gaston Berger din Franța 
a pus bazele unui ziar intitulat Prospective. Un istoric izolat din 
Uniunea Sovietică a început să scrie despre viitor, sub pseudo- 
nimul Bestujev-Lada. Un senator olandez numit Fred Polak a 
scris o masivă panoramă istorică a atitudinilor culturale față de 
viitor. Un scoțian pe nume John McHale, împreună cu colega și 
soția sa de origine maghiară, Magda Cordell, au început să cola- 
boreze cu Buckminster Fuller la un studiu detaliat asupra resur- 
selor necesare în viitor. Kenneth Boulding, economistul și analis- 
tul sistemelor, Olaf Helmer, matematicianul și filosoful de la 
Rand Corp, Ted Gordon, inginerul spațial, Herman Kahn, fizicia- ` 
nul, Jim Dator, politologul, Daniel Bell, sociologul, cu toții au fost 
atrași de studiul viitorului. Propriul meu interes sistematic a înce- 
put cam prin aceeași perioadă -— și, în anul 1965, începusem să 
scriu pe această temă. În 1966, predam la Noua Școală de Cerce- 
tări Sociale un curs intitulat „sociologia viitorului“. 

Omul a cărui operă ne-a influențat pe cei mai multi dintre noi 
a fost Bertrand de Jouvenel - fiul vitreg al Colettei, care a fost 
„cândva contrabandist de alcool în Louisiana, apoi ziarist și în con- 
tinuare a scris câteva lucrări documentate și profunde de științe 
„politice, economie și întreaga noțiune de prevedere a viitorului. A 
creat o organizație numită Futuribles, care încă mai funcționează 
în Franța, sub conducerea fiului său, Hugues. Astăzi, oricine a 
lucrat serios în acest domeniu este familiarizat cu opera lui, The 
Art o Conjecture’. De Jouvenel este realmente acela care a intro- 
dus în limbaj termenul „viitoruri“. Ceea ce înseamnă că, pentru 
de Jouvene! și majoritatea futurologilor actuali, nu există un 
singur viitor. Există viitoruri — la plural. Există, în fiecare moment 
dat, o gamă de viitoruri posibile. In cadrul acestei game de 
viitoruri posibile, există un set mai restrâns, de viitoruri plauzibile 
sau probabile. Și, în sfârșit, în interiorul acestui set, se găsește un - 
sub-set și mai mic, de viitoruri preferabile. 


1. „Arta conjuncturii“ (n.tr.). 

Unii scriitori pe tema viitorului accentuează posibilul. Autorii 
de science-fiction, de exemplu, articulează o scală foarte amplă de 
viitoruri posibile. Prin contrast, pronosticatorii care lucrează 
pentru guvern sau pentru corporații sunt preocupați în mod tipic 
de viitorurile probabile. Tind să privească majoritatea scrierilor 
despre viitorurile posibile ca utopice sau distopice și nu foarte 
practice. Încearcă să determine şansele ca vreo stare de fapt 
anume să se întâmple efectiv. Se concentrează în mod îngust asu- 
pra acelor viitoruri care li se par cele mai probabile. Dar până si 
ei sunt de obicei atenţi să-și limiteze prognozele. Ar fi primii 
dispuși să recunoască imposibilitatea de a „prezice“ corect 
viitorul, în sensul larg al cuvântului. 


GÂNDITORI ÎN LINIE DREAPTĂ 
E Ce ne puteţi spune despre metodele lor? 


O Unii dintre ei nu sunt mai mult decât niște extrapolatori în linie 
dreaptă. Indiferent de domeniu — tehnologie, economie, energie, 
resurse, populațe — ei încearcă să identifice tendințele care există 
în lumea contemporană, pentru ca apoi să le extrapoleze pur şi 
simplu, indiferent dacă instituţiile existente astăzi vor continua 
mâine să opereze, în egală măsură, mai mult, sau mai puțin. 

Bânuiesc că majoritatea corporațiilor care se declară angajate 
în planificare sunt, de fapt, angrenate în nimic mai mult decât 
acest gen de extrapolare liniară, o metodă extrem de slabă și 
neimaginativă. 

La suprafață, extinderea actualelor orientări pare sigură și 
științifică. Totuși, adeseori nu e nici una, nici alta. Extrapolarea în 
linie dreaptă acționează mult mai bine în perioade de stabilitate, 
decât în perioade de frământări revoluționare, ca în prezent. 

Nu prea îi cred pe toti acești extrapolatori care ne spun că 
venitul mondial pe cap de locuitori a crescut cu „x“ în zece ani, și 
prin urmare va atinge valoarea „y“ în anul 2000. Sau că populația 
se va cifra la șapte miliarde, fiindcă a crescut într-un anumit ritm. 
Dacă nu există un anumit model pentru a explica de ce se va 
întâmpla un lucru, proiecția înainte a prezentelor tendințe devine 
foarte riscantă. 

Această formă de „prognozare“ pare de obicei neutră și 

imparțială. Totusi, proiecția în linie dreaptă este la fel de suscepti- 
bilă părtinirilor ca oricare altă formă de pronosticare sau spe- 
culație. 

Mai întâi, avem întrebarea: ce să extrapolăm? Care tendinţe 
merită să fie monitorizate? Această opțiune este încărcată de va- 
loare. Există, apoi, orientările culturale sau ideologice. Când pri- 
vim planningul guvernamental sau corporatist, de exemplu, con- 
statăm că cea mai mare parte din el este intens econo-centrică, de 
parcă economia ar fi singurul fenomen care să merite monito- 
rizarea. 

De fapt, există o alta părtinire, mai subtilă, bazată pe genul de 
date disponibile și declarate valide. Grupurile de gândire corpo- 
rative sau guvernamentale, așa-numite de dreapta, de stânga sau 
de centru, extrapolează pe baza unor statistici pre-existente, ele 
însele subiectivate. Baza noastră existentă de date statistice, așa 
cum au arătat în anii șaizeci oameni ca.Bertram Gross, accen- 
tuează peste măsură datele economice și subestimează sau chiar 
ignoră variabilele critice sociale, culturale, psihologice sau poli- 
tice, care sunt în mod tipic mai greu de măsurat. Rezultatul net 
este acela că, în vreme ce încearcă să-și prezinte prognozele, 
aprecierile asupra viitorurilor probabile, într-o perspectivă cantita- 
tivă, numerele camuflează foarte adesea date spongioase și 
gândire dezechilibrată, bazată pe prezumții. 


E Ne puteți da exemple ale altor metode futurologice? 


DJ Există și numeroase metode non-extrapolative. Se fac tentative 
de a clasifica evenimentele viitoare posibile în termenii gradului 
în care sunt reciproc stimulatoare sau inhibitoare. Se încearcă 
planuri de contingență - armata S.U.A. întreține între cincizeci și 
șaizeci de planuri de contingenţă pe scară largă, pentru eveni- 
mente care pot să nu se întâmple niciodată. Se înregistrează 
tentative de catalogare a posibilelor evenimente după criteriul im- 
pactului, astfel că unele sunt calificate ca de „joasă probabilitate, 
dar mare impact“ iar altele, viceversa. Se elaborează metode care 
implică grupuri mici de experți, și altele care depind de partici- 
parea unui număr mare de non-experți. 

Se consemnează eforturi sectoriale orientate spre studiul 
viitorului tehnologiei, de exemplu, sau al potențialului impact 

social al noilor sisteme de comunicaţii. În Hawaii, este în curs de 
desfășurare un efort judiciar de identificare a problemelor publice 
care pot afecta tribunalele și sistemul juridic peste zece ani sau 
mai mult. În multe comunități se găsesc grupuri de „democraţie 
anticipativă“ — din ce în ce mai multe — care încearcă să implice 
cetățenii în stabilirea unor obiective de anvergură comunitară sau 
națională. Clem Bezold, de la Institutul pentru Viitoruri Alterna- 
tive din Washington, D.C., urmărește aceste eforturi, lucrând de 
asemenea sistematic la introducerea unor preocupări de. perspec- 
tivă în procedurile legislative ale Congresului și în legislaturile de 
stat. Oficiul Parlamentar de Cliring al Viitorului este alcătuit din 
congressmeni simpatizanți ai acestui futurism legislativ. 

Metodele, modelele organizatorice, țelurile și procedurile 
acestor eforturi sunt extrem de variate. Aproape nici unele nu 
sunt concepute spre a produce ceea ce se numește în limbajul 
comun „predicții“. Totuși, toate încearcă să alcătuiască un tablou 
imaginativ al situațiilor viitoare din lume sau din unele părți ale 
acesteia. Pot începe prin a postula un eveniment din viitor, pentru 
ca în continuare să se deplaseze invers dinspre acel eveniment — 
dacă faptul ar fi să se producă, ce anume va trebui să se fi întâm- 
plat inițial, pentru a-l face posibil? Punând iar și iar această între- 
bare, ajung efectiv la un scenariu al schimbării. 


E Care este locul dumneavoastră în toate astea? Cum vă efectuati 
propria muncă? 


O Eu, unul, provin dintr-un mediu diferit. Originile mele nu se 
află printre matematicieni, fizicieni sau, eventual, „fizicieni so- 
ciali“. Deși recunosc valori considerabile în analiza sistematică și 
cuantificată a schimbărilor sociale și economice, şi respect mun- 
ca multor oameni care folosesc aceste metode, identific de ase- 
menea și enormele limite ale acestui stil de lucru. 

Altfel spus, cred că ar trebui să profităm la maximum de toate 
uneltele cantitative — toate statisticile, modelele sistematice și 
asistentele computerizate. După ce am făcut-o, însă, cred că ar 
trebui să rămânem sceptici față de rezultate. 

Asemenea metode pot fi o sursă de profunde revelații. Pot 
dezvălui sau ilumina relații anterior neobservate. Pot scoate la 
iveală tendințe. Pot simula o amplă gamă de posibilități. 

` Dar nu furnizează niciodată „adevărul“ și, tocmai fiindcă vin 
înfășurate în numere, pot fi de două ori mai eronate. În ultimă 
instanță, orice formă de futurism, la fel ca orice istoriografie (in- 
clusiv cea numită „cliometricâ“), este impregnată de cel putin o 
tușă de subiectivism. 

Futurismul este o artă, nu o specialitate inginerească. Prin 
urmare, îmi pot rezuma simplu opinia: 

Folosiţi știința în sprijinul artei. 

Rețineţi, de asemenea, că provin dintr-o tradiție care acordă 
un mare respect observației directe și raportării la prima mână. 
Mulţi ani am fost reporter, gazetar. 

Lectura cărților, a articolelor și publicațiilor tehnice și științi- 
fice este pentru mine esenţială, și o fac cât pot de mult. Dar, spre 
deosebire de mulți specialiști, care au fost învățați să-și ignore 
propriile experienţe brute în favoarea paginii tipărite, folosesc și . 
întâlnirile față în față, impresiile personale, călătoriile și discuțiile 
particulare, cu oameni relevanti, pentru a putea plasa în perspec- 
tivă statisticile și studiile academice. Nu sunt nici savant, nici 
pseudo-savant. Şi nu muncesc cu iluzia că scrisul meu ar fi oare- 
cum antiseptic — neutru din punct de vedere politic, social sau 
moral. 


DESPRE INSIRUMENIELE 
INTELECTUALE 


Cu toții suntem bombardati de stimuli din afara pielii. Stimulii 
fizici afectează gustul, simtul tactil și mirosul; stimulii cognitivi ne 
lovesc sub formă de idei, informatii, imagini, simboluri. Știrile 
urlă la noi din radioul mașinii. Frânturi ale emisiunilor de 
televiziune, reclame din reviste, mesaje telefonice, titluri de ziar — 
toate sunt oarecum blocate sau inmagazinate în memorie. 


Modul în care organizăm acest nesfârșit flux de date este crucial, 
însă, nu numai pentru viata cotidiană, ci cu atât mai mult pentru 
luarea deciziilor administrative, pentru învățământ, pentru orga- 
nizarea politică și pentru mii de alte activități. 


Pentru a da formă acestui viitor pe cale de a lua ființă, avem 
nevoie de instrumente intelectuale noi și puternice — noi teorii 
despre schimbare și cauzalitate, capabile să explice noua com- 
plexitate socială și politică; noile categorii și sisteme de clasifi- 
care; și noile modele pentru a ne ajuta så corelăm datele dispa- 
rate, discordante, care acum amenință să ne înece în absurditate. 


Asemenea multor mașinării din epoca hornului-de-fum, instru- 
mentele noastre intelectuale sunt și ele gata să intre în muzeu. 


În cadrul acestei conversații, vom examina pe scurt unele dintre 
instrumentele pe care eu le găsesc utile — metodele mele de lucru 
și o parte din premisele aflate la baza lor. 


AT, 

W În calitate de autor, adunați mase întregi de date. Pe ce bază 
respingeți unele date ca irelevante, în timp ce pe altele le accen- 
tuati, considerându-le critice? Cum formaţi o imagine clară, dintr- 
o învălmășeală de fapte? l 


CO Adevăratul răspuns - nu numai pentru mine, ci pentru oricine 
- trebuie să includă cuvântul „fler“ sau termenul mai elegant 
„intuiție“. Flerul sau intuiţia constituie un element inevitabil în 
munca de acest gen, oricât de mult s-ar strădui ronţăitorii nume- 
relor să-l discrediteze. Cu toţii de bizuim pe viscere. Dar nu 
numai pe viscere. Cu toţii, prin asta înțelegând toate ființele ome- 
nești, nu numai scriitorii sau futurologii — toți cei ce creăm, de 
asemenea, modele ale realității. Când se confruntă cu o masă de 
date, mintea umană creează un model — de fapt, multiple modele 
— care ne ajută să ordonăm și să manipulăm datele, altfel spus, să 
le găsim un sens. Majoritatea scriitorilor nu-și explicitează mode- 
lele, putând fi chiar inconștienţi de acelea pe care le aplică. Dar 
nimeni nu poate scăpa de nevoia de a modela realitatea. 

Cred că puteţi identifica efectiv modele implicite în opera mul- 
tor autori — îmi vin în minte, de exemplu, Balzac și Zola —, ca să 
nu mai pomenim lucrările gânditorilor sociali, fie Adam Smith, fie 
Freud sau Marx. Desigur, modelele scriitorilor tind nu numai să 
fie implicite, ci şi să nu fie la fei de riguroase şi precise ca acelea 
folosite în știință, iar imperativele modelului sunt uneori defor- 
mate sau ajustate spre a ține seamă de imperativele prezentării 
dramatice. Totuși, există modele — adeseori, modele foarte 
complexe. 


E Cum ajungeţi la ale dumneavoastră? 


O Nimeni nu poate răspunde complet la acest gen de întrebare, 
fiindcă adesea există un element inconștient în construirea mode- 
lului, ca să nu mai pomenim inevitabila masă de supoziții neieșite 
la suprafață. Lasându-le pe acestea deoparte, de obicei încep cu 
materialele și notele de studiu. Retineti că, de cele mai multe ori, 
sunt foarte masive. Pot reprezenta cinci sau chiar mai multi ani 
de lectură vorace -— reviste tehnice, ziare străine, scrieri acade- 
mice, scrisori, sumare statistice, rapoarte din numeroase țări, 
precum și intuitii culese din romane, filme sau poezii, deopotrivă 

cu interviuri dactilografiate, de obicei textual, cu experți în dome- 
nii disparate ca economia și strategia militară, robotica, muzica 
ori îngrijirea copiilor. 

Încep prin a amesteca și a rearanja toate aceste materiale, în 
diverse categorii, căutând inter-relații și alte configurații în cadrul 
lor. În mod normal, las ca modelul să se contureze din acest pro- 
ces. Derivă din material. Apoi, odată ce apare un model, pe mă- 
sură ce intră materiale adiționale, acestea fie se integrează în 
model, fie modelul trebuie să fie ajustat, expandat, limitat sau 
înlăturat. Uneori, lucrez invers. Încep cu un model tatonat şi apoi 
fac cercetările, modificând modelul după cum îmi dictează datele. 


E Cum ati lucrat la „Al Treilea Val“? 


O În cazul cărții „Al Treilea Val“, am început cu un model parțial 
al structurii și schimbărilor sociale. Scrierea cărții a fost, de ase- 
menea, un proces de continuă elaborare și completare a mode- 
lului. Dar, o dată ce dezvolţi și aplici un model util, acesta începe 
să-ți organizeze el materialul, astfel că se clarifică anumite relații 
și implicații care altminteri fuseseră ascunse. De aici, extragi con- 
cluzii provizorii. Evident, e un proces intelectual foarte complicat 
pe plan intern, prin care orice scriitor ajunge la cuvântul scris. 

Cât despre propria mea muncă privitoare la schimbarea so- 
cială, încep cu ipoteza că evenimentele și fenomenele sociale sunt 
corelate și nu izolate, astfel că schimbarea nu apare împachetată, 
ca în cazul disciplinelor academice. Nu poți avea o schimbare 
economică, fără schimbări în viața de familie, energie și sistemele 
ecologice. Toate aceste elemente sunt cuplate laolaltă și conec- 
tate prin complexe -bucle de feedback. Prin urmare, mă concen- 
trez intens asupra căutării relațiilor interne. 

De asemenea, încep cu prezumția că nu există o singură forță 
propulsoare în cadrul istoriei, aceasta fiind mai degrabă guver- 
nată de către convergenta forțelor sau tendințelor care produc 
schimbări majore. 


FLUCTUAŢII ȘI REVOLUȚII 
E Dati-mi un exemplu. 


O De acord. Voi alege unul la întâmplare: procesele lui Stalin din 

anii 1930. Chiar acum citesc o remarcabilă lucrare de istorie 
socială și politică, On A Field Of Red", de Anthony Cave Brown si 
Charles McDonald. În această carte, Aton descriu ascensiunea 
lui Hitler și a lui Stalin, inflatia din Germania, sosirea lui Roose- 
velt la putere — efectiv, întreaga istorie a acelei perioade. Si, la un 
moment dat, explică seria de procese pentru trădare cu ajutorul 
cărora Stalin i-a eradicat pe aproape toţi generalii și ofițerii 
militari superiori. Cave Brown și McDonald subliniază că această 
reducere a capacității militare sovietice s-a produs exact în mo- 
mentul când Hitler mărea rapid capacitatea militară a Germaniei, 
și astfel, ceea ce prietenul meu Ilya Prigogine” ar numi o fluctua- 
ție interna (procesele) a coincis cu o fluctuatie externa (ascen- 
siunea lui Hitler). Când våd conexiuni între schimbările interne și 
schimbarile care se produc în exterior, mă întreb dacă nu e posi- 
bil ca unele să le accentueze pe celelalte. 

Ceea ce afirmă Prigogine, din câte înțeleg eu, este că orice 
fenomen, fie că e un compus chimic sau un sistem social, suferă 
întotdeauna schimbări interne, fluctueaza permanent, ca să zicem 
aşa. Fiecare fenomen sau sistem are propriile sale sub-sisteme 
interne care fluctuează. sau vibreaza continuu. Ocazional, câte 
una dintre aceste fluctuații atinge o amplitudine suficientă pentru 
a sfărâma structura de ansamblu. Adeseori, însă, este necesar ca 
mai multe fluctuații din sub-sisteme diferite să conveargă și să se 
susțină reciproc, înainte ca structura mai mare să fie modificată 
sau revoluționată substanțial. 

În plus, fiecare fenomen are un mediu extern. Fluctuaţiile se 
produc și în mediul înconjurător, iar o mare fluctuatie externă 
poate coincide cu conjunctura mai multor fluctuații interne, pen- 
tru a face sistemul și mai vulnerabil în fața transformărilor și a 
schimbărilor revoluționare. 

În anumite împrejurări, susține Prigogine, fracturarea unei 


1. „Pe un câmp de roșu“ (n.tr.). 

2. Prigogine, născut la Moscova în 1917, a câștigat Premiul Nobel în 1977 pentru 
activitatea sa în domeniul chimiei fizice. Conduce Institutele Internaționale de 
Fizică și Chimie din Bruxelles și Centrul de Termodinamică și Mecanică 
Statistică de la Universitatea Texas din Austin. Munca sa în termodinamică și 
sistemele în non-echilibru are implicații care depășesc mult domeniul fizicii și 
al chimiei. (n.a.). 

structuri, în consecința uneia sau mai multor fluctuații, duce la 
formarea unei noi structuri, mai complexe, a cărei întreținere ne- 
cesită mai multă energie. Pe aceasta, el o numește „structură 
disipativă“. | 

In termeni omenești, cred că se întâmplă ceva analog. Ne de- 
plasăm spre structuri sociale noi, mai diferențiate, care au nevoie 
de mai multe informații pentru a se susține. Astfel, această parte 
din teoria fluctuaţiilor a lui Prigogine mă interesează foarte mult. 

Multe condiții sociale și economice se pretează la acest gen 
de formulare. De exemplu, toate naţiunile industrializate de azi 
suferă puternice transformări interne, cauzate parțial de către 
revoluția tehnologică. Această frământare internă, care se reflectă 
în declinul industriilor ca siderurgia și construcția de mașini și 
ascensiunea unor industrii complet noi, cum ar fi genetica și com- 
puterele, este stimulată și accelerată de presiuni. externe, gene- 
rate de către puterea militantă în creștere a țărilor non-indus- 
triale, temporara coeziune a O.P.E.C. etc. Convergența multor 
forțe interne și externe este aceea care acumulează presiunea 
unei restructurări revoluționare a economiilor de înaltă tehnici- 
tate. Rezultatul constă în apariţia economiilor din Al Treilea Val la 
un nivel mult mai înalt și mai complex de dezvoltare, dar și mult 
mai dependent de informaţie. | 


MARX-UL UNIDIMENSIONAL 


E Nu se poate trasa o analogie între atitudinea dumneavoastră 
față de schimbare și modelul lui Marx? 


O Diferențele sunt mai pronunțate decât similitudinile. Până la 
vârsta de treizeci de ani,.am fost marxist. Dar cu cât am ajuns să 
cunosc mai multe despre societate, cu cât am observat mai multe 
cu ochii mei, ca jurnalist, și cu cât a transformat mai rapid schim- 
barea societățile high-tech, cu atât mai demodata și mai eronată 
am constatat că e teoria lui Marx. 

In tinerețe, explicaţiile lui Marx despre modul cum functio- 
nează societatea mi-au oferit o revelație fascinantă. Marx era un 
geniu fără egal. imi amintea de Bach, prin complexitatea fugala a 
gândirii sale. Si, fie în mod conștient, fie nu, chiar și aceia care îl 
disprețuiesc pe Marx au fost, în fond, influențați de el, la fel cum 

am fost influențați de Newton, Darwin și Freud şi celelalte mari 
intelecte care ne-au format percepția asupra lumii. 

După Marx, n-a mai fost posibil ca tehnologia să fie gândită î în 
același mod ca înainte. N-a mai fost posibil să se ignore clasele. 
N-a mai fost posibil ca istoria să fie considerată o continuitate 
neîntreruptă. N-a mai fost posibil se privească politica și econo- 
mia ca pe două categorii separate, etanșe. A-l ignora pe Marx în 
lumea de azi înseamnă a fi semi-analfabet. Jumătate din populația 
planetei îi respectă cuvintele ca pe Sfânta Scriptură. Dar Marx, 
însuși, a reprezentat o expresie a societății industriale clasice, sau 
a celui-de-Al Doilea Val, format de către ipotezele acestuia — și 
multe dintre aceste ipoteze pur și simplu nu mai sunt valabile. 

Opera mea actuală continuă să se concentreze intens asupra 
problemelor despre care a scris el: schimbările sociale, rolul 
tehnologiei, conflictul, discontinuitatea și revoluția în sensul cel 
mai larg al cuvântului. Există, însă, diferențe cruciale între poziția 
mea actuală și aceea a marxismului. 

O diferență-cheie se referă la primatul pe care îl atribuie 
marxismul economiei. 


WE Un marxist ar putea fi de acord ca economia constituie un 
sistem și că deține o motricitate internă. Dar marxistul ar insista 
că toate celelalte sisteme din societate se subordonează econo- 
miei. Dumneavoastră păreți så vă desprindeți categoric de 
marxism în această privință, declarând economia doar un sub- 
sistem printre multe altele. Această diferență a reprezentat esenţa 
rupturii dumneavoastră de marxism? à 


O Da, pentru marxisti non-economicul este doar o „suprastruc- 
tură“ clădită pe baze tehno-economice. Şi nu sunt de acord. Dar 
nu aceasta a fost principala cauză a îndepărtării mele de marxism. 

Desprinderea mea intelectuală de marxism s-a produs cu ani 
în urmă, când previziunile emise de către marxiștii americarri au 
fost atât de brutal contrazise de câtre realitatea cotidiană. La 
sfârșitul celui de-Al Doilea Razboi Mondial, când eram student, 
marxiștii insistau că Statele Unite se aflau în pragul unei enorme 
crize economice, o recurenţă a celei din anii ‘30. Afirmau că nu 
era decât o chestiune de timp înainte ca Statele Unite să fie cu- 
prinse de „criza generală a capitalismului“. lar ceea ce a urmat a 

fost, în realitate, abundenta anilor “50 și ‘60. Şi au mai existat și 
alte preziceri false, derivate din modelul marxist. Clasa munci- 
toare americană nu era „îndobitocită“. Clivajele sociale pe linia 
sexului, a vârstei și rasei mi se păreau mult mai importante în 
S.U.A. decât cele de clasă, iar încercarea de a le explica pe toate 
în termenii analizei de clasă subordonau realitatea teoriei. 

Dacă toată mașinăria puternică a marxismului teoretic a putut 
fi încercată pe Statele Unite și a ieșit cu răspunsuri atât de amar- 
nic greșite, trebuie să-i punem la îndoială valabilitatea mai 
generală ca instrument fie pentru înțelegerea, fie pentru determi- 
narea schimbarii: Pe deasupra, dovezile din numeroase tări, nu 
numai „cazul special“ al U.R.S.S., au dovedit fără putinţă de 
tagadă că „dictatura proletariatului“ exact asta este: o dictatură. 

Pe plan intelectual, mi-a devenit tot mai clar că marxismul era 
un instrument eronat și desuet pentru înțelegerea realității în 
lumea înaltei tehnicități. Folosirea marxismului pentru a diag- 
nostica structura internă a societăților high-tech de azi seamănă 
cu a te limita la o lupă în epoca microscopului electronic. 


Æ Vreti să spuneti că schimbările din ziua de azi nu au în centrul 
lor conflictul de clasă? Sau sustineti că acesta nu mai e problema- 
cheie în țările de înalta tehnicitate, deși încă ar mai putea fi 
chestiunea dominantă în alte țări? | 


O Dominantă? Nu, deloc. Tehnologia și economia sunt impor- 
tante, dar nu reprezintă „baza“ față de care toate celelalte nu con- 
stituie decât o „suprastructură“. După ce se înlătură tot verbiajul 
— iar Marx, desigur, e mult mai deștept decât discipolii lui, așa 
că-și acoperă mai bine urmele - după ce totul e spus și făcut, 
Marx insistă că sursa fundamentală a schimbării în societate este 
fie lupta de clasă, fie, la un nivel mai general, progresul tehnolo- 
gic și modificările concomitente din relațiile economice. Avansul 
„mijloacelor de producție“ duce la schimbări în „relaţiile sociale 
de producție“ etc. 

Pot foarte bine să existe societăți în care o analiză de clasă 
încă mai este utilă pentru înțelegerea elementară, cu siguranță — 
acolo unde există o clasă care o oprimă până la disperare pe alta, 
iar aceste linii de falie economice sunt foarte nete, astfel că lupta 
de clasă reprezintă conflictul dominant în cadrul societății în acel 

moment anume. A generaliza, însă, acest lucru, a-l universaliza, a 
insista asupra primatului său și a susține că se aplică în toate 
timpurile, a priori, în toate societățile de clasă, înseamnă pentru 
mine o greșeală cumplită și tragică. 

Există în zilele noastre societăți în care conflictul de clasă e 
crud și decisiv ~ și în care multe alte conflicte sunt subordonate. 
Dar, după părerea mea, aceasta e o condiţie temporară, nu per- 
manentă. Și chiar când e adevărată, există mari variații privind cât 
de dominant, sau cât de proeminent este conflictul de clasă în 
comparație cu conflictele rasiale, etnice, inter-generaționale și de 
alte feluri. Marx reducea toate aceste alte conflicte la o relativă 
insignifianță, în toate societățile de după „comunalismul primitiv“ 
şi dinaintea „comunismului“. Accentul pus de el pe clasă era 
eurocentric și extrapolat după propria lui perioadă, a capitalis- 
mului timpuriu. Monomania referitoare la clasă ajută să se expli- 
ce eșecurile teoriei marxiste în atâtea țări la rând. 


E Aș fi de acord că a presupune a priori că analiza de clasă va 
dezvălui tot ceea ce e necesar de știut despre o societate, sau con- 
flictul de clasă ar fi singurul conflict central în societate, e o gravă 
eroare. Dar mi se pare la fel de greșit să negăm și că analiza de 
clasă e un instrument concludent pentru a înțelege societatea 
modernă, iar lupta de clasă o formă critică de conflict. Presupun 
că nu implicați o asemenea negatie. 


O Nu, ceea ce vreau eu să spun e că, deși stupefiantă intelectual, 
cu toată complexitatea ei care ne taie respirația, analiza originală 
a lui Marx a fost și este unidimensională. 


Œ Unidimensională? Indiferent dacă sunteți sau nu cu concluziile 
sale, marxismul constituie o teorie largă, atotcuprinzătoare, care 
are un cuvânt de spus cu privire la fiecare aspect al vieții. 


O Într-adevăr, dar conflictul de clasă nu e decât una dintre tensiu- 
nile fundamentale ale societății, și a înfășura în jurul lui întreaga 
teorie a istoriei este totuna cu a examina un fenomen complex 
printr-o singură fanta. | 

S-ar putea scrie întreaga istorie a societății omenești în terme- 
nii conflictului sexual — ne ducem imediat cu gândul la Freud sau 
la unii feminişti moderni — sau în termenii conflictului rasial, ai 


196 | ALVIN TOFFLER 


conflictului comunitar, ai conflictului politic etc. Am putea dori să 
divizăm societatea în diverse sectoare, pe axe conflictuale multi- 
ple, arătând cum se corelează acestea. În anumite circumstanțe, 
așa ceva ne-ar oferi, după părerea mea, un instrument mai puțin 
econo-centric, mai multidimensional, pentru a înțelege — și chiar 
a schimba -— societatea. | 

Problema este că se gasesc și alte modele, la fel de revela- 
toare, în funcţie de rezultatul la care încercăm să ajungem, și nu 
există nici un model unic, sigur și omni-explicativ. 


E Inclusiv propriul dumneavoastră model cu Al Treilea Val? 
D Evident. 


MODELUL CELUI DE-AL TREILEA VAL 


E Cum aţi descrie modelul celui de-Al Treilea Val? Dacă nu 
pornește de la conflictul de clasă sau de la alte conflicte, atunci de 
unde? 


O Am iiceput într-un mod mai mult sau mai puţin inductiv sau 
empiric, identificând ceea ce par să aibă în comun toate civiliza- 
tiile. De exemplu, toate civilizațiile au un soi de sistem energetic. 
Toate au o anume metodă de a produce bunurile și serviciile 
necesare pentru supraviețuire. Toate au un sistem de distribuție 
a acestor bunuri și servicii. Sistemul energetic, sistemul de 
producţie și sistemul de distribuție sunt toate, în mod evident, 
foarte strâns legate, iar laolaltă se poate spune că formează o 
„tehno-sferă“. 

Toate civilizațiile au de asemenea și o ecologie, cum s-ar 
spune, a instituțiilor sociale — o „socio-sferă“. În cadrul mai 
multor civilizații diferite, aceste organizații sau instituții sunt 
legate unele de altele în diverse moduri. Intr-a noastră, de exem- 
plu, constatăm că nucleul familial pregătește copilul pentru viața 
în școala învățământului de masă, care la rândul său pregătește 
tânărul pentru viaţa în corporație sau în întreprinderea de pro- 
ductie socialistă. Astfel, în cadrul a ceea ce denumesc eu socio- 
sferă, există diferite sub-sisteme interactive. 

Teno-sfera și socio-sfera sunt strâns inter-conectate. 

De asemenea, toate civilizațiile au și sisteme de comunicații 

ale informațiilor. Unele societăți nu necesită multe schimburi de 
informații, așa că trimit curieri prin ţară sau construiesc, așa cum 
făceau perșii, turnuri din care câte un om cu plămâni puternici îi 
striga celui din turnul următor, transmițând în acest fel mesajul. 
În afara satului local, însă, erau necesare foarte puține comuni- 
cații, așa că sistemele de comunicare erau subdezvoltate. Totuși, 
toate societăţile au un soi de stuctură comunicațională, rudimen- 
tară sau nu, iar pe aceasta eu o numesc „info-sferă“. 

Din nou, info-sfera este strâns cablată în tehno- și socio-sferă. 

Mai mult, toate societățile operează în cadrul unei „bio-sfere“, 
iar condiţiile din cadrul acestei bio-sfere pot varia dramatic, de la 
un moment la altul, pentru orice civilizație. Toate civilizațiile au, 
de asemenea, o „sferă-de-putere“, în cadrul căreia autoritatea e 
alocată prin intermediul instituțiilor politice, atât oficiale, cât şi 
neoficiale. Și, în ultimă instanţă, toate societățile au ceea ce s-ar 
putea numi o „psiho-sferă“ — o sferă a relațiilor intime, a subiecti- 
vismului și a personalității. 

Puneti toate acestea la un loc — tehno-sfera, socio-sfera, info- 
sfera, bio-sfera, sfera-puterii și psiho-sfera — și vor cuprinde mult 
(nu tot) din ceea ce se întâmplă în orice civilizație sau societate. 
Odată cu acest pas, puteţi începe să schitati sistematic interac- 
țiunile, atât în cadrul cât și între aceste felurite sfere de acțiune. 


W Unde localizați cultura — în info-sferă? 


O Nu. Cultura, într-un sens, reprezintă o altă felie, după cum vom 
vedea peste câteva momente. Deocamdată, vreau doar să subli- 
niez că, în interiorul fiecărei sfere există complicate componente 
interne, toate strâns corelate, toate în continuă schimbare, fluc- 
tuând, dezvoltându-se. Fiecare dintre aceste sfere poate fi anali- 
zată, cu componentele sale și legăturile dintre ele descrise în mai 
mare detaliu, dacă dorim să o facem. 

În același timp, este de asemenea clar că sferele însele se află 
în continuă schimbare, și că sunt relaționate într-un sistem de 
dependenţă reciprocă. Relaţiile lor, doar sugerate în „Al Treilea 
Val“, ar putea fi de asemenea schițate mai amănunțit. 

Am putea, dacă am dori, să articulam nu numai „meta-rela- 
tile“ dintre diversele sfere și „micro-relațiile“ din cadrul fiecărei 
sfere, dar „tele-relațiile“ care există între elemente ale unei sfere 

şi elemente ale alteia. Pe scurt, modelul poate fi făcut să devină 
cât de complex și detaliat dorim, și poate fi organizat la orice 
nivel de abstracție. Poate depozita și corela o vastă cantitate de 
informații, ordonându-ni-le astfel încât să le putem folosi. 

Acest model ne ajută să examinăm orice civilizație și så dife- 
rențiem între civilizații. De asemenea, însă, e extrem de fluid. Ne 
permite să vedem diversele elemente ale unei societăți pe măsură 
ce iau ființă, de obicei ca părți dintr-un val de schimbări asociate, 
inter-stimulatoare. Din acest motiv am folosit metafora valului. 

În loc de a prezenta istoria ca pe o succesiune de „stadii“, ca și 
cum fiecare ar fi o fotografie, teoria valului social ne permite să 
urmărim societăți întregi în cursul procesului. De exemplu, pu- 
tem vedea mai mult de un singur val de schimbări trecând prin 
aceeaşi societate, în acelaşi timp. În Japonia, sistemul familial 
încă mai înaintează spre forma de tip nucleu. Face parte din Al 
Doilea Val de schimbări - valul industrializării tradiționale desă- 
vârşindu-se, eventual. Simultan, însă, vedem pornind multe as- 
pecte ale celui de-Al Treilea Val. 

Astfel, în loc să vedem societatea ca pe o unitate, ne-o imagi- 
năm alcătuită din mișcări concurente, valuri de schimbări asocia- 
te. Societăţile pot fi comparate în termenii amestecului de ele- 
mente din Primul, Al Doilea sau Al Treilea Val, şi în termenii 
diferitelor ritmuri ale schimbarii din fiecare. Şi aşa mai departe. 
Modelul valurilor se bazează pe proces, nu numai pe structură. 

Dar este de la sine înțeles că civilizațiile reprezintă niște pro- 
cese foarte complexe, iar ceea ce am descris până acum nu este 
încă decât o parte din modelul propriu-zis pe care l-am folosit 
scriind „Al Treilea Val“: 


E |n opera dumneavoastră, vorbiti despre schimbări structurale. 
De asemenea, însă, vă referiti la „principii civilizaționale“. Cum se 
înscriu acestea în modelul celui de-Al Treilea Val? 


O Da. Feluritele sfere pe care le-am descris pot fi numite elemen- 
tele structurale ale oricărei civilizații. Sunt, însă, cuplate între ele 
în moduri diverse și complexe. Dar mai există și cu totul alte 
dimensiuni care, ca să zicem aşa, intersectează toate aceste sfere. 
De exemplu, fiecare civilizație se dezvoltă și în propria sa „super- 
ideologie“ ca să se auto-justifice, ca să-și explice locul în istorie și 

în univers şi ca să-și revendice sau să-și raționalizeze acțiunile. Iar 
acesta e stratul cultural care acoperă întregul și ajută să i se for- 
meze structura. Această ideologie se reflectă în toate sferele, de 
la' viața familială până la tehnologie. 

În plus, fiecare civilizație pare să opereze conform anumitor 
principii identificabile care fac parte din cultura ei. În civilizația 
industrială, care este cea căreia îi aplic cel mai sistematic acest 
model, toate sferele sunt afectate de principiile standardizării, sin- 
cronizării, specializării, centralizării, concentrării, maximalizării 
etc., principiile organizatorice de bază ale societăților industria- 
lizate. 


E Acolo unde abordarea „stângistă“ folosește relațiile sexuale, 
rasiale și economice sau sociale și concepte asemănătoare ca 
principii organizatorice, abordarea „valului“ se concentrează 
asupra unor principii ca standardizarea sau sincronizarea. Nu e 
foarte abstract? 


O Poate, dar este și foarte concret și, cred, mult mai cuprinzător. 
Când am alăturat toate aceste componente, nu ca nişte piese fixe 
într-un puzzle civilizational, ci ca elemente cinematice, schimbă- 
toare, obținem ceva care aproximează un întreg, ale cărui părți se 
află toate în evoluţie, interacțiune, stimulare reciprocă, mișcându- 
se sincron unele cu altele — sau, alternativ, contrabalansându-se, 
dezechilibrându-se sau ciocnindu-se între ele. Conflictele pe tema 
rasismului, misoginiei sau a clasei, oricât de importante, pur și 
simplu nu sunt de ajuns pentru a descrie o întreagă societate sau 
civilizație și direcția spre care se îndreaptă aceasta. 

O civilizaţie este alcătuită din oameni care-și trăiesc viețile, își 
rezolvă ocupațiile zilnice de rutină, se ceartă, se iubesc, mor, 
nasc. Copilul care își spală dinții dimineața (înainte de a pleca la 
școală ca să se pregătească pentru o viață de muncă la fabrică sau 
la birou) este un reprezentant al civilizației noastre la fel de 
important ca marii artiști sau liderii politici care umplu muzeele și 
cărțile de istorie. 

__ Dacă privim cu atenție modul în care e crescut copilul; gradul 
de standardizare din viaţa lui; sincronizarea plecării sale la școală 
dimineața cu programul celorlalți membri de familie; mișcarea de 
masă a celorlalți elevi; dacă examinăm tehnologia și energia de 

care depinde viaţa lui cotidiană; instituţia de învățământ și rela- 
tiile ei cu statul, cu familia, cu biserica; dacă examinăm mijloacele 
de comunicare care dau formă copilului, mediul fizic în care 
trăiește; structura de putere politică în care se naște — vedem în- 
treaga civilizație cristalizată, cum s-ar zice, într-un singur individ” 
concret. 

In acest fel, modelul pe care l-am elaborat, cu diversele sale 
„sfere“ sau „principii“ și „supra-ideologia“ sa, este legat de viata 
reală. Nu e doar un model abstract, academic și antiseptic, ci 
unul legat în mod direct 'de comportament. Ne ajută să explicăm 
ceea ce ne ține în viață. | 

Și, pentru mine, acest model are anumite avantaje de mare 
importanță. 


E Desigur, ne sunt necesare modelele pentru a înțelege socie- 
tatea. Dumneavoastră divizați sistemul în felurite sfere pe care le 
accentuati fiindcă societatea trebuie să le aibă, într-o formă oricât 
de rudimentară. Dar societatea se poate împărți și într-un cu totul 
alt mod. De exemplu, orice societate trebuie să aibă un sistem de 
luare a deciziilor politice, un sistem economic pentru producție și 
consum; o sferă de rudenie pentru definirea rolurilor familiale, a 
relațiilor sexuale și sociale; și ceea ce s-ar putea numi un sistem 
sau sferă comunitară pentru definirea identităților religioase, 
etnice și rasiale. 

Decuparea sistemului în termenii acestor categorii ar focaliza 
atenția asupra relațiilor sociale și a grupurilor sociale care au 
identitate ca agenți istorici ai schimbării — și, în fond, este vorba 
în majoritate de oameni organizați în mișcări care fac istoria. 

Astfel, de ce să alegem sferele asupra cărora vă concentrați 
dumneavoastră, și nu pe celelalte, care sunt înradăcinate mai 
direct în necesitățile fundamentale ale vieţii cotidiene și în jurul 
cărora se organizează pentru schimbare - politica, economia, 
rasa sau cultura, și sexul? 


Ù Cu certitudine, nu m-aș pronunța împotriva modelelor alterna- 
tive. Nici un model nu e complet. Intrebarea este care model 
servește cel mai bine unui scop anume. Modelul celui de-Al 
Treilea Val este conceput spre a fi cât mai cuprinzător posibil și 
să clarifice, să ne ajute să structurăm cât mai multe date posibil 
aparent neînrudite. 

Nu încep cu ideea cam marxistă că istoria e alcătuită din miș- 
cări sociale. De exemplu, savanții de la Proiectul Manhattan au 
„făcut istorie“ în mod clar, când au inventat prima bombă nu- 
cleară. Totusi, ei nu prea se califică drept „mișcare socială“, în 
sensul la care vă referiti dumneavoastră. Astfel, construirea unui 
model în jurul unor mișcări sociale specifice sau al axelor pe care 
se formează acestea poate fi revelatoare în. anumite privințe, însă 
mie mi se pare prea restrânsă. 

În plus, chiar dacă nu vreau să storc până la limită aceasta 
chestiune a modelelor, mai există și un alt aspect al modelului 
celui de-Al Treilea Val care merită menționat. lar acesta e clădit 
în jurul conflictului și are într-adevăr implicaţii asupra teoriei 
conflictelor. 


O TEORIE A CONFLICTELOR 


E Unii futurologi imaginează sosirea „societății post-industriale“ - 
ca un proces mai mult sau mai puțin liniștit. Dumneavoastră, nu. 


O Exact. Nu-mi imaginez lumea viitoare ca scutită de conflicte, 
nici procesul de a ajunge la ea. Dimpotrivă, consider că intrăm 
într-o perioadă de aprige conflicte sociale și politice. Pentru a o 
înțelege — fie pe scară globală, fie în cadrul societății noastre — 
avem nevoie de o teorie a conflictelor. 


E Ce rol ar avea o asemenea teorie a conflictelor? 


O Ne-ar ajuta să înțelegem relaţiile dintre diferite conflicte 
aparent izolate sau independente. Şi ne-ar ajuta să le fixăm prio- 
ritățile, pentru a ne concentra atenția asupra celor importante. 


E Aţi vorbit despre modelul valurilor, ca oferind acest gen de 
înțelegere. Vă referiți, de exemplu, la „supra-luptă“. Puteţi explica 
teoria conflictelor care decurge din modelul dumneavoastră cu 
valuri!e-schimbari? 


O Mai întâi, când vorbesc despre un „val“ de schimbări măturând 
o întreagă societate, nu mă refer la o singură schimbare concretă — 
în tehnologie, de exemplu. Am în vedere un întreg lanţ de. 
schimbari asociate, care se stimulează una pe alta și se accelerează 
reciproc, împingând sistemul într-o direcție care se poate defini. 
Acest lucru a început să se întâmple odată cu Primul Val al 

schimbărilor — răspândirea agriculturii. S-a propagat un nou mod 
de viața, cu propriile sale instituții noi, sociale, politice și religioa- 
se, cu propriile lui principii pentru a trata cu mediul înconjurator. 

Când revoluția industrială a lansat Al Doilea Val al schimbă- 
rilor, acesta a început să răspândească un nou mod de viață și noi 
instituții, valori și principii care au intrat într-un intens conflict cu 
instituțiile existente din Primul Val al civilizației agricole. 

Evident, noțiunea de valuri nu reprezintă decât o metaforă. 
Aceste valuri ale schimbarii sunt generate de oameni, indivizi, 
grupuri organizate, armate, biserici, laboratoare de cercetare, 
oameni de afaceri, partide politice și așa mai departe. 

Cei ale căror interese economice și de altă natură erau deter- 
minate de modul agrar de viață s-au pomenit în conflict cu gru- 
purile „parvenite“ care creau revoluția industrială. 

Până aici, totul e destul de familiar. Mai interesantă, însă, e 
ideea că o singură societate poate avea mai multe valuri de 
schimbari parcurgând-o simultan, intrând în conflict și stabilind 
curenți și pâraie de conflicte prin toată societatea — o configurație 
de ciocniri politice, economice și sociale. 

Să luăm, de exemplu, China. Marea masă a populaţiei chineze 
constă din țărani care trăiesc esențialmente în civilizația Primului 
Val. Fazele inițiale ale revoluției comuniste au fost orientate spre 
propulsarea Chinei în epoca industrială și s-au făcut eforturi 
conștiente spre a stoarce capital de la țărănime pentru investiţii în 
industrie. Toate acestea s-au efectuat sub tutelă sovietică. Pe 
scurt, China a urmat o strategie de tip Al Doilea Val, încercând să 
declanșeze o revolutie industrială tradițională. In primul său plan 
cincinal, 58% din investiții au fost orientate spre industria grea. 
Un val de industrializare a străbătut într-adevăr societatea. Dar - 
n-a reușit să ajungă foarte departe, şi s-au produs conflicte vio- 
lente în interiorul Partidului Comunist și în sânul populaţiei, între 
forțele „Primului Val“, care accentuau necesitatea dezvoltării agri- 
cole, și industriașii „celui de-Al Doilea Val“, care doreau cât mai 
multe oțelării și fabrici de textile, cât mai multă industrie și cu cât 
mai mare viteză. Campania Marelui Salt Inainte a lui Mao, 
începută în 1958, și retragerea sovietică din 1960-au simbolizat 
acest transfer de la o abordare de tip industrial la una pe baze 
rurale, pe care eu aș numi-o trecerea unei strategii de tip Al 
Doilea Val la una proprie Primului Val. 

Aceasta, desigur, e o mare simplificare, bazată pe marile 
complexități ale Chinei. 

Astăzi, în China se poartă discuții înfierbântate între cei care 
ar dori din nou să urmeze calea industrializării tradiționale — 
dezvoltarea celui de-Al Doilea Val — și multi dornici, fârâ-ndoială, 
să favorizeze un accent pus pe agricultura din Primul Val. Bă- 
nuiesc, totuși, că există și câțiva care încep să exploreze posibili- 
tățile evoluției proprii celui de-Al Treilea Val, putând folosi înalta 
tehnologie pentru a crea o economie avansată fără a sili întreaga 
țară să treacă printr-o revoluție industrială masivă și disruptivă.. 
Aceasta introduce în tablou un nou element și creează o nouă axă 
în jurul căreia se vor grupa oamenii. 

Prin urmare, consider că aceste valuri produc conflict la un 
macro-nivel. De asemenea, se pot vedea semne ale conflictului 
global pe măsură ce diverse natiuni high-tech — mai ales în S.U.A. 
și Japonia — se reped să introducă industria din Al Treilea Val și 
să captureze noile piețe asociate cu ea, piața de software, spre 
exemplu, bazata aproape integral pe aplicațiile puterii cerebrale. 

Și, desigur, conceptele se pot aplica și conflictelor dintr-o 
singură țară. De exemplu, în S.U.A, asistam la un conflict politic 
între regiunile muribunde din Al Doilea Val și regiunile în expan- 
siune ale celui de-Al Treilea Val — comparati, de pildă, orașele 
Detroit și Dallas. 

Pe o scară mai mică, putem regăsi un conflict între industrii — 
siderurgia și construcțiile de mașini cer sprijin de la Washington; 
computerele și electronica. se opun unor asemenea politici și 
îndeamnă, în schimb, la ajutor pentru industriile vârf-de-lance. Un 
grup vrea protectii tarifare, celălalt cere politică liber-schimbistă. 
Același sistem e prezent în Belgia, Franța, Germania, Japonia Și 
alte țări. 

În cadrul corporațiilor-gigant însele - vizitez multe, și găsesc 
acolo, foarte des, interese din Al Doilea Val înrădăcinate, în luptă 
cu mai noile interese ale celui de-Al Treilea Val. De exemplu, în 
multe companii mari și diversificate, partea mai veche a firmei e 
angajată în fabricaţia de masă, aflându-se esențialmente în 
afacerile cu vânzarea forțelor de muncă. Noile părți ale companiei 
se înscriu în domeniile de înaltă tehnicitate, vânzând produse tot 
mai specializate, bazate pe un flux intens de putere cerebrala. 

Acest lucru duce la conflicte interne fundamentale asupra politici: 
“manageriale, tratamentului muncitorilor, stilurilor organizatorice, 
alocațiilor de investiţii etc. 

Și același fenomen se poate întâlni și în alte instituții — profe- 
sori de școală veche care doresc metode de învățătură rigide, 
standardizate, potrivite unei lumi din Al Doilea Val, contra peda- 
gogilor de stil nou (de obicei, deși nu întotdeauna, mai tineri) 
care vor să-l trateze pe fiecare elev într-un mod mai individualizat, 
vor să mărească diversitatea cursurilor și a metodologiilor, și 
doresc să schimbe sistemul de predare în sine. În instituțiile de 
sănătate, în energie, în comunicații, practic în aproape toate 
domeniile, putem găsi aceeași diviziune dintre Al Doilea Val 
contra celui de-Al Treilea Val. 

Dacă întrebăm, în orice organizație, cine se aliniază după prin- 
cipiile de standardizare, centralizare, specializare, concentrare și 
maximalizare ale celui de-Al Doilea Val, şi cine, în general, se 
opune aplicării acestor principii, obținem o imagine destul de 
exactă a aliniamentului dintre Al Doilea Val și Al Treilea Val. 

O forma similară de analiză a conflictului poate lămuri ceea ce 
se întâmplă nu numai în industrie și educaţie, sau în politică, ci și 
referitor la probleme ca viața de familie, rolurile sexelor, rasă, 
“cultură etc. 

Când o civilizație se scindează, cum s-ar spune, când un val 
nou și puternic de schimbări asociate începe să străbată totul, de 
la tehnologie și sisteme energetice până la structurile familiale și 
politică, acesta declanșează conflicte în cadrul conflictelor din 
cadrul altor conflicte — conflicte la toate nivelurile sistemului. 

lar când o țară, ca Brazilia, de exemplu, este atinsă de toate 
cele trei valuri ale schimbării simultan, putem vedea trei „fron- 
turi“ concurente de conflict. 

Odată ce recunoaștem existența „fronturilor-de-val“, astfel 
spus, care intersectează societatea, cu toate clasele, rasele și gru- 
purile ei, suntem îndreptați spre o completă reconceptualizare a 
politicii din prezent — politica vieții publice, chiar și politica din 
cadrul diverselor instituţii. Aceste conflicte civilizaționale for- 
mează „supra-lupta“ în cadrul căreia se desfășoară toate celelalte 
conflicte ale societății. 

La asta m-am referit declarând teoria conflictului bazată pe 
ideea valurilor de schimbare. 


RĂDĂCINILE 
SCHIMBĂRII 


De ce trecem printr-o revoluție? Uneori, din titlurile ziarelor 
reiese că Pământul este prins într-o violentă frământare care nu 
poate sfârși decât în haos. In alte momente, se pare că suntem 
atrași inexorabil spre un viitor high-tech - că viitorul este deja 
prestabilit și ne așteaptă, că nimic din tot ce facem nu va schimba 
cursul schimbării propriu-zise. 

La un capăt al spectrului: șansa, evenimentele individuale, 
surpriza, anarhia, nesiguranta. La celălalt: necesitatea, deter- 
minismul, mișcările istorice ample, cuprinzătoare, irezistibile, 
împotriva cărora nu are nici o șansă individul ca atare. 


Influențează individul istoria? Și, printre numeroasele forțe care 
contribuie la schimbare, care predomină? Tehnologia, de exem- 
plu? Economia? 


Aceste probleme sunt rezervate pentru conversaţia noastră finală. 
AT. 

E Mulţi cititori ai lucrărilor dumneavoastră rămân cu impresia că 
sunteți un determinist tehnologic sau economic. Uneori, se pare 
că priviți tehnologia sau economia ca fiind cheia schimbării. Aveţi 
diverse sub-sisteme cuibărite și înlânțuite între ele, cu felurite 
trăsături caracteristice străbătându-le pe toate. Şi vedeți în cadrul 
fiecărui sub-sistem fluctuatii interne care, dacă întâmplător se 
amplifică reciproc, sau coincid cu o fluctuatie externă majoră, pot 
determina o schimbare structurală importantă. Totuși, elaborați 
aceste principii esenţiale ale civilizației industriale — standardi- 
zarea, de exemplu, sau centralizarea — ca reieșind mai mult sau 
mai puțin în urma cerinţelor economice. 

' Chiar și când abordaţi chestiuni de rasă și sex, adeseori reiese 
că aveti gândirea colorată de o părtinire economică. Ca și cum 
concepțiile dumneavoastră ar fi fost călite într-un furnal econo- 
mic. Prin urmare, cum răspundeți la această acuzație de deter- 
minism tehnico-economic în scrierile dumneavoastră? 


C Am mai discutat subiectul, dar merită să-l reluăm. 

Resping net ideea că aș fi un determinist tehnologic sau eco- 
nomic, și oricine mă citește atent ar trebui să fie lămurit asupra 
acestui punct. Nu cred că vreo forță singulară propulsează siste- 
mul, fie ea tehnologică, economica, sexuală, rasială sau ecolo- 
gică. În diverse momente, apar diverse forțe cauzale, și cred, prin 
urmare, că încercarea de a găsi o singură forță cauzală dominantă 
este căutarea deturnată a unei unice „verigi care trage tot lantul“. 
Eu pur și simplu nu gândesc astfel. 

Gândesc mai mult în termenii procesului, ai inter-relațiilor, ai 
ritmurilor, ai non-echilibrului și ai domeniilor, decât în cei ai vec- 
torilor cauzali individuali; mai mult în termenii sistemelor des- 
chise interactive reciproc, decât într-ai cauzalității unilaterale. 

Această atitudine fața de cauzalitate este încă un lucru care 
mă diferenţiază de majoritatea marxiștilor. Pentru Marx, baza 
determină suprastructura. Ceea ce, în traducere, înseamnă că 
religia, arta, etica, valorile, legea, cultura în general, nu fac decât 
să reflecte și să raționalizeze poziţiile de clasă, care la rândul lor 
sunt determinate de către forțele economice și tehnologice. 

Lumea pur și simplu nu funcționează în acest mod. Această 
diviziune a unor întregi sisteme sociale în două categorii nete, 

dintre care una o conduce sau o determină pe cealaltă, este 
reducționistă. 

Marx câuta o singură unitate ireductibilă în economie — un fel 
de atom — pe baza căruia să poată clădi o teorie științifică a 
economiei, pe deasupra căreia să întindă, ca glazura pe un tort, o 
așa-numită suprastructură. Dar știința pe care și-a luat-o ca model 
era încă, în esență, newtoniană. Era pre-einsteiniană. lar modelul 
lui are un caracter închis, sufocant, câtă vreme societatea însăși 
este, în orice caz, un sistem deschis. 

Oricare ar fi slăbiciunile modelului celui de-Al Treilea Val - și 
sunt ultimul care să-l declare atot-cuprinzător si atot-revelator — el 
permite interacțiuni mai largi, mai complexe. Oferă o imagine 
mai diferențiată a structurii sociale. Acceptă ideea că tehnologia 
poate parea uneori să împingă sistemul — dar tehnologia, în sine, 
„este continuu conturată de alte forțe. 

Tehnologiile asupra cărora alege o societate să se concen- 
treze sunt influențate nu numai de considerații economice, ci și 
de resursele naturale anume ale acelei societăți, de nivelurile 
educaționale, de tabu-urile culturale și religioase, de considera- 
tiile ecologice și altele asemenea. Aceasta nu e pozitia unui 
detereminim tehnologic. 

Pozitia mea se află într-un marcant contrast chiar şi cu acei 
marxiști care recunosc că ceea ce numesc ei suprastructura 
poate influența baza economică și tehnologică. Căci, câtă vreme 
ei recunosc posibilitatea unui asemenea feedback, diversele idei, 
legi, valori, religii etc. care compun suprastructura sunt ele în- 
sele, pentru ei, o simplă reflectare a pozițiilor de clasă, iar aceste 
poziţii de clasă sunt determinate prin excelență pe cale econo- 
mică. Astfel, apare un caracter tautologic al ârgumentului lor. 
Intr-un fel sau altul, direct sau indirect, economia și tehnologia 
propulsează întregul sistem - așa cum îl înțeleg ei. E o poziţie pe 
care nu 0 pot accepta. 


MI A argumenta pe bună dreptate că marxismul ortodox e inadec- 
vat, în parte pentru a fi determinist economic, nu prea dovedește 
că abordarea dumneavoastră nu e susceptibilă acelorași critici. 
Demonstraţi adeseori în ce fel tehnologia sau economia afectează 
alte instituții. În „Al Treilea Val“, de exemplu, ați arătat cum reac- 
ționează familia față de schimbările din sistemul de producție. 

Rareori, însă, faceți și analiza de sens opus. Nu arătați cum au 
reacționat relațiile economice, de exemplu, față de schimbarile 
din relațiile de familie. 


O Asta nu înseamnă, însă, că familia, la rândul ei, n-a modificat 
sistemul economic. Sunt convins că a făcut-o, şi încă o mai face. 
Dar are toate șansele să rămână puțin în urmă. Principala ei in- 
fluentă se face simțită, să zicem, peste vreo douăzeci și cinci de 
ani. În mod similar, învățământul preia copilul și are o influență 
asupra societăţii. Dar și această influență e amortizată și se simte 
doar într-un stadiu ulterior. 

Cred, prin urmare, că în aceste cazuri, în relația dintre econo- 
mie și familie, de exemplu, economia reprezintă o forță puternică 
la început, cu interacțiunile din celălalt sens amânate o lungă 
perioadă de timp. Dar asta nu înseamnă că „baza“ determină 
„suprastructura“, sau că economia e o variabilă independentă. 

In toate scrierile mele, m-am străduit să demonstrez cum au 
influențat economia factorii non-economici. In „Șocul viitorului“, 
de exemplu, am argumentat că accelerarea schimbărilor sociale 
și culturale, printre altele, prezenta în raccourci relațiile econo- 
mice și că diversitatea socială și culturală crescândă reorganiza 
piețele. De asemenea, am o lungă secțiune care atacă explicit 
econo-centrismul în planificare și în luarea deciziilor guverna- 
mentale. Cred, deci, că acuzaţia de economism e la fel de neînte- 
meiată ca și aceea de determinism tehnologic. 


N După opinia dumneavoastră, n-ar fi posibil să asistăm la un 
transfer accentuat spre formele economice ale celui de-Al Treilea 
Vai, lăsând intacte formele familiale din Al Doilea Val? 


Dl Nu mi se pare foarte probabil... 
EI Atunci, e în esenţă imposibil? 


Ul Nu pot spune imposibil, dar cred totuși că, atunci când o sferă 
se schimbă în cadrul unui sistem social sau al unei civilizaţii, 
celelalte au toate șansele să se adapteze. Acest lucru mi se pare 
adevarat, dar e totuși doar o presupunere. Nu știm. 

Cu mulți ani în urmă, William Fielding Ogburn a scris convin- 
gator despre decalajul cultural. El a explicat ce se întâmplă când 
diversele sisteme din sânul unei societăți se desincronizează 

unele în raport cu celelalte. Și cred că a avut dreptate. Ritmurile 
diferite de schimbare - dintre care unele, extrem de accelerate — 
ne afectează astăzi instituțiile sociale în moduri foarte variate, iar 
instituțiile se chinuie să-și adapteze viteza unele după celelalte. 
Structura afacerilor pe scară amplă se modifică rapid. Structura 
școlilor și a marilor birocrații de stat se schimbă mai încet. Socie- 
tatea se diferențiază rapid - devenind mai diversificată. Sistemul 
politic continuă să fie reglat pentru diversitatea scăzută. Aceste 
decalaje de adaptare provoacă tensiuni puternice în societate. 

Dar, înafară de vitezele și ritmurile schimbării, presupun că, 
dacă modificările se produc în viața familială sau în socio-sferă la 
modul mai general, vor avea loc schimbări de acomodare (sau de 
rezistență) și în alte zone ale sistemului. 


E Si viceversa? 


Cl Si viceversa, exact. Cunoaștem schimbări intense în structura 
vieţii de familia din majoritatea națiunilor high-tech, pe măsură ce 
mergem spre Al Treilea Val, iar aceste schimbări, la rândul lor, 
afectează economia. Pe o scară mai redusă, de exemplu, exis- 
tenta unui mare număr de oameni necăsătoriți în societatea 
noastră începe să se schimbe caracterul întregii piețe a domici- 
liilor. Acum se găsesc burlaci care-și cumpără locuinţe în 
suburbii, sau apartamente mai mici. Acest lucru, la rândul sâu, 
are efecte economice evidente. Este un exemplu mărunt, dar 
probabil că prin sistem circulă mii de alte asemenea efecte. 
Există multe altele care încă nu au fost depistate. 

De exemplu, așa cum am scris în 1975, în “Eco-spasm — Spas- 
mul economic“, rata crescută a desfacerii căsătoriilor și a recăsă- 
toririlor, mobilitatea geografică și schimbările sociale în general 
contribuie într-un mod neobservat la inflație. Cred că acestea 
încurajează o accelerare a velocitații banilor. 

Rata crescută a destrămării familiilor a încurajat şi mișcările 
de auto-servire și descurcare de unul singur. Acestea au impli- 
cații enorme asupra viitorului economiei, dintre care numai o 
parte sunt explicitate în „Al Treilea Val“. Dar economia conven- 
țională, fixată în vocabularul și concepțiile depășite ale erei celui 
de-A] Doilea Val, aproape că n-a observat aceste fenomene. Nu e 
de mirare că prognozele lor eșuează atât de frecvent, iar manipu- 
lările au efect de bumerang. 

Dacă nici tehnologia, nici economia, prin ele însele, nu conduc 
sistemul, atunci, după părerea dumneavoastră, nici politica nu-o 
conduce. În acest caz, activiștii radicali de toate felurile, care se 
concentrează exclusiv asupra politicii, sau exclusiv asupra orică- 
rei probleme, riscă să piardă din vedere factori critici pentru sco- 
purile lor mai ample. De exemplu, tratarea culturii sau a legaătu- 
rilor de rudenie ca periferice ar putea însemna sărutul mortii, 
chiar și pentru țelurile economice sau politice ale unor asemenea 
grupuri. 


O Exact așa e. Există o expresie, cred că a lui Lenin, despre ne- 
voia de a rupe „veriga slabă a lanțului“. Aceasta trădează o noțiu- 
ne esențialmente mecanicistă, de tip Al Doilea Val, asupra cauza- 
lității sociale. Dacă ne interesează să facem — sau, hai să zicem, să 
facilităm - o adevărată revoluție, atunci nimeni nu vorbește 
despre clase înlocuind alte clase, sau despre acapararea „maşi- 
năriei statului“ ori asaltul Palatului de Iarnă. Se vorbeşte despre 
un lucru cu totul diferit și mult, mult mai fundamental — o trans- 
formare a întregii civilizaţii. Şi, dacă dorim să contribuim la 
aceasta, concentrarea exclusivă asupra factorilor economici sau 
politici poate fi o greșeală fatală. 

Mai înseamnă și că la această transformare pot contribui tot 
felul de oameni, nu numai activiști politici sau „revoluționari de 
profesie“. Înseamnă că oamenii de știință și funcționarii, filosofii 
și feministele, profesorii și surorile medicale, activiștii pentru 
drepturile civile și ecologiștii, programatorii de software și tot 
felul de alți oameni au de jucat diverse roluri, și nu doar ca legiu- 
ni subordonate, trase în urma vreunei clase sau „partid de 
avangardă“. 

Dacă am avut dreptate cu ceea ce am spus în „Al Treilea Val“, 
și tehno-sfera, socio-sfera, info-sfera, bio-sfera și sfera-puterii sunt 
toate legate între ele — și nici una dintre acestea nu e „baza“, cu 
celelalte exilate în „suprastructură“ — atunci schimbarile sunt 
necesare în toate simultan. De fapt, în toate aceste sfere se pro- 
duc deja schimbări rapide și. profunde, declanșate de tot felul de 
oameni care nu s-ar fi considerat niciodată ca activişti și 
revoluționari. | 

ȘANSĂ ȘI SCHIMBARE 


E Spuneţi că nu există un singur viitor, ci o gamă de viitoruri 
posibile, dintre care trebuie să alegem... 


O Da, dar de vreme ce viitorul nu e în întregime determinist, 
există și o altă fațetă a situației despre care încă nu am vorbit, și 
anume, factorul șansă. Cred că șansa joacă un rol foarte semni- 
ficativ în cadrul schimbării sociale, și vă pot oferi un. exemplu 
dramatic. 

Într-o zi din primăvara anului 1981, mă aflam în sala redacțio- 
nală a cotidianului de mare tiraj Houston Post. Eram intervievat 
de o reporteră, care mă întreba dacă Al Treilea Val este inevitabil. 
Eu îi dădeam un răspuns devenit standard: „Nu, nu cred în ine- 
vitabilitatea istorică. Si nu numai atât, cred că hazardul joacă un . 
rol considerabil în fenomenele omenești.“ Și am sugerat că, exact 
în timp ce stăteam noi de vorbă, vreun adolescent din Guatemala 
putea arunca într-un soldat cu o piatră, precipitând Al Treilea 
Război Mondial. 

În acel moment, am auzit împușcături răsunând afară. Trei 
monitoare de televiziune au intrat deodată în funcțiune și am 
auzit strigăte şi glasuri... „Președintele a fost împușcat...“ și toți 
cei din sală s-au repezit la televizoare. A apărut Haig, anunțând că 
era stăpân pe situație. Au început să fulgere lumini, „opriţi 
tiparul“ etc. Era de-a dreptul înfiorător, dar m-a dus din nou cu 
gândul la relația dintre șansă și determinism în cadrul istoriei. 

Nu, nu cred că vreun viitor anume este predeterminat obliga- 
toriu și, categoric, nu cred cå Al Treilea Val reprezintă o inevita- 
bilitate. Sunt: înclinat, încă o dată, să fiu de acord cu Prigogine. 
După câte înțeleg, el susține că acționează atât hazardul, cât și 
determinismul — ceea ce, în sine, nu e o idee nouă. Dar Prigo- 
gine, cred, le corelează într-un. mod nou. Ceea ce spune el, para- 
frazându-l foarte aproximativ, este că intervine un moment când, 
datorită oricăror fluctuații și presiuni, o veche structură atinge 
punctul de transformare revoluționară. În acel moment, intervine 
sansa. Sistemul poate porni într-un mare număr de direcții. Apoi, 
o dată ce s-a facut acest pas critic, hazardul și-a îndeplinit misiu- 
nea și sistemul cârmește într-un sens sau altul, cu determinismul 
preluând din nou supremația, până când fluctuațiile produc o 
nouă criză structurală. 

INDIVIDUL ÎN CADRUL ISTORIEI (DIN NOU) 


E Unde se găsește loc, în toate acestea, pentru influența ome- 
nească, planificare și organizare? Individul poate juca vreun rol? 


O Da, desigur. Hazardul acţionează. De asemenea, avem acele 
direcții determinate. Însă, chiar și în domenii care par a fi cele 
mai determinate, există întotdeauna o anume marjă, un oarecare 
spațiu pentru influența omenească. La nivel minim, acțiunile 
noastre pot adeseori să încetinească, se devieze, să îngreuneze 
sau chiar sa împiedice unele deznodăminte altminteri probabile. 
Este posibil ca o persoană să anihileze instantaneu Al Treilea Val 
— prin intermediul celui de-Al Treilea Război Mondial, ca să 
folosim un exemplu extrem. Există tot felul de posibilități care ar 
putea rescrie viitorul. 


E Să ne imaginăm un futurist din Cubz, acum douăzeci și cinci 
de ani. Privind în jur, respectivul ar fi putut foarte ușor să prevadă 
că în viitor Cuba avea să arate mai mult sau mai puțin ca Guate- 
mala sau altă tară latino-americană din zilele noastre. Sau, atri- 
buindu-i un vizionarism uriaș, ar fi putut descifra în viitor un alt 
scenariu, întrezărind posibilitatea: revoluției și a schimbării ma- 
jore. Această revoluție, fără îndoială, a depins substanțial de 
activitatea și intervenția omenească. Deosebirea dintre cele două 
scenarii pare să fi depins fundamental de mișcarea revoluționară 
şi de Castro... 


D Sunt posibile mai multe interpretări. Înainte de toate, aproape 
nici nu mai e necesar să subliniem că dincolo de aceste așa-zise 
forțe ale istoriei — sau, în termenii metaforei mele, valuri ale 
schimbării — se află indivizi. „Forțele“ sau „valurile“ nu sunt mate- 
riale. Nu trebuie să fie factualizate în slujba vreunul model. 

Toate schimbările, războaiele și progresele, toate succesele și 
tragediile istoriei, sunt făcute de oameni, inclusiv de oamenii 
obișnuiți, care aleg și iau hotărâri. 

Castro — şi presupun că vă referiti la el și ca la un simbol al 
altor lideri revolutionari — — poate fi considerat: 

1) un element al hazardului. (Un om cu energia, elanul, inte- 
ligenta și charisma lui a fost prezent întâmplător în momentul 
când regimul Batista a ajuns la limită, când furia poporului 

împotriva lui Batista era gata să erupă. Castro, cu aceeași perso- 
nalitate și capacitate, n-ar fi fost disponibil, dacă se năștea cu zece 
ani mai târziu. Hazardul pur i-a plasat pe Batista și Castro îm- 
preună în același moment istoric.) 

2) un element parțial determinat. (Castro nu a fost decât unul 
dintre miile de copii născuți în Cuba la momentul potrivit, iar 
forțele istoriei l-au format ca lider de gherilă. In virtutea acestei 
interpretări, Castro este complet dispensabil. Bărbatul sau femeia 
profită de ocazie. Condiţiile externe creează personajul charisma- 
tic atunci când e necesar. Dacă nu era Castro, ar fi fost altcineva.) 

3) un element nesemnificativ. (Revoluţia din Cuba a fost com- 
plet determinată de jocul claselor și al altor forțe, într-o luptă ine- 
vitabila. Momentul revoluției a rezultat pe baza unei „corelaţii 
schimbate de forțe“, ca să folosim jargonul sovietic. Iar revoluţia 
s-ar fi întâmplat cu sau fără Señor Castro. În acest caz, eveni- 
mentele mai ample din istorie sunt pre-determinate, și numai 
elementele minore — ca oamenii — rămân la voia întâmplării.) 

Un mod rezonabil de a privi problema constă în a combina unii 
din acești factori. Răspunsul nostru nu trebuie să fie înscris între 
termenii ori/ori. Poate fi foarte adevărat că regimul Batista își 
epuizase resursele, că nu mai putea controla forțele care căutau 
să-l răstoarne, că revoluţia era, ca să zicem așa, de mult inevita- 
bilă. Castro a crescut în timpul acestei perioade istorice, fiind el 
însuși format de ea. Observa ocaziile — pentru el însuși, precum și 
pentru Cuba. Chiar în momentul când regimul Batista e gata să se 
răstoarne, rămâne neclară și discutabilă direcția în care va cădea, 
precum şi cine va prelua puterea. Dar, odată ce Castro devine 
stăpân pe situaţie (după ce a ajutat, desigur, la accelerarea 
colapsului), viitorul devine încă o dată mai acut determinat. 

Mă întreb. După atâţia ani, încă îmi mai amintesc vizita trium- 
fală a lui Castro la Washington și discursul lui la Clubul Presei 
Naţionale. Încă mă mai întreb cum s-ar fi prezentat Cuba astăzi, 
dacă factorii de decizie din Washington i-ar fi oferit sprijin econo- 
mic, în locul ostilității neînduplecate. 

Astfel, în pofida jocului șansei, cred că intervenţia umană e 
posibilă. Dacă prefer să fiu cinic, aş putea spune că, fie și dacă 
intervenția umană nu e eficientă, trebuie să ne comportăm ca și 
cum ar fi. Nu putem trăi fericiţi, ca ființe omenești, cu convin- 
gerea că propriile noastre acțiuni nu au nici o importanță. 

APETIT PENTRU SUPRAREALISM 


E Și dumneavoastră? Acest principiu vi se aplică și dumnea- 
voastră? Aveţi nevoie de iluzia sau de realitatea „importanței“ ca 
să fiți fericit? 


O Da, importanța are importanță. 

Acest lucru, însă, n-ar trebui să fie luat într-un sens prea lite- 
ral. Trăim într-o lume plină de cruzime, tristețe și furie, alături de 
promisiuni radioase, și singurul mod de a supraviețui, pe măsură 
ce o tranzităm, presupune simțul umorului și apetitul pentru 
suprarealism. 

Trebuie să recunoaștem că toți facem parte dintr-o fantastică 
glumă cosmică — și totuși să ne mândrim cu ea, să-i gustăm 
umorul, să râdem de ea și de noi înșine. 

Am scris, am scris şi am tot scris, mult timp, înainte de a avea 
pe cineva care să mă citească. Scriu, da, pentru a-i convinge pe 
oameni de ceea ce consider eu că e just din punct de vedere mo- 
ral și intelectual. Dar și pentru că însuși procesul scrisului mă 
schimbă pe mine. Îmi clarifică gândurile. Îmi organizează timpul 
și viața. Scriu fiindcă, nefăcând-o, rămân gol și nemulțumit. 

Scriu pentru că, atunci când reușesc să întrezăresc vreo con- 
figuratie anterior neobservată, în aparentul haos învolburat din 
jurul nostru, şi le pot transmite cititorilor această nouă descope- 
rire, simt o undă din ceea ce a simțit exploratorul spaniol când a 
văzut pentru prima oară Pacificul, stând pe acel „pisc din Darien“. 

«Previziuni şi premise» vă va purta într-un fascinant turneu prin 
mintea lui Alvin Toffler, demontând strat cu strat concepțiile con- ! 
ventionale despre crizele - economice, sociale şi personale- ale 
timpurilor noastre, stăpânind argumente şi fapte în sprijinul unei : 
perspective optimiste spre un viitor mai luminos. 
VASSILY LEONTIEF, Laureat al Premiului Nobel 
Institutul pentru Analiză Economică, New York University 


Pentru a face față multidimensionalității schimbărilor în curs de ` 


desfăşurare, cei mai necesari ne sunt vizionarii care ne revoluțio- 

nează gândirea şi ne deschid mintea în fata amenințărilor şi făgă- 

duielilor unui viitor încă nedecis. Alvin Toffler este unul dintre 
aceşti vizionari - şi cel mai iritant-agreabil dintre toți. 

ANDRE GORZ, autor al operelor 

"Strategia muncii" şi "Ecologia politicii" 


Actuala explozie demografică, precum şi revoluția ştiinţifică în 
domenii ca energia, biologia şi informatia, necesită nu numai relatii 
schimbate între ființele omeneşti şi natură, ci şi noi relații sociale. 
Avem nevoie de o abordare pluralistă, care să accentueze diversi- 
tatea şi să înfrunte fluctuațiile, dacă dorim să nu fim înghiţiți într-o 
societate represivă orientată spre mase. 

Alvin Toffler ne prezintă o penetrantă analiză a acestei provo- 
cări. Argumentează convingător că subdiviziunile introduse de că- 
tre economia şi sociologia clasică au căzut în desuetudine. Trebuie 
să se formuleze moduri noi de a înțelege rădăcinile schimbării. 


Aceasta este o carte optimistă. Va prezenta cel mai mare inte-. 
res pentru toti cititorii care împărtăşesc sentimentul de responsa 


bilitate în construirea lumii de mâine. Mesajul său e clar: în pofida 

tuturor incertitudinilor, suntem capabili să stăpânim noua com- 
plexitate în care ne este sortit să trăim. . 

Institutele Internaționale pentru Fizică şi Chimie, 

Universitatea Bruxelles 

